
Forord 


Denne boken er den sjuende i rekken av bøker som siden midten av nitti- 
tallet har gitt en beskrivelse og analyse av det norske lokaldemokratiet og 
ulike sider ved de lokalvalgene som er blitt gjennomført hvert fjerde år. 
Denne gangen er det forskningsprosjektet Lokalvalgundersøkelsen 2019 
som ligger til grunn. Lokalvalgundersøkelsen 2019 bygger videre på tidli- 
gere undersøkelser og data som er innsamlet i forbindelse med lokalvalg 
i Norge, samtidig som den bidrar med nye perspektiver. På denne måten 
er hensikten dels å undersøke utviklingstrekk og status og dels å se frem- 
over. I likhet med alle foregående undersøkelser er det Institutt for sam- 
funnsforskning som har prosjektansvaret, med Jo Saglie og Signe Bock 
Segaard som prosjektledere. 

Som en mer tradisjonell valgundersøkelse har prosjektet som hensikt 
å belyse og forklare valgresultatet, velgeratferden, partisystemene, de 
politiske partiene og kandidatene som stiller opp til lokalvalg. Men et 
like viktig mål er å studere norsk lokaldemokrati mer allment samt å for- 
nye norsk lokalvalgforskning. Nye perspektiver og spørsmål blir stilt, og 
forskning på nye temaer skal fange opp utviklingstrekk i norsk lokalpoli- 
tikk. Kommunereformen er i så måte et viktig bakteppe for undersøkel- 
sen i 2019. Siden de fleste kommunesammenslåingene finner sted mellom 
lokalvalgene i 2019 og 2023, gir det en unik mulighet til å undersøke hvor- 
dan sammenslåingene på kort sikt påvirker politisk atferd og politiske 
holdninger. Det norske lokaldemokratiet har videre en historie som et 
laboratorium for demokratiske prøveprosjekter, hvilket har gitt grunnlag 
for mye kunnskapsutvikling for både beslutningstakere og forskningen. 
Også i denne boken studeres et slikt prosjekt når veien går til Bergen for 
å se nærmere på Byborgerpanelet. 

Arbeidet med boken har vært under planlegging lenge og er blitt gjen- 
nomført på en sømløs måte, til tross for de utfordringene som covid- 
19 har medført. At dette har vært tilfellet, skyldes nok først og fremst 

prosjektets brede forankring i den norske lokaldemokratiforskningen og 
ikke minst engasjerte og dedikerte forskere. Forskningsgruppen består 
av forskere fra Institutt for samfunnsforskning, NORCE, Universitetet 
i Oslo, Universitetet i Bergen, By- og regionforskningsinstituttet NIBR, 
Høgskulen i Volda og Syddansk Universitet. Det er sjelden at redaktø- 
rer opplever at alle forfattere leverer sine bidrag innen tidsfristen - men 
her har det faktisk skjedd. Samarbeidet med forfatterne har vært inspire- 
rende for oss redaktører, og vi håper at leseren gjenkjenner dette i de ulike 
kapitlene i boken. 

Ideer og førsteutkast til flere av kapitlene ble presentert og diskutert på 
et nettbasert prosjektmøte i juni 2020. Senere versjoner av noen av kapit- 
lene har vært presentert ved den 29. Nordiska kommunforskarkonferen- 
sen i Göteborg 26.-28. november 2020 (digital). Vi takker opponenter 
og øvrige deltakere for verdifulle kommentarer og innspill til kapittel- 
utkastene. 

Tidligere lokalvalgundersøkelser ble finansiert av Kommunal- og 
moderniseringsdepartementet (KMD). Undersøkelsen i 2019 ble finan- 
siert av Norges forskningsråd med midler som Forskningsrådet i sin tur 
fikk tildelt fra KMD. Vi vil takke begge disse finansieringskildene. Videre 
vil vi takke prosjektets referansegruppe, som har kommet med faglige 
innspill i forbindelse med utarbeidelsen av velgerundersøkelsen. Referan- 
segruppen består av representanter fra KS, KMD, Statistisk sentralbyrå 
(SSB) og Valgdirektoratet. Så sender vi en stor takk til Øyvin Kleven i SSB 
for godt og interessant samarbeid om datainnsamling og -kontroll. Ende- 
lig, men ikke minst takker vi våre redaktører i Cappelen Damm Aka- 
demisk, Ann Kristin Gresaker, Marte Ericsson Ryste, Katia Stieglitz og 
Simon Aase, for godt samarbeid i forbindelsen med utgivelsen av boken 
og de to anonyme fagfellene for deres konstruktive tilbakemeldinger på 
kapitlene. 


Oslo og Bergen, mai 2021 
Jo Saglie, Signe Bock Segaard og Dag Arne Christensen 

Signe Bock Segaard 
Institutt for samfunnsforskning 


Abstract: This introductory chapter presents some general features of the Norwe- 
gian Local Election Study of 2019. First, we take a close look at the conditions that 
shaped the 2019 local elections, especially the municipal amalgamation reform. The 
number of municipalities - 428 at the time of the 2015 local elections - had been 
reduced to 356 for the 2019 elections, and as a result, many voters cast their votes in 
a new, merged political unit — yet prior to the actual merger's implementation. Next, 
we briefly review the history of the Norwegian Local Election Studies and then 
present the chapters in the book. The subsequent sections include a more detailed 
description of the data material on which the book is based and the voter survey in 
particular. We conclude with some reflections on the way ahead for Norwegian local 
election research. 


Keywords: local democracy research, local elections research, Norwegian Local 
Election Studies, survey data 


Introduksjon 


Denne boken handler om de mange lokalvalgene som ble holdt rundt 
om i Norge 9. september 2019. Med utgangspunkt i velgerundersøkelsene 
som er gjennomført ved hvert lokalvalg siden 1995, tar boken gjennom 

ti kapitler for seg dels valg, velgeratferd, valgkamp og valgutfall, og dels 
politisk deltakelse og politisk tillit mellom valgene. 

Lokalvalget i 2019 var i utgangspunktet mange lokale valg - 356 kom- 
munestyrevalg og ti fylkestingsvalg. Men selv om lokale forhold er 
viktige, er det også nødvendig å rette blikket ut over de enkelte kommune- 
grensene. Valget var en nasjonal begivenhet og må forstås i en nasjonal 
kontekst. Samspillet mellom det lokale, det regionale og det nasjonale er 
sentralt i så måte, blant annet når det gjelder hvilke saker som er på den 
politiske agendaen, i mediene og ikke minst hva som opptar velgerne. 
Lokalvalget i 2019 kan, som vi skal se i kapittel 2, oppsummeres som et 
valg preget av høy valgdeltakelse, mobilisering og protest gjennom søke- 
lys på politiske saker som bompenger, klima og kommunereform. Dette 
satte sitt preg på lokale partisystemer og endret maktstrukturene på lokalt 
nivå. Men det var ikke bare et valg med lokale konsekvenser. Lokalvalget 
gikk helt inn i regjeringskontorene, og spørsmålet om bompenger skapte 
nesten en regjeringskrise. I denne boken er det likevel ikke bare valgene 
som står sentralt; å forstå lokaldemokratiet i bredere forstand er også et 
mål. Det er i kommunene flest innbyggere har anledning til å delta i poli- 
tikkutformingen, og lokalnivået spiller en viktig rolle i mange innbyg- 
geres hverdagsliv. Hensikten med boken er derfor også å forstå hvordan 
lokaldemokratiet fungerer mellom valgene. 

Én sak påvirket rammebetingelsene for de mange lokale valgene på 
en helt spesiell måte: Kommunereformen førte til at mange velgere måtte 
avgi sin stemme i en ny, sammenslått kommune - der selve sammen- 
slåingen ikke var iverksatt ennå. Kommunesammenslåing er derfor et 
gjennomgående tema i boken. Ett emne er hva innbyggerne mener om 
kommunereformen og dens mulige konsekvenser. Flere kapitler utforsker 
sammenslåingenes betydning for ulike sider ved lokaldemokratiet: lokale 
partisystemer, valgdeltakelse, personstemmegivning, partienes nomina- 
sjoner og representasjon i kommunestyrene. Samlet sett er antologien en 
statusrapport for lokaldemokratiet i det første valget etter kommunere- 
formen. 

Mens lokalvalget i 2015 ble holdt i 428 kommuner, var antallet kommu- 
ner i 2019 redusert til 356. Valget i 2019 var det første valget til 47 nye kom- 
munestyrer. Her skulle velgerne velge representanter til kommunestyrer 

i helt nye, sammenslåtte kommuner som skulle se dagens lys først noen 
måneder etter valget. Kommunereformen ble i mai 2014 lagt frem for 
Stortinget av Solberg-regjeringen (Klausen et al., 2016). I den etterføl- 
gende prosessen ble det lagt opp til at kommunene på frivillig basis selv 
skulle utrede alternative sammenslåinger med andre kommuner og utar- 
beide felles søknader om sammenslåing. Det var to frister for slike søk- 
nader. Ble søknaden sendt senest februar 2016, kunne sammenslåingen 
gjennomføres i januar 2018, mens sammenslåing ville skje først 1. januar 
2020 for kommuner som sendte søknad i perioden frem til endelig frist 
i juli 2016. I arbeidet med å utrede sammenslåingsalternativer gjennom- 
førte mange kommuner rådgivende folkeavstemninger eller innbyg- 
gerundersøkelser (Folkestad et al., 2021). Høsten 2016 ble fylkesmennene 
også trukket inn i arbeidet med kommunereformen ved at de skulle legge 
frem en anbefaling for departementet knyttet til sammenslåing av kom- 
muner i sin region. 

Stortinget fattet endelig vedtak om ny kommunestruktur i juni 2017, og 
med få unntak var dette i samsvar med kommunenes egne ønsker. Åtte 
sammenslåinger innebar imidlertid at minst én av de involverte kommu- 
nestyrene hadde stemt imot sammenslåingen. Fra nyttår 2017 ble antallet 
kommuner redusert med to (fra 428 til 426), og dette antallet ble ytterli- 
gere redusert til 422 i januar 2018. De resterende kommunesammenslå- 
ingene ble iverksatt 1. januar 2020. Resultatet ble at det ved inngangen 
til det nye årtiet var 356 kommuner i Norge. Valgene i 2019 kan dermed 
oppfattes som begynnelsen på slutten av en langvarig prosess med kom- 
munesammenslåing. 

Lokalvalgundersøkelsen har etter hvert noen tiår på baken og drar 
derfor nytte av og bygger videre på tidligere kunnskap for å forstå nåti- 
den. Før vi vender blikket mot lokalvalget i 2019, presenterer neste avsnitt 
derfor i korte trekk historien om norsk lokalvalgforskning slik den har 
vært kanalisert gjennom lokalvalgundersøkelsene. Vi presenterer så de 
ulike kapitlene i boken. I de neste seksjonene følger en nærmere beskri- 
velse av datamaterialet som boken bygger på - og velgerundersøkelsen 
spesielt — før vi avslutter med noen refleksjoner om veien fremover. 


1 1. yanuar 2021 fikk fylkesmannen nytt navn: statsforvalter. 

Norsk lokalvalgforskning: et tilbakeblikk 


Valgforskning ved stortingsvalg har lange tradisjoner i Norge, med tids- 
serier som strekker seg tilbake til valgundersøkelsen i 1957. Etter hvert 
kan også lokalvalgundersøkelsene se tilbake på en historie som strekker 
seg over mer enn əş ar - tilbake til valget i 1995 - med seks bøker og 
en rapport (Bjørklund, 1999; Bjørklund & Saglie, 2000; Aardal, 2002; 
Saglie & Bjørklund, 2005; Saglie, 2009; Bergh & Christensen, 2013; Saglie 
& Christensen, 2017). Denne bokutgivelsen blir dermed den sjuende i 
rekken. 

Undersøkelsen i 1995 var likevel ikke den første forskningen på 
lokalvalg i Norge. I 1960-årene var partipolitiseringen av lokalvalgene et 
sentralt forskningstema (f.eks. Hjellum, 1967). Den første surveyunder- 
søkelsen ved et lokalvalg ble gjennomført allerede ved kommunevalget 
i 1971 av Statistisk sentralbyrå (1972). Noen spørsmål fra denne under- 
søkelsen ble også brukt da de nyere undersøkelsene kom i gang i 1995, 
og de er blitt stilt helt frem til i dag. Valgene i 1987 og 1991 ble studert 
av Hilmar Rommetvedt og Jens Petter Gitlesen (Rommetvedt, 1988; 
Gitlesen & Rommetvedt, 1994). De brukte valgresultater på kommu- 
nenivå for å utforske lokalpolitikkens og rikspolitikkens betydning for 
lokalvalgene - en problemstilling som blir videreført i denne bokens 
kapittel 2. 

Foran kommune- og fylkestingsvalget i 1995 ble så et lokalvalg- 
program startet ved Institutt for samfunnsforskning (ISF), med Tor 
Bjørklund som initiativtaker og prosjektleder. Bjørklund, som tidligere 
hadde arbeidet ved ISF, var da gått over i en stilling ved Universitetet i 
Oslo (UiO). ISF hadde likevel det administrative ansvaret for undersøkel- 
sen og har hatt det siden. Undersøkelsen fra 1995 var mye av et enmann- 
sprosjekt, som munnet ut i en monografi fra Bjørklund (1999). 

Lokalvalgundersøkelsen i 1999 fikk et mer fragmentert opplegg, med 
en større gruppe forskere og en omfattende referansegruppe med delta- 
kere fra ulike miljøer. Den sentrale forskergruppen, som også fungerte 
som styringsgruppe ved undersøkelsene i 2003 og 2007, kom til å bestå av 
Tor Bjørklund og Lawrence Rose fra Institutt for statsvitenskap ved UiO, 
Jo Saglie fra ISF og Per Stava fra KS. Prosjektet har dermed hele tiden hatt 
et nært samarbeid med Institutt for statsvitenskap ved UiO, men har vært 

ledet fra ISF. Saglie var prosjektleder i 2003, 2007 og 2015 og Johannes 
Bergh i 2011. I 2019 fikk prosjektet for første gang kvinnelig prosjektleder, 
da Saglie og Signe Bock Segaard delte ansvaret. 

Til og med 2015 var prosjektet finansiert direkte av det som nå heter 
Kommunal- og moderniseringsdepartementet (og som har hatt en rekke 
navn i løpet av perioden). Fra og med 2019 er utlysningen og finansier- 
ingen kanalisert gjennom Norges forskningsråd. De første årene fikk ISF 
tildelt midlene direkte, men fra og med 2007 ble det anbudskonkurranse. 
I 2007 vant ISF konkurransen, men deretter har konkurrentene gått 
sammen om et felles prosjekt. Dermed kom det daværende Rokkansente- 
ret (nå NORCE) i samarbeid med Universitetet i Bergen (UiB) til å spille 
en viktig rolle fra og med 2011. Dag Arne Christensen har siden da ledet 
bergensdelen av prosjektet. 

Selv om prosjektdeltakerne også har publisert resultater i inter- 
nasjonale tidsskrifter, har hovedpublikasjonen fra hvert valg siden 
1999-undersøkelsen vært en antologi, slik denne boken også er. Dermed 
er bokutgivelsene blitt til en møteplass for lokaldemokratiforskning, der 
også fagmiljøer utenfor kjernen i prosjektet har deltatt. Materialet fra 
velgerundersøkelsene er også blitt supplert med andre former for data. 
Kvalitative og casebaserte tilnærminger er blitt et supplement til den 
kvantitative grunnstammen. I denne boken er dette representert ved 
blant annet kapittel 10, som handler om et forsøk med nye deltakelsesfor- 
mer: Byborgerpanelet i Bergen. 

Lokalvalgundersøkelsene har over tid bidratt til å bygge opp fagmil- 
jøer, som i sin tur har lagt grunnlaget for annen lokalvalgforskning ved 
de deltakende institusjonene. Allerede i 1995 kom det inn et sideprosjekt, 
med spesialundersøkelse av utenlandske statsborgere med stemmerett. 
Liknende undersøkelser, også med innvandrere med norsk statsborger- 
skap, er blitt gjennomført ved noen senere valg. 

Videre er lokaldemokratiet en arena der nye tiltak er blitt prøvd ut. 
Stemmerett for sekstenåringer og internettvalg er blant tiltakene som er 
testet ut i utvalgte kommuner, og som er blitt evaluert av de samme for- 
skerne som har stått bak lokalvalgundersøkelsene. Så langt er ikke disse 
ordningene blitt satt ut i livet i større skala. Et annet forsøk har deri- 
mot fått større «impact», som det heter i dagens forskningsrådsjargong. 

Forskerne nøyer seg ikke lenger bare med å studere valgdeltakelsen, men 
bidrar til å øke den ved å sende ut ulike former for påminnelser til vel- 
gerne. Dette er nå blitt en fast ordning fra og med 2019-valget, men som 
kapittel 4 viser, prøves stadig nye former for påminnelser ut. 

Datainnsamlingen ble gjennomført av Statistisk sentralbyrå fra begyn- 
nelsen og til og med 2007, men Respons Analyse fikk denne jobben i 2011 
og 2015. Fra 2019 er Statistisk sentralbyrå tilbake i denne rollen. I 1995 og 
1999 ble undersøkelsen gjennomført som telefonintervjuer. Utfordringen 
ble etter hvert at det er grenser for hvor mange spørsmål som kan presses 
inni en telefonsamtale, samtidig som hver av forskerne i prosjektet gjerne 
ville ha med mange spørsmål om sine interessefelter. Løsningen ble å sup- 
plere med et postalt skjema. De som svarte på telefonintervjuet, ble spurt 
om de var villig til å svare på et skjema som ble sendt dem i posten. Dette 
ga samtidig mulighet til å stille mer kompliserte spørsmål som er vanske- 
lige å svare på når teksten leses opp over telefon. 

Denne løsningen ble likevel vanskelig å opprettholde over tid. Telefon- 
intervjuer blir vanskeligere å gjennomføre. Når folk kan se på mobiltele- 
fonen at det er et meningsmålingsbyrå som ringer, er det ikke så fristende 
å svare. Svarprosenten gikk nedover i telefonintervjuene og ble dermed 
enda lavere for spørsmålene i postskjemaet. Det postale tillegget ble der- 
for avskaffet i 2015. I 2019 bruker vi for første gang en kombinasjon av 
telefonintervju og nettbasert spørreskjema, som blir nærmere beskrevet 
senere i dette kapitlet. 

Hva har så spørsmålene dreiet seg om? Et hovedtema for lokalvalg- 
programmet er selve lokalvalgene. På valgdagen avgjør velgerne kom- 
munestyrets sammensetning og lokaldemokratiets retning de neste fire 
årene. Samtidig er lokaldemokratiet mer enn valg, og lokaldemokratiets 
virkemåte utenom valgene er også sentral. Et tema er medborgernes poli- 
tiske deltakelse gjennom tradisjonelle deltakelsesformer og nye aktivite- 
ter. Medier - ikke minst lokale og sosiale — er også viktige arenaer for 
informasjon og deltakelse. Et annet sentralt tema er lokaldemokratiets 
legitimitet; hvordan medborgerne ser på kommunen. Foran 2007-under- 
søkelsen ble derfor prosjektet utlyst av departementet under et nytt navn. 
Det het nå clokaldemokratiundersokelseə i stedet for «lokalvalgunder- 
søkelse». Fra og med 2019 er igjen navnet «lokalvalgundersøkelse» tatt i 

bruk - men kanskje ikke helt konsekvent, verken fra forskernes eller fra 
finansieringskildenes side. 

Hva har vi så lært gjennom mer enn 25 år med lokalvalgforskning? Et 
tilbakevendende tema har vært den synkende valgdeltakelsen. Det gjaldt 
særlig de første årene, siden deltakelsen ved kommunestyrevalg hadde falt 
nesten uavbrutt fra 81 prosent i 1963 til 59 prosent i 2003, noe som vakte 
stor bekymring på politisk hold. 2003 kom imidlertid til å bli et bunn- 
punkt, og siden den gang har vi sett valg med forholdsvis høy deltakelse, 
både i 2011 og i 2019 (se kapittel 4). Et bidrag fra prosjektet var likevel å 
peke på at selv om valgdeltakelsen falt, var andre former for lokalpoli- 
tisk deltakelse økende, slik det ble uttrykt i rapporttittelen Rekordlav og 
rekordhøy deltakelse (Bjørklund & Saglie, 2000). Det gjaldt både person- 
stemmegivning ved valg og ulike former for deltakelse utenom valg. 

Et annet hovedtema har vært det som Rommetvedt uttrykte i sin bok- 
tittel fra 1988: Lokalvalg eller riksgallup? Tidligere var det en utbredt opp- 
fatning at lokalvalgene var dominert av rikspolitikken. Det er jo også 
sant at lokalvalgresultatene gjenspeiler rikspolitiske trender. Imidlertid 
er lokalvalgene også preget av lokale forhold som nuller hverandre ut når 
tallene fra alle landets kommuner summeres opp. Her har lokalvalgpro- 
grammets spørreundersøkelser spilt en rolle ved å dokumentere hvilken 
betydning lokale forhold har når innbyggerne går til valgurnene. 


Kapitlene i boken 


I denne boken har vi valgt ut en rekke ulike sider og forhold ved lokalval- 
get og -demokratiet anno 2019 som vil bli undersøkt nærmere i de føl- 
gende kapitlene. Til sammen vil de forhåpentlig bidra til en mer eller 
mindre helhetlig forståelse av hva som skjedde, og hvorfor. Nyansene er 
flere enn det som er mulig å formidle i en bok med et begrenset antall 
sider. Vi forsøker likevel, om ikke for annet for å vekke appetitten på mer 
kunnskap og forskning om det norske lokaldemokratiet. 

I kapittel 2 oppsummerer Jo Saglie, Johannes Bergh, Jens Petter Git- 
lesen og Hilmar Rommetvedt noen hovedtrekk ved valgresultatet fra 
lokalvalget 2019. Forfatterne gir en bred oversikt over nasjonale tren- 
der og lokale variasjoner ved det første valget som ble holdt i de nye 

sammenslåtte kommunene og fylkene. Ser man på de landsomfattende 
resultatene, opplevde både regjeringspartiene og Arbeiderpartiet en til- 
bakegang, mens de andre opposisjonspartiene — spesielt Senterpartiet — 
gikk frem. Mens velferdspolitikken var høyt på velgerdagsordenen ved 
forrige valg, var miljø- og klimaendringene viktigst denne gangen, spe- 
sielt blant unge velgere. Velgeragendaen varierte likevel mellom kommu- 
nene. Klima og miljø var, i likhet med spørsmålet om bompenger, viktigst 
i byene. I mange perifere distrikter var derimot kommunesammenslå- 
ing en viktig sak. Motsetningen mellom sentrum og periferi er fortsatt 
viktig i norsk politikk og bidro til Senterpartiets valgfremgang, ikke 
minst i en rekke kommuner i Nord-Norge der Arbeiderpartiet har stått 
sterkt. Lokale forhold bidrar også til variasjon. Ser man på resultater fra 
enkeltkommuner, finner forfatterne at de lokale avvikene fra den nasjo- 
nale trenden har økt. Dessuten sier en økende andel av velgerne at lokale 
spørsmål var viktige for deres stemmegivning. 

Begrepet «lokale partisystemer» antyder at partisystemene ikke bare 
varierer mellom kommunene, men at disse også har en lokal dimensjon. 
I kapittel 3 er Dag Arne Christensen, Bjarte Folkestad og Jacob Aars 
opptatt av de nasjonale partiene og den relative styrken til lokallistene 
i lokalvalgene. Forfatterne undersøker også om kommunereformen har 
endret balansen mellom nasjonale og lokale partier i kommunene. Analy- 
sene viser at samsvaret mellom partisystemet på Stortinget og i kommu- 
nestyrene er sterkt i norske kommuner. Likevel er lokallistenes posisjon 
i lokalvalget stabil. Ved å sammenlikne sammenslåtte og ikke-sammen- 
slåtte kommuner over to valg finner forfatterne at kommunereformen 
har bidratt til større partimangfold i de sammenslåtte kommunestyrene. 
Dette gjelder både antall lister som stiller til valg og antall lister som er 
representert i kommunestyrene. Kommunereformen ser derimot ikke ut 
til å ha bidratt til økt nasjonalisering av partisystemene i kommunene. 

Valgdeltakelsen i det norske lokalvalget i 2019 økte fra forrige valg med 
cirka 5 prosentpoeng til 65 prosent, noe som er høyere enn noe annet 
lokalvalg siden 1991. Et sentralt spørsmål i kapittel 4 er derfor om det 
er en sammenheng mellom oppmøtet og kommunereformen. Johannes 
Bergh, Dag Arne Christensen og Tor Helge Holmås starter kapitlet med 
å undersøke hvem som stemte ved lokalvalget, og hvem som avsto. Ved 


16 


LOKALVALGET 2019 


å bruke data som følger de samme velgerne over fem påfølgende valg, 
finner forfatterne at «vanevelgerne» er høyt utdannet og middelaldrende. 
Velgerne som aldri stemmer ved valg, utgjør 9 prosent av de stemmebe- 
rettigede og har ofte innvandrerbakgrunn og lav utdanning. Analysen av 
kommunereformen viser samlet sett at den ikke påvirket valgdeltakelsen. 
Små kommuner som ble slått sammen, opplevde en viss økning i valg- 
deltakelsen i forhold til de større. Analysen indikerer også at de politiske 
sakene som dominerte valgkampen, som bompengespørsmålet, hadde en 
mobiliserende effekt. 

Rune Karlsen og Kari Steen-Johnsen er i kapittel 5 opptatt av velger- 
nes forhold til den lokale politiske offentlige sfæren. Mer presist stude- 
rer de velgernes samlede nyhetskonsum i valgkampen og sosiale mediers 
rolle som nyhetskilde. Deretter undersøker de i hvilken grad kandidater 
som stiller til valg, er inkludert i velgernes nettverk — offline (familie, 
venner, bekjente) og i sosiale medier - samt hvilken betydning forskjel- 
lige mønstre for nyhetsforbruk og politiske nettverk har. Forfatterne fin- 
ner at lokale medier og personlige nettverk bidrar til å øke det de kaller 
velgernes lokalpolitiske orientering; om lokale spørsmål er viktige for 
stemmegivning, og om man gir personstemmer. Resultatene viser videre 
at velgerne bruker et bredt spekter av nyhetskilder - nasjonale, lokale og 
sosiale medier - og at lokale medier anses som viktigere i små kommu- 
ner. Selv om sosiale medier langt fra rangeres som den viktigste nyhets- 
kanalen for velgere i lokalvalg, er de likevel viktige. For det første bidrar 
sosiale medier til flere bånd mellom velgere og kandidater i norsk lokal- 
politikk. For det andre ser sosiale medier også ut til å bli stadig viktigere 
som påkoblingskanal til offentligheten og politikken: Sosiale medier fun- 
gerer som åpnere nettverk enn offline-nettverk, og de bidrar til å koble 
på grupper som ellers i mindre grad er koblet på politikken, slik som 
ungdom, kvinner og dem med lavere utdannelse. 

I kapittel 6 tar Jan Erling Klausen, Lawrence Rose og Marte Winsvold 
utgangspunkt i at utfallet av Norges - stort sett frivillige - kommune- 
reform støttet seg sterkt på innbyggernes positive holdninger til sam- 
menslåing med nabokommuner. De undersøker hvordan innbyggerne 
vurderer mulige konsekvenser av kommunesammenslåing når det gjel- 
der tjenesteproduksjon, lokaldemokrati og lokal identitet. I motsetning 

til antakelsene om «den rasjonelle velgeren» rapporterer mange respon- 
denter, i alle kategorier av kommuner, at de antar at sammenslåing av 
egen kommune ikke vil ha noen spesielle konsekvenser - verken forbed- 
ring eller forverring. Fordi et uttalt mål med reformen var å imøtegå 
samfunnsmessig og demografisk utvikling som ellers kunne sette tjeneste- 
produksjonen og lokaldemokratiet under press, kan «ingen konsekven- 
ser»-vurderingen tolkes som tillit og støtte til regjeringens argumenter 
for reformen. Et sentralt poeng i analysen er at borgerens vurderinger 
av mulige konsekvenser av en sammenslåing ikke minst avhenger av om 
egen kommune lå an til å bli et sentrum eller en periferi i den nye, sam- 
menslåtte kommunen. 

I kapittel 7 ser Signe Bock Segaard og Hilmar Rommetvedt nærmere 
på velgernes syn på politisk representasjon i lokalpolitikken, dels fra et 
holdningsperspektiv og dels fra et handlingsperspektiv. Holdninger 
avspeiler hvor viktige ulike former for representasjon oppfattes, enten det 
gjelder kjønn, alder, etnisitet, geografi eller partipolitisk representasjon i 
kommunestyrene. Ut fra en forventning om at holdninger kan påvirke 
handlinger, undersøker kapitlet også om det er samsvar mellom velgernes 
holdninger og hvem de gir personstemmer til. Med bakgrunn i kommune- 
reformen retter forfatterne spesiell oppmerksomhet mot viktigheten 
av representasjon av ulike deler av kommunene. Hovedinntrykket er at 
flertallet av velgerne synes at alle former for representativitet er viktige, 
men aller viktigst er geografien. Det gjelder særlig velgere som opplever 
en sterk tilknytning til sin bydel eller bygd, eller som bor i en liten kom- 
mune som skulle slås sammen med én eller flere større kommuner. Det er 
verdt å merke seg at sosiodemografiske kjennetegn ved kandidatene ikke 
uten videre ser ut til å spille noen vesentlig rolle for hvem velgerne gir 
ekstra personstemmer. Samtidig betyr det nok ikke at slike kjennetegn er 
uten betydning, snarere at andre forhold ved kandidatene og politikken 
var viktigere og lenger fremme i velgernes bevissthet ved valget i 2019. 
I hvert fall viser resultatene i dette kapitlet at geografien er en relevant 
politisk skillelinje ikke bare på nasjonalt og regionalt nivå, men også på 
det kommunale og lokale nivået. 

I kapittel 8 er temaet partienes nominasjonsprosesser og velgernes per- 
sonstemmegivning. Elisabeth Bakke og Bjarte Folkestad tar utgangspunkt 

i at nye sammenslåtte kommuner betyr nye sammenslåtte lokale partier, 
og de spør om og hvordan sammenslåing påvirket partienes nominasjo- 
ner og velgernes personstemmer. Tidligere forskning har vist at geografi 
er et viktig kriterium ved nominasjon til nasjonale valg, men dette er 
lite studert ved lokalvalg. Kapitlet studerer nominasjonsprosessene til 
lokale partier i sammenslåtte kommuner, og hvordan partier håndterer 
geografisk representasjon samt kjønns- og aldersfordeling på partilistene. 
Ved hjelp av både kvalitative intervjuer og kvantitative data belyses ulike 
aspekter i nominasjonsprosessene. Forfatterne finner at kandidater fra de 
mindre kommunene er overrepresentert så vel på partilistene som i kom- 
munestyrene i de 47 nye kommunene. Dette er den kombinerte effekten 
av partienes nominasjonspraksis og velgernes personstemmegivning. 
I motsetning til hva de forventet, fant de imidlertid ikke at økt vekt på 
geografi i nominasjonsprosessen påvirket alders- eller kjønnsbalansen 
i kommunestyrene i særlig grad. De nylig sammenslåtte kommunene 
fulgte den nasjonale trenden, med en litt eldre og mer kjønnsbalansert 
kandidatliste over tid. Geografi ser derfor ut til å ha vært et ekstra listeba- 
lanseringskriterium, på toppen av listene, og ikke en erstatning for kjønn 
og alder. 

I kapittel 9 spør Marte Winsvold hvorfor noen innbyggere stoler på 
lokale politiske aktører og institusjoner, mens andre ikke gjør det. Hva 
kjennetegner innbyggere med høy og lav lokalpolitisk tillit? Analysene 
indikerer at innbyggerne har en tendens til å ha enten høy eller lav tillit 
til hele det lokale politiske systemet. For eksempel rapporterer de som har 
høy tillit til ordføreren, også om høy tillit til politikere generelt, til kom- 
munestyret og til kommuneadministrasjonen. Videre finner Winsvold at 
lokalpolitisk tillit er knyttet til en rekke individuelle og kontekstuelle fak- 
torer, inkludert følelsen av å tilhøre kommunen, bruk av kommunale tje- 
nester og politisk deltakelse. Sammenhengen mellom tilhørighet og tillit 
indikerer at en mulig forutsetning for politisk tillit er en opplevelse av å 
høre til i et felles «vi». Tillit ser også ut til å være knyttet til om velgeren er 
på det vinnende laget. De som stemte på partier som vant valget, er mer 
tillitsfulle enn de som stemte på andre partier. 

Kapittel 10 studerer et borgerpanel (innbyggerhøring) som fant sted 
i Bergen kommune i 2018. Først diskuterer Sveinung Arnesen, Anne 

Lise Fimreite og Jacob Aars innbyggerhøringer som innovative tiltak 
for å øke deltakelsen i politiske systemer. I litteraturen vektlegges den 
interne kvaliteten på panelene — først og fremst hvem som rekrutteres og 
inngår i panelet, og hvordan meningsdannelsen er organisert. Hvordan 
innbyggerhøringer påvirker det politiske og representative demokratiske 
systemet, er blitt mindre studert, og nettopp det er ett av deres utgangs- 
punkter. Forfatterne gjør rede for sentrale sider ved panelet i Bergen; 
hvordan det ble rekruttert og organisert, og hvilke anbefalinger det kom 
med til beslutningstakerne i kommunen. De studerer også hvordan inn- 
byggere i Bergen vurderer slike innovative demokratiske tiltak. Kapit- 
let avsluttes med en diskusjon om slike panelers plass i et representativt 
demokrati; er de supplementer eller alternativer? Selv argumenterer for- 
fatterne for at det ikke er et mål at slike innbyggerpaneler skal fortrenge 
eller erstatte representative deltakelsesformer. Derimot kan de utgjøre 
supplerende deltakelsesformer til valgkanalen som sikter mot å inkludere 
deltakere som i størst mulig grad speiler befolkningen som helhet, eller 
som tradisjonelt er underrepresentert i politikken. Om ikke nye deltakel- 
sesformer lykkes i dette, vil de kun representere en ny påvirkningsmu- 
lighet til dem som allerede er overrepresentert gjennom de eksisterende 
kanalene. 


Datagrunnlag for Lokalvalgundersøkelsen 2019 


Som det kommer frem over, er Lokalvalgundersøkelsens hensikt å kaste 
lys over mange forhold knyttet til vårt lokale demokrati generelt og 
lokalvalg spesielt. Dette forutsetter et bredt spekter av data og ikke minst 
bruk av ulike datakilder. Ideelt sett avgjør forskningsspørsmålene hvilke 
data som er best egnet i en gitt undersøkelse, men praktiske og økono- 
miske forhold begrenser ofte hva som er mulig å få til. Lokalvalgunder- 
søkelsen er i så måte likevel i en gunstig situasjon når det gjelder tilgang 
til gode data og et variert sett av datakilder over tid. Dette er også tilfellet 
denne gangen. 

Forskningsdesignet til 2019-studien bygger på tidligere undersøkelser, 
og en representativ velgerundersøkelse gjennomført etter lokalvalget er 
fortsatt vår viktigste datakilde. En slik undersøkelse er som nevnt blitt 

gjennomført etter hvert lokalvalg siden 1995, med det formål å belyse 
lokaldemokratiets status og endring over tid. 

Før vi gir en nærmere presentasjon av den velgerundersøkelsen som 
ble gjennomført i 2019, og som er grunnlag for flere av de etterfølgende 
kapitlene i denne boken, er det på sin plass å nevne kort de mange andre 
datakildene som ligger til grunn for flere av analysene i denne boken. 
Disse er dels kilder som er blitt brukt i tidligere lokalvalgundersøkelser, 
og som nå følges opp, men nye data er også samlet inn. 

I Lokalvalgundersøkelsen brukes en del ulike registerdata. De omfatter 
et fullstendig sett med kandidatdata som inneholder diverse opplysninger 
om alle de cirka 54 000 personene som stilte til valg i 2019. Videre brukes 
et representativt utvalg fra manntallet - manntalldata - samt aggregerte 
kommunedata til å belyse ulike aspekter ved valgdeltakelse, valgresultater 
og partisystemene. Både kandidatdata, manntalldata og disse kommu- 
nedataene er lagt til rette av Statistisk sentralbyrå, som i tillegg til Norsk 
senter for forskningsdata (NSD) sin kommunedatabase også har bidratt til 
datasett (Fiva, Halse & Natvik, 2020; Fiva, Sørensen & Vøllo, 2020) som 
brukes i to av kapitlene i boken. Innen rammen av Lokalvalgundersøkel- 
sen er det også anvendt forskjellige typer casestudiedesign som muliggjør 
et dybdeblikk og et tilfang av informasjon som er nyansert og har andre 
kvaliteter enn register- og surveydata. Disse omfatter dokumentanalyse, 
observasjonsstudier og ikke minst kvalitative intervjuer og samtaler med 
nøkkelinformanter. For mer utdypende informasjon om disse konkrete 
datakildene vises det til de respektive kapitlene der de er anvendt. 


Velgerundersøkelsen 


I likhet med tidligere velgerundersøkelser i regi av Lokalvalgundersøkel- 
sen ble en representativ spørreundersøkelse blant personer med stemme- 
rett ved kommunestyre- og fylkestingsvalget 2019 satt i gang umiddelbart 
etter valgdagen.” Statistisk sentralbyrå har på oppdrag fra Institutt 
for samfunnsforskning hatt ansvaret for å rekruttere respondenter, 


2 — Detaljert informasjon om velgerundersøkelsen 2019 finnes i tilhørende dokumentasjonsrapport 
(Falnes-Dalheim & Bye, 2021). 

gjennomføre den praktiske delen av spørreundersøkelsen samt håndtere 
og kvalitetssikre innkomne data. Kvalitetssikring av data er gjort i sam- 
arbeid og dialog med prosjektgruppen. Rekrutteringsbrev ble sendt ut 
før valgdagen den 9. september, mens selve undersøkelsen begynte dagen 
etter valget. Feltperioden for gjennomføringen av selve spørreundersø- 
kelsen strakte seg fra 10. september til 3. desember 2020. 

Det ble trukket to bruttoutvalg på totalt 10 000 personer (utvalg 1 = 
5598 og utvalg 2 = 4002). Bruttoutvalgene ble trukket tilfeldig fra folkere- 
gisteret blant personer med stemmerett. Utvalg 2 ble i tillegg stratifisert 
etter seks kommunestørrelser (folketall), hvilket er i samsvar med prak- 
sis ved tidligere lokalvalgundersøkelser. Hensikten med stratifiseringen 
er å inkludere et tilstrekkelig antall respondenter fra kommuner av ulik 
størrelse, slik at data muliggjør «kommunesammenlikning». De minste 
kommunene er dermed overrepresentert, noe som gjør det nødvendig å 
vekte data når materialet analyseres 

Utvalgene skulle svare på samme spørreskjema, men det ble gjennom- 
ført på ulike måter (intervjuteknikk). Mens spørreundersøkelsen i utvalg 
1 i utgangspunktet skulle gjennomføres utelukkende som en nettbasert 
undersøkelse, ble utvalg 2 delt i to, der en gruppe i utgangspunktet skulle 
intervjues og svare på telefon, og den andre skulle svare på nett. Det var 
imidlertid mulig å endre opplegget for besvarelse av spørreskjemaet, dette 
som et forsøk på å redusere frafall. Svarprosent for utvalg 1 og utvalg 2 er 
henholdsvis 35 og 54. 

Spørreskjemaet i 2019-undersøkelsen bygger på tidligere lokalvalg- 
undersøkelser og de erfaringene som er gjort gjennom årene. Dette for å 
sikre kontinuitet og sammenliknbare data over tid, men også for å tilpasse 
spørreskjemaet til de faktiske endringene som skjer over tid. Det kan 
være mindre språklige endringer i erkjennelse av at språket utvikler seg, 
og det kan være tilføyelser eller fjerning av svarkategorier. Et eksempel 


3 — Det er laget ulike vekter som er nærmere forklart i dokumentasjonsrapporten (Falnes-Dalheim 
& Bye, 2021). I kapitlene som analyserer data fra Lokalvalgundersøkelsen, er den såkalte Vekt 2 
brukt. Denne er sammenliknbar med vekter brukt i tidligere undersøkelser. Den korrigerer for 
det disproporsjonalt stratifiserte utvalget, der småkommuner er overrepresentert, og dessuten 
for skjevheter i frafall med hensyn til kjønn, alder, utdanningsnivå og folketall (de seks strata- 
ene). I noen analyser (krysstabeller med kommunestørrelse som avhengig variabel) er det ikke 
nødvendig å vekte. 

på det siste er for eksempel at sosiale og nettbaserte medier er blitt en 
naturlig del av medielandskapet de siste tiårene. Videre er spørreskjemaet 
i 2019-undersøkelsen også utformet med den ambisjonen å legge til rette 
for undersøkelser av nye forskningsspørsmål og perspektiver på norsk 
lokalvalg. Derfor har vi ønsket å gjøre data sammenliknbare med under- 
søkelser fra andre land for å gjøre komparative studier mulig. Konkret 
har dette blant annet betydd en koordinering med den danske lokalval- 
gundersøkelsen om formulering av enkelte spørsmål. 

Spørreskjemaet inneholder en lang rekke spørsmål (63) om politisk 
interesse, stemmegivning, politisk deltakelse, tillit, mediebruk og hold- 
ninger til lokaldemokratiet i tillegg til noen sosiodemografiske og økono- 
miske bakgrunnsspørsmål. Det er i forbindelse med håndtering av data 
blitt koblet på utvalgte registerdata. 

Undersøkelsen og bruken av denne til forskningsformål er meldt inn 
til NSD, som blant annet på bakgrunn av en personvernkonsekvensvur- 
dering har gitt klarsignal for igangsettelse av prosjektet. I dette ligger et 
premiss om at prosjektet følger forskningsetiske normer, og at behand- 
ling av personopplysninger skjer i samsvar med personvernforordningen. 


Konkluderende refleksjoner 


Lokalvalget 2019 var et vannskille for innbyggerne i mange kommuner - 
spesielt i mange små kommuner. Et bakteppe for innbyggerne i disse 
kommunene var kommunereformen. Denne har naturlig nok vært i søke- 
lyset for mange av kapitlene i denne boken, der vi har studert velgernes 
holdninger og deltakelse i det første valget etter reformen. At sammen- 
slaingene er nye - og ikke en gang var trådt i kraft da valget ble holdt - 
begrenser hvilke konklusjoner vi kan trekke om kommunereformen. De 
nye kommunene er nå inne i en iverksettingsfase, der den langsiktige 
betydningen for innbyggerne - for eksempel med hensyn til deltakelse og 
tjenesteproduksjon - er ukjent. Nettopp derfor er det nødvendig å følge 
reformkommunene over flere lokalvalg. 

Det vil ta tid for velgerne å venne seg til nye politikere og kanskje også 
nye samarbeidskonstellasjoner lokalt. I de sammenslåtte kommunene kan 
utviklingen komme til å følge ulike spor. En mulighet er at sammenslåingen 

resulterer i et bedre kommunalt tilbud og et lokaldemokrati med godt 
samarbeid mellom representanter fra de tidligere kommunene. Et annet 
scenario er at lokalsamfunn opplever at sammenslåingen fører med seg 
nedleggelse av tjenestetilbud og bitre geografiske stridigheter. Det vil bli en 
viktig oppgave for fremtidige lokalvalgundersøkelser å nøste mer i hvorvidt 
og hvordan lokaldemokratiet endrer seg. Det er derfor behov for tilsvarende 
analyser som i denne boken over flere valg for å avdekke den langsiktige 
betydningen av kommunereformen for ulike sider ved lokaldemokratiet. 
I første omgang blir valget i 2023 interessant. Fra innbyggernes ståsted var 
de sammenslåtte kommunene mer en teoretisk konstruksjon da kommu- 
nevalget i 2019 ble holdt. I september 2023 vil de derimot ha nærmere fire 
år med hverdagserfaringer om hvordan den nye kommunen fungerer, og 
et grunnlag for å vurdere om sammenslåingsmotstandernes advarsler eller 
tilhengernes visjoner ligger nærmest den virkeligheten folk opplever. Val- 
get i 2019 var med andre ord et valg som dreiet seg om en fremtidig og til 
dels ukjent situasjon. Fra denne synsvinkelen kan vi betrakte 2019-valget 
som et valg som pekte fremover - et fremoverskuende valg. 

Utviklingen i de nye kommunene er naturligvis av interesse for oss for- 
skere, men ikke minst er det viktig i et større politisk og samfunnsmessig 
perspektiv. Det handler om mulighetene for å utvikle politikk og tiltak 
som kan bidra til å løse utfordringer, og på den måten bidra til å støtte 
opp om lokaldemokratiet og den tilliten som norske innbyggere generelt 
og over tid har utvist til lokalpolitiske institusjoner og aktører. 

Valget i 2019 handlet også om mye annet enn nye kommuner. Som 
kapittel 2 viser, var dette et valg der den politiske dagsordenen ble pre- 
get av miljø- og klimasaken og bompengeprotest i byene og en styrket 
sentrum-periferi-konflikt i utkantene. Om valget i 2019 ble fremoversku- 
ende også i denne betydningen, eller om velgernes oppmerksomhet ved 
fremtidige valg igjen vil endre seg, vil kun tiden vise. 

Abstract: The aim of this chapter is to provide a broad overview of national trends 
and local variations at the 2019 local elections — the first elections to be held in the 
new, merged municipalities and counties. Looking at the nationwide results, the gov- 
ernment parties as well as the Labour Party suffered losses, while the other opposition 
parties — especially the Centre Party — were the winners. While welfare policy has 
been high on the voter agenda in previous elections, the environment and climate 
change were the most important issues this time, especially among young voters. The 
voter agenda nevertheless varied between municipalities. Climate and the environ- 
ment were, like the issue of toll roads, most important in the cities. In many peripheral 
districts, on the other hand, amalgamation of municipalities and other centralizing 
public sector reforms were significant issues. The centre-periphery dimension is still 
important in Norwegian politics, and it has contributed to the Centre Party's gains - 
particularly in a number of former Labour Party strongholds in northern Norway. 
Local conditions also contribute to variation. Looking at results from individual 
municipalities, local deviations from the national trend have increased. Moreover, an 
increasing share of voters says that local issues were important for their vote. 


Keywords: local election voting, centre-periphery dimension, local issues, split- 
ticket voting, voter agenda 

Introduksjon! 


Lokalvalget 9. september 2019 var på mange måter et særegent valg. Vel- 
gerne i 428 kommuner skulle denne gangen velge nye kommunestyrere- 
presentanter til 356 nye kommunestyrer, mens velgerne i 18 fylker skulle 
velge fylkestingsrepresentanter til kun ti fylkesting. Valget sto med andre 
ord i kommune- og regionreformens tegn. En rekke velgere var «på vei» 
inn i de nye sammenslåtte kommunene og fylkene som Stortinget hadde 
vedtatt å opprette fra 1. januar 2020. For disse var det helt nye kommune- 
styrer og fylkesting det skulle velges representanter til. I tillegg til stridig- 
hetene om kommune- og fylkessammenslåing ble valgåret og valgkampen 
preget av den generelle verdensomspennende debatten om klima- og mil- 
jøpolitikk. Aksjoner som «Klimabrølet» og skolestreik for klimaet fikk mye 
oppmerksomhet og engasjerte mange. Greta Thunberg ble verdenskjent og 
et symbol på ungdoms engasjement for klimasaken. Debatt om klimatil- 
tak - som noen mener har gått for langt, og som andre mener det trengs 
mer av - utløste også nasjonale og lokale dragkamper om bompenger og 
vindkraftutbygging. Debatten om bompenger førte til dannelsen av et nytt 
parti: Folkeaksjonen Nei til mer bompenger (FNB). Mens klimadebatt og 
bompengeprotest sto sentralt i storbyene, var det distriktspolitiske enga- 
sjementet sterkere i de mindre kommunene. Senterpartiet fikk sterk fram- 
gang, ikke minst i regioner som Nord-Norge, der partiet tradisjonelt har 
stått svakt, mens Arbeiderpartiet tapte velgere (se også Stein et al., 2020). 
Målet med dette kapitlet er å gi en bred oversikt over lokalvalget i 2019 - 
både nasjonale trender og lokale variasjoner. Noen forhold blir likevel 
bare berørt kort i dette kapitlet, mens de blir nærmere omtalt andre ste- 
der. Det gjelder blant annet valgdeltakelse (kapittel 4), personstemme- 
givning (kapittel 5 og 7) og lokale lister (kapittel 3). Vi begynner med 
å presentere utgangspunktet for de nasjonale trendene: valgresultatene 
på landsbasis samt omfanget av stemmedeling mellom kommune- og 
fylkestingsvalg. Så utforsker vi hva som ligger bak disse trendene, ved å 
kartlegge velgervandringer på individnivå, og hva som var valgkampens 


1 Entidligere versjon ble presentert på den 29. nordiske kommuneforskerkonferansen i Göteborg 
26.-28. november 2020. Vi vil takke deltakerne i arbeidsgruppen for kommentarer, Christine 
Bangum for forskningsassistanse og Respons Analyse ved Thore Gaard Olaussen som har stilt 
materiale fra meningsmålinger til disposisjon for oss. 

viktigste saker. Deretter går vi nærmere inn på de lokale variasjonene, 
blant annet gjennom å analysere geografiske variasjoner i hva som var 
viktige saker, og folks syn på hvor viktige lokale og nasjonale faktorer var. 
Vi går så dypere inn i det lokale perspektivet og ser på noen enkeltkom- 
muner der særlig store endringer fant sted, og på utviklingen foran valget 
i enkelte av storbyene. Dette blir utgangspunktet for en mer systematisk 
analyse i den avsluttende seksjonen, der vi bruker data om partienes opp- 
slutning på kommunenivå til å analysere lokale avvik fra rikstendensen i 
valget. Her er målet å utforske hvor viktige rikspolitiske trender og lokale 
forhold var for valgresultatene i kommunene. 


Valgutfallet 


Vi skal først se nærmere på valgresultatene, som presenteres i 
tabell 2.1 (kommunevalget) og 2.2 (fylkestingsvalget). I 2019 gikk både 


Tabell 2.1. Valgresultat ved kommunestyrevalgene 1999-2019 (prosent) 


1999 2003 2007 2011 2015 2019 Diff. 


19-15 
Rødt 2,0 1,6 1,9 1,5 2,0 3,8 1,8 
SV 7,8 12,4 6,2 4, 4, 6,1 2,0 
Ap 28,6 27,5 29,6 31,7 33,0 248 -82 
Sp 8,3 79 8,0 6,7 8,5 14,4 Bo 
MDG 0,3 0,2 0,3 0,9 4,2 6,8 2,6 
KrF 9,3 6,4 6,8 5,6 5,4 4,0 1,4 
V 4,4 3,8 59 6,3 55 3,9 —1,6 
H 21,4 18,1 19,3 28,0 23,2 20,1 -31 
FrP 12,1 16,4 17,3 11,4 95 8,2 -1,2 
Lokale lister 3,7 3,3 2,9 2 2,6 29 0,3 
Andre 2,4 2,6 2,3 4,8 2,0 5,0 3,0 
(inkl. felleslister) 
Sum 100,0 100,0 100,0 100,1 100,0 100,0 
Valgdeltakelse 60,4 59,0 61,2 64,2 60,0 64,7 4,7 
Andel rettede 30,3 37,0 40, 42,0 471 464 -O,7 
lister 


Antall godkjente 2 067 417 2 052 804 2 209 739 2 425 289 2 392381 2 706 050 
stemmer 


Kilder: Statistisk sentralbyra (SSB) og Valgdirektoratet 

Arbeiderpartiet og regjeringspartiene Høyre og Fremskrittspartiet mar- 
kert tilbake, mens Senterpartiet, MDG og Rødt opplevde framgang. 
Regjeringspartienes — og særlig Fremskrittspartiets — tilbakegang var 
sterkest sammenliknet med stortingsvalget i 2017, mens Arbeiderpartiets 
tilbakegang var størst sammenliknet med forrige lokalvalg i 2015. Arbei- 
derpartiet opplevde en tilbakegang på hele 9,4 og 8,2 prosentpoeng ved 
henholdsvis fylkestings- og kommunestyrevalget. For Venstre og Kriste- 
lig Folkeparti, som nylig hadde gått inn i regjeringen (i henholdsvis 2018 
og tidligere i 2019), var ikke tilbakegangen i prosentpoeng så stor. Men 
når resultatene lå i nærheten av sperregrensen for utjevningsmandater 
ved stortingsvalg (4 prosent), fikk nedgangen rikspolitisk betydning. 


Tabell 2.2. Valgresultat ved fylkestingsvalgene 2007-2019 samt stortingsvalget 2017 (prosent) 


2007 2011 2015 2017 (S) 2019 Diff. Diff. 
F19-F15 F19-S17 

Rødt 24 1,7 2,2 2,4 3,9 1,7 15 
SV 6,5 4,3 4,0 6,0 6,0 2,0 0,0 
Ap 30,8 33,2 33,6 27,4 24,2 -9,4 -3,2 
Sp 7,8 6,3 8,0 10,3 14,5 6,5 4,2 
MDG 0,6 1,3 5,0 3,2 7,6 2,6 4,4 
KrF 6,7 5,8 5,6 4,2 41 -1,5 0,1 
V 5,6 5,7 5,0 4,4 3,5 -1,5 -0,9 
H 18,8 27,6 23,4 25,0 20,3 -31 —4,7 
FP 18,5 11,8 10,3 15,2 8,6 -1,7 —6,6 
Andre 3,2 3,6 29 1,9 7,3 4,4 5,4 
Sum 100,0 100,0 100,0 100,0 100,0 
Valgdeltakelse 575 59,9 55,9 78,2 60,5 4,6 


Antall godkjente 2 076 013 2244712 2 208 202 2 926 836 2 540 810 
stemmer 


Kilder: SSB og Valgdirektoratet 


I et lengre historisk perspektiv er det verdt a merke seg Arbeiderpartiets 
resultat. Valget i 2019 var partiets dårligste valg siden partisplittelsen i 
1920-årene.* Dette er særlig bemerkelsesverdig med tanke på at Arbeider- 
partiet var et opposisjonsparti i rikspolitikken og dermed ikke rammet 


2 Se Aardal (2021) for oversikt over valgresultater. 


30 


HVA SKJEDDE VED VALGET? 


av regjeringsslitasje. Også for Kristelig Folkeparti var resultatet historisk 
dårlig, med den laveste oppslutningen siden partiet ble landsomfattende i 
1945. For Fremskrittspartiet kan vi ikke trekke slike lange linjer, men det 
dårligste valgresultatet siden lokalvalget i 1991 og stortingsvalget i 1993 
var likevel skuffende for partiet. 

Også partier med framgang kunne vise til historiske rekorder. Senter- 
partiet gjorde sitt beste kommunestyrevalg siden partiet ble grunnlagt i 
1920, selv om oppslutningen ikke nådde opp til stortingsvalgrekorden fra 
EU-striden i 1993 (partiet fikk da 16,7 prosent av stemmene). Også MDG 
og Rødt fikk sine beste resultater noensinne. MDG kunne vise til et resul- 
tat godt over sperregrensen ved stortingsvalg, mens Rødt for første gang 
kom tett oppunder denne grensen. I begge tilfeller bidro altså lokalvalget 
til å befeste partiets stilling som rikspolitisk aktør. 

Tabellene viser også en sterk framgang for gruppen «andre». Dette 
skyldes i stor grad Folkeaksjonen Nei til mer bompenger (FNB), som 
stilte liste i elleve kommuner og fire fylker. Hvis vi også tar med bompen- 
gelister som ikke var tilknyttet FNB (Drammen og Tromsø), fikk bom- 
pengelistene 2,7 prosent av stemmene ved kommunestyrevalget. 

Fordelingene i tabell 2.1 og 2.2 er ikke så ulike. Betyr denne likheten at 
de fleste velgerne stemte på samme parti ved begge valg? For å svare på 
dette spørsmålet bruker vi surveydata fra Lokalvalgundersøkelsen, som 
viser hvor mange som stemte ulikt ved kommunestyre- og fylkestings- 
valget. Omfanget av slik stemmedeling har utviklet seg ulikt i nabolan- 
dene våre. I Danmark er det blitt noe mindre stemmedeling, riktignok 
ut fra et høyt utgangspunkt. Dette forklares med en omfattende kom- 
munesammenslåing, med større kommuner der færre velgere tvinges til 
å velge et annet parti fordi førstevalget ikke stiller liste (Elklit & Kjær, 
2009). I Sverige har stemmedelingen derimot økt — riktignok fra et lavt 
utgangspunkt (Berg et al., 2019). Ved norske lokalvalg har det vært en 
slående stabilitet siden 1995, med rundt 20 prosent stemmedeling blant 
dem som stemte ved både kommunestyre- og fylkestingsvalget (Mjelde 
& Saglie, 2017, s. 29). 

Valget i 2019 avviker ikke fra dette mønstret, med 21 prosent som 
stemte forskjellig ved de to valgene. Kommunesammenslåingen ser ikke 
ut til å ha satt noen spor i så måte. Er det så noen forskjeller mellom 

partiene? Tabell 2.3 viser hvor mange prosent av hvert partis kommune- 
styrevelgere som valgte samme parti ved fylkestingsvalget. En stor grad 
av stemmedeling behøver ikke å bety at velgerne manglet lojalitet, men 
kan være et uttrykk for at partiet i en del kommuner hadde populære 
saker og politikere som trakk til seg velgere som ikke ville finne på å 
stemme på dette partiet i riks- eller fylkespolitikken. 


Tabell 2.3. Prosentandel av partienes kommunestyrevelgere som valgte samme parti ved 
fylkestingsvalget 


R SV Ap Sp MDG KrF V H FrP Andre 
77 74 85 79 81 78 67 85 82 56 
N 93 195 654 489 147 117 97 475 184 141 


Veide tall, unntatt N. De som ikke har oppgitt partivalg, eller som ikke har deltatt i ett eller begge valg 
(inkludert innbyggerne i Oslo), er utelatt fra beregningene. 


Tabellen viser at det var relativt små forskjeller mellom partiene, med 
bare 11 prosentpoeng forskjell mellom åtte av dem. Venstre-velgerne ved 
kommunevalget i 2019 var mest tilbøyelige til å velge et annet parti ved 
fylkestingsvalget (når vi ser bort fra «andre», som omfatter mange lokale 
lister som ikke stilte til fylkestingsvalg). Stemmedeling var minst utbredt 
blant Høyres og Arbeiderpartiets kommunestyrevelgere. 

Valget i 2019 var preget av betydelige endringer i partienes oppslut- 
ning og resulterte i et mer fragmentert partilandskap. De største parti- 
ene gikk tilbake, mindre partier gikk fram, og vi fikk et nytt parti: FNB. 
For å måle dette på en mer systematisk måte tar vi først for oss «netto 
velgervandringer». I beregningen av disse tar vi utgangspunkt i slutt- 
resultatet på landsbasis og summerer (absoluttverdien av) endringene i 
prosentpoeng for hvert enkelt parti, for så å dele på to: Som figur 2.1 viser, 
har velgervandringene variert over tid, fra valg til valg. Mellom 2015- og 
2019-valget hadde vandringene betydelig større omfang enn ved tidligere 
kommunestyrevalg. 


3 Dette målet kalles «Pedersens indeks» (Pedersen, 1979) og er altså et mål på netto velger- 
vandringer - summen av velgervandringer. Grunnen til at vi deler summen av endringene på to, 
er at en tenkt velger som skifter mellom to partier, teller to ganger: som tilbakegang for ett parti 
og som framgang for et annet parti. 

Figur 2.1. Netto velgervandringer mellom kommunestyrevalgene fra 1991 til og med 2019 
(prosentpoeng) 


Beregningene er basert på en inndeling av partier hvor alle som har fått mer enn 1 prosent oppslutning 
nasjonalt ved noen av valgene, er med. Øvrige partier og lister er plassert i kategoriene «felleslister», «lokale 
lister» eller «andre lister». Det gir følgende inndeling i partier: RV/Rødt, SV, Ap, Sp, MDG, KrF, Venstre, Høyre, 
FrP, FNB, Pensjonistpartiet, felleslister, lokale lister og andre lister. 

Partipolitisk fragmentering kan måles i «effektivt antall partier» (Laakso 
& Taagepera, 1979). Hvis det effektive antallet partier er for eksempel fem, 
tilsvarer det et partisystem hvor man har fem jevnstore partier. Dette kan 
man måle både i en folkevalgt forsamling og på velgernivå, og i kapit- 
tel 3 viser Dag Arne Christensen, Bjarte Folkestad og Jacob Aars hvordan 
kommunesammenslåingen har påvirket det effektive antallet partier i 
landets kommunestyrer. Ved kommunestyrevalg kan vi ikke snakke om 
et felles «kommunepartisystem» for hele landet, men i dette kapitlet bru- 
ker vi likevel effektivt antall partier i Norge, sett under ett som et mål på 
rikspolitisk fragmentering. Figur 2.2 viser hvordan dette har utviklet seg 
ved norske kommunestyrevalg fra 1991 til 2019. 

Fragmenteringen av det partipolitiske landskapet i Norge ved kommu- 
nestyrevalget i 2019 tilsvarer et system med sju like store politiske partier. 
Dette er en tydelig økning fra tidligere valg i nyere tid. Mens nivået har 
ligget på 6 eller i underkant av 6 i 1990- og tidlig i 2000-årene, er det først 
en nedgang i 2011 og så en markant økning fra 2015 til 2019. 

Ser vi landet under ett, var lokalvalget i 2019 altså et endringsvalg 
hvor velgerne flyttet mellom partiene og skapte et mer oppdelt og frag- 
mentert partipolitisk system. Det var også et endringsvalg med tanke på 

1991 1995 1999 2003 2007 2011 2015 2019 


Figur 2.2. Fragmentering (effektivt antall partier på velgernivå) ved kommunestyrevalgene 
1991-2019 


Beregningene er basert på samme inndeling av partier som i figur 211. 


andel stemmeberettigede som avga en stemme. Valgdeltakelsen ble høy 
sammenliknet med det vi er vant til ved lokalvalg. 64,7 og 60,5 prosent 
deltakelse ved henholdsvis kommunestyre- og fylkestingsvalget er den 
høyeste ved noe lokalvalg siden 1991. Deltakelsen ved lokalvalget i 2011 — 
noen måneder etter terrorangrepet 22. juli — var riktignok også høy, men 
litt lavere enn i 2019. Valget i 2019 er blitt betegnet som et protestvalg - en 
samling av ulike opprør mot sentralisering, bompenger og manglende 
klimainnsats - men kan kanskje like gjerne kalles et engasjerende valg. 
Det var små regionale forskjeller i velgernes engasjement; deltakelsen 
i kommunevalget varierte mellom 68,0 prosent i Vestland fylke og 62,2 
prosent i Vestfold og Telemark. På kommunenivået var variasjonen større. 
Lavest var deltakelsen i Alta (56,2 prosent), mens små øykommuner hadde 
den høyeste deltakelsen. Kvitsøy (Rogaland) lå aller høyest (85,1 prosent), 
fulgt av Leka i Trøndelag (83,2 prosent), Utsira i Rogaland (82,7 prosent) 
og Fedje i Vestland (82,5 prosent). Hva som ligger bak den økte valgdelta- 
kelsen, og hvilke grupper som ble mobilisert, blir nærmere analysert av 
Johannes Bergh, Dag Arne Christensen og Tor Helge Holmås i kapittel 4. 
Ved kommunestyrevalg kan velgerne foreta rettelser på partilistene 
og gi noen av kandidatene en ekstra stemme (kumulering). De kan også 

føre opp kandidater fra andre partiers lister (slengerstemmer). I 2019 
gikk andelen av velgerne som avga en eller flere slike personstemmer, 
litt ned, etter at den hadde økt i valg etter valg. Nedgangen var like- 
vel svak, fra 47,1 til 46,4 prosent (se tabell 2.1), og dette er andel av de 
avgitte stemmene som inneholder en eller flere personstemmer. Hvis vi 
tar hensyn til at valgdeltakelsen steg, og ser på hvor mange av de stem- 
meberettigede som stemte på personer, ser vi derimot en økning i per- 
sonstemmegivning også i 2019. Det er altså ikke nødvendigvis et brudd 
med trenden. 


Velgervandringer på individnivå 

Tabellene og figurene vi har sett så langt, fanger ikke opp det som skjedde i 
løpet av valgkampen. I løpet av valgåret ble det gjennomført rekordmange 
meningsmålinger, både lokalt og nasjonalt, om hva folk ville stemme ved 
kommunestyrevalget. På grunn av feilmarginene i slike målinger kan 
resultatene variere. For å unngå slike tilfeldige utslag i målingene har vi 
her valgt å basere figur 2.3 på gjennomsnittet av et utvalg målinger gjen- 
nomført av Kantar og Respons Analyse. Vi har valgt ut målinger som ble 
gjennomført omtrent på samme tid, jamfør angitt måned og ukenummer 
i figuren. I likhet med valgstatistikken ovenfor beskriver figuren nettore- 
sultatet av velgernes vandringer i flere retninger. 

Figur 2.3 viser at det skjedde til dels store svingninger i flere av par- 
tienes velgeroppslutning de siste månedene fram mot valget den 9. sep- 
tember. Både Arbeiderpartiet og Høyre opplevde en kraftig tilbakegang 
fra april/mai til siste del av august. Begge de to partiene ser imidlertid ut 
til å ha mobilisert en del velgere i innspurten av valgkampen. Senterpar- 
tiet var på vei nedover før sommeren, men de klarte å mobilisere mange 
velgere etter ferien. Fremskrittspartiet fikk også tilbakegang, men klarte 
å stabilisere oppslutningen i august-september. Miljøpartiet De Grønne 
opplevde en solid økning i velgeroppslutningen fra mai til august, men 
selv om det sviktet litt i september, oppnådde MDG sitt beste valgresultat 
til nå. Sosialistisk Venstreparti klatret lenge sakte, men sikkert oppover, 
men også SV sviktet i innspurten slik at valgresultatet ble på nivå med 
oppslutningen i april. 

Figur 2.3. Utviklingen i partienes oppslutning på landsbasis, basert på meningsmålinger om 
stemmegivning ved kommunestyrevalg - prosent i gjennomsnitt for utvalgte målinger fra Kantar 
og Respons Analyse (uke 14-36) 

Kilde: Beregnet på grunnlag av oversikter på Poll of polls (2019) 


Kategorien «andre» er en sammensatt gruppe av partier og lokale valg- 
lister, inkludert Folkeaksjonen Nei til mer bompenger. Samlet sett gikk 
denne gruppen fram på våren, fulgt av en nedgang og deretter stabilise- 
ring i august. Oppsvinget for denne gruppen på selve valgdagen kan ha 
sammenheng med at meningsmålingene har vanskelig for å fange opp 
lokale lister som til sammen utgjør en ikke ubetydelig andel av velger- 
massen. 

Så langt har vi sett på netto velgervandringer (jf. figur 2.1). På individ- 
niva - såkalte «brutto velgervandringer» - er velgerbevegelsene større enn 

det valgstatistikken viser, siden overganger fra ett parti til et annet utlik- 
nes av velgere som går motsatt vei. Bergh og Bjørklund (2009, s. 148-151) 
har vist at forskjellen mellom brutto og netto velgervandringer er større 
ved kommunevalg enn ved stortingsvalg. Det er fordi velgervandringer 
ved stortingsvalg oftere går i samme retning, ut fra rikspolitiske tren- 
der, mens forskjellige lokale forhold fører til at velgere i ulike kommuner 
beveger seg i forskjellige retninger. 

For å måle brutto velgervandringer trenger vi data fra spørreundersø- 
kelser. I Lokalvalgundersøkelsen 2019 ble velgerne spurt om hva de stemte 
i 2015. Velgerne husker ikke alltid hva de stemte sist, og svarene vil der- 
for ofte overdrive stabiliteten i partipreferanser. Siden vi ikke har panel- 
data der samme person er spurt på to tidspunkter, er spørsmål basert på 
hukommelse det beste grunnlaget vi har for å vurdere velgerbevegelsene. 

I tabell 2.4 ser vi hvor de ulike partienes velgere fra 2015 gikk i 
2019, inkludert dem som gikk inn og ut av hjemmesittergruppen 
(«stemte ikke»). Langs diagonalen (markert med grå bakgrunn) fin- 
ner vi andelen av hvert partis 2015-velgere som holdt fast ved sitt valg i 


Tabell 2.4. Stemmegivning ved kommunestyrevalget 2019 - etter stemmegivning i 2015 


(prosent) 
2015 
Ikke Stemte R SV Ap Sp MDG KrF V H FrP Andre | Totalt 
stemme- ikke 
rett 
Stemte Bİ 52 6 8 10 7 8 8 10 10 12 1 16 
ikke 
R 4 2 Mə un 2 10 2 01 4 4 
SV 10 4 18 50 6 2 1 1 6 0 2 6 
Ap 8 10 5 148850 7 5 5 12 5 4 4 20 
o Sp 4 6 1 4 ə 6 9 7 7 10 6 12 
R MDG 4 4 10 12 4 1 8550 3 21 2 0 0 6 
KrF 4 0 1 1 0 58 2 11 2 3 
V 8 2 0 2 0 3 2852 4 1 2 3 
H 6 9 1 4 2 2 8 8 60 1 6 17 
FrP 0 5 01:52 0 1 0 6 48 2 7 
Andre 0 7 10 1.23 4 5 1 4 12:64 6 
N 40 415 73 186 872 360 108 144 142 689 289 64 | 3382 


Veide tall, unntatt N. 

2019.* I utgangspunktet venter vi at partier i framgang vil beholde en 
større andel av sine velgere fra forrige valg, sammenlignet med valgets 
tapere. Tabellen viser likevel at dette slett ikke alltid er tilfelle. 

Riktignok var det partiet med størst framgang ved kommunevalget - 
Senterpartiet - som beholdt den største andelen av sine 2015-velgere 
(73 %). Men lojaliteten var ikke like sterk i Rødt og MDG, som også hadde 
en klar framgang. Tabellen tyder på en betydelig utveksling av velgere 
fram og tilbake mellom SV, Rødt og MDG, mens SV i tillegg mistet vel- 
gere til Arbeiderpartiet. 

Vi ser også at Arbeiderpartiet holdt fast på en forholdsvis stor andel 
av sine 2015-velgere (59 prosent) til tross for partiets sterke tilbakegang. 
Lojalitetsprosenten var faktisk høyere i Arbeiderpartiet enn i MDG og 
Rødt. Venstre hadde derimot den laveste lojaliteten (32 prosent) og tapte 
særlig mange velgere til MDG. 

En stabil velgeroppslutning på individnivå handler altså ikke bare om 
framgang og tap ved det enkelte valget, men den kan også si noe mer 
grunnleggende om båndene mellom partier og velgere. I tabell 2.4 er loja- 
liteten høyest i Senterpartiet, Høyre, Arbeiderpartiet og Kristelig Folke- 
parti og lavest i Venstre. Det samme var tilfelle ved valget i 2015 (Mjelde 
& Saglie, 2017). 


Dagsorden i lokalpolitikken: 
velgernes viktigste saker 


Hvilke politiske saker kan ligge bak de endringene vi har sett så langt? 
Selv om det kan være mange forklaringer på velgerbevegelser, for eksem- 
pel om vi liker partiene eller politikerne som stiller til valg, er det som 
oftest de politiske sakene og hva man mener om disse, som har størst 
forklaringskraft (Bergh & Aardal, 2019)> Et valg hvor mange velgere er 


4 S iden tabellen inneholder dem som ikke stemte, blir tallene på «lojale velgere» lavere enn i til- 
svarende tabeller som bare ser på dem som stemte. I tillegg bruker vi informasjon fra manntallet 
om hvem som stemte og ikke stemte i 2019, og det gjør at andelen hjemmesittere blir noe større 
enn i for eksempel meningsmålingsbyråenes partibarometre. 

5 I en meningsmåling foran kommunestyrevalget i 1991 sa 40 prosent av de spurte at tilliten 
til kandidater og ledere betydde mest for valget av parti, mens 37 prosent svarte at partienes 

opptatt av økonomisk politikk, vil få et annet utfall enn et valg hvor inn- 
vandring er den viktigste saken - selv om velgerne mener det samme om 
økonomisk politikk og innvandring ved de to valgene. Generelt sett er 
våre holdninger og handlinger preget av hvilke tanker vi har i hodet når 
viuttrykker holdninger eller gjør handlinger (se f.eks. Zaller, 1992). Slik er 
det også med den handlingen og meningsytringen det er å stemme. Våre 
vurderinger av de politiske alternativene kan bli ulike, avhengig av om 
det er den ene eller den andre politiske saken som preger tankene våre. 

I valgforskningen blir betydningen av politiske saker gjerne formulert 
gjennom begrepene «dagsorden» og «sakseierskap» (Bergh & Karlsen, 
2019; McCombs & Shaw, 1972; Petrocik, 1996). Dagsorden omfatter de 
sakene velgerne er mest opptatte av når de stemmer, noe som i stor grad 
kan være influert av mediedekningen forut for valget (McCombs & Shaw, 
1972). Teorien om sakseierskap (Petrocik, 1996) tar utgangspunkt i vel- 
gernes syn på hvilke partier som har best politikk på ulike saksområder. 
Det er et uttrykk for velgernes tillit til partiene i konkrete saker. Et parti 
som kan sies å ha sakseierskap til en bestemt sak, det vil si at mange vel- 
gere mener at dette partiet har den beste politikken i denne saken, vil 
ha en fordel av at denne saken kommer høyt opp på dagsordenen. For 
eksempel har Senterpartiet sakseierskap til distriktspolitikken, FrP til 
innvandringspolitikken og MDG til miljøpolitikken. Begrepet «saksei- 
erskap» kan likevel gi et overdrevet inntrykk av partienes styrke. Ofte 
har flere partier stor tillit på samme saksfelt, og denne tilliten kan variere 
betydelig fra valg til valg — og til og med i løpet av en valgkamp (Bergh 
& Karlsen, 2019). For å forstå utfallet av et valg er det uansett viktig å vite 
hva som var på velgernes dagsorden ved dette valget. 

Tabell 2.5 viser utviklingen i dagorden ved de seks siste norske lokalval- 
gene. Tabellen er sortert ut fra hvilke saker som var viktigst i 2019. For å 
kunne sammenlikne over tid har vi slått sammen noen mer detaljerte kate- 
gorier i 2019. Disse vil framgå av de påfølgende tabellene. Tabellen bygger 
på et åpent spørsmål der velgerne ble bedt om å nevne den saken som var 
viktigst for deres stemmegivning, og svarene er blitt kategorisert etterpå. 


standpunkter i bestemte saker var viktigst. Senere undersøkelser har vist at sakene er blitt vikti- 
gere enn personene (Rommetvedt, 2018). 

Norsk lokalpolitikk handler i stor grad om velferdsspørsmål. Kommu- 
nene leverer mange av de viktigste velferdstjenestene: skoler, barnehager, 
eldreomsorg, en del helsetjenester og andre velferdstilbud. Disse sakene 
har generelt sett vært viktige ved norske lokalvalg i moderne tid og for 
så vidt også ved stortingsvalg (Bergh & Karlsen, 2019). Et annet generelt 
trekk ved den lokale dagsordenen er fragmenteringen. Velgerne er opptatt 
av mange ulike saker, og i noen tilfeller kan disse være helt lokale forhold 
som kanskje bare har relevans i én eller noen få kommuner. Kategorien 
«andre saker» dekker en rekke slike saker. Norske velgere er altså ikke 
enige om hva som er den viktigste lokalpolitiske saken. Det nærmeste vi 
kommer en slik sak, som utpeker seg ved de fleste valg, er skolepolitikk. 


Tabell 2.5. Viktigste sak for stemmegivning ved kommunestyrevalgene fra 1999 til 2019 


(prosent) 
1999 2003 2007 2011 2015 2019 Endring 
2019-2015 

Miljø og klima 2 1 7 5 8 15 +7 
Økonomi, skatter, bompenger 2 3 5 7 5 10 +5 
Skole 21 20 17 18 12 9 -3 
Samferdsel 5 1 7 6 6 8 +2 
Generell tillit 9 6 3 7 0 
Distriktspolitikk, inkl. 1 2 1 4 8 7 — 
kommunestruktur 

Helse og sosial 9 7 7 4 6 6 0 
Sysselsetting, næring, 2 4 2 3 2 5 +3 
arbeidsplasser 

Eldre 11 12 11 7 6 4 —2 
Eiendomsskatt - 6 6 5 4 —I 
Barn, familie, ungdom 5 4 4 på 3 3 0 
Lokal arealplanlegging - - 3 7 5 3 -2 
Skifte / status quo 2 2 5 8 2 5 +1 
Privatisering - 4 - 2 1 2 +1 
nnvandring 4 4 3 2 4 2 -2 
Ordfører 6 3 3 2 2 2 0 
Personer pa listen 4 2 1 2 2 1 —I 
Andre saker 17 13 17 9 19 9 —10 
Totalt 100 100 100 100 100 100 


Veide tall. Spørsmål: «Kan du nevne den saken som var viktigst for din stemmegivning ved kommunevalget 
iår?» 


40 


HVA SKJEDDE VED VALGET? 


Flere av de viktigste sakene ved valget i 2019 avviker fra de andre lokalval- 
gene i nyere tid. Skolepolitikk var den viktigste saken for velgerne ved 
de tidligere valgene, mens det var en annen sak som preget flest velgeres 
dagsorden i 2019: miljø- og klimapolitikk. Aldri tidligere har miljø og 
klima vært et så viktig saksfelt for velgerne som ved dette valget. Det er 
ikke overraskende at denne saken blir stadig viktigere. Det var også en 
viktig sak for velgerne ved stortingsvalget i 2017, og vi ser en tilsvarende 
vektlegging av saken blant velgere i en rekke europeiske land (se f.eks. 
Europaparlamentet, 2019). 

Av hensyn til sammenlikning over tid er bompengesaken slått sammen 
med økonomi og skatter i tabell 2.5. De aller fleste som havnet i denne kate- 
gorien i 2019, nærmere bestemt 8 av de 10 prosentene, svarte bompenger. 
Både klima og bompenger var altså viktige saker for velgerne i 2019. Annen 
samferdselspolitikk kom også høyt opp på listen. Disse sakene fortrengte 
i noen grad de klassiske velferdssakene fra velgernes dagsorden i 2019. I et 
historisk perspektiv framstår derfor lokalvalget i 2019 som et annerledes 
valg. Tiden vil vise om dette er et unntak eller en mer varig endring. 

De ulike partienes velgere er opptatt av ulike saker. Hvilke saker man 
synes er viktige, kan jo nettopp forklare hvorfor man stemmer på det ene 
eller det andre partiet (jamfør teorien om dagsorden og sakseierskap). 
I tabell 2.6 viser vi hva de ulike partienes velgere nevnte som viktigst.* 
Siden vi ikke her er avhengig av sammenliknbare kategorier bakover i tid, 
gjør vi en mer fingradert inndeling i saker enn i tabell 2.57 De to viktigste 
sakene for hvert parti er markert med et skravert felt. Få blir vel overras- 
ket av at de fleste MDG-velgere oppgir miljø og klima som sin viktigste 
sak, eller at velgerne til listene mot bompenger (inkludert både FNB og 
andre bompengelister) er opptatte av nettopp bompenger. Miljøsaken er 
også viktig for SVs og Venstres velgere, mens FrP-velgerne er mest opptatt 
av bompenger og samferdsel. Arbeiderpartiets velgere sprer seg over flere 


6 Itabell 2.5 fulgte vi samme inndeling i saker som i tidligere undersøkelser, for å kunne sam- 
menlikne over tid. I tabell 2.6 sammenlikner vi ikke over tid, og vi velger derfor en mer detaljert 
inndeling i saker; vi tar med alle saker som ble nevnt av minst 1 prosent av velgerne. 

7 Inndelingen i politiske saker kan gjøres på ulike måter. Vi har valgt denne detaljerte inndelingen 
for å få fram nyansene i velgernes dagsorden og i forskjellene mellom partienes velgere, selv om 
vi da dels skiller saker som naturlig kunne høre sammen i én kategori (for eksempel vindkraft og 
miljø/klima). 

saker, men nevner skolepolitikk i større grad enn andre partiers velgere. 


For Høyres del framstår eiendomsskatt som en særlig viktig sak. KrF 


skiller seg ut ved at mange av partiets velgere oppgir generell tillit til par- 


tiet eller kandidatene som stiller til valg som begrunnelse for sin stem- 


megivning. Senterpartiets velgere var mest opptatte av distriktspolitikk. 


Tabell 2.6. Viktigste sak ved 2019-valget etter parti (prosent) 


Rødt SV Ap Sp MDG KrF V H FrP Listemot Annen 
bom- liste 
penger 
Miljø og klima med 6 28 2 lü 1:1 0 2 
Skole 6 fee 7 2 5.9 10 2 2 7 
Samferdsel 3 6 6 4 9 3 KG 2 11 
Bompenger 0 1 1 3 25.0 26 91 6 
Generell tillit, politisk 9 5 9 6 2 50000 7 0 7 
helhetssyn 
Helse og sosial 9 5 MQ 3 0 2 0 18 
Sysselsetting, næring, 0 1 4 14 1 6 4 6 2 5 
iordbruk 
Eldre 0 1 9 10 0 4 6 0 10 
Fiendomsskatt 0 0 2 Bi 7 0 1 
Distriktspolitikk 2 1 25 1 0 0 0 0 1 
Kommunestruktur/ 2 3 4 8 1 1 5 1 0 2 
kommunesammenslaing 
Barn, familie, ungdom 2 3 50 1 MET 4 3 1 0 4 
Lokal arealplanlegging 1 5 2 2 0 5 2 0 8 
Økonomi, skatter 3 1 2 1 [0] 3 1 7 5 4 1 
Skifte / status quo [0] 1 5 1 [0] 00 6 1 0 4 
Privatisering 14 3 3 0 0 0 1 3 1 0 0 
İnnvandring 1 3 0 0 2 00 1:9 0 2 
Ordfører 0 0 ə 0 b: 0 2. 1 0 1 
Generell lokalpolitikk 1 3 14 1 2 0 2 0 2 
Økonomisk ulikhet / sosial 8 9 2. 0 0 2 0 0 0 0 
utjevning 
Personer på listen 0 0 2 2 0 3 4 2 1 2 1 
Arbeidslivspolitikk 4 1 3 0 00 0 00 0 0 
Vindkraft 6 1 1:2 1 0 2 0 1 0 0 
Andre saker 1 5 4 5 1 8 9 1 2 0 5 
N 93 173 460 338 175 73 80 335 145 38 84 


Veide tall, unntatt N. De skraverte feltene er de to viktigste sakene for hvert partis velgere. 


42 


HVA SKJEDDE VED VALGET? 


Kjønns- og aldersforskjeller i prioritering av politiske saker er ikke noe 
nytt (se f.eks. Bergh & Karlsen, 2019), men disse forskjellene er sær- 
lig tydelige i 2019. I tabell 2.7 har vi valgt ut saker med klare forskjeller. 
I offentlig debatt framstilles det av og til som om det er et ungdomme- 
lig klimaopprør på gang, som skaper konflikt mellom generasjonene. 
Resultatene i tabellen viser en betydelig generasjonskløft i prioritering av 
klima- og miljøsaken, som er mye viktigere for unge (18-30 år) enn for 
eldre velgere. Forskjellene er mye tydeligere nå enn ved tidligere valg, der- 
for er det lite trolig at det er snakk om en alderseffekt. Det er mer trolig at 
forskjellene er uttrykk for en generasjonseffekt, selv om vi ikke kan vite 
om disse generasjonsforskjellene vil vedvare framover. 

Blant unge kvinner er klima og miljø helt dominerende. Selv om 
klima og miljø også er viktig for middelaldrende og eldre velgere, oppgir 
mange i disse aldersgruppene saker som skole, samferdsel og bompenger. 
Sistnevnte sak er viktigst for menn over 50 år. 


Tabell 2.7. Viktigste sak etter alder og kjønn (prosent) 


Menn Kvinner 
18-30 31-50 51+ 18-30 31-50 51+ 
Miljø 20 14 9 40 15 10 
Skole 10 8 yi 1 14 10 
Bompenger 8 å 12 4 7 6 
N 150 343 546 174 331 561 


Veide tall, unntatt N. 


I tillegg til det åpne spørsmålet vi har sett på ovenfor, stilte vii 2019-under- 
søkelsen et spørsmål der velgerne ble bedt om å vurdere viktigheten av 
fire saksfelt for stemmegivning ved kommunevalget. Dermed får vi en 
mer fingradert vurdering av hvor viktige disse fire spørsmålene var. Vi 
valgte ut spørsmål som sto sentralt i den politiske debatten før valget: 
bompenger, klima og miljø og kommune- og fylkessammenslåing. 
Tabell 2.8 viser for det første hvor mange som mente at disse sakene var 
svært viktige for sin stemmegivning. Også her framstår klima og miljø 
som klart viktigere enn de andre sakene, som på sin side var omtrent like 
viktige. Et tilsvarende mønster finner vi ved å se på «svært viktig» og 
«nokså viktig» under ett (ikke vist i tabellen). 74 prosent svarte at miljø 

og klima var enten svært viktig eller nokså viktig, mot mellom 35 og 
40 prosent for de tre andre sakene. 


Tabell 2.8. Viktigheten av fire saksfelt - etter kommunestørrelse (prosentandel som har svart 
«svært viktig») 


-2500 2501- 5001- 10001- 20001- 60001+ Samlet 
5000 10000 20000 60000 


Bompenger 7 8 12 17 15 17 16 
Kommunesammenslåing 33 28 23 21 13 Zi 15 
Sammenslaing av 21 17 16 17 14 7 13 
fylkeskommuner 

Miliz og klima 26 24 23 28 28 42 31 
Minste N 366 385 466 504 746 1032 3499 


Spørsmål: «Hvor viktig vil du si at følgende saker var for din stemmegivning ved kommunevalget?» 
Svaralternativer: «ikke viktig», «mindre viktig», «nokså viktig» og «svært viktig». 
Kommunestørrelse 2019 (før sammenslåing). Uveide tall, unntatt «samlet»-kolonnen. 


For det andre gir tabell 2.8 et første inntak til spørsmålet om lokale vari- 
asjoner ved å vise hvordan disse sakenes viktighet varierer mellom ulike 
typer kommuner. Tabellen viser hvor mange som mente at sakene var 
svært viktige, ut fra kommunestørrelse før sammenslåing. Det er klare 
geografiske variasjoner. Selv om bompenger finnes i hele landet, har debat- 
ten stort sett handlet om bompengeringer i og rundt de største byene. Det 
er derfor ikke overraskende at bompenger oppfattes som viktigst i større 
kommuner. Skiller vi ut kommuner der en bompengeliste stilte ved kom- 
munevalget, finner vi at 22 prosent av velgerne mente at bompengesaken 
var svært viktig, mot 14 prosent i kommuner uten en slik liste (tabell ikke 
vist). En sammenheng mellom forekomst av bompengelister og bompen- 
gesakens viktighet er slett ikke overraskende, men det er verdt å merke seg 
at saken har mobilisert også i kommuner uten slike lister. 

For kommunesammenslåing er de geografiske variasjonene enda 
større. I de minste kommunene mente 33 prosent at saken var svært vik- 
tig, mot 7 prosent i de største. Sammenslåing av fylkeskommuner følger 
et liknende mønster, men med mindre forskjeller. Andelen som oppfattet 
kommunesammenslåing som svært viktig, var like høy i sammenslåtte 
som i ikke-sammenslåtte kommuner. Men her må vi ta hensyn til at kom- 
munesammenslåing neppe oppfattes som viktig i store kommuner som 
slås sammen med små. Begrenser vi oss til kommuner med under 10 000 

innbyggere før sammenslåing (tabell ikke vist), var saken svært viktig 
for 32 prosent i sammenslåtte kommuner og for 25 prosent i ikke-sam- 
menslåtte kommuner. For miljø og klima skiller de største byene seg ut, 
med små forskjeller mellom de fem øvrige kommunegruppene. Miljø var 
viktigere enn bompenger, uansett kommunestørrelse, men miljø ble slått 
av kommunesammenslåing i de minste kommunene. 


Lokale og nasjonale faktorer i valgkamp 

og stemmegivning 

En annen tilnærming til spørsmålet om lokale variasjoner får vi ved å 
undersøke svarene på et spørsmål i velgerundersøkelsen om hva som 
preget valgkampen i kommunen, lokale eller rikspolitiske saker. Svarene 
viser en klar overvekt for de lokale: 49 prosent oppga at lokale saker pre- 
get valgkampen i kommunen, mens 15 prosent svarte at den var preget av 
rikspolitiske saker (tabell ikke vist).* 36 prosent mente at det var en blan- 
ding av lokal- og rikspolitikk som preget valgkampen i 2019. 

Dette kan ha sammenheng med at begge typer saker sto på dagorde- 
nen, men også at det i praksis kan være vanskelig å si om en spesifikk sak 
er lokal- eller rikspolitisk. Både bompengene og kommunesammenslå- 
ingen angikk spesifikke kommuner, men disse ble også viktige rikspoli- 
tiske saker. De omstridte bomringene inngår i såkalte bypakker, som er et 
resultat av forhandlinger om finansieringen av veiprosjekter og kollektiv- 
trafikk mellom stat, fylkeskommuner og kommuner. Midt i valgkampen 
fikk bompengesaken også stor rikspolitisk betydning ved at den nesten 
utløste en regjeringskrise på grunn av uenighet mellom FrP på den ene 
siden og Venstre og KrF på den andre. Initiativet til kommunereformen 
kom fra regjeringen, men på grunn av Stortingets vedtak om frivillighet 
ble det opp til kommunestyrene å behandle saken og ta stilling til hvilke 
kommuner de eventuelt ville slå seg sammen med. Det endelige vedtak 
ble deretter gjort av Stortinget. På denne måten ble både bompengesaken 
og kommunereformen en blanding av lokal- og rikspolitikk. 


8 Spørsmålet er også stilt i tidligere lokalvalgundersøkelser, men med en litt annen formulering, 
slik at svarene ikke er helt sammenliknbare. Se Bjørklund (20174, s. 307) for disse resultatene. 

Et annet spørsmål i lokalvalgundersøkelsene dreier seg om hva som 
hadde størst betydning for velgernes valg av parti. Bjørklund (2017a) har 
tidligere vist at trenden over tid har gått i retning av en økt vekt på det 
lokale. Figur 2.4 viser at dette også gjelder valget i 2019. 

Figur 2.4. Viktigste faktor for valg av parti ved kommunevalgene fra 1995 til 2019 (prosent) 


Spørsmål: «Hva hadde størst betydning for ditt valg av parti eller liste til kommunevalget? Var det lokale saker, 
personer på listen, rikspolitiske saker eller allmenn tillit til partiet?» 

Veide tall, unntatt N. N: 2141 (1995), 2182 (1999), 1863 (2003), 1588 (2007), 1468 (2011), 1131 (2015), 3509 
(2019). Kilde for 1995-2015: Bjørklund (2017a) 


To av svaralternativene gjelder lokale forhold, lokale saker og listekan- 
didater, men det er bare de lokale sakene som har fått økt betydning. 
Nesten halvparten av de spurte i 2019 oppga at lokale saker var viktigst 
for partivalget, mens andelen som har svart «personer på listen» har gått 
nedover. Rikspolitiske saker har hatt en nokså stabil oppslutning over tid, 
mens det er blitt færre som peker på allmenn tillit til partiet. Oppgangen 
for rikspolitiske saker i 2019 kan ha sammenheng med den blandingen av 
riks- og lokalpolitikk som vi har pekt på ovenfor. 

Den økende saksorienteringen på bekostning av kandidater kan ved 
første øyekast se ut til å stride mot økningen i avgitte personstemmer. 
Å stemme på et parti på grunn av listekandidatene er likevel noe annet 

enn å stemme på enkeltkandidater på eget partis eller andre partiers 
liste. Hvis personstemmer uttrykker en økende personorientering i 
lokalpolitikken, er personfokuset med andre ord mindre knyttet til 
valg av parti. Personstemmegivning og saksorientering kan også være 
to sider av samme sak - som når velgerne stemmer på enkeltkandida- 
ter på grunn av deres standpunkt i viktige saker (se Bjørklund, 2017a, 
S. 314—317). 


356 valg - illustrert ved noen av dem 


Som nevnt var det ikke eff kommunestyrevalg i 2019, men 356 valg i 
hver sin kommune, med ulike saker og egne dynamikker i valgkampen. 
Det vil naturligvis føre for langt å gå inn på resultatene i hver av de 356 
kommunene, men vi skal se nærmere på noen utvalgte kommuner der 
det skjedde store endringer. Disse viser hvordan valget kan arte seg på 
lokalplanet, men de kan også bidra til å illustrere noen av de nasjonale 
trendene. Figur 2.5 viser at partienes oppslutning på landsbasis skjuler 
store lokale variasjoner. Her ser vi hvor hvert parti fikk størst fram- og til- 
bakegang fra 2015 til 2019. I sammenslåtte kommuner er 2015-resultatene 
omregnet til den nye kommunestrukturen. Det viser seg at samtlige par- 
tier opplevde bade fram- og tilbakeganger - og i noen tilfeller med kraf- 
tige utslag. Også valgets vinnere opplevde tilbakeganger, mens taperne på 
landsbasis gikk fram noen steder. 

Noen av framgangene skyldes at vedkommende parti ikke stilte liste i 
2015. Det gjelder Båtsfjord Sp, Berlevåg SV, Rødt Dønna og Evenes Tverr- 
politiske Liste. Det gjelder delvis også den sammenslåtte kommunen 
Stad, der Venstre ikke stilte liste i alle de tidligere kommunene. Tilsva- 
rende skyldes tilbakegangen for Sigdal Venstre, Fedje KrF og Lebesby 
MDG at partiet ikke lenger stilte liste i 2019. Men figuren viser også at 
endringene var sterke i mange kommuner der partiet stilte opp ved begge 
de to valgene. 

Flere av kommunene med store svingninger ligger på finnmarkskys- 
ten. Arbeiderpartiet fikk sitt sterkeste nederlag i Nordkapp, der valget var 
preget av striden om hvorvidt turistattraksjonen Nordkapp-platået skulle 
forvaltes av det offentlige, slik SV og Sp ønsket, eller av private, som det 

Figur 2.5. Kommuner med størst fram- og tilbakegang fra kommunestyrevalget i 2015 til 2019 - 
for hvert parti (prosentpoeng) 


Kilde: SSB. Resultatene fra 2015 er omregnet til kommunestrukturen etter sammenslåing. Kommuner der store 
endringer skyldtes overgang fra fellesliste til separate partilister, eller omvendt, er ikke tatt med i figuren. For 
«andre» vises den kommunen der framgangen skyldtes én enkelt liste (kommuner med sterk framgang for 
«andre», fordelt på flere lokale lister, er ikke med). 


daværende Ap-flertallet hadde vedtatt før valget (Tomassen & Hykkerud, 
2019). I Nordkapp fikk Senterpartiet også et løft da medlemmene i Nord- 
kapp Venstre la ned lokallaget sitt og i stedet stiftet et Senterparti-lag 
(Nordvåg & Furunes, 2019). 

Høyre fikk sitt største nederlag lenger sør i Nord-Norge, i Andøy der 
nedleggelsen av flystasjonen kostet regjeringspartiet dyrt (Thonhaugen, 
2019). Her var vinneren Senterpartiet, med en økning på 46,8 prosentpo- 
eng. Dette var likevel ikke nok til å bli Senterpartiets største framgang: 
I Båtsfjord fikk partiet 48 prosent av stemmene ti måneder etter at lokal- 
laget ble etablert (Birkelund, 2020). Dette gikk ut over både Arbeiderpar- 
tiet og Høyre, men Høyre tapte mest. 

I nabokommunen Berlevåg fikk SV sin største framgang med et ny- 
stiftet lokallag. Her ser det likevel ikke ut til å være noen konfliktsak som 
utløste endringene. Tvert imot: I februar 2019, vel et halvt år før valget, 
så det ut til at bare ett parti — Arbeiderpartiet — kom til å stille liste. Råd- 
mannen advarte innbyggerne om at lokaldemokratiet sto i fare, og det 
endte med at fire partier stilte til valg (Berlevågnytt, 2019; Furunes, 2019). 

Mange av kommunene i figur 2.5 illustrerer også et mer generelt trekk 
ved lokalvalget i 2019: Arbeiderpartiets tilbakegang og Senterpartiets 
framgang i periferien, særlig i Nord-Norge. Utslagene er generelt ikke 
like kraftige i storbyene, som dermed ikke er kommet med i figuren, med 
unntak av Rødts tilbakegang i Tromsø. Vi skal derfor se nærmere på 
utviklingen i noen storbyer som opplevde store partipolitiske endringer - 
med gjennombrudd for bompengelister eller andre utfordrerpartier. Slik 
kan vi også få illustrert et annet nokså generelt trekk: bompengelistenes 
framgang. 

I disse byene finner vi også store lokale variasjoner og svingninger i løpet 
av valgåret og valgkampen. Plassen tillater ikke noen fullstendig oversikt 
over alle partiene i disse byene, men vi skal trekke fram noen eksempler 
basert på lokale målinger gjennomført av Respons Analyse. Når man leser 
de etterfølgende figurene, må man være oppmerksom på at avstanden mel- 
lom kommunevalgresultatene fra 2015 og den første meningsmålingen i 
2019 er uforholdsmessig liten, noe som gjør at de første endringene ser ut til 
ha skjedd raskere og kraftigere enn de gjorde i virkeligheten. 

Vi skal først ta for oss utviklingen i Bergen, der kontroversielle saker 
som bybane over Bryggen og bompenger fikk mye oppmerksomhet. Som 
man ser av figur 2.6, ble kommunestyrevalget i Bergen ganske drama- 
tisk sammenliknet med valget fire år tidligere. Arbeiderpartiets oppslut- 
ning ble nesten halvert, fra 37,8 prosent i 2015 til 19,8 prosent ved valget 
i 2019. For Arbeiderpartiet kom tilbakegangen før valgkampinnspurten. 
Den kan blant annet ha sammenheng med at det var indre stridigheter 
og kamp om posisjonen som byrådslederkandidat. Folkeaksjonen Nei til 
mer bompenger i Bergen kom som et «skudd» i 2019. Toppformen ble 
nådd litt for tidlig, men sluttresultatet ble solid med 16,7 prosent av stem- 
mene. Motpolen, Miljøpartiet De Grønne, opplevde også en framgang i 
løpet av valgkampen, men ifølge noen målinger (ikke gjengitt her) glapp 

det litt iinnspurten. Til slutt har vi tatt med Høyre, som opplevde en ned- 
gang på vårparten, men hentet seg noe inn igjen etter sommeren. Ved for- 
rige valg havnet Høyre langt bak Arbeiderpartiet, men i 2019 ble Høyre så 
vidt litt større enn Ap i Bergen (20 mot 19,8 prosent). 

Figur 2.6. Endringer i partienes oppslutning, Bergen 
Kilde: Respons Analyse 


I Kristiansand var det ikke noen bompengeliste, men to andre lister som 
skapte politiske tumulter: Demokratene og Tverrpolitisk Folkeliste Kris- 
tiansand (se figur 2.7). Demokratene, med den tidligere FrP-eren Vidar 
Kleppe i spissen, fikk kraftig framgang i løpet av valgåret og endte på 
13,4 prosent på valgdagen i 2019, mot 3,8 prosent ved valget i 2015. En 
viktig sak for Demokratene var motstand mot den såkalte kunstsiloen. 
Milliardæren Nicolai Tangen hadde gitt av sin kunstsamling til det 
lokale kunstmuseet, men dette kostet også penger for kommunen fordi 
en gammel kornsilo skulle bygges om og benyttes som utstillingslokale. 
Etableringen av den tverrpolitiske listen hadde også sammenheng med 
kunstsiloen og andre byutviklingssaker. Denne listen lå nokså beskjedent 
an før den fikk en solid opptur ved selve valget. Både Arbeiderpartiet, 

Høyre og Kristelig Folkeparti opplevde en klar tilbakegang i løpet av val- 
gåret, selv om oppslutningen om KrF stabiliserte seg før valgdagen. 

Figur 2.7. Endringer i partienes oppslutning, Kristiansand 


Kilde: Respons Analyse 


I Stavanger var utgangspunktet litt spesielt fordi Folkeaksjonen Nei til 
mer bompenger kom inn i bystyret allerede ved kommunestyrevalget i 
2015. Som vi ser av figur 2.8, fikk FNB en solid framgang på vårparten, 
men de gikk litt tilbake i august. FNB hentet velgere fra flere partier, 
deriblant Høyre, som i mars så ut til å kunne gjøre et solid valg og bli 
klart større enn Arbeiderpartiet. Arbeiderpartiet mistet også velgere på 
vårparten, men hentet seg deretter noe inn igjen. Dermed ble Arbeider- 
partiet det største partiet i Stavanger. For mange ble det en stor overras- 
kelse da de ivrigste motstanderne og tilhengerne av bompenger, FNB og 
MDG, gikk sammen inn i den nye politiske flertallskonstellasjonen som 
sikret Arbeiderpartiet ordførerposisjonen etter 24 år med Høyre-ordfø- 
rer. Vi ser ellers at svingningene i Fremskrittspartiets oppslutning gikk 
i motsatt retning av det tilfellet var for FNB. Det ser med andre ord ut 
til å ha variert hvem av disse to som fikk overtaket blant bompengemot- 
standerne. 

Et siste spørsmål dreier seg om de gamle og nye partienes geografiske 
feste også innenfor byene. Vi kan illustrere dette ved hjelp av de ulike 

Figur 2.8. Endringer i partienes oppslutning, Stavanger 
Kilde: Respons Analyse 


bydelene i Oslo. I figur 2.9 har vi plottet inn de ulike bydelene etter to 
variabler. For det første ut fra den tradisjonelle motsetningen mellom ven- 
stre- og høyresiden, som i Oslo har skilt østkanten fra vestkanten - her 
målt ved Arbeiderpartiets oppslutning minus Høyres oppslutning. For 
det andre ut fra motsetningen mellom motpolene i de nye sakene som 
preget valget - klima og bompenger - målt som oppslutning om MDG 
minus oppslutning om FNB. 

I figur 2.9 plasserer bydelene seg i tre hovedgrupper som er lett gjen- 
kjennelige ut fra Oslos politiske geografi (Bjørklund, 2017b). Til venstre i 
figuren finner vi vestkantbydelene preget av velstående villastrøk. Disse 
er stadig høyreorienterte, med sterk oppslutning om Høyre og tilsva- 
rende lav støtte til Arbeiderpartiet. Her er det også flere MDG-velgere 
enn bompengevelgere, selv om vestkanten skiller seg mindre ut på dette 
punktet. Nederst til høyre i figuren finner vi drabantbyene i øst, med 
lavere inntektsnivå og høyere innvandrerandel. Her står Arbeiderpar- 
tiet stadig langt sterkere enn Høyre, men det er også her vi finner FNBs 
sterkeste oppslutning - og tilsvarende få MDG-velgere. Til slutt finner vi 

Figur 2.9. Valgresultat fra kommunestyrevalget 2019 i bydeler i Oslo - oppslutning om 
Arbeiderpartiet minus oppslutning om Høyre og oppslutning om MDG minus oppslutning om FNB 


Kilde: Valgdirektoratet 


sentrumsbydelene, og særlig de østre, øverst i figuren. Her er MDGs kjer- 
neområde, mens FNB står særdeles svakt. Styrkeforholdet mellom Høyre 
og Ap er jevnere i disse bydelene enn i ytre by. Selv om de rødgrønne par- 
tiene til sammen står sterkere enn høyresiden her, ligger Arbeiderpartiet 
dårligere an enn i den ytre delen av østkanten. Samlet sett viser figuren 
hvordan geografiske forskjeller kan slå ut, også innad i en kommune, som 
følge av både tradisjonelle klassemotsetninger og nye politiske motset- 
ninger som til dels går på tvers av de gamle. 


Rikstendens og lokale avvik 


Med strømmen av enkeltresultater som presenteres på valgkvelden, er det 
lett å miste oversikten over de mange lokale utslagene med ulik styrke 
i forskjellige retninger som partiene opplever. Kommentarer basert på 

landsgjennomsnittet bærer ofte preg av at lokalvalget tolkes nærmest som 
en stor rikspolitisk gallup (Rommetvedt, 1988). Men som vi har sett, er 
det blitt stadig flere velgere som sier at det er lokale saker som har størst 
betydning når de avgjør hvilket parti de skal stemme på ved kommune- 
styrevalgene (se figur 2.4). Hvordan slår så dette ut ved valgene i de ulike 
kommunene? Ovenfor har vi sett noen eksempler på at lokale forhold har 
preget valget i enkelte kommuner, og i denne seksjonen skal vi gå mer 
systematisk til verks. 

For å belyse dette skal vi benytte en beregningsmetode som ble utviklet 
i forbindelse med studier av lokalvalgene i 1987 og 19915 Ved hjelp av 
denne metoden beregnes det man kan kalle rikstendensen for hvert parti 
ved kommunestyrevalget, mens den totale endringen i forhold til det 
foregående riksvalget (stortingsvalget) splittes opp i en riksendring og et 
lokalavvik. Mens det er summen av de enkelte velgernes stemmer som 
ligger til grunn for den tradisjonelle beregningen av valgresultatet på 
landsbasis (som i tabell 2.1 og 2.2), er beregningen av rikstendensen basert 
på resultatene i hver enkelt kommune. I det tradisjonelle landsresultatet 
teller hver enkelt stemme likt, slik at summen blir mest påvirket av valg- 
resultatene i de store kommunene. Ved beregningen av rikstendensen 
teller derimot store og små kommuner likt. Her skal vi først se nærmere 
på Senterpartiet og Arbeiderpartiet, som var henholdsvis vinneren og 
taperen av valget i 2019. 

I figur 2.10 har vi plottet inn alle kommunene basert på den nye kom- 
muneinndelingen fra 2020. Hver kommune er markert med et punkt (her 
illustrert ved Båtsfjord og Andøy), slik at man kan se hvilken oppslut- 
ning Senterpartiet fikk i kommunen ved stortingsvalget i 2017 (x-aksen) 
og ved kommunestyrevalget i 2019 (y-aksen). Rikstendensen (tynn linje) 
er beregnet slik at de loddrette avstandene fra hvert kommunepunkt til 
rikstendenslinjen blir minst mulig.'* (Kommuner der Senterpartiet fikk 
samme oppslutning ved de to valgene, ligger på den såkalte stabilitetslinjen 


9  SeGitlesen og Rommetvedt (1994, s. 126 og vedlegg 1) eller Rommetvedt (2000, s. 78-80) for mer 
detaljerte beskrivelser av framgangsmåten. 

10 Rikstendenslinien likner på en regresjonslinje, men det er de absolutte avstandene som ligger til 
grunn for beregningen av rikstendenslinjen, mens regresjonslinjen beregnes på grunnlag av de 
kvadrerte avstandene. 

(tykk linje) i figuren, mens kommuner der partiet ikke stilte liste i 2019, 
ligger på x-aksen.) 

Beregningen av riksendring og lokale avvik fra rikstendensen kan 
illustreres ved hjelp av Båtsfjord kommune. Som vi ser av figuren, lig- 
ger rikstendenslinjen nokså parallelt med stabilitetslinjen, om lag fem 
prosentpoeng over denne. Det er denne avstanden på omtrent fem pro- 
sentpoeng vi kaller riksendringen. Båtsfjord ligger imidlertid langt over 
rikstendenslinjen. Avstanden til rikstendenslinjen er på om lag 43 pro- 
sentpoeng. Denne avstanden kan vi kalle lokalavviket fra rikstendensen. 
Riksendringen kan tolkes som et uttrykk for rikspolitikkens betydning 
ved valget i vedkommende kommune, mens lokalavvikets andel av den 
totale endringen kan betraktes som en indikator på lokalpolitikkens 
betydning. Det må imidlertid understrekes at det ikke er noe presist mål, 
fordi det er umulig å skille skarpt mellom riks- og lokalpolitikk. I tillegg 

Figur 2.10. Rikstendens og lokalavvik for Senterpartiet - fra stortingsvalget i 2017 til 
kommunestyrevalget i 2019 

til rent lokalpolitiske forhold kan de lokale avvikene fra rikstendensen 
også ha sammenheng med at noen rikspolitiske saker berører ulike kom- 
muner i forskjellig grad. Den sistnevnte effekten dempes imidlertid ved at 
vi tar utgangspunkt i oppslutningen ved det foregående stortingsvalget. 

I figur 2.10 viser avstanden mellom rikstendenslinjen og stabilitetslin- 
jen at Senterpartiet fikk en betydelig økning i velgeroppslutningen fra 
stortingsvalget i 2017 til kommunestyrevalget i 2019. Det er denne øknin- 
gen vi kan tolke som et uttrykk for rikstendensen i lokalvalget. Spred- 
ningen av kommunepunktene over og under rikstendenslinjen viser 
imidlertid at Senterpartiet opplevde store lokale avvik fra rikstendensen 
i svært mange kommuner. 

Figur 2.11 viser tilsvarende beregninger for Arbeiderpartiet. Vi ser her 
at det er svært liten avstand mellom rikstendenslinjen og stabilitetslin- 
jen. Det vil si at rikspolitiske forhold endret seg lite fra stortingsvalget i 
2017 til lokalvalget i 2019 for Arbeiderpartiet på kommunenivå. Dette til 

Figur 2.11. Rikstendens og lokalavvik for Arbeiderpartiet - fra stortingsvalget i 2017 til 
kommunestyrevalget i 2019 

tross for at partiet på velgernivå fikk en tilbakegang på 2,6 prosentpoeng 
i forhold til riksvalget to år før. Også for Arbeiderpartiet viser kommune- 
punktene at det er store lokale avvik fra rikstendensen. 

I tabell 2.9 presenteres et samlet bilde av rikstendensen og de lokale 
avvikene ved de tre siste kommunestyrevalgene. De oppgitte tallene er 
gjennomsnittstall for alle kommunene. For sammenlikningens skyld er 
beregningene for alle valgene basert på den kommuneinndelingen som 
trådte i kraft fra 2020. MDG og Rødt er utelatt fordi disse partiene bare 
stilte lister i et begrenset antall kommuner (se kapittel 3). 


Tabell 2.9. Riksendring og lokale avvik - gjennomsnitt for alle kommuner 


Fra 2009 til Fra 2013 til Fra 2017 til 
2011 2015 2019 
Riksendringens andel av totalendringen, 53,7 48,0 45,7 
gjennomsnitt for de sju partiene nedenfor, 
prosent 
Senterpartiet 5,48 6,55 7,68 
Arbeiderpartiet 6,49 6,94 7,01 
Fremskrittspartiet 3,90 3,51 6,44 
Lokale avvik fra Høyre 5,83 5,42 4,96 
rikstendensen, 
prosentpoeng Sosialistisk Venstreparti 3,08 2,00 2,48 
Kristelig Folkeparti 0,55 217 1,85 
Venstre 1,70 2,58 1,78 
Gjennomsnitt 3,86 4,17 4,60 


Den første raden i tabell 2.9 viser riksendringens andel av de totale 
endringene fra stortingsvalgene i 2009, 2013 og 2017 til kommunesty- 
revalgene i henholdsvis 2011, 2015 og 2019. Vi ser her at riksendringens 
andel gradvis er blitt redusert, fra over halvparten (53,7 prosent) av de 
totale endringene ved kommunestyrevalget i 2011 til en god del under 
halvparten i 2019 (45,7 prosent). Det ser med andre ord ut til at lokale 
politiske forhold hadde større betydning enn rikstendensen ved de to 
siste valgene. 

Bak disse gjennomsnittstallene skjuler det seg betydelige forskjeller 
mellom partiene, men vi skal ikke gå nærmere inn på disse her. I stedet 
skal vi se nærmere på de lokale avvikene fra rikstendensen (regnet i pro- 
sentpoeng). Vi ser her at det var Senterpartiet, fulgt av Arbeiderpartiet 
og Fremskrittspartiet, som opplevde størst lokale avvik fra rikstendensen 

i 2019, mens lokalavvikene var mer beskjedne for Kristelig Folkeparti 
og Venstre (vel å merke regnet i prosentpoeng). I gjennomsnitt økte de 
lokale avvikene fra rikstendensen fra 3,86 prosentpoeng i 2011 til 4,60 
prosentpoeng i 2019. 


Konklusjon 


Lokalvalget 9. september 2019 ble på mange måter et endringsvalg. Vel- 
gerne skulle i mange tilfeller utpeke representanter til kommunestyrer 
og fylkesting i det som fra 1. januar 2020 skulle bli helt nye kommuner 
og fylker. På landsbasis ble valget preget av tilbakegang for regjerings- 
partiene, men også det største opposisjonspartiet, Arbeiderpartiet, gikk 
kraftig tilbake, mens de andre rødgrønne partiene og særlig Senterpartiet 
gikk fram. Valgdeltakelsen ble større enn på lenge, og det var mange 
velgere som avga personstemmer. Mens velferdspolitiske saker har stått 
øverst på velgernes dagsorden ved tidligere valg, var det denne gangen 
miljø- og klimasaken som var den viktigste saken for flest velgere. Mil- 
jøsaken viste en tydelig forskjell mellom generasjonene, med tegn til et 
klimaopprør blant ungdommen og et bompengeopprør særlig blant godt 
voksne menn. Som vi skal se i kapittel 4, kan dette klima- og bompenge- 
engasjementet også forklare noe av den økende valgdeltakelsen. Samtidig 
viste Senterpartiets framgang at sentrum-periferi-dimensjonen fortsatt 
er viktig i norsk politikk. 

Endringene på landsplan er viktige nok, men de dekker også over bety- 
delige lokale variasjoner. Det er fortsatt rundt en femtedel av velgerne 
som stemmer på ulike partier ved kommune- og fylkestingsvalg, noe som 
indikerer at mange velgere legger vekt på lokale forhold. En mer direkte 
bekreftelse på lokale sakers viktighet får vi når vi ser at stadig flere vel- 
gere sier at lokale saker var viktigst for stemmegivningen ved kommune- 
valget. Valgresultatene i de enkelte kommunene viser at rikstendensens 
betydning ved kommunestyrevalg er blitt redusert, mens det er blitt større 
lokale avvik fra rikstendensen. Også valgvinnerne på landsbasis opplevde 
tap i noen kommuner, mens taperne var vinnere i noen kommuner. 

Skillet mellom lokale og rikspolitiske faktorer er ikke entydig. 
For det første kan rikspolitiske trender slå ulikt ut i ulike regioner og 

lokalsamfunn. Selv om MDG fikk sin største framgang i Vardø og (i lik- 
het med Rødt) har etablert seg som et landsomfattende parti, var klima og 
miljø aller viktigst i storbyene. Bompengesaken var også viktigst i storby- 
ene og deres omegnskommuner. I mange utkantdistrikter var kommune- 
sammenslåing en viktig sak å regne med, ikke minst sett i sammenheng 
med andre sentraliserende reformer i offentlig sektor. Regjeringsparti- 
enes tilbakegang og Senterpartiets framgang i en del tidligere Arbeider- 
parti-bastioner i Nord-Norge viser at debatten om slike strukturreformer 
har hatt betydning. 

For det andre er sakene i seg selv ofte en blanding av lokal- eller riks- 
politikk. Selv om bomstasjonene er plassert i bestemte kommuner og 
berører innbyggerne der og i nabokommunene, ble disse også en viktig 
rikspolitisk sak med Folkeaksjonen Nei til mer bompenger, som særlig 
utfordret Fremskrittspartiet, og som dermed påvirket forholdet mellom 
regjeringspartiene. Andre saker er først og fremst lokale — fra kunstsiloen 
i Kristiansand i sør til forvaltningen av Nordkapp-platået lengst i nord. 
Slike saker berører imidlertid også mer prinsipielle spørsmål knyttet til 
partienes verdigrunnlag, som forholdet mellom offentlig og privat sektor. 
Dermed kan de også få sprengkraft for lokallagene i de nasjonale parti- 
ene. De store variasjonene i valgresultatene mellom ulike kommuner kan 
ha sammenheng med spesielle lokale forhold, men de er ofte resultat av et 
samspill mellom lokal- og rikspolitikk. 

Abstract: The term local party systems suggests that party systems not only vary 
between municipalities, but that the systems also have a local dimension. This 
chapter is concerned with the balance between national parties and the local lists 
in municipal council elections in Norway. We also examine whether municipal 
amalgamation reform has changed the balance between these types of parties. Our 
analyses show that the correspondence between the party system in the parliament 
("Stortinget”) and in the municipal councils is strong in Norwegian municipalities. 
One consequence of the municipal reform is that constituencies have become larger 
(on average), and more representatives are being elected to the municipal councils. 
By comparing merged and non-merged municipalities over two elections, we find 
that the reform has contributed to greater party diversity in the municipal councils. 
This applies both to the supply of lists that stand for election and the number of lists 
that are represented in the municipal councils. The municipal reform, on the other 
hand, does not seem to have contributed to greater party diversity in the form of 
more or fewer local lists. 

Introduksjon 


Kommunestyrevalget 2019 resulterte i at totalt 2677 partier og lister ble 
representert i landets 356 kommunestyrer. De partiene som i dag er repre- 
sentert på Stortinget (stortingspartiene), utgjorde hovedtyngden av disse 
listene, mens 5,8 prosent (132 lister) var såkalte lokale lister. Ett mål på 
innslaget av nasjonal politikk i de lokale valgene er nettopp denne balan- 
sen mellom nasjonale og lokale partier og lister (se også Aars & Christen- 
sen, 2013). Temaet i vårt kapittel er ulike aspekter ved denne balansen, og 
slik sett utformingen av det som kan benevnes som lokale partisystemer. 

Vi nærmer oss temaet på tre ulike måter. For det første ser vi på til- 
budet av partier i kommunene. Hvor mange stiller liste i kommune- 
styrevalgene, og hvor mange av disse listene oppnår å bli representert i 
kommunestyrene? For det andre studerer vi innslaget av nasjonal poli- 
tikk ved å undersøke balansen mellom innslaget av nasjonale partier og 
lokale lister ved kommunestyrevalgene. Ambisjonen i de to første delene 
av kapitlet er å gi et overblikk over de lokale partisystemene i norske 
kommuner slik disse artet seg ved kommunestyrevalget 2019. Et viktig 
bakteppe for 2019-valget var utvilsomt kommunereformen som ble gjen- 
nomført i perioden 2014-2019, da 119 kommuner ble til 47 nye kommuner 
fra 1. januar 2020. I kapitlets siste del spør vi derfor om hva kommune- 
reformen betyr for utformingen av de lokale partisystemene. Kan reduk- 
sjonen i antallet kommuner (fra 428 til 356) bidra til at partisystemene i 
kommunene likner mer på det nasjonale partisystemet? Bidro reformen, 
som i Danmark (se Kjær & Elklit, 2010a, 2010b), til at nasjonaliseringen 
av de lokale partisystemene skyter fart? Har reformen bidratt til en mer 
fragmentert partimeny i kommunene i form av et større tilbud av partier 
og lister for velgerne å velge imellom? 

Kapitlet er organisert som følger: Vi starter med en diskusjon av sen- 
trale begreper som lokale partisystemer, lokale lister og betydningen av 
kommunereformen for de lokale partisystemene. Hva skiller et lokalt par- 
tisystem fra et nasjonalt, og hva skiller en lokal liste fra et politisk parti? 
Hva forstår vi med nasjonale politiske partier? Og hva forventes kommu- 
nereformen å bety for balansen mellom nasjonale partier og lokale lister? 
Deretter gis en kort historisk oversikt over tilbudet av nasjonale partier 
og lokale lister i kommunestyrevalgene. Så går vi dette tilbudet nærmere 

etter i sømmene i kommunestyrevalgene i 2015 og 2019 og skiller mellom 
etterspørselen etter (oppslutningen om) ulike typer lister i de samme to 
valgene. I kapitlets siste del diskuteres kommunereformens mulige betyd- 
ning for partisystemene lokalt. 


Lokale partisystemer: en begrepsavklaring 


Begrepet «lokale partisystemer» refererer til både antallet partier (samt 
ulike typer av partier) og relasjonen mellom disse (Sartori, 1976). At 
partisystemer benevnes som lokale, innebærer at partisystemene ikke 
bare kan variere mellom kommunene, men at disse også kan ha en lokal 
dimensjon ved at de ikke nødvendigvis samsvarer med det nasjonale 
partisystemet (se også Kjær & Elklit, 2010a; Aars & Christensen, 2013). 
Vi er spesielt opptatt av de nasjonale partiene og de lokale listenes rela- 
tive styrke ved lokalvalgene. En slik tilnærming tar som utgangspunkt at 
det gir mening å skille mellom nasjonale partier og lokale lister. Lokale 
lister har likevel mye til felles med det som omtales som partier (Aars & 
Ringkjøb, 2008). Blant annet er begge organisasjoner som stiller liste til 
valg. Det som skiller lokallistene fra de nasjonale partiene, er at de lokale 
listene stiller til valg kun i enkeltkommuner, og at de vanligvis ikke har 
politiske ambisjoner ut over den kommunen de stiller liste i (Pedahzur 
& Brichta, 2000). Nasjonale partier, derimot, stiller ikke bare liste ved 
nasjonale valg, men også i flere kommuner ved kommunevalg. 

I analysen skiller vi mellom fire typer lister. Vi retter oppmerksomhe- 
ten hovedsakelig mot det nasjonale partisystemets innslag i kommunene, 
og vi velger derfor å avgrense oss til de partiene som har en så sterk nasjo- 
nal velgeroppslutning at de har representasjon i parlamentet. «Stortings- 
partiene» skilles følgelig ut som en egen kategori. En slik avgrensning er 
i tråd med Kjær og Elklit (2010a, 2010b), som operasjonaliserer det nasjo- 
nale partisystemets posisjon i dansk lokalpolitikk som forekomsten av 
partier med ett eller flere mandater i Folketinget. I vår analyse betyr dette 
at vi med «stortingspartier» sikter til de ni partiene som var representert 
på Stortinget da kommunevalget 2019 ble avholdt. Det gjelder Arbeider- 
partiet (DNA), Fremskrittspartiet (FrP), Høyre (H), Kristelig Folkeparti 
(KrF), Miljøpartiet De Grønne (MDG), Rødt (R), Senterpartiet (Sp), 

Sosialistisk Venstreparti (SV) og Venstre (V). Selv om partiene vi her 
klassifiserer som stortingspartier, inngår i nasjonale partiorganisasjoner, 
kan de utvikle lokale profiler der de inntar standpunkter som avviker fra 
det nasjonale partiets standpunkter. 

I analysene tar vi også et blikk på oppslutningen om det vi kaller for 
andre nasjonale partier, som defineres som partier som ikke er represen- 
tert på Stortinget, men som er registrert i partiregisteret”, eller som stilte 
liste ved stortingsvalget i 2017. I tillegg til de ni stortingspartiene stilte 
ytterligere 15 liste i 2017. Enkelte av disse partiene stilte liste i alle fylkene 
(Partiet De Kristne, Alliansen, Demokratene i Norge), andre i færre fyl- 
ker (Pensjonistpartiet, Piratpartiet, Feministisk initiativ og Norges Kom- 
munistiske Parti), men noen stilte kun i enkeltfylker (som Nordmørslista 
[Møre og Romsdal], Nordting [Troms], Samfunnspartiet [Oslo] og Ver- 
dipartiet [Rogaland]). Gruppen «andre nasjonale partier» er, som vi skal 
se, lister som har begrenset oppslutning også i kommunestyrevalgene. Vi 
skiller også ut såkalte felleslister (der to eller flere lister stiller sammen) 
som en egen kategori. Ofte vil slike felleslister bestå av kandidater fra 
nasjonale partier som for eksempel Fellesliste for Høyre og Fremskritts- 
partiet i Kvæfjord kommune eller Fellesliste for Senterpartiet og Kristelig 
Folkeparti i Træna kommune. Men det finnes også valglister som favner 
bredt med både flere nasjonale partier og andre lokale lister, slik som fel- 
leslisten Rødt, Senterpartiet og partiuavhengige fiskere i Røst kommune. 
Valgloven har ingen begrensninger på hvilke eller hvor mange partier 
som kan stille på slike felleslister, ut over at navnet på listen ikke skal 
kunne forveksles med navn på andre registrerte partier eller listeforslag 
i valgdistriktet. Den siste kategorien er lokallistene, som altså kjenneteg- 
nes ved at de er lokale organisasjoner som representerer lokale interesser 
samtidig som de ikke har ambisjoner om å innta Stortinget. 


1 — Det finnes en rekke eksempler på lokale partier som går mot politikken som forfektes av partiet 
nasjonalt. I spørsmålet om kommunesammenslåing var det for eksempel flere Høyre-ordførere 
som var motstandere av at deres kommune skulle sammenslås, til tross for at reformen er initi- 
ert nasjonalt av Høyre (Gullestad & Skårderud, 2015). Også valg av samarbeidspartier, slik som 
Sp sitt samarbeid med borgerlige partier i Stjørdal kommune eller Stavanger Høyre sin mer so- 
sialorienterte boligpolitikk, er eksempler på lokale partier som velger en annen retning enn den 
nasjonale partilinjen (Paulsen, 2019). 

2 Se Brønnøysundregistrene for en oversikt over vernede partinavn (hentet 15. januar 2021): 
https://w2.brreg.no/partireg/ 

Det er skjønnsmessige vurderinger i definisjonen og operasjonaliserin- 
gen av lokale lister (Christensen et al., 2017). Det er med andre ord ikke 
alltid enkelt å skille tydelig mellom lokale lister og nasjonale partier. De 
ulike bompengelistene som stilte til valg i 13 kommuner i 2019, er illus- 
trerende i så måte. I Oslo, Bergen og Stavanger ble Folkeaksjonen nei til 
mer bompenger (FNB) representert i bystyrene, men da som nasjonale 
partier oppført i partiregisteret. Tilsvarende lister stilte også i Drammen 
(Nei til bomring) og Tromsø (Nei til bompenger i Tromsø), men da som 
lokallister. Ikke bare er utgangspunktet for disse listene det samme - 
lokal bompengemotstand - men persongalleriet overlapper også til en 
viss grad. For eksempel stilte flere av kandidatene på bompengelisten 
i Drammen også som kandidater på FNBs liste til fylkestingsvalget i 
Viken: Den eneste forskjellen mellom FNB og andre bompengelister ser 
ut til å være at førstnevnte har mer uttalte nasjonale ambisjoner ut over 
de kommunene det stilte liste i. Bompengesaken er langt på vei en lokal 
sak som omhandler hvordan lokale styresmakter regulerer innbyggernes 
hverdag gjennom virkemidler som bomring, veiprising og rushtidavgift. 
I Bergen var det for eksempel sterke protester mot utvidelse av bompen- 
geringen til de ytre bydelene. Det var også her FNB fikk store andeler av 
stemmene. I valgkretsen Hordvik, som er en del av bydelen Åsane, fikk 
FNB hele 41,7 prosent av stemmene (se Lura & Svendseid, 2019). Et annet 
eksempel på bompengesakens lokale natur er at bompengelistene finnes 
utelukkende i byer med bompengeringer eller i kommuner som gren- 
ser til bompengeringkommuner. Ved kommunestyrevalget 2019 var det 
altså ingen bompengelister (FNB eller tilsvarende) i kommuner som ikke 
hadde bompengering eller grenset til en kommune med bompengering.* 


3 — Totalt fem kandidater av i alt 18 på FNB sin valgliste til fylkestinget i Viken er også kandidater 
på bompengelisten i Drammen (se Nei til bomring, u.å.; Folkeaksjonen nei til mer bompenger, 
u.å.). 

4 En viktig presisering her er at det gjelder bompengering eller «pakker», og ikke bompenger 
som er knyttet til nedbetalinger av konkrete veiprosjekter (typisk bro eller tunnelpasseringer). 
I tillegg er det også viktig å presisere at det finnes eksempler på kommuner som har slike bom- 
pengeringer knyttet til «pakker», uten at FNB stilte liste i disse. Dette gjaldt for eksempel «Før- 
depakken» i Sunnfjord kommune og «Vossapakko» i Voss herad. Verken Sunnfjord eller Voss 
hadde bompengeliste ved kommunevalget 2019 (men velgerne i disse kommunene kunne stem- 
me på FNB ved fylkestingsvalget til Vestland fylke, noe henholdsvis 1,1 og 1,7 prosent av velgerne 
i disse kommunene gjorde). 

Imidlertid er det også sider ved bompengesaken som taler for at denne er 
noe mer enn en lokal sak. Protestene mot bompenger kan ses i sammen- 
heng med det historiske skiftet i bompenger, hvor det går fra finansier- 
ing av konkrete bro-, tunnel- og veiutbyggingsprosjekter til en dreining 
i 2000-årene mot miljø- og trafikkregulerende formål (Anchin, 2018). 
Folkeaksjonene mot bompenger har tydelig mål om at bompenger skal 
opphøre, og at infrastruktur skal finansieres over statsbudsjettet. I et slikt 
perspektiv handler protestene mot bompenger ikke bare om bompenger 
i seg selv, men om måten samfunnet skal organiseres på. Ser vi til FNB 
sitt prinsipprogram vedtatt i 2020, vil vi finne saker og prinsipper som 
handler om andre temaer enn bompenger. Partiet er blant annet «prinsi- 
pielt mot særskatter, herunder eiendomsskatt». FNB faller ikke inn under 
vår definisjon av en lokal liste, ettersom de stilte liste i elleve kommu- 
ner i 2019, samt at de har levert listeforslag i flere valgdistrikt ved neste 
stortingsvalg 2021. Vi har følgelig behandlet FNB som et nasjonalt parti i 
analysen. Med bakgrunn i partiets mer generelle holdning til finansiering 
av veier kan FNB derimot fremstå som et skatteprotestparti. På mange 
måter står partiet i spenn mellom lokale veikonflikter og mer generelle 
nasjonale konfliktsaker. Da Fremskrittspartiet gikk inn i regjeringen 
etter valget i 2013 og med det fikk ansvar for bompengepolitikken, ble 
det skapt rom for at lokal bompengemostand kunne gi seg uttrykk i nye 
valglister. 

Det er også flere eksempler på at lister som betraktes som lokallister, 
har utspring i politiske partier. Et slikt eksempel er listen Optimum i 
Namsskogan kommune. Listen har lange røtter som en borgerlig byg- 
deliste, blant annet under navnet Frie velgere med Senterpartiet som 
drivkraft. Også medlemmer fra Høyre, KrF og Venstre har stilt som kan- 
didater for listen. Velgertilslutningen til Optimum ser ut til å være følsom 
for Senterpartiets velgertilslutning. Sp stilte egen liste i 2003, og oppslut- 
ningen om Optimum ble betydelig redusert, men i 2011 fikk Optimum 
betydelig større oppslutning enn Sp (27 versus 9 prosent). I 2019, derimot, 
fikk Sp 21,3 prosent av stemmene i Namsskogan, mens Optimum fikk 
15 prosent. Det er også lister som bruker partibegrepet, men som tydelig 
kan operasjonaliseres som lokallister. Et eksempel er Det Rette Parti i 
Sarpsborg, der kampsaken ikke dreier seg om ideologi, men om ønsket 

om en rett jernbanelinje mellom Sarpsborg og Fredrikstad som ikke øde- 
legger deler av Sarpsborg sentrum. Listen fikk 8,6 prosent av stemmene i 
kommunen. Et annet eksempel på en ny liste i valget i 2019 er Xtra-lista i 
Tvedestrand, som gikk til valg blant annet på at Tvedestrand skulle fort- 
sette som egen kommune, og som fikk 16,9 prosent av stemmene og med 
det ble kommunens fjerde største liste. 

Dersom vi ser på hvordan valgforskningen har studert balansen mel- 
lom det lokale og nasjonale i kommunestyrevalgene, har den tradisjonelt 
vært opptatt av de lange linjene og følgelig rikspolitikkens inntog på det 
lokale nivået (Hjellum, 1967; Rokkan & Valen, 1962). Historisk ble lokal- 
listene erstattet av nasjonale politiske partier i mellomkrigstiden, og etter 
andre verdenskrig har de lokale partisystemene vært dominert av riks- 
partiene. Denne partipolitiseringen av lokalpolitikken er blitt tolket som 
modernisering, der nasjonale partiers overtakelse av lokalnivået er blitt 
sett på som et siste skritt i utviklingen mot massedemokratiet (Hjellum, 
1967; Rokkan & Valen, 1962). Ifølge Kjær og Elklit (2010b) representerer 
dette perspektivet om gradvis sosial modernisering av lokalpolitikken 
kjernen i det de kaller den kulturelle forklaringen på nasjonaliseringen 
av de lokale partisystemene. En alternativ forklaring er institusjonell 
og dreier seg om effekten av kommunesammenslåinger (Kjær & Elklit, 
2010b). Kjær & Elklit (2010b) setter disse to forklaringene — den kulturelle 
og den institusjonelle - opp mot hverandre og tester dem med bakgrunn 
i data fra danske kommunestyrevalg i perioden fra 1966 til 2005. Resul- 
tatene fra analysene tilsier at nasjonaliseringen av danske kommuners 
partisystemer ikke skjer gradvis (den kulturelle forklaringen), men ryk- 
kevis i forbindelse med omfattende kommunesammenslåinger (Kjær & 
Elklit, 2010b, s. 337). Spørsmålet er om det samme gjelder for Norge. Hvor 
sterkt er samsvaret mellom de kommunale partisystemene og det nasjo- 
nale partisystemet på Stortinget? Og har den norske kommunereformen 
bidratt til å forrykke balansen mellom det lokale og nasjonale i partisys- 
temene i kommunene? 

Analysene bygger på data fra Norsk senter for forskningsdatas kommu- 
nedatabase. Datasettet gir oss detaljert informasjon om hver enkelt liste 
(hvert parti) som stiller til valg i samtlige kommuner. Dette har gjort oss 
i stand til å skille mellom registrerte nasjonale partier, stortingspartier, 

felleslister og lokale lister. Vi har benyttet identiske metoder for å telle de 
respektive listene på velgernivået og i kommunestyrene. For å skille mellom 
disse typene lister har vi benyttet den samme kategoriseringen som Statis- 
tisk sentralbyrå gjør i valgstatistikken. Før vi forsøker å besvare spørsmå- 
lene ovenfor, skal vi gjøre rede for noen langsiktige utviklingstrekk. 


Lokale partisystemer: de lange linjene 


De nåværende stortingspartienes inntog i lokalpolitikken er illustrert i 
figur 3.1. Figuren viser stortingspartienes dekningsgrad, det vil si i hvor 
stor andel av kommunene de nasjonale partiene stiller liste ved kom- 
munevalg. De fleste av de «eldre» stortingspartiene har en stabilt høy 
dekningsgrad. Arbeiderpartiet har hatt nær 100 prosent dekning i hele 
perioden, mens Høyre etablerte seg noe senere på et høyt nivå. For flere 
partier har langtidstendensen vært økning i dekningsgraden. Dette gjel- 
der SV og FrP i særdeleshet, men de senere årene har Rødt og MDG fått 
fotfeste i flere kommuner, i den betydningen at de stiller liste ved kom- 
munevalgene. Noen av de nasjonale partiene ser ut til å få større proble- 
mer med å stille liste i kommunene. Særlig tydelig er dette for KrFs del. 
Fra å ha en dekningsgrad på 90 prosent i 1979 stilte de ved valget i 2019 
liste i kun 64 prosent av kommunene. KrF er alene om å ha svekket sin 
posisjon som kommuneparti over en lengre periode. Tilbakegangen er 
jevn og later til å være urelatert til generelle svingninger i velgerstøtte. 
Venstre hadde også en markert tilbakegang ved siste valg. MDG stilte i 
2019 liste i 176 kommuner (49 prosent av kommunene), noe som gir en 
dekningsgrad som er 1,8 prosentpoeng høyere enn i 2015. For Rødt (Rød 
Valgallianse [RV] før 2007) har vi bare med tall fra og med 1999-valget, 
men partiet stilte i 2019 liste i 138 kommuner (39 prosent), noe som til- 
svarer en dekningsgrad som er 20,3 prosentpoeng høyere enn i 2015. De 
to sistnevnte partiene opplever begge en vekst i antall lister i det første 
lokalvalget etter å ha oppnådd representasjon på Stortinget. Det gjelder 
MDG etter at Rasmus Hansson ble innvalgt på Stortinget for Oslo i 2013, 
og Rødt etter at Bjørnar Moxnes ble innvalgt fra samme valgdistrikt i 
2017. Representasjon på Stortinget tilfører partiene ressurser som styrker 
organisasjonene og gjør dem i stand til å stille liste i flere kommuner. 

Dette er blant annet regulert gjennom partiloven (kapittel 3, $ 11), der det 
skilles mellom grunn- og stemmestøtte. For de minste partiene vil det å 
bli representert på Stortinget gi tilgang til ressurser. Grunnstøtten går til 
alle partier som får minst 2,5 prosent av stemmene, selv om partiene ikke 
oppnår å bli representert, men stortingsrepresentasjon gir i tillegg tilgang 
til et eget sekretariat for gruppen med heltidsansatte. For Rødt var det for 
eksempel en økning i statlig grunn- og stemmestøtte på 133 prosent fra 
regnskapsåret 2017 til 2018 (henholdsvis 5,7 millioner og 13,3 millioner). 
For MDG var det et enda større løft da Rasmus Hansson ble valgt inn på 
Stortinget i 2013. Da opplevde MDG en økning på hele 451 prosent i statlig 
grunn- og stemmestøtte, fra 2,1 millioner i 2013 til 11,8 millioner i 2014 (se 
tabell A i appendiks som viser utviklingen i parti- og grunnstøtte). Den 
statlige støtten utgjør gjerne en betydelig del av partienes samlede inn- 
tekter. I 2015 utgjorde statsstøtten 60 prosent av de samlede inntektene 
til MDG 


———————————————I. 

Figur 3.1. Partienes dekningsgrad (antall kommuner de stiller liste i) 1971-2019 


Til tross for de nasjonale partienes sterke posisjon i lokalpolitikken har 
disse partiene aldri helt overtatt lokalpolitikken. Lokallistene har sterke 
røtter i norsk lokalpolitikk. Forekomsten av lokale lister fremgår av 
figur 3.2. Tilbudet av lokale lister ved kommunevalgene har vært relativt 


5 — Tall hentet 20. januar 2021 fra https://www.partifinansiering.no/regnskap/ 

stabilt etter andre verdenskrig. I 1947 var det én eller flere lokale lister 
i 35 prosent av norske kommuner. Det tilsvarende tallet for 2019 var 
like i overkant av 30 prosent (30,9 prosent i 2015). Lokallistene hadde et 
oppsving i 1990-årene, men opplevde en tilbakegang i 2000-årene. Med 
hensyn til typer lister finner flere forskere en tilbakegang for såkalte gren- 
delister med utspring i en bestemt del av kommunene (Arstein, 1997; Aars 
& Ringkjøb, 2005). Dette kan bety at lister med hele kommunene som 
nedslagsfelt har holdt seg stabile eller har økt noe. 

Lokallistene er avhengige av lokale saker, ildsjeler og lokal mobilise- 
ring. Det er lokale ressurser som holder dem i live, og det er et visst gjen- 
nomtrekk av slike lister fra et valg til det neste (Christensen et al., 2017). 
Lokale lister har tradisjonelt vært mer hyppige i småkommunene, men 
slike lister forekommer også i flere bykommuner. Et eksempel er Byluft- 
listen i Bergen med 1,1 prosent av stemmene i 2011 (ett mandat i bystyret). 
Et annet nytt eksempel er Tverrpolitisk Folkeliste for hele Kristiansand, 
som i 2019 fikk støtte fra 5,5 prosent av velgerne. Et mer varig eksempel 
er By- og bygdelista i Hamar, som fikk støtte fra hele 34,4 prosent av vel- 
gerne i 2019. 

Figur 3.2. Utbredelse av lokale lister (andel kommuner med én eller flere lokale lister) 1937-2019 


Partier og lister ved valgene i 2015 og 2019 


Tilbudet av partier og lister i kommunestyrevalgene kan beskrives på 
ulike måter. En måte å gjøre det på er å gi en oversikt over partimenyen: 
Hvor mange partier og lister stiller til valg? Hva kjennetegner disse 

listene? Og hvor mange av listene som stiller til valg, oppnår faktisk å bli 
representert i kommunestyrene? 

I den innledende analysen benyttes ulike mål på partimangfoldet i 
kommunene. En enkel måte å beskrive tilbudet på er å telle både antallet 
partier som stiller liste ikommunene (valglister) og antallet partier og lister 
som oppnår minst ett mandat i kommunestyrene (kommunestyrepartier). 
Dette gir oss en grov oversikt over både tilbudet av og etterspørselen etter 
partier og lister ved valget. Disse tallene kan imidlertid ikke gi informa- 
sjon om partienes og listenes relative størrelse, som er en sentral egenskap 
ved partikonkurransen i lokalpolitikken. Eksempelvis fanger ikke disse 
målene opp den store forskjellen på et kommunestyre med fem jevnstore 
partier og et med ett stort og fire marginale småpartier. Det effektive antal- 
let kommunestyrepartier (Laakso & Taagepera, 1979) korrigerer for slike 
forskjeller ved at større partier og lister teller mest. For å gi en oversikt 
over partisystemene i kommunene benyttes alle disse tre målene - antal- 
let partier som stiller til valg, antallet partier som oppnår representasjon i 
kommunestyrene, og det effektive antallet kommunepartier. 

Tabell 3.1 viser disse tre målene ved kommunestyrevalgene i 2019 
sammenliknet med det foregående valget i 2015. Tallene tyder på små 
endringer i partimenyen i norske kommuner, men med betydelige varia- 
sjoner kommunene imellom. Det stiller (i gjennomsnitt) flere lister til valg 
i 2019 sammenliknet med 2015 (7,3 versus 7,0), samtidig som litt flere lister 
oppnår representasjon i kommunestyrene. Det effektive antallet kommu- 


nestyrepartier ser også ut til å ha økt noe fra 2015 til 2019. Hvorvidt denne 


Tabell 3.1. Antall partier og lister ved valgene i 2015 og 2019 


2015 
Gjennomsnitt Standardavvik Minimum Maksimum N 
Valglister 7,0 2,4 2,0 16,0 428 
Kommunestyrepartier 6,3 1,9 2,0 11,0 428 
Effektivt antall 4,0 1,0 1,4 7,4 428 
kommunestyrepartier 
2019 
Valglister 7,3 29 2,0 21,0 356 
Kommunestyrepartier 6,4 2:3 2,0 13,0 356 
Effektivt antall 4,2 1,3 1,6 8,3 356 


kommunestyrepartier 

utviklingen kan henge sammen med kommunereformen, kommer vi til- 
bake til i kapitlets siste del. Så langt kan vi imidlertid slå fast at antallet 
partier, slik det her er blitt målt, fremstår som stabilt i 2019 sammenlik- 
net med det foregående kommunestyrevalget. Selv om alle de tre målene 
tyder på en økning, er denne beskjeden. 

Tabell 3.1 gir ikke informasjon om hvilke partier og lister det her er 
snakk om. Hvor sterkt står de nasjonale partiene i lokalpolitikken, og 
hvordan er situasjonen for de lokale listene? I det neste steget i analysen 
skal det skilles mellom stortingspartier, andre nasjonale partier, lokale 
lister og felleslister. Felleslister betyr at to eller flere partier bestemmer seg 
for å stille en og samme liste for derigjennom å styrke sjansen for å vinne 
mandater. Felleslister har vært svært vanlig i norsk politikk i både nasjo- 
nale og lokale valg. Fra 1988 har felleslister imidlertid ikke forekommet 
ved stortingsvalg, fordi disse svekker partienes sjanser for å vinne utjev- 
ningsmandater, som ble innført første gang i 1989-valget. I kommunene 
forekommer imidlertid fremdeles felleslister. 

Tabell 3.2 viser at stortingspartienes samlede posisjon i kommunene er 
svært sterk. I et gjennomsnittlig kommunestyre representerer 92 prosent av 
kommunestyrerepresentantene et av de ni stortingspartiene, og dette tallet 
er uendret fra 2015- til 2019-valget. Videre ser vi at nasjonale partier og 
lister som ikke er representert på Stortinget (andre nasjonale partier), har 
vanskeligheter med å få fotfeste i kommunestyrene. Videre representerer i 
gjennomsnitt 6,4 prosent av kommunestyrerepresentantene i kommunene 
lokale lister i 2019, noe som tilsvarer en økning på rundt 1 prosentpoeng 
sammenliknet med valget i 2015. Tar vi kun med kommuner der lokal- 
lister ble representert, er gjennomsnittet 20,3 prosent av kommunestyre- 
representantene i 2019 (18,3 prosent i 2015). Endelig ser vi at felleslistene 
ser ut til å forekomme sjeldnere i 2019 sammenliknet med 2015. Rundt 1 
prosent av kommunestyrerepresentantene ble valgt fra en fellesliste i 2019. 
I Kvitsøy fikk derimot to felleslister (KrF/frie borgerlige og Arbeiderpar- 
tiet-Senterpartiet-Kvitsøylisten) 80 prosent av kommunestyrerepresentan- 
tene i 2019. Det kan tenkes at kommunereformen har bidratt til å redusere 
behovet for felleslister eller listeforbund i kommunene, siden slike lister 
har vært mest vanlig i små kommuner, selv om det også etter reformen 
er mange små kommuner i Norge. Det viktigste budskapet fra tabellen er 

at stortingspartiene står sterkt i kommunene, men det er betydelig varia- 
sjon kommunene imellom, noe som fremgår av standardavvikene for de 
respektive listetypene. De fleste stortingspartiene er representert i de fleste 
kommunene. Det er de minste kommunene som skiller seg ut ved at stor- 
tingspartiene ikke har like stor dekning som i de større kommunene. Stor- 
tingspartienes posisjon i kommunene varierer betydelig. 


Tabell 3.2. Ulike listers andel av representantene i kommunene ved valget i 2015 og 2019 


2015 
Gjennomsnitt Standardavvik Minimum Maksimum N 

Stortingspartiene 91,6 16,2 0 100,0 428 
Andre nasionale partier 0,2 1,8 [0] 33,3 428 
Felleslister 27 9,6 [0] 63,2 428 
Lokale lister* 5,3 12,3 0 100,0 428 

2019 
Stortingspartiene 91,6 16,4 0 100,0 356 
Andre nasionale partier 0,9 2,8 [0] 21,2 356 
Felleslister 11 6,3 0 80,0 356 
Lokale lister* 6,4 15,1 0 100,0 356 


“Tar vi kun med de kommunene der lokale lister ble representert, utgjør disse listenes gjennomsnittlige andel 
av kommunestyrerepresentantene 20,25 prosent i 2019 og 18,3 prosent i 2015. 


For å se litt nærmere på stortingspartienes posisjon i kommunene har vi 
talt opp hvor mange av de ni partiene som har vunnet minst ett mandat 
i kommunestyrene ved de to siste valgene. Disse fordelingene er vist i 
figur 3.3. I 2015 hadde rundt 76 prosent av kommunene fem eller flere 
stortingspartier i kommunestyret. Tilsvarende tall i 2019 var 71 prosent. 
Samtidig er det flere kommuner i 2019 sammenliknet med valget i 2015 
der samtlige ni stortingspartier sitter i kommunestyret. Den sistnevnte 
økningen kan selvsagt skyldes at både MDG og ikke minst Rødt stilte 
liste i flere kommuner i 2019. Mindre partier som har styrket sin posisjon 
i et foregående nasjonalt valg (her stortingsvalget 2017), får derigjennom 
tilført nye ressurser. Disse ressursene kan de bruke til å styrke sin posi- 
sjon i et påfølgende kommunestyrevalg. I 2019 var det kun fire kommu- 
ner der ingen av stortingspartiene var representert. Det dreier seg om 
småkommuner som Utsira, Vevelstad, Modalen og Røst (en av listene her 
var likevel Rødt, Senterpartiet og partiuavhengige fiskere). I disse kom- 
munene har lokallistene lenge vært i førersetet. 

Figur 3.3. Antall stortingspartier representert i kommunestyrene (i prosent) 
N 2015 = 428, N 2019 = 356. 


I en del kommuner er det lokale partisystemet faktisk helt identisk med 
det nasjonale, ved at det er de samme ni partiene som er representert 
i kommunene samtidig som ingen andre partier og lister har vunnet 
mandater. I 2019 fikk samtlige ni stortingspartier minst én representant i 
kommunestyret i 58 kommuner, og i 19 av disse kommunene (5,3 prosent 
av alle kommunene) var partisystemet helt identisk med partisystemet i 
Stortinget. Med andre ord: 19 kommuner hadde ni partier i kommune- 
styrene, og disse ni var identiske med de ni stortingspartiene. 


Kommunereform og lokale partisystemer 


Kan kommunereformen ha påvirket de lokale partisystemene? Har 
kommunereformen, som erfaringen fra Danmark tilsier (Kjær & Elklit, 
2010), bidratt til å forrykke balansen i de lokale partisystemet og styrket 
posisjonen til stortingspartiene? 

Vi starter med mangfoldet av partier og lister i kommunene der vi 
forventer økt mangfold som følge av reformen. Utgangspunktet for 

argumentet er kommunevalgordningen. I Norge avholdes kommuneval- 
gene som forholdstallsvalg såfremt det stiller mer enn to lister til valg i 
én kommune. Valgloven regulerer både hvem som kan stille til valg og 
hvordan velgernes stemmer omdannes til mandater. Kommunene kan 
ikke inndeles i flere valgdistrikter. Imidlertid er det kommuneloven som 
inneholder bestemmelsen om hvor mange representanter som skal velges 
til det enkelte kommunestyret, og her har kommunene en viss handle- 
frihet. Antallet representanter i kommunestyret varierer etter antallet 
innbyggere i kommunen kombinert med et minstekrav. Minstekravet i 
kommuneloven er begrunnet nettopp med hensynet til å sikre en viss 
representativitet. Kommuneloven gir likevel kommunene en viss frihet 
til selv å bestemme medlemstallet i kommunestyret. Kommuneloven 
sorterer kommunene i fem kategorier etter folketall. Loven sier at kom- 
muner med under 5000 innbyggere skal ha minst elleve medlemmer i 
kommunestyret, mens kommuner i den største kategorien (over 100 000 
innbyggere) skal ha minimum 43. 

Ved kommunestyrevalget i 2019 varierte antallet kommunestyrerepre- 
sentanter mellom et minimum på elleve (seks kommuner) og et maksi- 
mum på 77 (Ålesund kommune). En konsekvens er at det er betydelig 
lettere for partier og lister å oppnå representasjon i en kommune med 77 
representanter, sammenliknet med en kommune der det kun skal velges 
elleve representanter. Alle valgdistrikter (her kommuner) har en «effek- 
tiv» sperregrense, og formelen 75 prosent / (mandater +1) gir en pekepinn 
på hvor stor oppslutning et parti trenger for å bli representert (Gallagher 
& Mitchell, 2005). I en kommune med elleve representanter (som på 
Utsira, Træna og Røst) vil den tilhørende sperregrensen ligge på rundt 
6,2 prosent, mens tilsvarende sperregrense i Ålesund er 1 prosent. I nye 
Ålesund kommune (sammenslåing av kommunene Ålesund, Haram, 
Sandøy, Skodje og Ørskog) ble tolv partier representert i kommunestyret, 
og Partiet De Kristne fikk ett mandat med kun 1,6 prosent av stemmene. 
Det vil dermed være lettere for partier å oppnå representasjon i kommu- 
ner der det velges mange representanter, sammenliknet med kommuner 
der det velges få. Småpartienes mulighet for å oppnå representasjon øker i 
takt med valgkretsens størrelse. I tillegg til denne rent mekaniske effekten 
er det også mulig at velgere i små valgkretser (få mandater) kan avstå fra 

å stemme på de mindre partiene, fordi disse har langt dårligere vinner- 
sjanser enn de større partiene i konkurransen om mandatene. Samtidig 
er kommuner med få representanter småkommuner der de mindre par- 
tiene ofte ikke har mange nok sympatisører i kommunen til å organisere 
seg og stille liste. I store valgdistrikter (større kommuner) har flere lister 
en mulighet for å stille til valg, og sannsynligheten for å oppnå represen- 
tasjon vil da også være større. Kommunereformen har i nokså beskjeden 
grad økt antall representanter i valgdistriktene. I 2019 skulle kommunene 
velge i gjennomsnitt 26,2 kommunestyrerepresentanter (standardavvik = 
11,5 representanter), mens tilsvarende tall i 2015 var 24,8 representanter 
(standardavvik = 9,6 representanter). Spørsmålet er om dette har bidratt 
til å øke antallet lister i kommunene. 

Når det gjelder kommunereformens betydning for lokallistene, har vi 
ikke like entydige forventninger. Danske forskere finner at kommune- 
reformen i Danmark har bidratt til å svekke lokallistene (Elklit & Hop- 
mann, 2013). Argumentet deres er at lokallistene i Danmark først og 
fremst har vært et småkommunefenomen, og med større kommuner vil 
noe av grunnlaget for disse listene falle bort. Nå var den danske kommu- 
nereformen langt mer omfattende enn den tilsvarende norske reformen. 
Norge har etter reformen 258 flere kommuner enn Danmark (356 versus 
98). Det kan bety at det ikke nødvendigvis er grunnlag for å forvente 
de samme effektene her. Samtidig har det, som vi har sett, også vært en 
viss tendens til at lokallister i Norge også har stilt til valg i større kom- 
muner etter årtusenskiftet. Det betyr at lokallistene ikke utelukkende er 
et småkommunefenomen i Norge, og at slike lister kan være en konse- 
kvens av lokale konflikter eller problemer, uavhengig av kommunestør- 
relsen. Det kan også tenkes at kommunereformen, som ennå er under 
iverksetting i de kommunene den angår, kan generere nye konflikter med 
tilhørende etablering av lokallister ved neste lokalvalg i 2023. Det kan 
for eksempel gjelde lokaliseringsspørsmål eller nedleggelser av grende- 
skoler. En gjennomgang av søkeresultater fra den digitale mediesøketje- 
nesten Retriever (Atekst) for 2020 viser at mange av mediesakene knyttet 
til kommunesammenslåing handler om krevende økonomi (gjerne 
sett i sammenheng med «ressursbrenning» i forkant av sammenslåing) 
og om misnøye med utvikling av kommunale tjenester. På samme tid 

illustreres det også av flere medieoppslag at 2020 har vært et uvanlig 
år på grunn av covid-19-pandemien, og at dette har bremset planlagte 
omstillings- og omorganiseringsprosesser i de sammenslåtte kommunene 
(Krossli, 2020). 

For å undersøke hvorvidt reformen har påvirket grunnleggende kjen- 
netegn ved partisystemene i kommunen, har vi fulgt de sammenslåtte 
kommunene over to valg (før reformen [2015] og etter [2019]), og vi sam- 
menlikner disse kommunene systematisk med kommuner som ikke har 
vært berørt av reformen. Vi sammenlikner fem kjennetegn ved partisys- 
temene i kommunene: antall stortingspartier, lokale lister, effektivt antall 
kommunestyrepartier, antall valglister og antall kommunestyrepartier. 

Tabell 3.3 viser at det er blitt betydelig større forskjeller mellom de to 
gruppene kommuner (sammenslåtte versus ikke-sammenslåtte) i 2019 
sammenliknet med valget i 2015. Partimangfoldet er blitt større i de sam- 
menslåtte kommunene, sammenliknet med de kommunene som ikke 
har vært berørt av reformen. Dette gjelder både antallet stortingspartier, 
valglister, kommunestyrepartier og det effektive antallet kommunestyre- 
partier. Størst forskjell finner vi for antallet lister som stiller til valg der 
det stiller i overkant av tre flere partier og lister til valg i sammenslåtte 
kommuner sammenliknet med ikke-sammenslåtte i 2019. Forskjellen 
mellom de to gruppene av kommuner var 0,6 i 2015. Tilsvarende gjelder 
for antallet partier representert i kommunestyrene, der forskjellen mel- 
lom de to gruppene kommuner er økt fra 0,6 i 2015 til 2,6 i 2019. For- 
skjellen i antallet stortingspartier er økt fra 0,7 til 2,4 partier. Noe av den 
sistnevnte økningen kan selvsagt også skyldes at MDG og Rødt stiller 
liste i flere kommuner i 2019 sammenliknet med 2015. Imidlertid er det 
mulig at kommunereformen med færre kommuner har gjort det lettere 
for småpartiene å stille liste i mange kommuner. Endelig ser vi at også 
det effektive antallet kommunestyrepartier har økt med rundt ett i de 
sammenslåtte kommunene i 2019, sammenliknet med forskjellen mellom 
sammenslåtte og ikke-sammenslåtte kommuner i 2015. Med hensyn til 
innslaget av lokale lister finner vi ingen forskjell mellom de to gruppene 
kommuner når vi ser de to valgene under ett. I gruppen kommuner som 
ikke har vært berørt av kommunereformen, er det gjennomgående få 
endringer fra 2015 til 2019. Med unntak av innslaget av lokallister viser 

tabell 3.3 at partimangfoldet er blitt betydelig større i sammenslåtte kom- 
muner (sammenliknet med ikke-sammenslåtte) i 2019 sammenliknet 


med 2015. 


Tabell 3.3. Kommunereformens betydning for partisystemene i kommunene ved valget i 2015 


og 2019 
2015 (N = 428) 
Stortings- Lokale Effektivt antall Valglister Kommunestyre- 
partier lister kommunestyrepartier partier 
Sammenslåtte 6,65 0,35 4,16 7,48 6,70 
Ikke- 6,01 0,35 3,90 6,80 6,10 
sammenslåtte 
Differanse 0,63** 0,00 0,26** 0,68** 0,62*** 
2019 (N = 356) 
Sammenslåtte 8,40 0,30 5,17 10,11 8,74 
Ikke- 6,01 0,37 4,01 6,87 6,09 
sammenslåtte 
Differanse 2,40*** 0,07 1,167” 3,247“ 2,65””” 


**Signifikant pa femprosentnivået ***Signifikant på ettprosentnivaet. N sammenslåtte kommuner 2015 = 118, 
Nsammenslåtte kommuner 2019 = 47. 


Kjær og Elklit (2010a) har studert effekten av den danske kommunere- 
formen på kommunenes partisystemer over tid og har i den forbindelse 
utviklet en indeks for å måle grad av nasjonalisering av lokale par- 
tisystemer. Indeksen består av en kombinasjon av de lokale listenes og 
de nasjonale partienes («folketingspartiene») styrke ved lokalvalgene. 
Nasjonaliseringsindeksen beregnes ved at man tar antallet partier på 
Stortinget (det nasjonale partisystemet) som blir valgt i det enkelte kom- 
munestyret, og deler dette tallet på antallet valgte lokallister og antal- 
let partier representert i parlamentet på det tidspunktet da det enkelte 
lokalvalget fant sted. Indeksen varierer fra o, der utelukkende lokallister 
velges til kommunestyret, til 1, der alle de nasjonale partiene blir valgt, 
men ingen lokallister. Eksempelvis beregnes indeksen slik i en kommune 
der to lokallister blir innvalgt sammen med sju av de ni stortingspartiene: 
(7/(2 + 9) € 0,64). Det å sammenlikne nasjonaliseringen av partisys- 
temene over tid er ikke uproblematisk. For eksempel kan det nasjonale 
partisystemet endre seg over tid. I Norge var det åtte partier representert 
på Stortinget i valgperioden 2013-2017, mens dette antallet økte til ni i 

2017, da Rødt ble innvalgt. Endringer i indeksen kan derfor dels skyldes 
endringer i det nasjonale partisystemet og endringer i forekomsten av 
lokale lister. Nasjonaliseringsindeksen kan dermed også kombineres med 
et mål på stortingspartienes andel av partiene i kommunestyrene. Et slikt 
enkelt mål er å ta antallet stortingspartier innvalgt i hvert enkelt kommu- 
nestyre, og å dele dette antallet på antallet partier som var representert på 
Stortinget da lokalvalget ble avholdt. Kjær og Elklit (2010b, s. 347) finner 
at en sterk økning i nasjonaliseringsindeksen over tid faller sammen med 
perioder med kommunereformer. For eksempel økte indeksen fra 0,47 til 
0,71i 2005-valget, det første valget etter den siste kommunereformen i 
2005. Endringen skyldes først og fremst en sterk økning i antallet folke- 
tingspartier i kommunestyrene og en viss reduksjon i innvalgte lokallis- 
ter. Spørsmålet er om vi finner det samme i Norge. 

Tabell 3.4 viser nasjonaliseringsindeksen og andelen stortingspartier i 
kommunestyrene i valgene i 2015 og 2019. Høye verdier indikerer som vist 
større grad av nasjonalisering av partisystemene. Med hensyn til nivået 
fremgår det at Norge ligger på samme nivå som Danmark med hensyn til 
nasjonaliseringen av de lokale partisystemene (rundt 0,70). Til forskjell 
fra Danmark er partisystemene i kommunene noe mindre nasjonalisert 
etter reformen (0,63) sammenliknet med før reformen (0,73). Det skyl- 
des ikke flere lokallister, men heller fragmenteringen av partisystemet på 
Stortinget, der antallet partier er økt med ett fra 2015 til 2019. Både nasjo- 
naliseringsindeksen og andelen stortingspartier i kommunene reduseres 
når vi deler på ni stortingspartier i 2019 sammenliknet med åtte i 2015. 
Dette taler for en sammenlikning av indeksverdier over et lengre tidsin- 
tervall. Likevel kan vi konkludere med at kommunereformen i det minste 
ikke har bidratt til å skyte fart i nasjonaliseringen av partisystemene i 


Tabell 3.4. Nasjonalisering av lokale partisystemer 2015 og 2019 


2015 
Gjennomsnitt Standardavvik Minimum Maksimum N 
Nasjonaliseringsindeks 0,73 0,24 [0] 1 428 
Andel stortingspartier 0,75 0,24 [0] 1 428 
2019 
Nasjonaliseringsindeks 0,63 0,25 [0] 1 356 
Andel stortingspartier 0,65 0,25 [0] 1 356 

kommunene. En viktig grunn er at partisystemene lokalt var sterkt nasjo- 
nalisert også før reformen. 


Oppsummering 


Vår interesse er i dette kapitlet rettet mot lokale partisystemer, noe som 
avviker fra studier som har hatt oppmerksomheten rettet kun mot de 
nasjonale partiene og innslaget av slike i lokalpolitikken. Samtidig skiller 
vår studie seg fra studier som utelukkende har tatt for seg de rent lokale 
listene. De sistnevnte listene kjennetegnes ved at de ikke nominerer 
kandidater til nasjonale valg. Begrepet lokale partisystemer indikerer at 
konsentrasjonen er rettet mot kombinasjonen av disse to. Et særlig viktig 
spørsmål er da i hvilken grad sammensetningen av partier og lister lokalt 
samsvarer med sammensetningen av partier nasjonalt, altså i Stortinget. 

Analysene våre viser at det er stor grad av samsvar mellom det nasjo- 
nale partisystemet og de lokale partisystemene. Det sterke nærværet av 
nasjonale partier er et tydelig kjennetegn ved norsk lokalpolitikk. Men 
rikspartienes dominans er langt fra total. Lokallistene viser ikke tegn til 
svekkelse, til tross for at mange kommuner er blitt større etter kommu- 
nereformen. Samtidig observerer vi heller ikke noe oppsving for de lokale 
listene, for eksempel som en konsekvens av mobilisering i de forhenvæ- 
rende kommunene. Bildet er stabilt. Kommunereformen har med andre 
ord ikke hatt den samme effekten på partisystemet som reformen hadde i 
Danmark. Én forklaring er at det nasjonale partisystemet er blitt noe mer 
fragmentert mellom 2015- og 2019-valget. Den viktigste konklusjonen er 
likevel at de lokale partisystemene ikke er blitt mer nasjonalisert etter at 
428 kommuner er blitt til 356. De nasjonale partiene sto sterkt i kommu- 
nene også før kommunereformen. 

En konsekvens av kommunereformen er at valgdistriktene er blitt 
større ved at det (i gjennomsnitt) velges flere representanter til de enkelte 
kommunestyrene. Det er ikke overraskende, men likevel interessant at 
kommunereformen har resultert i at flere partier stiller liste i de sammen- 
slåtte kommunene. Ved å sammenlikne sammenslåtte og ikke-sammen- 
slåtte kommuner før og etter kommunereformen (to valg) observerer vi 
at reformen kan ha bidratt til større partimangfold i kommunestyrene. 

Dette gjelder med hensyn til både tilbudet av partilister som stiller til valg 
og antallet slike lister som oppnår å bli representert i kommunestyrene. 
Kommunereformen ser derimot ikke ut til å ha bidratt til større parti- 
mangfold i form av flere eller færre lokale lister. Reformen har heller ikke, 
som i Danmark, bidratt til en nasjonalisering av partisystemene i kom- 
munene. Det at partimangfoldet øker når kommunene blir større, har 
flere mulige konsekvenser. For det første innebærer det at den effektive 
sperregrensen senkes i større kommuner, og at flere velgere kan bli repre- 
sentert i større kommuner enn i mindre. Effekten er ikke rent mekanisk, 
siden kommunene har et visst handlingsrom til å bestemme kommune- 
styrestørrelse innenfor noen intervaller. I enkelte tilfeller kan for eksem- 
pel et stort kommunestyre være et middel til å sikre representasjon fra 
ulike deler av den sammenslåtte kommunen. For det andre kan dette også 
innebære at de lokale partisystemene i sammenslåtte kommuner blir mer 
fragmentert. Disse argumentene knyttet til effekter på partisystemene 
har vært lite fremtredende i debatten om kommunereform og lokaldemo- 
krati. De fortjener en grundigere belysning i den videre forskningen på 
reformen. Dette gjelder blant annet debatten om å sikre forholdsmessig 
representasjon av de partiene og listene som stiller til valg i kommunene, 
og om å sikre en sammensetning av kommunestyrene som gir grunnlag 
for styringsdyktige flertall lokalt. 

Mobiliseringsvalget 2019: 
Hadde kommunereformen 
noen betydning? 

NORCE Samfunn 


Tor Helge Holmås 

Abstract: Voter turnout in the Norwegian local election of 2019 rose from the pre- 
vious election by about 5 percentage points, to 65 percent, which is higher than any 
other local election since 1991. Another unusual feature of the 2019 election was the 
implementation of a much-debated and politically contentious municipal amalga- 
mation reform. Voters in municipalities that were to be merged on January lst, 2020, 
voted in the new municipal councils in the election. Consequently, a key question 
in this chapter is whether or not a link exists between the rise in turnout and the 
municipal reform. We start, however, by looking at turnout more broadly. Who votes 
in local elections, and who abstains? By using sampled panel data from the Norwe- 
gian electoral roll that covers five consecutive elections, we find that habitual voters 
tend to be highly educated and middle-aged. The permanent abstainers constitute 9 
percent of the electorate, and they often have immigrant backgrounds and no higher 
education. The analyses of the municipal reform reveal no overall significant effect on 
turnout. Small municipalities that were merged saw some rise in turnout, relative to 
larger merged municipalities. Indications are that the political issues that dominated 
the campaign had a mobilizing effect. Two large-scale government initiated get-out- 
the-vote efforts likely played some role in getting people to the polls. 


Keywords: turnout, non-voters, municipal amalgamations, voter mobilization, 
GOTV experiments 


Sitering av denne artikkelen: Bergh, J., Christensen, D. A. & Holmås, T. H. (2021). Mobiliseringsvalget 
2019: Hadde kommunereformen noen betydning? I J. Saglie, S. B. Segaard & D. A. Christensen (Red.), 
Lokalvalget 2019: Nye kommuner - nye valg? (Kap. 4, s. 87115). Cappelen Damm Akademisk. https://doi. 

Introduksjon 


På samme måte som arbeidsledighet er en viktig indikator for hvordan 
økonomien fungerer, er valgdeltakelsen et nøkkeltall i demokratidebat- 
ten. Er valgdeltakelsen høy (eller stigende), tas dette til inntekt for at vel- 
gerne slutter opp om demokratiet. Er den lav (eller synkende), oppfattes 
dette raskt som et faretegn (Christensen & Arnesen, 2013). Sviktende 
fremmøte kombinert med store sosiale skjevheter i valgdeltakelsen opp- 
fattes gjerne som spesielt problematisk. Det å studere nivået på valgdelta- 
kelsen og hva som kjennetegner velgere som ikke deltar i valg, er følgelig 
en viktig oppgave for valgforskningen. 

Det er flere trekk ved lokalvalget i 2019 som skiller det fra andre valg i 
nyere tid (se kapittel 2), inkludert valgdeltakelsen. Ikke siden 1991 har del- 
takelsen ved norske kommunestyrevalg vært så høy som i 2019 (figur 4.1). 
Det samme gjelder deltakelsen ved fylkestingsvalg, som for første gang 
siden 1991 kom over 60 prosent. Valget i 2011 er sammenliknbart når det 
gjelder nivået på deltakelsen ved kommunestyre- og fylkestingsvalgene, 
men det er grunn til å anta at mobiliseringen av velgere i 2011 var knyt- 
tet til terrorangrepene noen uker forut for valgdagen (Bergh & Ødegård, 
2013) og slik sett var en unik begivenhet. Dermed fremstår det relativt 
høye nivået på valgdeltakelsen i 2019 som et brudd med andre lokalvalg i 
nyere tid. Lokalvalgene skiller seg også fra stortingsvalg, hvor deltakelsen 
generelt sett er mer stabil — og høyere — over tid." I dette kapitlet spør vi 
blant annet om hva som kan forklare økningen i deltakelse i 2019. 


Tilnærming og analyser 


Vårt formål er å analysere valgdeltakelsen ved 2019-valget. Hva er forkla- 
ringen på at 2019-valget ser ut til å være et «mobiliseringsvalg»; at vi må 28 
år tilbakei tid for å finne et valg med høyere deltakelse? Valgdeltakelse er et 
svært sammensatt fenomen med en omfattende liste av mulige forklarin- 
ger. Litteraturen skiller mellom henholdsvis individuelle og kontekstuelle 


1 Unntaket fra den «stabile» deltakelsen ved stortingsvalg er utviklingen fra 1989 til 1993, da 
deltakelsen falt med 7,4 prosentpoeng, men fortsatte å ligge rundt 1993-nivå i de påfølgende 
valgene. 

Figur 4.1. Valgdeltakelse ved norske valg siden 1945 (prosent) 


forklaringer (Geys, 2006; Smets & Van Ham, 2013; Stockemer, 2017). Indi- 
vidforklaringer retter søkelyset mot kost-nytte-vurderinger, sosiale res- 
surser og holdninger, mens man med kontekstforklaringene er opptatt av 
trekk ved selve valget og kjennetegn ved kommunene. Analysene i dette 
kapitlet er forankret i disse to forklaringstypene. 

Vi starter kapitlet på individnivået med å se mer allment på hvem 
som stemmer, og på hvem som ikke stemmer. Utgangspunktet for ana- 
lysen er den såkalte ressursmodellen, som ser deltakelse i forhold til 
sosiale bakgrunnsvariabler som utdanning, alder, inntekt, sivilstand 
og landbakgrunn (Christensen & Arnesen, 2013). Tidligere forskning 
viser at hjemmesitterne gjerne har lav utdanning, er unge, har mino- 
ritetsbakgrunn og er ugift (Christensen & Arnesen, 2013). Vi studerer 
deltakelse over tid, nærmere bestemt ved alle norske valg siden 2011 
(fem valg i alt). Det gjør det mulig å skille mellom 1) vanevelgere, som 

alltid stemmer, 2) sporadiske velgere, som stemmer av og til og 3) per- 
manente hjemmesittere, som aldri stemmer (Bergh & Christensen, 
2019). 

I de to påfølgende analysene rettes oppmerksomheten mot valgets kon- 
tekst og betydningen av henholdvis kommunereformen og et annet viktig 
trekk ved valgets kontekst - mobiliseringen rundt miljøspørsmålet og 
motstanden mot bompenger. Kommunereformen - den største endringen 
av kommunestruktur i Norge siden 1960-tallet — gjorde at antallet kom- 
munestyrer som skulle velges i 2019, var redusert med 72 siden forrige 
valg. I 2015 ble det valgt 428 kommunestyrer i et tilsvarende antall kom- 
muner. Fire år senere var antallet redusert til 356. Selv om de fleste kom- 
munesammenslåingene ikke trådte i kraft før 1. januar 2020, stemte man 
inn de «nye» kommunestyrene i 2019-valget. For mange velgere var nok 
det å stemme på representanter til kommunestyret i deres nye kommune 
det første direkte møtet med den nye inndelingen. Man kan tenke seg at 
reformen mobiliserte velgere, enten som en protest — eller at man ville 
stemme på politikere fra en av de gamle kommunene - eller for den saks 
skyld som et uttrykk for støtte til politikere og partier som ønsket refor- 
men velkommen. Man kan også tenke seg en demobiliserende effekt, at 
større kommuner skaper større avstand og mindre interesse for kommu- 
nepolitikk, eller at velgere protesterer mot reformen ved å sitte hjemme. 
2019-valget var også preget av diskusjonen om klima, miljø og bompenger 
(se kapittel 2). Spesielt bompengesaken fikk stor oppmerksomhet og førte 
til dannelsen av et nytt politisk parti. Vi undersøker hvorvidt bompenge- 
saken bidro til å mobilisere velgerne i kommuner med slike lister (totalt 13 
kommuner), sammenliknet med velgermobiliseringen i kommuner der 
slike lister ikke stilte til valg. 

I tillegg til litteratur som har til hensikt å forklare variasjoner i valg- 
deltakelsen, eksisterer det omfattende forskning der formålet er å teste 
ut ulike mobiliseringstiltak med henblikk på å øke valgdeltakelsen (se 
Gerber & Green, 2015). Avslutningsvis tar vi for oss effekten av to slike 
velgermobiliseringstiltak - SMS-meldinger og telefonoppringninger til 
unge velgere - som for første gang ble gjennomført i stor skala av myndig- 
hetene i 2019. Kan økningen i valgdeltakelse tilskrives disse tiltakene? Vi 
avslutter kapitlet med en generell diskusjon av nivået på valgdeltakelsen 

i Norge. Kan vi si oss mette og fornøyde, eller ser vi konturene av mulige 
utfordringer for demokratiet i Norge? 


Deltakelse i fem valg: fra permanente 
hjemmesittere til vanevelgere 


Selv om en uvanlig stor andel av de stemmeberettigede deltok ved 
lokalvalgene i 2019, valgte likevel en betydelig gruppe, nærmere bestemt 
35 prosent, å sitte hjemme. Det å stemme ved et lokalvalg er ikke en selv- 
følge for alle, og det er også en demokratisk rettighet ikke å delta i valg. 
Hvis hjemmesitting er et sporadisk fenomen - at de som sitter hjemme 
ved et valg, deltar ved neste — og hvis dette er noenlunde tilfeldig fordelt 
mellom velgere, er det ikke sikkert at det er et særlig stort demokratisk 
problem at mange avstår fra å stemme. Det kan være mer problematisk 
hvis noen velger å være permanente hjemmesittere, og hvis dette gjelder 
bestemte grupper i samfunnet. Slike grupper vil i så fall ha liten politisk 
innflytelse. 

For å undersøke graden av valgdeltakelse over tid nærmere tar vi for 
oss alle velgere som hadde stemmerett ved de tre lokalvalgene og de to 
stortingsvalgene i perioden fra 2011 til og med 2019. Dataene er et til- 
feldig utvalg av rundt 10 000 velgere fra manntallet, hvor det er regis- 
trert hvem som stemte ved hvilke valg. Statistisk sentralbyrå (SSB) samler 
informasjon sammen med andre registeropplysninger om velgernes 
kjønn, alder, inntekt, sivilstatus, bostedskommune, statsborgerskap og 
landbakgrunn. De samme velgerne (påkoblet samme bakgrunnsdata) er 
fulgt over fem valg - tre lokalvalg og to stortingsvalg - med oppstart i 
kommunestyrevalget 2011. Det er lagt til to nye årskull (18-19-åringer) 
som var førstegangsvelgere ved de aktuelle valgene. Vi har dermed infor- 
masjon om deltakelse og sosial bakgrunn for de samme velgerne ved fem 
påfølgende valg (i tillegg til noen velgere ved bare enkelte av valgene). 
Personer som ikke har norsk statsborgerskap, har bare stemmerett ved 
lokale valg i Norge, så disse vil ikke være med i dataene fra stortingsval- 
gene. I flere av analysene våre er vi imidlertid interessert i dem som hadde 
stemmerett ved alle de tre lokalvalgene, inkludert velgere uten norsk 
statsborgerskap. 

I tabell 4.1 ser vi på velgere som hadde stemmerett ved alle valgene i 
perioden fra 2011 til og med 2019. Vi utelukker dermed de utenlandske 
statsborgerne som kun har stemmerett ved lokale valg, og vi står igjen 
med norske statsborgere som var minst 18 år i 2011 (26 år i 2019). I dette 
utvalget er det hele 42,6 prosent som har stemt ved hvert eneste valg: 
vanevelgerne. Rundt 49 prosent har deltatt i noen, men ikke alle valgene: 
de sporadiske velgerne. Til slutt er det 8,6 prosent som ikke har stemt 
ved noen av de fem valgene: de permanente hjemmesitterne. Noen velger 
altså helt og holdent å avstå fra å stemme ved valg. Denne distinksjo- 
nen benytter vi også i Bergh og Christensen (2019). Man kan innvende 
at kategorien «sporadiske velgere» er nokså sammensatt og burde deles 
inn mer fingradert, slik for eksempel Matland og Murray (2012) gjør. For 
vårt formål, hvor vi hovedsakelig retter søkelyset mot utfordringen med 
de permanente hjemmesitterne, er denne inndelingen likevel en adekvat 
forenkling av mangfoldet av stemmeberettigede. 


Tabell 4.1. Valgdeltakelse ved tre lokalvalg og to stortingsvalg (prosent) 


Deltakelse i antall stortingsvalg (2013 og/eller 2017) 
0 1 2 
Deltakelse i pe 46 zə 
antall lokalvalg 1 2,5 5,6 6,6 
(2011, 2015 2 0,8 4,8 14,9 
İler 2019 
la 04 6,0 42,6 


N z 8495 


I tabell 4.2 ser vi nærmere på hvordan tilbøyeligheten til å være vane- 
velger, sporadisk velger og permanent hjemmesitter varierer med sosial 
bakgrunn. Det er noen flere kvinner enn menn som er permanente 
hiemmesittere,” mens kvinner er mest tilbøyelig til å stemme ved alle valg 
(vanevelgere). I den yngste aldersgruppen, der de likevel er gamle nok 
til at de har hatt mulighet til å stemme ved alle valgene, er det en større 
andel permanente hjemmesittere. Her er det mange sporadiske velgere. 
Kun en fjerdedel har stemt ved alle valg. De mest lojale velgerne er, i den 


2 — Forskjellen på 2,5 prosentpoeng er statistisk signifikant, og denne forskjellen blir tydeligere hvis 
vi studerer kjønnsfordelingen blant de permanente hjemmesitterne. Det er 42,5 prosent kvinner 
og 57,5 prosent menn i denne gruppen. 

aldersinndelingen vi bruker her, i aldersgruppen 60-79 år med 54 prosent 
vanevelgere. 

De to bakgrunnskiennetegnene som gir de største forskjellenei tabell 4.2, 
er innvandrerbakgrunn og utdanningsnivå. En femtedel av innvandrerne 
med stemmerett i alle valg (norske statsborgere) er permanente hjemme- 
sittere, og det er bare litt flere i denne gruppen - 22 prosent — som stemmer 
ved hvert valg. Fordelingen blant dem uten innvandrerbakgrunn er anner- 
ledes, med 8 prosent permanente hjemmesittere og 44 prosent vanevelgere. 
Ulikhetene i valgdeltakelse etter utdanning er på et liknende nivå, men 
disse forskjellene angår en større del av befolkningen i Norge. I det utvalget 
vi analyserer her, hvor det foreligger informasjon om utdanningsnivå, har 
hver femte velger ingen utdanning ut over grunnskole. 18 prosent i denne 
gruppen er permanente hjemmesittere. Blant dem med utdanning fra høy- 
skole eller universitet (37 prosent av velgerne) er det kun 3 prosent som er 
permanente hjemmesittere. Den største gruppen, personer med utdanning 
fra videregående skole, er omtrent like tilbøyelig til å stemme som befolk- 
ningen som helhet. 


Tabell 4.2. Fordelingen av permanente hjemmesittere, sporadiske velgere og vanevelgere etter 
sosiale bakgrunnskjennetegn (kjønn, alder, innvandrerbakgrunn og utdanningsnivå) - i prosent 


Permanent Sporadisk Vanevelger N 
hjemmesitter velger 
Alle stemmeberettigede 8,6 48,7 42,7 8495 
Kvinne 7,4 48,0 44,7 4237 
Mann 99 49,4 40,7 4258 
26-39 13,0 62,9 24,2 2052 
40-59 7,7 47,3 45,0 3228 
60-79 6,4 39,4 54,2 2577 
80+ 8,2 48, 43,7 638 
Innvandrer 20,5 57,6 22,0 401 
Uten innvandrerbakgrunn 8,0 484 43,9 8031 
Grunnskole 18,3 55,6 26,1 1744 
Videregående skole 8,4 511 40,5 3600 
Universitet/høyskole 3,0 41,9 551 3094 


3 En innvandrer er en person som har innvandret til Norge, altså en person som er født i et annet 
land (av foreldre som også er født utenfor Norge), og som har bosatt seg i Norge. 

I sum er det klare sosiale skjevheter i tilbøyeligheten til å stemme. For- 
skjeller etter utdanningsnivå er særlig verdt å merke seg. En annen 
måte å beskrive disse skjevhetene på finner vi ved å prosentuere «andre 
veien». Personer med grunnskoleutdanning utgjør altså 20 prosent av de 
stemmeberettigede, men de utgjør 45 prosent av de permanente hjem- 
mesitterne. Denne gruppen har dermed mindre politisk innflytelse enn 
størrelsen skulle tilsi. 

Hvis vi bryter ned økningen i valgdeltakelse fra 2015 til 2019 etter sosiale 
bakgrunnsvariabler, er hovedfunnet at økningen er størst blant de unge 
(SSB, 2019). Blant velgere i aldersgruppen 18 til 24 år gikk deltakelsen opp 
med 10 prosentpoeng - sammenliknet med 5 prosentpoeng i den stemme- 
berettigede befolkningen som helhet. Det er en viss tendens til at velgere 
uten høyere utdanning mobiliserte, men utslaget er lite: 6 prosentpoeng 
økning blant velgere med grunnskoleutdanning sammenliknet med 4 pro- 
sentpoeng blant dem med videregående eller høyere utdanning. Spørsmå- 
let er hva som kan ha bidratt til å mobilisere disse velgerne. 


Hvorfor økte valgdeltakelsen i 2019? 


Det er altså tydelige sosiale forskjeller med tanke på deltakelsen. Den 
gode nyheten er likevel at flere deltok i 2019 enn ved noe lokalvalg siden 
1991. For å forstå denne mobiliseringen tar vi for oss tre temaer: 


I) Kommunereformen representerer en strukturell endring av norsk 
lokalpolitikk som kom tydelig til uttrykk i lokalvalget. Hvilken 
betydning hadde denne reformen på valgdeltakelsen? 

2) Hva handlet valget om? I hvilken grad var de politiske sakene som 
dominerte valget og valgkampen, mobiliserende? 

3) Myndighetene gjennomførte omfattende velgermobiliseringstiltak 
i 2019. Kan disse forklare økningen i valgdeltakelsen? 


Effekter av kommunereformen 
Ved kommunevalget i 2019 stemte velgerne på kandidater til kommu- 
nestyrene i de nye kommunene som ble en realitet først 1. januar 2020. 

Siden oppstarten av kommunereformen i 2014 er 119 kommuner blitt 
slått sammen til 47 nye kommuner. Reformen har vært omdiskutert på 
nasjonalt nivå og i varierende grad på lokalt nivå (Klausen et al., 2014; 
Klausen et al., 2021; Folkestad et al., 2019). Utgangspunktet er en faglig 
og politisk debatt om kommunereformens (og dermed kommunestørrel- 
sens) betydning for innbyggernes tilknytning og deltakelse. Reformtil- 
hengerne mener større kommuner er en forutsetning for økt kommunalt 
selvstyre og gode velferdstjenester, mens motstanderne mener at nettopp 
småkommunene bidrar til nærhet mellom innbyggerne, lokalpolitikerne 
og velferdstjenestene (Christensen, 2020). De omdiskuterte endringene i 
kommune- og fylkesstruktur ble altså særlig tydelige for velgerne i for- 
bindelse med valget i september 2019. Hadde disse endringene en effekt 
på valgdeltakelsen? Og hvorfor skulle akkurat kommunereformen ha 
betydning for valgdeltakelsen? 

Kommunereformer har en sterk kobling til studier av forholdet mellom 
de politiske enhetenes størrelse og demokrati. Det er ulike perspektiver 
på betydningen av kommunestørrelse (Denters et al., 2014). Hovedar- 
gumentet har bakgrunn i en klassisk studie av Dahl og Tufte (1973), der 
argumentet er at mindre samfunn har høyere deltakelse fordi de preges 
av større nærhet, bedre oversikt og større innflytelse for enkeltindividene. 
Det er lettere for innbyggerne å nå gjennom med sine synspunktet når 
forholdene er små og innbyggerne kjenner både hverandre og lokalpoli- 
tikerne. En annen mulig mekanisme er at små kommuner har færre vel- 
gere per valgte, noe som kan gjøre det lettere for partiene å mobilisere 
velgerne. Enda en mulighet er at det dreier seg om tilgjengelighet, utfor- 
ming og styring av tjenestene (Christensen, 2020). Både befolkningen og 
brukergruppene er mer homogene i små kommuner enn i de større kom- 
munene, noe som kan gjøre det lettere for småkommunene å skreddersy 
tjenestene, og dette kan i sin tur resultere i høyere deltakelse. Imidlertid 
kan store kommuner ha større kapasitet til å påta seg tunge politiske opp- 
gaver, noe som kan bidra til bedre mulighet for å mobilisere innbyggerne 


4 — Det samme gjaldt regionreformen, hvor velgerne stemte på representanter i de nye fylkeskom- 
munene som i hovedsak trådte i kraft ved nyttår. 


95 


KAPITTEL 4 


til å delta i valg (Koch & Rochat, 2017). Resultater fra tidligere forskning 
skulle tilsi at enten nærhet eller enklere styringsutfordringer trumfer 
kapasiteten, og at deltakelsen er størst i småkommunene (for en oversikt, 
se Christensen & Arnesen, 2013). I en gjennomgang av 37 studier av sam- 
menhengen mellom kommunestørrelse og valgdeltakelse i lokalvalg fin- 
ner McDonnell (2020, s. 342) at 26 studier rapporterer høyere deltakelse 
i små kommuner, én studie finner høyere deltakelse i store kommuner, 
mens ti studier finner ingen sammenheng mellom kommunestørrelse 
og valgdeltakelse. Christensen og Arnesen (2013) finner ingen effekt av 
kommunestørrelse på valgdeltakelse i det norske kommunestyrevalget 
i 2011. 

Når det gjelder effekten av kommunereformer på valgdeltakelse, er 
resultatene ikke entydige. Finske forskere studerer effekten av kommu- 
nereformen i 2009 over fem valg (to valg før reformen og tre valg etter) 
(Lapointe et al., 2018). Resultatene tilsier en reduksjon i valgdeltakelsen 
på 4 prosentpoeng i små kommuner, sammenliknet med små kommu- 
ner som var uberørt av reformen. Reduksjonen i deltakelsen er gradvis, 
og forskerne finner ingen effekt i det første valget etter sammenslåin- 
gene. For større kommuner har reformen ingen effekt. En studie fra 
Østerrike (i provinsen Styria) finner en nedgang i valgdeltakelsen over 
to valg (2010 og 2015) på i overkant av 1 prosentpoeng når sammen- 
slåtte kommuner sammenliknes med ikke-sammenslåtte kommuner 
(Heinisch et al., 2018). I Sveits rapporteres det også om en reduksjon i 
deltakelse som en konsekvens av kommunereformen i kantonen Ticino 
(Koch & Rochat, 2017). Nedgangen i valgdeltakelse er noe større i små 
kommuner, men da bare i det første valget etter sammenslåingene. En 
nederlandsk studie av valgdeltakelsen i både lokale og nasjonale valg 
i perioden 1986 til 2018 finner at kommunesammenslåinger reduserte 
valgdeltakelsen med 2,2 prosentpoeng i lokale valg og 0,7 prosentpoeng 
i nasjonale valg (Allers et al., 2021). Ifølge analysen kan dette tilskri- 
ves at større kommuner bidrar til å svekke de sosiale normene om å 
delta i så vel lokale som nasjonale valg, og økt avstand mellom velgerne 
og politikken i lokale valg. I Danmark falt valgdeltakelsen med 4 pro- 
sentpoeng i kommunevalget 2009 sammenliknet med valget i 2005, 
og det i en valgperiode da kommunereformen (strukturreformen) ble 

gjennomført. 239 kommuner ble i Danmark slått sammen til 66 nye, 
mens bare 32 kommuner var uberørt av reformen. I gjennomsnitt økte 
størrelsen på kommunene fra 20 100 til 55 600 innbyggere. En studie 
av valgdeltakelsen over seks valg (tre valg før og tre etter reformen) fin- 
ner en kortsiktig positiv effekt av reformen på valgdeltakelsen (rundt 2 
prosentpoeng), men ingen langsiktige effekter (Bhatti & Hansen, 2019). 
Forskerne finner imidlertid også en tendens til en negativ effekt på valg- 
deltakelsen i kommuner som hadde vært gjennom omfattende sammen- 
slåingsprosesser, i den forstand at mange kommuner ble slått sammen 
(Bhatti & Hansen, 2019). 

I Norge økte valgdeltakelsen med 4,7 prosentpoeng fra 2015 til 2019, 
og det i en periode med kommunereform. Det i seg selv indikerer at det 
å måle effekter av kommunereformen ikke er en enkel øvelse, og at det 
trolig ikke er snakk om én overordnet effekt på landet som helhet. I kom- 
muner som ikke er blitt endret som følge av reformen, og hvor muligheten 
for endringer kanskje ikke engang har vært alvorlig diskutert, er det liten 
grunn til å forvente noen effekt. En annen gruppe av kommuner hvor 
vi ikke forventer særlige effekter på valgdeltakelsen, er kommunene hvor 
sammenslåinger har vært et aktuelt tema, men er blitt avvist (for eksem- 
pel gjennom folkeavstemning og/eller beslutning i kommunestyret). Det 
er størst grunn til å forvente effekter i kommuner hvor det faktisk er 
blitt gjennomført en sammenslåing, men også i den gruppen av kom- 
muner vil det være store interne forskjeller. Det er også mulig at kon- 
fliktnivået i sammenslåingsprosessen er viktig, men dette er vanskelig 
å fange opp med data fra bare ett valg etter reformen. Noen steder har 
det vært et betent tema, og det finnes eksempler på tvangssammenslåin- 
ger der Stortinget har tatt beslutningen om sammenslåing. Andre steder 
har det vært lavt konfliktnivå og bred konsensus om prosessen. Når det 
gjelder størrelse, er det tre ulike scenarioer som kan gi ulik opplevelse av 
en sammenslåingsprosess (Hansen & Kjær, 2020). Det første er en liten 
kommune som slås sammen med en stor kommune. Da vil særlig inn- 
byggerne i den lille kommunen merke forskjeller. Det andre scenarioet 
er speilbildet: En stor kommune som slås sammen med en liten. Innbyg- 
gerne i den store kommunen vil ikke nødvendigvis merke så store for- 
skjeller. Det siste scenarioet er der hvor kommunene som slås sammen, 

er noenlunde jevnstore. Generelt vil vi forvente at konfliktfylte proses- 
ser har større politisk betydning og slik sett potensial til å påvirke valg- 
deltakelsen. Det er også mer sannsynlig at vi vil finne effekter der hvor 
befolkningen merker endringene i kommunestruktur, altså særlig når 
små kommuner blir slått sammen med en stor, og kanskje også i jevnstore 
sammenslåtte kommuner. Det er også mulig at slike effekter gjør seg 
gjeldende først over tid, når befolkningen har tilvent seg den nye kom- 
munen, og som vi dermed ikke kan fange opp i dette første valget etter 
reformen. 

For å kunne identifisere årsakssammenhenger i ikke-eksperimen- 
telle data trenger man en kontrollgruppe og data før og etter reformen 
som evalueres. I figur 4.2a illustrerer vi hvorfor dette er viktig i denne 
analysen. Figuren viser gjennomsnittlig valgdeltakelse i de fem siste 
valgene (lokalvalgene i 2011, 2015 og 2019 og stortingsvalgene i 2013 og 
2017) for sammenslåtte og ikke-sammenslåtte kommuner. Om vi ikke 
bruker en kontrollgruppe (men bare sammenlikner valgdeltakelsen 
i de sammenslåtte kommunene), vil vi finne at reformen har hatt en 
effekt på over 5 prosentpoeng (hvis vi sammenlikner 2019 med 2011 og 
2015). Siden deltakelsen har økt omtrent like mye også i de kommunene 
som ikke er berørt av reformen, vil vi ved denne strategien overvur- 
dere effekten. Om vi bare benytter data etter reformen (sammenlik- 
ner valgdeltakelsen i reformkommunene med kontrollkommunene i 
2019), blir resultatet at valgdeltakelsen har økt med 0,5 prosentpoeng. 
Siden figuren viser at forskjellen i valgdeltakelse mellom disse kommu- 
negruppene var større i 2011 og 2015, vil også denne strategien gi feil 
estimat av reformeffekten. Det er imidlertid ikke tilstrekkelig at man 
bruker en kontrollgruppe og data før og etter reformen. For å kunne 
tolke resultatene som en kausal effekt må man anta at de sammenslåtte 
kommunene ville hatt nøyaktig samme utvikling (trend) i valgdelta- 
kelse som kontrollkommunene om reformen ikke hadde funnet sted. 
Dette er vanskelig å teste empirisk, men et minstekrav er at trenden 
før reformen er lik i de to gruppene. Fra figuren ser vi at dette kriteriet 
synes å være rimelig bra oppfylt når det gjelder lokalvalg, men i noe 
mindre grad for stortingsvalg. Vi velger derfor videre å inkludere kun 
lokalvalgene i analysen. 

En annen viktig forutsetning er at reformen ikke skal ha påvirkning 
på kontrollgruppen. Figur 4.2b viser igjen valgdeltakelsen i reformkom- 
munene og i andre kommuner, men nå med to justeringer av de to kom- 
munegruppene. I gruppen av sammenslåtte kommuner tar vi ut velgere 
i kommuner som ble sammenslått før 2020, slik at det bare er med vel- 
gere som erfarer reformen samtidig. I gruppen av ikke-sammenslåtte 
kommuner tas det kun med velgere i kommuner som ikke gjennomførte 
folkeavstemning i spørsmålet om kommunesammenslüing” Vi antar at 
i disse kommunene (kontrollkommuner) har den politiske mobiliserin- 
gen rundt spørsmålet om kommunereform vært fraværende. Med disse 
justeringene i henholdsvis tiltaks- (reform) og kontrollgruppen er for- 
skjellen i velgernes valgdeltakelse i de to kommunegruppene ikke blitt 
større over tid, snarere tvert imot. Velgerne deltar noe mer i reformkom- 
munene sammenliknet med velgerne i kontrollkommunene, men denne 
forskjellen var noe større før reformen (2011 og 2015) enn etter reformen 
(2019). 

Figur 4.2c viser deltakelsesnivået etter kommunestørrelse for kom- 
munene som ble slått sammen i 2020. Kommunestørrelse er målt før 
fusjonene ved å bruke folketallet i velgernes bostedkommune i 2017 som 
utgangspunkt for å beregne andelen av folketallet i de nye kommunene. 
Dette målet kan illustreres med Voss herad i Vestland fylke som eksem- 
pel. Nye Voss herad består av de to tidligere kommunene Voss og Gran- 
vin. I 2017 hadde Granvin 947 innbyggere, noe som utgjør rundt 6 prosent 
av innbyggertallet i den nye kommunen (Voss herad fra 2020). I figuren 
har vi fordelt kommunene etter folketall i tre grupper. I småkommuner 
utgjør andelen av befolkningen i den nye kommunen mindre enn 33 pro- 
sent, i mellomstore kommuner er andelen mellom 33 og 66 prosent, og 
i store kommuner utgjør folketallet i den «gamle» kommunen mellom 
66 og 100 prosent av folketallet i den nye. Figur 4.2c viser at velgere i mel- 
lomstore kommuner hadde høyest deltakelse før reformen, mens velgere 
i de minste kommunene hadde lavest deltakelse. I 2019 er dette bildet 


5 — Takk til Jan Erling Klausen for tilgang til data om lokale folkeavstemninger om kommunesam- 
menslåing. 

Figur 4.2. Valgdeltakelse etter grupper av kommuner 

snudd: Velgere bosatt i kommuner som utgjør en liten andel av befolk- 
ningen i de nye kommunene, deltar nå betydelig mer sammenliknet med 
velgere i mellomstore og større kommuner. Fra 2015 til 2019 ser deltakel- 
sen blant velgere i de sammenslåtte småkommunene ut til å ha økt med 
rundt 10 prosentpoeng. 

Med dette som bakteppe tester vi om kommunereformen bidrar til å 
forklare noe av økningen i valgdeltakelse fra 2015 til 2019. Eller kunne 
valgdeltakelsen ha vært enda høyere uten reformen? Og har kommune- 
størrelse betydning for deltakelsen i de sammenslåtte kommunene? 

Vi starter med å se på effekten av kommunereformen som sådan. 
Tabell 4.3 inneholder tre regresjonsanalyser der kommunereformens 
betydning for valgdeltakelsen er forsøkt testet. De tre modellene har det til 
felles at de har med de samme kontrollvariablene på individnivå (kjønn, 
alder, alder kvadrert, inntekt, utdanning, sivilstatus, landbakgrunn og 
valgår) samtidig som de er estimert med faste effekter på kommunenivå. 
Det sistnevnte innebærer at det kontrolleres for (eller tas hensyn til) 
forskjeller mellom kommunene som er konstante over tid. For å teste 
om kommunereformen påvirket valgdeltakelsen, benyttes et såkalt for- 
skjell-i-forskjell-design (Finseraas & Kotsadam, 2013). I våre data er det 
informasjon om de samme velgernes valgdeltakelse over tre kommune- 
styrevalg — to valg før reformen og ett valg etter. Den statistiske analysen 
ser på om velgere som har erfart en kommunesammenslåing i løpet av 
perioden, har en utvikling i valgdeltakelsen som er forskjellig fra valgdel- 
takelsen til velgere i kommuner som ikke har vært berørt av en kommu- 
nesammenslåing. I praksis testes effekten av reformen ved å inkludere et 
interaksjonsledd i analysen, bestående av en dummyvariabel som iden- 
tifiserer velgere i reformkommunene, og en dummyvariabel som indike- 
rer valgåret da reformen ble gjennomført (2019). For å kontrollere for en 
underliggende trend i deltakelsen inkluderer vi også dummyvariabler for 
de respektive valgårene (2011-valget er referansekategori). Fremgangsmå- 
ten innebærer nødvendigvis at måten velgerne plasseres på i henholdsvis 


6  Vihar også kjørt modeller med faste effekter på individnivå, som gir kvalitativt de samme resul- 
tatene som i tabell 4.3 og 4.4. 

reform- og kontrollkommuner, vil påvirke resultatene. Forskjellen mel- 
lom de tre modellene i tabell 4.3 er nettopp at de to gruppene av kommu- 
ner justeres på litt forskjellige måter. 

Den første kolonnen (modell I) viser effekten av reformen for vel- 
gere i reform- og kontrollkommuner der utvalget er alle kommuner 
som er blitt sammenslått i perioden 2011-2020. I den andre kolonnen 
(modell II) vises resultatene etter en justering i kontrollgruppen, som 
i denne analysen består av velgere i kommuner uten folkeavstemning 
i spørsmålet om kommunesammenslåing. Den tredje og siste kolon- 
nen (modell III) viser effekten etter at gruppen av reformkommuner 
er justert, ved at kommuner som ble sammenslått før 2020, er tatt ut. 
Det gjelder blant annet kommuner som Sandefjord, Holmestrand og 
Larvik. Resultatene er de samme på tvers av de tre modellspesifika- 
sjonene. I de sammenslåtte kommunene er valgdeltakelsen mellom 
1,0 (modell I) og 12 (modell 11) prosentpoeng lavere, sammenliknet 
med valgdeltakelsen i kommuner som er uberørt av reformen. Dette 
gjelder kontrollert for en rekke sosiale bakgrunnsvariabler, trender i 
valgdeltakelsen og egenskaper ved kommuner som er konstante over 
tid. Signifikanstestingen viser derimot at effekten like gjerne kunne 
ha vært null, idet ingen av koeffisientene er statistisk utsagnskraftige. 
Kommunereformen ser slik ikke ut til å ha påvirket valgdeltakelsen i 
det første valget etter reformen, og den bidrar i alle fall ikke til å for- 
klare mobiliseringen i 2019-valget. 


Tabell 4.3. Valgdeltakelse: test for effekten av kommunereformen (OLS med ustandardiserte 
regresjonskoeffisienter) 


Modell I Modell II Modell III 
Reformkommuner x 2019 —0,010 —0,012 -0,012 
(0,012) (0,012) (0,013) 
Konstant 055177 0,351””” 0,349””” 
(0,010) (0,011) (0,011) 
Faste effekter kommune la la la 
N 29 342 24 588 23550 
R? 0,124 0,127 0,128 


Standardfeil i parentes. *p < 0,10, *p € 0,05, **p € 0,01, ***p < 0,001. Følgende kontrollvariabler er inkludert i 
analysen: kjønn, alder, alder kvadrert, inntekt, utdanning, sivilstatus, landbakgrunn og valgår. 

Hva så med betydningen av kommunestørrelse i de nye sammenslåtte 
kommunene? Figur 4.2c tydet på en mobilisering blant velgere som bodde 
i kommuner i 2017 som i 2020 utgjør en liten andel av befolkningen i de 
nye kommunene. Tabell 4.4 viser resultatet av en test for effekten av kom- 
munesammenslåinger på valgdeltakelsen i kommuner av ulik størrelse. 
Analysen inkluderer de samme kontrollvariablene på individnivå som i 
tabell 4.3, og det tas også hensyn til egenskaper ved kommunene. Utval- 
get består videre av velgere i kommuner som ble sammenslått fra 2020, 
og der disse har hatt stemmerett i alle de tre kommunevalgene. Siden 
vi ikke inkluderer kontrollkommuner i denne analysen, betyr det at vi 
sammenlikner valgdeltakelsen i 2019 med deltakelsen i de to foregående 
lokalvalgene (før-etter-analyse). Den første variabelen (små kommuner 
x 2019) viser dermed valgdeltakelsen i de minste kommunene (sammen- 
liknet med 2011 eller 2015) og vi ser — når vi kontrollerer for de øvrige 
forklaringsvariablene — at det var en økning i valgdeltakelsen på omtrent 
6 prosentpoeng i disse kommunene. De to neste variablene (mellomstore 
kommuner x 2019 og store kommuner x 2019) sammenlikner effekten for 
mellomstore og store kommuner med effekten for de små kommunene. 
For de mellomstore kommunene var det en svak nedgang i valgdeltakel- 
sen (0,059 + (-0,065)), mens økningen i deltakelse i de store kommunene 
synes å ha vært noe mindre enn i de små (selv om denne forskjellen ikke 


Tabell 4.4. Valgdeltakelse: test for effekten av kommunestørrelse i sammenslåtte kommuner 
(OLS, ustandardiserte regresjonskoeffisienter) 


Modell I 
Små kommuner x 2019 0,059* 
(0,031) 
Mellomstore kommuner x 2019 —0,065” 
(0,040) 
Store kommuner x 2019 -0,022 
(0,034) 
Konstant 0,181*** 
(0,040) 
Faste kommuneeffekter Ja 
N 8070 
R? 0,134 


Standardfeil i parentes. *p < 0,10, *p < 0,05, **p < 0,01, ***p < 0,00. Kontrollvariablene er de samme som i 
tabell 4.3. 

er statistisk signifikant). Disse resultatene samsvarer med bildet vi så i 
figur 4.2c, selv om endringene er noe mindre. Analysene tyder på en viss 
grad av mobilisering i de minste kommunene, men det gjenstår å se om 
denne mobiliseringen vedvarer til neste valg. 

Som vi nevnte innledningsvis, kan kommunesammenslåinger potensi- 
elt påvirke valgdeltakelsen på ulike måter. Oppsummert viser analysen av 
kommunereformen at reformen ikke ser ut til å ha påvirket valgdeltakel- 
sen når vi sammenlikner sammenslåtte kommuner med ikke-sammen- 
slåtte (tabell 4.3). Det betyr ikke at reformen ikke kan ha påvirket velgerne 
i små og store kommuner på forskjellige måter. For de store kommunene 
vil tjenestetilbudet trolig bli lite endret ved en sammenslåing, mens for 
de små kan en sammenslåing potensielt medføre store endringer i både 
kvalitet, kvantitet og lokalisering av tjenestetilbudet. Analysen av betyd- 
ningen av kommunestørrelse (tabell 4.4) inkluderer bare kommuner som 
er sammenslått, og viser at mobiliseringen er størst for de minste (og stør- 
ste) kommunene, mens de mellomstore har liten endring. Om størrelsen 
hadde betydning, ville vi i tråd med litteraturen ha forventet det mot- 
satte — størst nedgang i valgdeltakelse for små kommuner - men dette 
kan ha blitt oppveid av at sammenslåingen har mobilisert de velgerne 
som ble mest berørt. Det er imidlertid flere forbehold knyttet til våre ana- 
lyser. Utvalget er relativt lite, og spesielt gjelder det antall velgere i de små 
kommunene. I tillegg har vi kun informasjon om deltakelsen i ett valg 
etter sammenslåingen. 


Valgets kontekst; de politiske sakene 

Når man skal forklare hvorfor noen velger ikke å stemme, kan man 
like godt spørre: Hva er vitsen med å stemme? Sannsynligheten for at 
én enkelt stemme skal avgjøre valget, er svært liten, og da er det strengt 
tatt ikke rasjonelt å bruke tid på å avgi en stemme. For noen velgere er 
det å stemme ved valg en borgerplikt. En slik pliktfølelse kan forklare 
den betydelige andelen velgere som stemmer ved alle valg (vanevelgerne). 
For mange velgere vil det likevel være politikken som er avgjørende. Hva 
handler valget om? Hvilke saker står på spill? Er det et jevnt, spennende 
valg eller er resultatet gitt på forhånd? Dette er et av de mest konsistente 


104 


MOBILISERINGSVALGET 2019 


funnene i tverrnasjonal valgforskning (Blais, 2006, s. 119; Geys, 2006; 
Wolfinger & Rosenstone, 1980). To ulike mekanismer gjør seg gjeldende. 
For det første (og fra et rent rasjonelt perspektiv) bidrar jevne valg til 
at velgerne vurderer sannsynligheten for at akkurat deres stemme skal 
ha betydning for valgutfallet, som større. Hvis velgerne opplever at val- 
get handler om viktige saker som de selv er opptatt av, og at valgresul- 
tatet vil ha en avgjørende betydning på offentlig politikk, er det grunn 
til å forvente velgermobilisering. For det andre kan det tenkes at jevne 
valg stimulerer til ekstra stor innsats fra partienes side for å mobilisere 
velgerne til å delta. For å forklare økningen i valgdeltakelse ved 2019- 
valget er det derfor naturlig å undersøke det som trolig er viktigst: valgets 
kontekst. 

Miljø- og klimasaken ble i 2019 nevnt av flere velgere som viktigere for 
deres stemmegivning enn noen andre saker. Blant unge velgere (under 
30 år) var saken helt dominerende. Dataene våre gjør det ikke mulig å 
teste direkte om denne saken hadde en mobiliserende effekt, for det er 
bare de som faktisk stemmer, som oppgir hvilken sak som er viktig for 
deres stemmegivning. Dermed kan vi ikke sammenlikne med hvilke 
saker som var viktige for dem som ikke stemmer. Det er likevel verdt 
å merke seg at økningen i valgdeltakelsen var særlig stor blant velgere 
under 30 år (Kleven, 2019), den aldersgruppen som i særlig grad var opp- 
tatt av miljø og klima. Det generelle klimaengasjementet i befolkningen i 
2019, i form av demonstrasjoner og politiske markeringer, er også en indi- 
kasjon på at saken har en mobiliserende effekt. Spesielt bompengesaken 
fikk mye oppmerksomhet: Den førte nesten til regjeringskrise i august 
2019, og den ga seg utslag i dannelsen av et nytt parti som stilte liste i flere 
av landets store byer. 

Bompengemotstanderne stilte til valg i 137 av landets 356 kommuner. 
Velgeroppslutningen til disse listene varierte fra 22,1 prosent i Alver til 
2,2 prosent i Skien. I storbyene fikk slike lister tilslutning fra 5,8 prosent 
av velgerne i Oslo, 8,7 prosent i Tromsø, 9,2 prosent i Stavanger og hele 
16,7 prosent i Bergen. Bidro disse listene, med et sterkt protestinnslag, 


7 Dette gjaldt Oslo, Stavanger, Sandnes, Klepp, Sola, Drammen, Porsgrunn, Skien, Bergen, Øygar- 
den, Askøy, Alver og Tromsø. 

også til å mobilisere velgere som sjelden eller aldri deltar i valg? Dette 
spørsmålet er det vanskelig å gi et entydig svar på. En fruktbar måte å 
tilnærme seg spørsmålet på er å sammenlikne utviklingen i valgdelta- 
kelsen i kommuner med bompengelister med utviklingen i kommuner 
uten slike lister. Utfordringen ligger imidlertid i hvilke kommuner som 
bompengekommunene skal kunne sammenliknes med. Med andre ord: 
Hvilke kriterier kan benyttes for å velge kontrollkommuner? Bompen- 
gelistene som fikk størst gjennomslag, var å finne i de største byene. Det 
er altså grunn til å tro at det er en by-land-dimensjon i fremveksten av 
slike lister. Statistisk sentralbyrås sentraliseringsindeks er en mulig måte 
å operasjonalisere en slik dimensjon på. Indeksen er basert på a) hvor 
mange arbeidsplasser de som bor i den enkelte grunnkrets, kan nå med 
bil i løpet av 90 minutter, og b) antallet servicefunksjoner (varer og tje- 
nester) de som bor i den enkelte grunnkrets, kan nå med bil i løpet av 90 
minutter (se SSB, 2017). Indeksen varierer fra o til 1000, og kommunene 
er inndelt i seks klasser etter grad av sentralitet. De 13 kommunene med 
bompengelister er i sentralitetsklasse 1, 2, 3 eller 4, og derfor benytter vi 
tilsvarende kommuner som kontrollgruppe i analysen. At vi har tilgang 
til valgdeltakelsen for de samme velgerne over tre kommunestyrevalg, 
gjør det mulig å sammenlikne utviklingen i valgdeltakelsen i kommuner 
med bompengelister og i tilsvarende kommuner uten slike lister. 

Tabell 4.5 inneholder en test av hvorvidt det å ha et bompengeparti 
(FNB eller en uavhengig bompengeliste) i kommunen bidro til å mobi- 
lisere velgerne. I analysen benyttes samme metode som i analysen av 
kommunereformen (forskjell-i-forskjell-metoden). Vi sammenlikner for- 
skjellen i endring i valgdeltakelsen mellom velgere i kontrollkommuner 
og velgere i kommuner med bompengeliste. Det kontrolleres også her for 
en rekke sosiale bakgrunnsvariabler, for trender i valgdeltakelsen samt 
for konstante forskjeller mellom kommuner (faste effekter). Resultatet til- 
sier at det å ha en bompengeliste i kommunen bidro til en økning i valg- 
deltakelse på 1,3 prosentpoeng, sammenliknet med kontrollkommunene 
uten en slik liste. Denne effekten er imidlertid ikke signifikant, noe som 
kan skyldes flere forhold. Det kan selvsagt skyldes at vi har relativt få 
observasjoner, men også at det har skjedd en mobilisering i kontrollkom- 
munene, selv uten bompengelister. 

Tabell 4.5. Valgdeltakelse: test for effekten av motstand mot bompenger (OLS med 
ustandardiserte regresjonskoeffisienter) 


Modell I 
Bompengeliste x 2019 0,013 
(0,012) 
Konstant 0:327** 
(0,022) 
Faste effekter kommune Ja 
N 25167 
R? 0/29 


Standardfeil i parentes. “p < 0,10, “p < 0,05, **p € 0,01, ***p < 0,01. For kontrollvariabler, se tabell 4.3. 


Når vi i sum ser valgdeltakelsen ved valget i 2019 i lys av de politiske 
sakene finner vi altså indikasjoner på at sakene - inkludert bompenge- 
saken - er viktige for å mobilisere velgere. Selv om vi ikke kan påvise 
at valgdeltakelsen ville ha vært lavere uten klimasaken eller uten FNB, 
peker dette i retning av en generell innsikt fra forskning på valgdeltakelse 
(Blais, 2006): Velgerne lar seg mobilisere hvis de er engasjert og interes- 
sert i de sakene som står på spill i valget. 


Velgermobiliseringstiltak 


I forbindelse med lokalvalgene i 2015 ble det for første gang i Norge gjen- 
nomført eksperimenter med velgermobiliseringstiltak (Bergh et al., 2016, 
2019, 2020). Bakgrunnen for disse tiltakene var et stort antall studier, i 
all hovedsak amerikanske, som har undersøkt muligheten for at ulike 
velgermobiliseringstiltak kan øke velgerdeltakelsen. Denne forskningen 
finner at velgere kan motiveres til å stemme, men at ikke alle tiltak er like 
effektive. Slike felteksperimenter har testet effektiviteten til forskjellige 
tiltak, som å banke på dører, sende brev til velgerne med oppfordringer 
om å delta i valg, ringe velgerne for å mobilisere dem eller sende velgerne 
tekstmeldinger (SMS) for å påminne dem om valget (se f.eks. Arcene- 
aux & Nickerson, 2009; Matland & Murray, 2012; Michelson et al., 2009; 
Nickerson, 2007). Hovedfunnet i disse eksperimentene er at mobi- 
liseringstiltak som innebærer en form for tett personlig kontakt, er 
mer effektive sammenliknet med mer upersonlige mobiliseringstiltak 
(Gerber & Green, 2015). 

Formålet med våre eksperimenter var å undersøke effekten på valg- 
deltakelsen av enkle, upolitiske tiltak hvor offentlige myndigheter er 
avsenderen. Det ble gjennomført eksperimenter med SMS-meldinger 
som ble sendt til et tverrsnitt av hele befolkningen. I alt mottok 135 810 
personer en tekstmelding med en påminnelse om valget og en oppfor- 
dring om å stemme.* Siden forsøket ble gjennomført som et eksperiment, 
med kontrollgrupper, er det mulig å beregne presise effekter av tiltakene. 
SMS-kampanien var særlig effektiv blant velgere under 30 år (deltakelsen 
blant de unge økte med 4,6 prosentpoeng), men det var også en signifi- 
kant effekt blant de middelaldrende og eldre velgerne. Effekten for alle 
velgere var, sett under ett, 1,6 prosentpoeng. 

I 2015 ble det også gjennomført eksperimenter med å sende brev til 
velgere med innvandrerbakgrunn med informasjon om stemmegiv- 
ningen samt mer utfyllende argumenter om hvorfor man bør stemme. 
Det ble sendt ut tre ulike brev med noe varierende innhold (Bergh et al., 
2016). Brevene hadde effekt i alle grupper av innvandrere, men var særlig 
effektive blant utenlandske statsborgere som nylig hadde fått stemmerett. 
Valgdeltakelsen i denne gruppen økte med mellom 5 og 7 prosentpoeng 
blant dem som mottok brevene. 

Ved lokalvalget i 2019 ble disse tiltakene innført som generelle ord- 
ninger. Valgdirektoratet sendte ut SMS til alle velgere (med et registrert 
mobiltelefonnummer i Kontakt- og reservasjonsregisteret [KRR]), og 
sendte brev (kun på norsk) til innvandrere med stemmerett. Det er ikke 
mulig å beregne effekten av disse tiltakene i 2019, siden de ble sendt til 
alle velgere, og det dermed ikke er noen kontrollgruppe. Hvis vi antar 
at effektene er de samme som i 2015, vil SMS-ene ha økt deltakelsen i 
hele landet med 1,6 prosentpoeng. Hvis vi legger til effekten av brevene 
blant gruppen av innvandrere, blir effekten i hele befolkningen rundt 2 
prosentpoeng, altså litt under halvparten av den totale økningen på 4,7 
prosentpoeng fra 2015 til 2019. Dette er basert på en forutsetning om at 


8 Meldingene som ble sendt ut i dagene før valgdagen, inneholdt følgende tekst: «Hei! Dette er 
en vennlig påminnelse om lokalvalget 14. september. Demokratiet har bruk for din stemme, så 
husk å delta i valget! Hilsen valg.no.» På valgdagen ble følgende meldinger sendt ut (med riktige 
åpningstider for valglokalene i den enkelte kommunen): «Hei! Har du stemt? Hvis ikke, kan du 
ennå rekke det. Valglokalene er åpne fra kl. XX til kl. XX i dag. Delta i valget! Hilsen valg.no.» 

effektene er identiske som i 2015, noe vi ikke kan vite? Vi kan derfor ikke 
konkludere sikkert med hvor mye av økningen i valgdeltakelse i 2019 som 
skyldes disse tiltakene. Strengt tatt kan vi ikke engang konkludere med 
at de hadde en effekt. Men gitt de sterke effektene av eksperimentene som 
ble gjennomført i 2015, er det grunn til å anta at noe av økningen i valg- 
deltakelse i 2019 skyldes disse velgermobiliseringstiltakene. 

I 2019 gjennomførte vi i samarbeid med Landsrådet for Norges barne- 
og ungdomsorganisasjoner (LNU) et såkalt telefonbankeksperiment ret- 
tet mot førstegangsvelgere (for detaljer, se Bergh & Christensen, 2021). 
Formålet med eksperimentet var å undersøke om det ville ha effekt på 
deltakelsen å ringe til førstegangsvelgere for å overbevise dem om å 
stemme. LNU samlet en gruppe unge voksne til å gjennomføre en slik 
«telefonbank». De ringte til førstegangsvelgere for å gi en del standardi- 
sert informasjon - for eksempel om åpningstidene til nærmeste valglo- 
kale - samt for å gjøre et mer åpent og diskuterende forsøk på å overbevise 
førstegangsvelgerne om å delta i valget. Budskapet var uten referanse til 
politikkens innhold, så i den grad førstegangsvelgerne ønsket informa- 
sjon om partienes politikk med videre, ble de henvist til steder hvor de 
kunne finne denne. Det ble gjennomført 26 081 oppringninger med 5398 
gjennomførte samtaler. Resultatene av telefonbankeksperimentet i 2019 
fremgår av tabell 4.6. Vi rapporterer først såkalte intention-to-treat-effek- 
ter (ITT-effekter). Det vil si effekter på alle som er trukket ut til å delta i 
eksperimentet. Flertallet av førstegangsvelgerne som var valgt ut til å bli 
oppringt, gjennomførte aldri en samtale. For å ta hensyn til dette pre- 
senterer vi også såkalte complier average causal effects (CACE), som er 
effekter på dem som faktisk mottok tiltaket. 


Tabell 4.6. Resultater av telefonbankeksperiment i 2019 


Valgdeltakelse (%) ITT (s.e) CACE (s.e) 
Valgdeltakelse i kontrollgruppen 54,2 
Valgdeltakelse i eksperimentgruppen 54,8 0,63 (0,35) 3,14 (1,68) 


Standardfeil i parentes. N = 114 354. 


9 — Vikan heller ikke være sikre på effekten av å motta både SMS og brev, slik velgere med innvan- 
drerbakgrunn i 2019 gjorde. I eksperimentene i 2015 mottok ingen velgere mer enn ett tiltak. 


109 


KAPITTEL 4 


Telefonbankeksperimentet i 2019 hadde begrenset effekt på valgdelta- 
kelsen, men vi ser i hvert fall en viss effekt på cirka 3 prosentpoeng på 
dem som mottok tiltaket.” Gitt at dette er et ressurskrevende tiltak med 
moderat effekt, og at SMS til den samme aldersgruppen er et lite ressur- 
skrevende tiltak med større effekt, synes det klart at sistnevnte metode er 
å foretrekke som velgermobiliseringstiltak. Selv om man kan tolke ekspe- 
rimentene som ble gjennomført av LNU, som mislykket, gitt at effektene 
er såpass små, er de i realiteten svært nyttige for å bygge kunnskap på 
dette området. Gjennom kontrollerte eksperimenter hvor man tester 
effekten av flere ulike typer tiltak og sammenlikner effekten av disse, får 
vi kunnskap om hva som skal til for å mobilisere velgere. I en norsk kon- 
tekst er det mye som tyder på at det enkleste er det beste. Velgerne trenger 
ikke å bli overtalt til å stemme, de trenger bare en påminnelse, et lite dytt 
i retning av å gjøre noe de uansett ønsker gjøre, nemlig å delta i valget. 


Oppsummering og diskusjon 

Lokalvalget i 2019 fremstår som et mobiliseringsvalg. Valgdeltakelsen var 
høyere enn på nesten tre tiår. Valget handlet om saker som velgerne var 
opptatt av, og disse ser ut til å ha hatt en engasjerende og mobiliserende 
effekt. Trolig var ikke alle partiene forberedt på at valgkampen skulle 
handle om miljø, klima og bompenger, men slik ble det, grunnet initiativ 
fra enkeltpersoner og vanlige borgere som mobiliserte. På den måten er 
2019-valget en bekreftelse på en generell innsikt om valgdeltakelse: Det er 
politikkens innhold og valgets kontekst som først og fremst avgjør nivået 
på deltakelsen. 

Vi finner at det å ha en bompengeliste i kommunen bidro til en 
økning i valgdeltakelse på 1,3 prosentpoeng sammenliknet med kontroll- 
kommunene uten en slik liste. Denne effekten kan imidlertid skyldes 
tilfeldigheter - den ligger innenfor feilmarginen - så det er behov for 
nærmere analyser av betydningen av nye partidannelser (og saker) for 
mobilisering av velgerne. En eventuell effekt kan også skyldes en «mot- 
mobilisering» blant velgere som var opptatt av miljø- og klimaspørsmålet. 


10 Effekten er statistisk signifikant (femprosentnivå) i en ensidig test. 

Kommunereformen ser heller ikke ut til å ha påvirket valgdeltakel- 
sen og kan i alle fall ikke bidra til å forklare økningen i valgdeltakelsen 
i 2019. Med bakgrunn i litteraturen om forholdet mellom kommune- 
størrelse og deltakelse samt enkelte effektstudier av kommunereformer 
forventet vi nok en mulig negativ effekt av reformen, spesielt i småkom- 
munene. Våre analyser tilsier derimot at valgdeltakelsen i småkommu- 
nene ikke er blitt redusert når velgerne der er blitt del av en større og 
ny kommunene. Det er snarere tegn til en (mulig kortsiktig) politisk 
mobilisering i småkommunene. Det er likevel grunn til å understreke at 
vår analyse har sine begrensninger. For det første har vi kun observert 
velgernes deltakelse i ett valg etter reformen. Det er behov for tilsva- 
rende analyser over flere valg for å avdekke den langsiktige betydningen 
av kommunereformen for valgdeltakelsen. For mange kommuner kan 
sammenslåingen ha utviklet seg forskjellig; i noen kommuner kan kon- 
flikter oppstå, mens det i andre kommuner kan være bred enighet om 
veien videre. Dette kan være et argument for å kartlegge samarbeids- 
mønstret i de nye kommunene. Det tar også tid for velgerne å venne seg 
til nye politikere og kanskje også nye politiske samarbeidskonstellasjo- 
ner lokalt. Mange av de nye kommunene er nå inne i en iverksettings- 
fase der de langsiktige utfallene for innbyggerne, med hensyn til både 
representasjon og tjenesteproduksjon, er ukjent. Nettopp fordi de nye 
kommunene er i en slik transformasjonsperiode, er det behov for å følge 
effekten av reformen over flere lokalvalg. Utfordringen med å studere 
langtidseffekter er selvsagt at det kan bli utfordrende å skille effekter 
av kommunereformen fra effekter av andre endringer i kommunene. 
For det andre har vi kun hatt et utvalg av velgerne fra manntallet til 
rådighet i våre analyser. Fremtidige analyser bør benytte data fra hele 
det elektroniske manntallet. Det vil gjøre det mulig å følge nesten alle 
velgere over flere valg, noe som vil gi mer robuste analyser av effektene 
av reformen på valgdeltakelsen. For det tredje er det ikke gitt at kommu- 
nereformer har de samme effektene uavhengig av kontekst. I Danmark 
finner forskerne over tid en svak positiv effekt av reformen på valgdelta- 
kelsen, og det med en langt mer gjennomgripende kommunereform enn 
den i Norge. Dette er et argument for komparativ forskning på effekten 
av kommunereformer. 

Videre har vii dag betydelig kunnskap om hvilke velgermobiliserings- 
tiltak som kan bidra til å øke valgdeltakelsen. Det har vært gjennomført 
omfattende forskning på slike tiltak i en rekke land, også i Norge. Det 
er grunn til å tro at tiltakene som norske myndigheter gjennomførte i 
2019-valget — utsendelse av SMS-påminnelser til alle velgere og brev 
til velgere med innvandrerbakgrunn - hadde positiv effekt pa valgdel- 
takelsen. 

Det er mye som går bra i det norske demokratiet. Mens andre land 
kan slite med manglende tillit til valggjennomføringen, og med politiske 
bevegelser som utfordrer demokratiet og underminerer demokratiske 
institusjoner, er disse i realiteten ikke relevante problemstillinger i vårt 
land. Selv om valgdeltakelen er lavere i Norge enn i våre naboland (Dan- 
mark og Sverige), viser analysen av valgdeltakelsen at vi har en engasjert 
og politisk aktiv befolkning. Hvis man ser under overflaten, ser man 
likevel tegn som kan være mer problematiske. Det er stor sosial skjev- 
het i valgdeltakelsen. Noen av dem som er stemmeberettiget i Norge, lar 
være å stemme i valg etter valg. De permanente hjemmesitterne utgjør 8,6 
prosent når vi ser på dem som hadde stemmerett i fem påfølgende valg. 
Andelen blir større hvis vi tar med dem som hadde stemmerett ved bare 
noen av disse valgene. En betydelig andel av befolkningen stiller seg altså 
helt utenfor politisk deltakelse og innflytelse og står svært langt fra den 
politiske makten. Det kan på sikt være uheldig for deres syn på demo- 
kratiet, og det kan i praksis gjøre det norske politiske systemet mindre 
representativt enn det ellers ville ha vært. 

Et hovedtema i litteraturen er de politiske konsekvensene av svik- 
tende deltakelse (Pateman, 1970). Permanent hjemmesitting kan bety 
større sosial og politisk ulikhet og er en mulig utfordring for det norske 
demokratiet. Det er når grupper i samfunnet opplever stor avstand til 
demokratiet og til beslutningstakerne, at politiske bevegelser som utfor- 
drer demokratiet og demokratiske normer, kan vinne frem. Vi har ikke 
kommet dit i Norge i dag, men det vil være en viktig oppgave for valg- 
forskningen videre fremover å studere den gruppen som faller utenfor 
demokratiet. Hva er årsaken til at denne gruppen faller utenfor? Er det 
et bevisst politisk valg? Skyldes det mistillit til politikere og det politiske 
systemet? Eller skyldes det tilfredshet — at man er fornøyd med å overlate 

politiske beslutninger til andre? Spørsmålet er om sosial ulikhet har 
implikasjoner for både hvordan demokratiet oppfattes og for måten det 
fungerer på. Det vil være en metodisk utfordrende forskningsoppgave å 
besvare disse spørsmålene, fordi de som ikke deltar i demokratiet, gjerne 
unngår å delta i velgerundersøkelser og lignende. Men både faglig sett og 
for demokratiet som sådan er det viktig å lære mer om denne gruppen, 
noe vi planlegger å følge opp i fremtidige undersøkelser. 

Abstract: In this chapter, we examine how voters relate to the local political public 
sphere through a study of the 2019 Norwegian local election. We ask whether local 
media and personal networks contribute to what we call "local political orienta- 
tion”, measured by the degree to which voters consider local issues to be important 
for their vote choice and using the possibility of giving preference votes. We first 
study the voters' overall news consumption in the election campaign, with particu- 
lar emphasis on the role of social media. Then we investigate to what extent candi- 
dates running for election are included in voters' offline networks (family, friends, 
acquaintances) and social media networks. Finally, we study whether different pat- 
terns of news consumption and offline and online political networks increase voters” 
degree of local political orientation. Results show that voters use a wide range of 
news sources — national, local and social media - and that local media is considered 
more important in small municipalities. A large proportion of voters have political 
candidates in their personal network, but almost forty percent of those who have a 
political candidate as a Facebook friend have no candidate in their ofiline personal 
network. Hence, social media contribute to greater ties between voters and can- 
didates in Norwegian local politics. Lastly, local media and personal networks do 
contribute to local political orientation, as they relate to an emphasis on local polit- 
ical issues and a tendency for giving preference votes (to candidates) at the election. 


Keywords: local election, campaign, news consumption, social media, local 
political orientation 

Innledning 


Mediene spiller en sentral rolle i forbindelse med valgkamp når det gjel- 
der å forme velgernes orienteringer og engasjere dem i de temaene som 
reises av politiske partier, kandidater og andre aktører, som mediene 
selv (Aardal et al., 2004; Karlsen, 2015a). Tidligere forskning om norsk 
lokalvalgkamp har vist at velgerne benytter seg av et sammensatt sett 
av medier, både lokale, regionale og nasjonale (Karlsen, 2009, 2017). Et 
spørsmål som ofte stilles i forbindelse med lokalvalgkamp i Norge, er 
hvorvidt valgkampen domineres av nasjonale medier, og om dette inne- 
bærer at viktige lokalpolitiske saker belyses i for liten grad. Dette ville i 
så fall kunne bryte med et viktig premiss for et velfungerende demokrati, 
nemlig at borgerne skal settes i stand til å gjøre informerte valg basert på 
relevant informasjon (Dahl, 1998 Schudson, 1998). Tidligere studier har 
langt på vei avkreftet at for mye oppmerksomhet om det nasjonale nivået 
er et stort problem, ved å peke på at de fleste inkluderer lokalt medieinn- 
hold i sin nyhetsdiett under valgkamp, og at bruk av lokalavis er viktig 
for folk når de skal orientere seg om kandidater (Karlsen, 2017). Samtidig 
varierer betydningen av lokalavisen mellom kommuner av ulik størrelse, 
og den er viktigst for borgere i små kommuner. 

Det siste tiåret har Facebook og andre sosiale medier blitt viktige 
kilder til nyheter og politisk informasjon generelt (Karlsen et al., 2020), 
også i forbindelse med lokalvalgkamp (Karlsen, 2017). Dette endrer 
betingelsene for nyhetsspredning og mobilisering (Enjolras, Karlsen 
et al., 2013). På den ene siden kan sosiale medier bidra til å koble flere 
velgere på politikken ved at de inngår i digitale nettverk der politisk 
informasjon spres. Fra før vet vi at mange av velgerne i små lokalsam- 
funn er i familie med, venn eller bekjent av noen som stiller til valg, 
mens andelen er mindre i større kommuner (Karlsen, 2017). Samtidig 
kan vi tenke oss at sosiale medienettverk er mer åpne og tilgjengelige 
for hvemsomhelst enn nettverk av familie, venner og bekjente og de 
mer formaliserte nettverkene rundt politiske partier (Enjolras, Steen- 
Johnsen et al., 2013). På den andre siden kan sosiale medier bidra til 
å gi lokalpolitikere synlighet og en mer direkte kontakt med sine vel- 
gere, både ved at de kommuniserer direkte med dem, og ved at de setter 
dagsorden (Eldridge et al., 2019). Slik kan sosiale medier tenkes å endre 

valgkampen både ovenfra og nedenfra ved å gi lokale politikere nye 
kanaler til velgerne og ved å koble flere velgere på politiske informa- 
sjons- og påvirkningsnettverk. 

I dette kapitlet tar vi for oss velgernes forhold til den lokalpolitiske 
offentligheten. Vi studerer først velgernes helhetlige nyhetskonsum i 
lokalvalgkampen i 2019, og vi undersøker nærmere hvilken plass sosiale 
medier hadde som nyhetskilde. Deretter spør vi i hvilken grad sosiale 
medier bidrar til å koble velgere på politiske nettverk. Det betyr at vi 
undersøker om velgere er i familie med, venn eller bekjent av en som 
stiller til valg, og om de er facebookvenn med en som stiller til valg. 
Til sist undersøker vi hvordan nyhetsbruk og sosiale nettverk henger 
sammen med vektlegging av lokale saker i stemmegivningen og med 
tilbøyeligheten til å avgi personstemme i forbindelse med valget. Slik 
vi begrepsfester det her, er dette til sammen et spørsmål om lokalpoli- 
tisk orientering. Til sammen kan disse forholdene si noe om betingelser 
for velgernes engasjement i den lokale demokratiske konteksten. Vi er 
spesielt opptatt av om betydningen av nyhetsbruk og online- og offline- 
nettverk varierer avhengig av lokal kontekst, målt ut fra kommunestør- 
relse. Fra tidligere undersøkelser vet vi at sannsynligheten for at man 
kjenner en som stiller til valg, er høyere i mindre kommuner enn i større 
når det gjelder både offline-nettverk og facebooknettverk, men det er 
mulig å tenke seg at slike nettverk også virker på forskjellige måter i 
ulike kontekster. 


Lokaldemokrati, nettverk og engasjement 


I litteraturen forklares gjerne nyhetsbruk ved hjelp av faktorer knyttet 
til mulighetsstruktur, motiver og evner (Luskin, 1990). Mulighetsstruk- 
turen handler om tilbudet av medier, en faktor som varierer med blant 
annet kommunestørrelsen (Karlsen, 2009, 2017). Motiver handler først 
og fremst om interesse og preferanser: Folk som er politisk interessert, 
konsumerer gjerne mer nyheter. Evner handler i første rekke om å tolke 
og lære av nyheter, men denne evnen kan også påvirke mediebruk. Også 
politisk deltakelse og mobilisering tenkes å være betinget av en kom- 
binasjon av strukturelle og individuelle forutsetninger. Norris (2001) 

beskriver forutsetningene for deltagelse som et møtepunkt mellom indi- 
viduelle handlingsbetingelser - inkludert økonomiske ressurser, motiva- 
sjon og ferdigheter — og strukturer som gjør det mulig å spre informasjon 
og motivere til handling. 

Tradisjonelle medier og sosiale medier danner forskjellige typer mulig- 
hetsstrukturer for nyhetsbruk og politisk deltakelse (Enjolras, Steen- 
Johnsen et al., 2013). Mens tradisjonelle medier er bygd på en modell der 
den samme informasjonen når ut til mange, har sosiale medier andre 
innebygde handlingsmuligheter (Boyd, 2008; Enjolras, Karlsen et al., 
2013). Sosiale medier bygger på en nettverksstruktur som gjør det mulig 
å koble sammen mange mennesker i løse nettverk, og å spre informasjon 
mellom dem raskt gjennom såkalte kaskader (Easley & Kleinberg, 2010). 
Slike nettverk tenkes å ha flere fordeler. De gjør det mulig å koordinere 
seg raskt med begrensede ressurser, og de kan derfor være mer effektive 
enn formelle organisasjoner, som partier eller interesseorganisasjoner 
(Bennett & Segerberg, 2012), og de er mer åpne og derfor mer inklude- 
rende enn formelle organisasjonsstrukturer (Enjolras, Steen-Johnsen 
et al., 2013; Granovetter, 1973). I norsk kontekst har Karlsen (2015b) vist 
at politiske opinionsledere, som er politisk interessert og følger partier 
og kandidater i sosiale medier, er viktige i spredningen av politisk infor- 
masjon. Sosiale medier tilbyr også muligheter til å bruke ulike typer vir- 
kemidler, som tekst, bilde, video og ulike typer følelsesuttrykk. De kan 
dermed tenkes å påvirke ved at de beveger folks følelser (Papacharissi, 
2016). 

Disse egenskapene ved sosiale medier kan bidra til å styrke politi- 
keres makt til å sette dagsorden i og utenfor valgkamp og til å gi dem 
mulighet til å nå ut direkte til velgerne. Internasjonalt finnes litteratur 
som diskuterer medienes endrede rolle og politikernes potensielt økte 
makt til å sette politisk dagsorden (Broersma & Eldridge, 2019; Bruns, 
2005; Eldridge et al., 2019). Mens noen studier har hevdet at tradisjonelle 
medier fremdeles «leder an i tangoen» når det gjelder å sette og ramme 
inn den politiske dagordenen (Strömbåck & Nord, 2006), antyder andre 
at sosiale medier forandrer rammene fundamentalt ved å tilby hurtig 
og interaktiv nettverkskommunikasjon (Broersma & Eldridge, 2019). 
Spesielt vektlegger Eldridge et al. (2019) at sosiale medier gjør det mulig 

for politikere å skape sine egne forestilte fellesskap av og med velgere 
(Anderson, 1983), noe som kan tenkes å være spesielt relevant for lokal- 
politikken. 

Tidligere studier av norsk lokalpolitikk og norske lokalpolitikeres 
bruk av sosiale medier antyder at eventuelle endringer når det gjelder 
politikeres kommunikasjon med velgerne, går relativt langsomt i disse 
kontekstene. I en studie av lokalvalgkampen i 2015 viste Karlsen at Face- 
book ble brukt av forholdsvis mange til å følge med på lokalvalgkamp, 
men at langt færre betraktet denne kanalen som en viktig nyhetskanal 
(Karlsen, 2017). I den perioden sosiale medier har vokst frem, har politi- 
kere dessuten i stor grad fastholdt betydningen av tradisjonelle medier 
når de skal nå ut til velgerne med sine budskap (Larsson & Skogerbø, 
2018; Skogerbø & Krumsvik, 2015; Skogerbø & Winsvold, 2008). 
Segaards (2015) undersøkelse av hvordan borgere og politikere forhol- 
der seg til sosiale medier som kanaler for politisk kommunikasjon, viste 
likevel at politikere så større potensial i disse kanalene, enn det borgere 
gjorde. Dessuten antydet studien at sosiale medier hadde et utjevnende 
potensial ved at grupper som tradisjonelt er mindre synlige på den poli- 
tiske arenaen - kvinner, unge og dem med lavere utdanning - betraktet 
disse mediene som mer relevante enn andre. Ved stortingsvalget i 2017 
rangerte kandidatene som stilte til valg, Facebook som sin viktigste 
kommunikasjonskanal i valgkampen. Dette var en kraftig endring fra 
2009, da lokalavisen var den klart viktigste kanalen for stortingskandi- 
datene (Hesstvedt & Karlsen, 2017). 

Den lokale konteksten og den lokale valgkampen er interessante are- 
naer for å studere sosiale mediers betydning for politisk informasjon og 
deltakelse. Denne studien følger opp innsiktene fra tidligere studier, med 
sosiale mediers bidrag til påkobling til politiske nettverk som et grunn- 
leggende perspektiv. Selv om vi ikke direkte kan studere politisk agenda- 
setting, vil våre analyser her kunne bringe oss nærmere en forståelse av 
hva bruken av tradisjonelle og sosiale medier betyr for lokalpolitisk ori- 
entering i valgkampen, målt ut fra den vekten man tillegger lokale poli- 
tiske saker med tanke på egen stemmegivning og tilbøyelighet til å avgi 
personstemme. Vi benytter oss av data fra Lokalvalgundersøkelsen 2019 
og viser til kapittel 1 for en beskrivelse av dette datasettet. 

Nyheter i valgkampen 


Vi begynner med å undersøke hvilke medier som ble mest brukt til 
nyhetsoppdateringer i lokalvalgkampen. Figur 5.1 viser andelen som 
benyttet en mediekanal noen av dagene, hver dag og flere ganger om 
dagen. Tre kanaler skiller som ut som de viktigste: lokalaviser, NRK TVs 
nasjonale sendinger og NRK TVs distriktssendinger. Omtrent sju av ti 
benyttet disse kanalene, i alle fall noen dager i uken, for å få med seg 
nyheter om valget, og nesten fire av ti gjorde det hver dag. Det var også 
mange som benyttet region- og riksaviser; blant annet benyttet over halv- 
parten VG i alle fall noen dager i uken. Når det gjelder sosiale medier, var 
det først og fremst Facebook som var en kilde til nyheter, og mer enn en 
fjerdedel av norske velgere fikk med seg nyheter underveis i lokalvalg- 
kampen via Facebook hver dag. 


Lokalaviser 
NRK TV - andre sendinger 
NRK TV - distriktssendinger 


Andre riksdekkende aviser 


Regionaviser 

VG 

TV2 

Facebook 

NRK radio-distriktssendinger 
NRK radio-andre sendinger 
Andre radiokanaler 
Snapchat 

Twitter 


0 10 20 30 40 50 60 70 80 
MI Noen av dagene IO Hverdag Hil Flere ganger om dagen 


Figur 5.1. Nyhetskonsum i lokalvalgkamp - prosent som har benyttet ulike nyhetsplattformer 


Spørsmål: «Hvor ofte så, hørte eller leste du politiske nyhetssaker i...» 
Analysen er vektet. N (uvektet) = 4104-4130. 


Så langt viser analysene at norske velgere brukte både nasjonale og lokale 
medier for å få med seg nyheter om valget, og mens tradisjonelle nyhets- 
medier fortsatt var viktigst, var det også en stor andel som brukte sosi- 
ale medier som en inngang til nyheter. Men hvem er det som får med 
seg nyheter, og hvilke forskjeller er det mellom de ulike mediene? For å 
undersøke disse spørsmålene deler vi nyhetskanalene ovenfor inn i tre 

hovedtyper: lokale, regionale, nasjonale, og sosiale. Mer presist lager vi 
såkalte maksindekser, der respondenten får verdien han eller hun skårer 
på det mediet vedkommende bruker oftest innenfor hver kategori (vi leg- 
ger altså ikke sammen verdiene eller tar et gjennomsnitt). En respondent 
som bruker lokalaviser og distriktssendinger på TV og radio, men som 
bruker sistnevnte mest, vil altså få skåren for radiobruk i analysen. 

I tabell 5.1 undersøker vi hva som forklarer ulike typer nyhetsbruk i 
lokalvalgkamp i tre multivariate regresjonsanalyser. Som nevnt ovenfor 
har tidligere forskning vist at mediebruk henger sammen med politisk 
interesse, men at det også er forskjeller etter sosiodemografiske variabler 
som alder, kjønn og utdanning. I det følgende vil vi undersøke hvordan 
slike variabler har sammenheng med ulike typer nyhetsbruk. I lokalvalg- 
undersøkelsen er det stilt både et generelt spørsmål om politisk interesse 
og et spørsmål om lokalpolitisk interesse. De to typene interesse korrelerer 
sterkt, men kan likevel variere med mediebruk på interessante måter. Vi 
har derfor gjennomført alle analyser med begge typer interesse (de samva- 
rierer for sterkt til å inkluderes i samme multivariate analyse), og rappor- 
terer lokalpolitisk interesse i de tilfellene denne på interessante måter viser 
andre resultater enn generell politisk interesse. Tidligere forskning har som 
nevnt vist at mediebruk, nettverk og lokal orientering varierer med kom- 
munestørrelse, og vi inkluderer derfor også kommunestørrelse i analysene. 


Tabell 5.1. Hva forklarer konsum av nyheter i lokale, nasjonale og sosiale medier? Multivariat 
OLS-regresjon - B-koeffisenter og standardfeil 


Lokale/regionale medier Nasjonale medier Sosiale medier 
b st.feil b st.feil b st.feil 

Konstant 1,59 0,08 1,41 0,08 2,03 o,1 
Politisk interesse 0,62** 0,02 0,61** 0,02 0,47** 0,03 
Kjønn (kvinne) 0,02 0,03 0,01 0,03 0,30** 0,04 
Alder 0,01** 0,00 0,01** 0,00 —0,03”“ 0,00 
Utdanning 0,06** 0,02 0,09** 0,02 0,02 0,02 
ommunestørrelse  —0,01 0,01 0,03 0,01 -0,04 0,02 

R? 0,20 0,20 0,13 
(vektet) 4020 4014 3990 


*p < 0,05, **p € 0,01. Avhengig variabel er «maksindekser» basert på maksverdi for hver hovedkategori av 
medier. Politisk interesse 0-3 (0 = liten interesse). Alder: antall år fra 17. Utdanning O = grunnskole, 1= vgs., 
2 = universitet/høyskole -4 år, 4 = universitet/høyskole 4+ år. Kommunestørrelse: seks kategorier fra små til 
store (1-6). 

Analysene viser at nyhetskonsum henger sammen med politisk interesse 
på tvers av de tre typene mediekanaler.. Utdanning og alder har også 
positiv sammenheng med nyhetskonsum i lokale og nasjonale medier. 
Det vil si at eldre og de med høyere utdanning bruker disse kanalene mer 
enn andre. Utdanning har derimot ikke sammenheng med nyhetskon- 
sum i sosiale medier, og det er yngre som bruker slike kanaler til nyheter. 
I tillegg benytter kvinner oftere enn menn sosiale medier til å få med 
seg nyheter i lokalvalgkamp. Det er kanskje litt overraskende at vi ikke 
finner en sammenheng mellom kommunestørrelse og bruk av lokale og 
nasjonale medier. Tidligere studier som har funnet store forskjeller etter 
kommunestørrelse, har imidlertid tatt utgangspunkt i et spørsmål om 
viktigste nyhetskilde til valgkampen (Karlsen, 2009). Denne gangen har 
vi mulighet til å sammenlikne bruk og viktighet, da vi også inkluderte 
et slikt mål om viktigste nyhetskilde i 2019-undersøkelsen. Vi ba respon- 
dentene ta utgangspunkt i de samme nyhetskanalene som i figur 5.1, men 
i figur 5.2 slår vi disse sammen etter kategori, og viser andelen som har 
nevnt et lokalt (regionalt), et nasjonalt eller et sosialt medium som viktig- 
ste nyhetskilde (se appendiks for figur med alle nyhetskanaler). 


Nasionile medier EE -: 
Lokale medier sen >5 
Sosiale medier İDİN 7 


Andre İN 5 
Vet ikke 12 
0 S 10 15 20 25 30 35 40 45 


Figur 5.2. Viktigste nyhetskilde: lokale, nasjonale eller sosiale medier? (prosent som nevner 
nyhetskilder som viktigst) 


Spørsmål: «Hvilken kanal var den viktigste kilden til informasjon i valgkampen for deg?» 
Analysen er vektet. N (uvektet) = 4120. 


Nasjonale medier ble nevnt som viktigst av flest velgere — fire av ti - men 
en nesten like stor andel nevnte et lokalt eller regionalt medium som 


1 — Analyser der generell politisk interesse er byttet ut med lokalpolitisk interesse, viser nesten iden- 
tiske resultater. 

viktigst. Sosiale medier ble bare nevnt som viktigst av 7 prosent. Det var 
også mange som ikke visste hvilket medium som var det viktigste for 
dem. I motsetning til analysen av hvor ofte velgere konsumerte nyheter, 
finner vi klare forskjeller etter kommunestørrelse når det gjelder viktig- 
ste informasjonskilde (figur 5.3). Rundt 35 prosent fikk med seg nyheter 
i lokalavisen hver dag, uavhengig av størrelsen på kommunen de bodde 
i. Men mens 22 prosent nevnte lokalavis som viktigst i kommuner med 
færre enn 10 000 innbyggere, var det bare 8 prosent som mente den var 
viktigst i kommuner med flere enn 60 000 innbyggere. 


50 


38 


40 
36 35 35 


30 
22 


20 


-10 000 10 000-20 000 20 000-60 000 60 000+ 
El Lokalavis hver dag Di Lokalavis viktigst 


Figur 5.3. Prosentandel som leste lokalavis hver dag, og som har lokalavis som viktigste 
nyhetskilde - etter kommunestørrelse 


Analysen er vektet. N (uvektet): -10 000: 1499: 10 000-20 000: 621, 20 000-60 000: 912, 60 000+: 1202. 


Betydningen av kontekst for hvilket medium som er viktigst, bekreftes i 
de multivariate analysene i tabell 5.2. Velgere i mindre kommuner vektla i 
større grad lokale medier som viktigst, sammenliknet med velgere i store 
kommuner, selv om vi kontrollerer for en rekke andre faktorer. Kvinner 
pekte også i større grad enn menn på lokale medier som viktigst. De som 
var bosatt i større kommuner, samt menn, var mer tilbøyelig til å mene at 
nasjonale nyhetskilder var viktigst. Alder hadde en positiv sammenheng 
med både lokale og nasjonale nyhetskilder, mens det var negativ sam- 
menheng med sosiale medier. Yngre mente altså i større grad enn eldre at 
sosiale medier var viktigste nyhetskilder, mens forholdet var motsatt når 
det gjaldt tradisjonelle medier på nasjonalt og lokalt nivå. Generell poli- 
tisk interesse hadde ingen betydning for hvilket medium som ble ansett 


125 


KAPITTEL 5 


som viktigst. I tabell 5.2 har vi derfor inkludert modeller med lokalpo- 
litisk interesse, som har klar sammenheng med viktigste informasjons- 
kilde. Naturlig nok var lokalpolitisk interesserte mer tilbøyelig til å mene 
at lokale medier var viktigste informasjonskilder, mens sammenhengen 
var negativ for nasjonale nyhetskilder. 


Tabell 5.2. Viktigste nyhetskilde. Multivariat OLS-regresjon - B-koeffisenter og standardfeil 


Lokale nyhetskilder Nasjonale Sosiale medier 
viktigst nyhetskilder viktigst viktigst 
b st.feil b st.feil b st.feil 
Konstant 0,283** 0,04 0,257** 0,05 0,263** 0,02 
Lokalpolitisk interesse 0,063** 0,01 -0,032** 0,01 -0,003 0,01 
Kjønn (kvinne) 0,055** 0,02 <—0,056** 0,02 0,003 0,01 
Alder 0,002** 0,00 0,003** 0,00 —0,003““ 0,00 
Utdanning 0,008 0,01 0,018“ 0,01 —0,016”” 0,00 
Kommunestørrelse -0,037** 0,01 0,043** 0,01 -Q,011** 0,00 
R? 0,03 0,03 0,05 
(vektet) 3657 3657 3657 


*p 0,05, **p € 0,01 

Avhengige variabler er dikotome, om et lokal, nasjonalt eller sosialt medium er nevnt som viktigst. Lokalpolitisk 
interesse 0-3 (0 = liten interesse). Alder: antall år fra 17. Utdanning: O = grunnskole», 1= vgs., 2 = universitet/ 
høyskole -4 år, 4 € universitet/høyskole 4+ år. Kommunestørrelse: seks kategorier fra små til store (1-6). 


Nyheter er ikke eneste måte å koble seg på offentligheten i valgkamp på. 
I lokale valg handler det også om hvem du kjenner og omgås. I neste 
avsnitt ser vi nærmere på hva slags nettverk velgerne har til dem som 
stiller til valg, og hvem som har slike nettverk. 


Sosiale nettverk - personlige koblinger 
til politikken 


Som diskutert innledningsvis er mange norske velgere koblet på poli- 
tikken gjennom personlige nettverk (Karlsen, 2017). Det er mange som 
stiller til valg i norske lokalvalg. Mange er derfor nødvendigvis i fami- 
lie med, venn eller bekjent av noen som stiller til valg. Ovenfor har vi 
studert hvordan velgere får med seg nyheter om valget gjennom sosiale 
medier. Sosiale medier er ikke bare en måte velgere kan få med seg nyhe- 
ter på, det ligger i sosiale mediers egenskaper at de har potensial til å 

skape flere koblinger mellom velgere og politikere (Boyd, 2008; Karlsen, 
2015). Figur 5.4 viser andelen velgere som har ulike typer tilknytning til 
politikere. 


pekjen İM 


Venn 1 


Familie 


Familie, venn, eller bekjent 


Facebookvenn 


(69) 
(99) 
09) 
Ov 
dev 
SI 


HE En Flere 


Figur 5.4. Nettverk - prosentandel med ulik tilknytning til en eller flere som stiller til valg 


Spørsmål: «Har du familie, venner eller bekjente som stilte til valg i din kommune?» Svaralternativer: «ja», 
«nei»); «Har du familiemedlemmer som stilte til valg i din kommune?» Svaralternativer: «ja, ett familiemedlem, 
«ja, flere familiemedlemmer»; «Har du venner som stilte til valg i din kommune?» Svaralternativer: «ja, 

en venn», «ja, flere venner»; «Har du bekjente som stilte til valg i din kommune?» Svaralternativer: «ja, en 
bekjent», «ja, flere bekjente». 

Spørsmål: «Er du venn på Facebook eller i andre sosiale medier med en som stilte til valg i din kommune?» 
Svaralternativer: «ja», «nei»). 

Analysen er vektet. N (uvektet) = 4090-4092. 


36 prosent av alle norske velgere var i familie med, venn eller bekjent av 
en som stilte til valg i lokalvalget 2017. En av ti var i familie, to av ti var 
venn, og tre av ti var bekjent av en eller flere som stilte til valg. Det er 
omtrent like mange som er facebookvenn med noen som stilte til valg. 
For mange er lokalpolitikk derfor ikke bare noe som ukjente driver med; 
de er koblet på lokalpolitikken gjennom sine sosiale nettverk. I hvilken 
grad folk har slike nettverk, henger imidlertid naturlig nok sammen med 
om de bor i en kommune med få eller mange innbyggere. Folk i små kom- 
muner har oftere politikere i nettverket sitt (Karlsen, 2017). Sosiale medier 
som Facebook er grenseoverskridende, men er likevel ofte lokalt basert 
(Enjolras, Karlsen et al., 2013). 

Figur 5.5 viser at en større andel av velgerne i små enn i store kommu- 
ner har facebookvenner som stiller til valg. 

Forskjellenmellomdetåhafamilie,envennellerenbekjentisittoffline- 
nettverk og det å ha en facebookvenn som stiller til valg, er på 3-5 pro- 
sentpoeng uansett kommunestørrelse. Det kan derfor virke som at 
sosiale medier ikke bidrar til å utjevne forskjeller basert på kontekst 


127 


KAPITTEL 5 


-10 000 10 000-20 000 20 000-60 000 60 000 


El Familie, venn, bekjent Facebookvenn 


Figur 5.5. Nettverk etter kommunestørrelse - prosentandel 


Analysene er vektet. N (uvektet): -10 000: 1462/1455; 10 000-20 000: 601/596, 20 000-60 000: 878/877; 
60 000+: 1154/1152 


når det gjelder å koble flere på politiske nettverk. La oss likevel se 
nærmere på hvor mange som bare har politikere i sitt online-nettverk 
(på Facebook). Som vi ser i tabell 5.3, har 16 prosent av norske velgere 
et nettverk i sosiale medier som omfatter politikere som stilte til valg, 
uten at de har slike politikere i sitt personlige nettverk utenfor sosiale 
medier. 


Tabell 5.3. Overlapp mellom personlige offline-nettverk og online-nettverk (prosent) 


Nettverk, sosiale medier 


Ja Nei 
Ja 25 12 
Offline-nettverk 
Nei 16 48 


Analysene er vektet. N (uvektet) = 4071. 


Dette betyr at blant de 41 prosent som har en politiker i sitt nettverk i 
sosiale medier, er det fire av ti (38 prosent) som ikke har en politiker i sitt 
personlige nettverk utenfor sosiale medier. Et viktig poeng, som vi kan 
lese av figur 5.6, er at denne andelen er større i kommuner med mange 
innbyggere. I mindre kommuner er det vanligere å ha politikere både i 
sine personlige nettverk og i sine nettverk i sosiale medier. Dette betyr 
at sosiale medier bidrar til å koble velgere tettere på politiske nettverk 
i kommuner der velgerne i mindre grad ville ha vært koblet på slike 

lokalpolitiske nettverk hvis sosiale medier ikke fantes. Det gir mening at 
nettverk i små kommuner er av en slik størrelse at det er mulig for «alle å 
kjenne alle», mens det i større kommuner blir lengre vei fra enkeltborgere 
til politikere. Nettverk i sosiale medier kjennetegnes også av løsere bånd 
og kan ha en mer åpen karakter enn offline-nettverk (Easley & Kleinberg, 
2010; Enjolras, Steen-Johnsen et al., 2013), noe som kan gjøre det mulig for 
flere å koble seg på. 


HE > 


10 000-20 000 


Figur 5.6. Prosentandel av dem som har politikere i sitt sosiale medienettverk, som ikke er i 
familie med, venn eller bekjent av en som stiller til valg 


N (uvektet) -10 000 = 875, 10 000-20 000 = 289, 20 000-60 000 = 327, 60 000+= 366. 


Antall innbyggere i kommunen man bor i, har altså mye å si for politiske 
nettverk. Men bortsett fra det: Hvilke individuelle betingelser har betyd- 
ning for om velgere er koblet på politikken gjennom sosiale nettverk? 
Tabell 5.4 viser sammenheng mellom politisk interesse, kjønn, alder, 
utdanning, kommunestørrelse og ulike typer politiske nettverk. Mer pre- 
sist har vi fem avhengige variabler i tabellen. Vi analyserer utfallet på det 
vi kaller en nettverksindeks, som er en additiv indeks av familie, venner 
og bekjente (alle variablene er kodet o, 1, 2, så indeksen går fra o (ingen 
i nettverket) til 6 (flere familiemedlemmer, venner og bekjente som stilte 
til valg). Vi undersøker også variablene familie, venn, bekjent og face- 
bookvenn i separate analyser. 

Ikke overraskende er det en positiv sammenheng mellom politisk 
interesse og politisk nettverk — uansett om det dreier seg om offline- eller 
online-nettverk. De politisk interesserte er, kanskje naturlig nok, oftere i 
familie med, venn eller bekjent av en som stilte til valg, og de er i tillegg 

koblet til politikere på Facebook.” Litt overraskende har ikke utdanning 
samme effekt på tvers av nettverk; sammenhengen er negativ for å ha en 
politiker i familien, men positiv for bekjente og facebookvenner. Tabell 5.4 
viser også at kommunestørrelse har effekt. Jo mindre kommunen er, desto 
større sannsynlighet er det for at man har nettverksforbindelser til poli- 
tikere, enten som familie, venn eller bekjent eller via Facebook. Denne 
effekten er mindre for facebooknettverk enn for nettverk av venner eller 
bekjente, men analysen viser likevel at også facebookforbindelser mellom 
politikere og borgere er vanligere i mindre lokalsamfunn. 


Kan nyhetsbruk og sosiale nettverk forklare 
lokalpolitisk orientering? 


Som diskutert ovenfor er det en spenning mellom det lokale og det nasjo- 
nale nivået ved lokale valg. Tidligere forskning har vist at lokalpolitisk 
orientering - operasjonalisert gjennom personstemmegivning og en 
oppfatning om at lokale forhold er viktig for stemmegivning - er van- 
ligere i små kommuner. Jo større en kommune er, desto mer tilbøyelig 
er velgerne til å mene at nasjonale forhold er viktig for stemmegivning 
(Bjørklund, 2017; Karlsen, 2009). Også ved valget i 2019 var denne sam- 
menhengen mellom lokalpolitisk orientering og kommunestørrelse tyde- 
lig (se figur 5.7). I undersøkelsen har vi stilt spørsmål om hva som har vært 
viktigst for velgernes valg av parti og liste ved kommunevalget. Svarka- 
tegoriene «lokale saker» og «personer på listen» kodes i denne analysen 
som «lokalt fokus». Personstemmegivning inkluderer både ekstrastem- 
mer på listen man stemmer på og såkalte slengerstemmer fra andre lister. 
Vi finner at i kommuner med færre enn 10 000 innbyggere hadde nesten 
70 prosent lokalt fokus, mens andelen er bare 45 prosent i kommuner med 
flere enn 60 000 innbyggere. I de minste kommunene avga 56 prosent en 
personstemme, mens 41 prosent gjorde det samme i de største. 


2  Lokalpolitisk interesse har omtrent samme betydning som generell politisk interesse, men sam- 
menhengen er noe sterkere. 

Figur 5.7. Lokalt fokus og personstemmegivning etter kommunestørrelse - prosentandel med 
lokalt fokus og som avga personstemme 


N (uvektet): -10 000: 1228, 10 000-20 000: 509, 20 000-60 000: 757, 60 000+: 1039. Lokalt fokus: «Hva 
hadde størst betydning for ditt valg av parti eller liste til kommunevalget?» Svarkategoriene «lokale saker» og 
«personer på listen» er slått sammen til lokalt fokus. Personstemme: «Ga du personstemme til en eller flere 
kandidater på listen som du stemte på ved kommunevalget?» Svaralternativer: «ja»/«nei»; «Førte du opp 
kandidater fra andre partiers lister (slengerstemmer)?» Svaralternativer: «ja»/«nei». Analysen er vektet. 


Ovenfor har vi sett at kontekstuelle forhold også spiller inn for medi- 
ebruk og sosiale nettverk. I hvilken grad kan mediebruk og nettverk 
forklare sammenhengen mellom kommunetype og lokalpolitisk orien- 
tering? Bidrar mediebruk og sosiale nettverk til lokalpolitisk orientering 
ut over kontekstuelle faktorer? Vi undersøker først dette ved å studere de 
bivariate sammenhengene mellom viktigste nyhetskilde på den ene siden 
og lokalt fokus og personstemmegivning på den andre (figur 5.8). 

Figuren viser at det er en klar sammenheng mellom viktigste 
nyhetskilde og lokalpolitisk orientering. Mens 63 prosent av dem som 
hadde lokale medier som viktigste nyhetskilde, mente at lokale saker var 
viktigst for stemmegivning, var det bare 47 prosent av dem som hadde 
nasjonale medier som viktigste nyhetskilde, som mente det samme. Det 
er også en liknende, men noe mindre forskjell når det gjelder person- 
stemmer. Når det gjelder personstemmer, er det de som støtter seg på 
sosiale medier, som utmerker seg. I denne gruppen var det hele 61 prosent 
som personstemte. 

Sosiale nettverk henger i noe mindre grad sammen med et lokalt fokus 
for stemmegivning (figur 5.9). Andelen blant dem med enten offline- eller 
facebooknettverk som mente at lokale saker var viktig for stemmegivning, 

Figur 5.8. Prosentandel med lokalt fokus og som ga personstemme - etter viktigste nyhetskilde 


Analysen er vektet. N (uvektet): lokale medier viktigst (1387); nasjonale medier viktigst (1383); sosiale medier 
viktigst (239). 


er henholdsvis 7 og 6 prosentpoeng høyere enn resten av befolkningen. 
Sammenhengen mellom både online- og offline-nettverk og personstem- 
megivning er mye klarere. Mens 60 prosent av dem som er facebookvenn 
med en som stilte til valg, personstemte, var det bare 34 prosent uten en 
politikervenn på Facebook som personstemte. Nettverk bidrar altså først 
og fremst til lokalpolitisk orientering gjennom personstemmer. 


Lokalt fokus Personstemme 
70 70 zü 
59 58 57 
og 52 52 Bö 
50 50 
37 

40 40 34 
30 30 
20 20 
10 10 

0 

Offline-nettverk Facebook-nettverk Offline-nettverk Facebook-nettverk 
| BEI Nei mJa gNei 


Figur 5.9. Prosentandel med lokalt fokus og andel som personstemte - etter sosialt nettverk 


Analysene er vektet. N (uvektet): offline-nettverk: ja (1496), nei (1934); Facebook-nettverk: ja (1614), nei 
(1808). 


Spørsmålet er så om sammenhengene vi finner mellom nyhetsbruk og 
nettverk på den ene siden og lokalt fokus og personstemmegivning på 
den andre, egentlig handler om forskjeller mellom større og mindre 

kommuner. Med andre ord kan man tenke seg at det er forhold som gjør 
seg gjeldende i kommuner av ulik størrelse, som egentlig har betydning 
for den lokalpolitiske orienteringen. For å undersøke dette har vi gjen- 
nomført multivariate analyser. I tabell 5.5 undersøker vi betydningen av 
en rekke faktorer for lokalt fokus og personstemmegivning, de to fakto- 
rene som inngår i vår definisjon av lokalpolitisk orientering. 


Tabell 5.5. Hva forklarer lokalpolitisk orientering? Multivariat OLS-analyse - B-koeffisienter og 
standardfeil 


Lokalt fokus Personstemme 
b st.feil b st.feil b st.feil b st.feil 
Konstant 0,269** 0,04 0,499“ 0,06 | 0,25177 0,04 0,377” 0,05 


(offline-)nettverk 0,0057“ 0,01 -0,004 0,01 | 0,034” 0,01 0,029* 0,01 
Facebook-nettverk 0,028 0,02 0,014 0,02 | 041677“ 0,02 0,159” 0,02 
Viktigste infokilde 
Lokale medier 0126** 0,02 0/13“ 0,02 | 0,067* 0,02 0,060” 0,00 
Sosiale medier 0,069 0,04 0054 0.04 İ 011 0,04  0,103* 0,04 
Lokalpol. interesse 0,100““ 0,01 01,100” 0,01 | 0,064** 0,01 0,064* 0,01 


Kjønn (kvinne) 0,053** 0,02 0,052” 0,02 1 0,002 0,02 0,002 0,02 
Alder -0,001* 0,00 -0,001* 0,00 |-0,004** 0,00 -0,004** 0,00 
Utdanning -0,063** 0,01 -0,053* 0,01 | 0,004 0,01 0,010 0,01 
Kommunestørrelse -Q0,044** 0,01 -0Q0,024** 0,00 
R? 0,06 0,07 0,1 0,1 

N (vektet) 3007 3007 3006 3006 


*p < 0,05, **p € 0,01. Avhengige variable er dikotome: 1 = lokalt fokus, 1 “ har personstemt. Offline-nettverk 
(familie, venn, bekjent): additiv indeks (0-6). Facebook-nettverk (venn på Facebook med noen som stiller til 
valg): 0 (nei), I (ja). Viktigste informasjonskilde: Nasjonale medier er referansekategori. Utdanning (0-3). 
Kommunestørrelse (1-6). 


Både online- og offline-nettverk har i utgangspunktet klar sammenheng 
med lokalt fokus og personstemmegivning, slik vi har vist ovenfor. Når 
vi kontrollerer for politisk interesse, alder, kjønn og utdanning, har like- 
vel ikke nettverk i sosiale medier en signifikant sammenheng med lokalt 
fokus. Når det gjelder lokalt fokus, har betydningen av offline sosiale 
nettverk en klar sammenheng med kommunestørrelse, siden effekten 
av slike nettverk forsvinner når vi kontrollerer for dette. Derimot finner 
vi at både offline- og online-nettverk synes å bidra til personstemming, 
uavhengig av kommunestørrelse. Effekten reduseres noe, men forblir sig- 
nifikant når vi kontrollerer for kommunestørrelse. Ifølge modellen øker 

andelen som personstemmer, med 16 prosentpoeng, selv etter kontroll 
for alle disse faktorene. Det er interessant at det særlig er facebooknett- 
verk som ser ut til å ha betydning for personstemmer, for i tillegg viser 
modellen at det å ha sosiale medier som viktigste informasjonskilde, øker 
personstemmetilbøyeligheten med omtrent 10 prosentpoeng, noe som 
forsterker antakelsen om at sosiale medier bidrar til sterkere koblinger 
mellom velgere og valgte. 

Det forekommer ikke samspill mellom nettverk og kommunestørrelse. 
Nettverk - digitale eller ikke — bidrar i like stor grad til personstemmer, 
uansett størrelse på kommunen. 


Diskusjon og konklusjon 


I dette kapitlet har vi undersøkt nyhetsbruk, offline- og online-nettverk 
til politikere innenfor rammen av lokalvalgkamp og hvordan disse fak- 
torene henger sammen med lokalpolitisk orientering, forstått som lokalt 
fokus i stemmegivning og det å avgi personstemmer. 

Nyhetsbruken i lokalvalgkampen 2019 samsvarer overordnet sett med 
det som er funnet i tidligere studier: Mange velgere benytter seg av en 
kombinasjon av nasjonale og lokale nyhetskilder, og lokalavisene samt 
NRKs TV-sendinger står sterkt. Når det gjelder bruk av lokalaviser spe- 
sielt, er det ingen sammenheng med kommunestørrelse, men viktighe- 
ten av lokalavisen synker betraktelig når størrelsen på kommunen øker. 
Facebook benyttes daglig av rundt en fjerdedel av velgerne og noen ganger 
i uken av ytterligere en fjerdedel. På tross av at Facebook dermed frem- 
står som en hyppig brukt kanal i forbindelse med valgkamp, presenteres 
den likevel som langt mindre viktig enn nasjonale og lokale medier når 
respondentene spørres direkte om det. I tråd med andre studier kan vi 
likevel ane en utjevnende effekt av sosiale medier (Segaard, 2015; Haugs- 
gjerd & Karlsen, 2021). Mens det å bruke tradisjonelle medier er positivt 
forbundet med utdanning, er det ingen slik effekt for bruken av sosiale 
medier. Sosiale medier er også viktigere for yngre og for kvinner. Det 
betyr at grupper som tradisjonelt sett har brukt mindre tid på nyheter 
gjennom tradisjonelle medier, ser ut til å kunne øke sin nyhetstilgang 
gjennom sosiale medier og dermed nærme seg andre grupper. 

I tillegg til at sosiale medier - og særlig Facebook - gir et bidrag til 
informasjon om valgkampen, spiller de også en rolle gjennom å koble 
flere velgere på politiske nettverk. Mange velgere kjenner noen som stiller 
til valg, enten via familie, via vennskap eller via bekjentskap. Til sammen 
oppgir 36 prosent av velgerne at de har slike nettverk. Omtrent like mange 
oppgir at de kjenner noen som stiller til valg, via Facebook. Vi finner noen 
interessante sammenhenger mellom kommunestørrelse og ulike typer 
nettverk. I den multivariate analysen så vi et tydelig mønster av at de som 
bor i små kommuner, oftere har alle typer nettverk til kandidater, men 
der sammenhengen er betydelig sterkere for offline-nettverk av bekjente 
og venner enn for facebookvenner. Når vi ser på dem som har nettverk til 
kandidater som de bare kjenner på Facebook, er dette vanligere i større 
kommuner enn i mindre. Ut fra dette slutter vi at Facebook bidrar med 
en påkobling til kandidater som ellers ikke ville ha funnet sted — overalt, 
men spesielt i større kommuner. I små kommuner er det mer overlapp 
mellom online- og offline-nettverk, men også her aner vi altså en effekt 
av at online-nettverk er mer åpne og rekker lenger enn offline-nettverk 
(Bennett & Segerberg, 2012; Enjolras et al., 2012). Derimot finner vi ikke 
helt den samme utjevnende effekten av facebooknettverk som vi fant når 
det gjaldt nyhetsbruk. Høyere utdanning henger sammen med høyere 
grad av påkobling på politikere gjennom facebooknettverk. Med andre 
ord kan man hevde at sosiale medier er tilgjengelig og kan brukes av de 
fleste til å få informasjon, men det finnes likevel noen skiller mellom mer 
eller mindre ressursrike nettverk. 

Et hovedspørsmål i dette kapitlet var hva som betinger engasjement 
i det lokalvalgkampen handler om, uttrykt gjennom at det er lokalpo- 
litiske saker som avgjør stemmegivningen og tilbøyeligheten til å avgi 
personstemme. Et slikt engasjement har vi benevnt en «lokalpolitisk ori- 
entering». I tråd med tidligere forskning finner vi at kommunestørrelsen 
har stor betydning for begge deler, og at den lokalpolitiske orienteringen 
står sterkest i små kommuner. Nyhetskilder har i tillegg betydning. De 
som mener at lokalavisen er den viktigste kilden til nyhetssaker, oppgir 
langt oftere enn de som betrakter nasjonale medier som de viktigste, at 
lokalpolitiske saker er viktige i deres stemmegivning, og de oppgir noe 
oftere at de har avgitt personstemme. 

Sosiale medier spiller en sammensatt, men viktig rolle for lokalpoli- 
tisk orientering. På den ene siden finner vi finner ingen sammenheng 
mellom det å ha sosiale medier som viktigste nyhetskilde og lokalt fokus 
i stemmegivningen når vi samtidig kontrollerer for effekten av alder, 
kjønn, utdanning og lokalpolitisk interesse. Likevel ser sosiale medier ut 
til å ha en viktig betydning. På den andre siden er det en tydelig sam- 
menheng mellom det å ha sosiale medier som viktigste nyhetskilde og 
tilbøyeligheten til personstemmegivning. I tillegg ser sosiale medier ut 
til å virke gjennom nettverk; det er de som har nettverk til politikere i 
sosiale medier, som i alle høyest grad benytter muligheten til å gi en per- 
sonstemme. Dette antyder at nettverk til lokale politikere i sosiale medier 
i stor grad bidrar med en lokal påkobling i valgkampen samt en mobilise- 
ring rundt kandidater. Denne effekten gjør seg gjeldende i kommuner av 
alle størrelser, men den forblir en selvstendig effekt også når vi kontrolle- 
rer for kommunestørrelse. 

I spørsmålet om hva som betinger en lokalpolitisk orientering i valg- 
kampen, tyder analysene i dette kapitlet på at noen faktorer forblir stabile, 
blant dem kommunestørrelse og det å vektlegge lokalavisen som kilde 
til informasjon. Samtidig fremtrer et tydelig bilde av at sosiale medier 
som Facebook kan bidra til lokal orientering og engasjement i politiske 
saker og kandidater. Dette skjer både ved at sosiale medier blir viktige 
nyhetskilder som kan antas å bringe videre saker som venner og bekjente 
i ens nettverk er opptatt av, og ved at de bidrar med en påkobling til poli- 
tikere og kandidater. Til en viss grad kan en slik påkobling via sosiale 
medier bidra til en utjevning av forskjeller i politisk engasjement, ved at 
yngre, kvinner og til dels de som har lavere utdanning, oppgir at de har 
viktighet. Slik sett er noe av det potensialet i sosiale medier som er blitt 
beskrevet i tidligere forskning, muligens i ferd med å bli utløst ved at de 
bidrar til å styrke noen gruppers koblinger til politikken (Segaard, 2015). 

Denne studien gir et bidrag til den internasjonale litteraturen om 
betydningen av sosiale medier for politisk nyhetsbruk, deltakelse og 
engasjement ved å utfylle bildet av sosiale mediers rolle i den lokale valg- 
konteksten. En styrke ved studiene av lokalvalg i Norge er at de har fore- 
gått over tid, med flere av de samme spørsmålene (jf. Karlsen, 2009, 2017). 
Basert på vår studie er det mulig å peke på at selv om sosiale medier langt 

fra rangeres som viktigste nyhetskanaler for velgere i lokalvalg, ser sosiale 
medier ut til å bli stadig viktigere som påkoblingskanal til offentligheten. 
I tråd med studier i andre land finner vi videre at sosiale medier ser ut 
til å fungere som mer åpne nettverk enn offline-nettverk, og at de bidrar 
til å koble på grupper som tradisjonelt er koblet på politikken i mindre 
grad (Boulianne, 2016, 2020), som ungdom, kvinner og dem med lavere 
utdanning (se også Haugsgjerd & Karlsen, 2021). Dette har tidligere blitt 
vist spesielt innenfor studier av politisk mobilisering utenfor valgkana- 
len, og det er interessant at vi finner slike mønstre også i forbindelse med 
politikernettverk i lokalvalgkamp. Våre funn samsvarer godt med en 
dansk studie som viste at ungdom ble mer direkte koblet på politikere 
i forbindelse med valgkamp gjennom sosiale medier, noe som også økte 
engasjementet deres (Ohme, 2019). 

Det er også verdt å merke seg at påkoblingen til nettverk i sosiale medier 
henger sammen med politisk handling, i dette tilfellet å avgi personstem- 
mer. Studier fra Norge har vist at sosiale medier kan bidra til offline-del- 
takelse i demonstrasjoner, og at de fungerer som både mobiliserings- og 
informasjonskanaler (Enjolras, Steen-Johnsen et al., 2013). For ungdom 
spesielt utgjør de også viktige kanaler for informasjon og politisk delta- 
kelse (Bergh et al., 2021). Ulike studier av betydningen av sosiale medier 
for politisk deltakelse har ellers vist sprikende resultater, noe som har å 
gjøre med at det benyttes en rekke ulike mål (Boulianne, 2020). En lon- 
gitudinell studie fra USA viste for eksempel ingen direkte effekt av bruk 
av sosiale medier på politisk engasjement blant ungdom, men likevel en 
indirekte effekt via økt bevissthet om samfunnsspørsmål («civic aware- 
ness») (Boulianne, 2016). Det finnes en voksende litteratur som diskuterer 
makten til å sette den politiske dagsordenen, og om hvordan slik dagsor- 
densmakt har endret seg i takt med fremveksten av sosiale medier. Som 
påpekt innledningsvis argumenterer ulike deler av denne litteraturen for 
at sosiale medier har medført en sterk svekkelse av de tradisjonelle medi- 
enes makt vis-a-vis politikerne, mens andre deler antyder at tradisjonelle 
medier opprettholder sin betydning. Vår analyse her antyder på den ene 
siden at tradisjonelle medier har opprettholdt sin viktighet i lokalvalg- 
kamp, og at sosiale medier forblir mindre viktige når velgerne skal ran- 
gere mediekanaler. På den andre siden viser analysen at sosiale medier 

kan bidra til å styrke politikeres makt til å sette agenda (lokalpolitiske 
saker) og til å få folk til å stemme på seg, også på tvers av partigrenser. Et 
interessant faglig bidrag som kan hjelpe oss med å forstå denne sammen- 
hengen, er Eldridge et al.s (2019) påpekning av at sosiale medier utgjør en 
helt ny mulighet for politikere til å skape forestilte fellesskap blant sine 
velgere. Kanskje klarer lokalpolitikere gjennom sosiale medier å skape en 
velgergruppe og en følelse av fellesskap rundt seg, noe som gjør at velgerne 
både blir mer interessert og føler seg forpliktet til å gi dem personstem- 
mer. På denne måten kan sosiale medier få en sterkere betydning for val- 
gutfall enn den rene informasjonsbetydningen skulle tilsi. 

Spørsmålet om betydningen av sosiale medier for politisk informasjon, 
deltakelse og engasjement er omfattende og lar seg ikke besvare generelt. 
Et viktig poeng som gjøres i litteraturen, er at vi har behov for studier 
som tar for seg det spesifikke fenomenet som studeres i ulike kontekster 
(Eldridge et al., 2019). I en slik sammenheng er ikke bare sammenliknin- 
gen mellom land, men også sammenlikningen mellom kommunekon- 
tekster av interesse. I vår studie fant vi en forskjell mellom små og store 
kommuner når det gjaldt forekomsten av digitale nettverk til politikere. 
På denne måten kan vi si at nettverk i sosiale medier har større betyd- 
ning for påkobling til politikken i større geografiske kontekster enn i 
små. Samtidig viser studien at når nettverkene først er der, er det ingen 
forskjeller med tanke på hvordan de virker på lokalpolitisk orientering i 
ulike kontekster. Her er vi kanskje på sporet av en mer generell effekt av 
nettverk i sosiale medier på velgeratferd. Dette er et spørsmål som fortje- 
ner videre forskning på ulike nivåer innenfor politikken. 

Appendiks 


NRK TV-andre sendinger Hin 22 
Lokalaviser EN 13 
NRK TV-distriktssendinger BE 16 
TV2 BH 10 
Facebook INN 7 
VG EN 6 
Andre riksdekkende aviser INN 6 
Regionaviser Bn 4. 
NRK radio-andre sendinger 3 
NRK radio-distriktssendinger II 3 
Snapchat ME 1 
Andre radiokanaler ME 1 
Twitter 0 


0 5 10 15 20 25 


Figur 5.A1. Prosentandel som nevner nyhetsplattform som viktigste nyhetskilde 


Analysen er vektet. «Vet ikke» / «vil ikke svare» er ikke med i prosentueringsbasisen. N (uvektet): 3666. 

Abstract: The outcome of Norway's largely voluntary 2014-2020 structural local 
government reform relied heavily on positive citizen” attitudes towards merging 
with neighboring municipalities. In the present chapter, we investigate how citi- 
zens assessed the potential outcomes of prospective mergers, in terms of service 
delivery, local democracy and local identity. Contrary to assumptions about “ratio- 
nal” voters, the largest group of respondents reported a set attitude towards merger 
although they did not foresee any significant consequences. Because a stated aim 
of the reform was to counter societal and demographic developments that could 
otherwise jeopardize service delivery and local democracy, the “no consequences” 
assessment can be interpreted as trust and support in the government's arguments 
in support of the reform. A key point in the analysis is that citizens” assessments of 
the consequences of a merger were related to whether their own municipality was 

that perceived distributive outcomes affect support for a given merger. 

Introduksjon 


Kommunereformen, som ble lansert i juni 2014 og endelig iverksatt ved 
inngangen til 2020, har vært blant de mest fremtredende temaene i norsk 
kommunepolitikk de senere årene. Reformen klatret på kommune- 
sektorens politiske dagsorden gjennom en over to år lang frivillige, lokalt 
drevet fase — «nabopraten» - der kommunene selv skulle se etter alter- 
nativer for sammenslåing, slik et flertall på Stortinget hadde bedt om 
(Klausen et al., 2016). Partiene på Stortinget dannet ganske tidlig en front 
langs den tradisjonelle høyre-venstre-aksen, der regjeringen og dens 
støttepartier forsvarte reformen mot tiltakende motstand fra de andre 
partiene (Klausen et al., 2021). Men i kommunesektoren var situasjonen 
lenge mer åpen ved at flere partier hadde lokallag med et annet stand- 
punkt enn sine moderpartier (Saglie, 2020). Derfor gikk debatten høyt 
i mange kommuner, både i partiene og i folkevalgte organer, i lokale og 
nasjonale medier og ute blant innbyggerne. 

I motsetning til de fleste statlige reformer fikk innbyggernes oppfat- 
ninger vesentlig betydning for kommunereformens forløp og utfall. De 
mange innbyggerhøringene og folkeavstemningene som ble avholdt rundt 
omkring i landet ble viktige ledd i de lokalpolitiske prosessene, både fordi 
regjeringens reformstrategi i hovedsak bygde på frivillige sammenslåin- 
ger og fordi de aller fleste kommunestyrene fattet vedtak i tråd med inn- 
byggernes oppfatninger - i alle fall der det ble avholdt folkeavstemning 
(Folkestad et al., 2021). Det å undersøke hva som former innbyggernes 
oppfatninger om kommunesammenslåing er dermed viktig for å forstå 
utfallet av kommunereformen. Dette kapitlet tar sikte på å bidra i så måte. 

Man kan anta at innbyggernes mening om et viktig politisk forslag 
bygger på en vurdering av hvilke konsekvenser forslaget kan tenkes 
å ha. Når det gjelder kommunesammenslåing, kan mange konsekven- 
ser være aktuelle å vurdere. Sammenslåing kan ha store konsekvenser 
for kommunen som identitetsmarkør og tjenesteprodusent, for sivil- 
samfunnet og den lokale utviklingen og ikke minst for lokaldemokra- 
tiet (Sellers et al., 2020; Stoker, 2011). Regjeringens argumentasjon var 
tilsvarende sammensatt ved at målene for reformen var knyttet til både 
tjenesteyting, samfunnsutvikling, lokaldemokrati og kommuneøkonomi 
(Prop. 95 S (2013-2014)). Men regjeringens argumenter rettet seg mot 

kommunesektoren som helhet. De lokale debattene i reformens frivillige 
fase handlet ikke minst om å «oversette» de nasjonale argumentene til 
den lokale konteksten, slik at kjennskap til lokale forhold og forholdet 
mellom kommunene kunne legges til grunn. 

Lokalvalgundersøkelsen i 2019 gir en unik mulighet til å undersøke 
innbyggernes konsekvensvurderinger og meningsdannelse i skjærings- 
punktet mellom de nasjonale argumentene og den lokale konteksten. En 
betydelig gruppe av våre respondenter bodde i de 108 kommunene som 
inngikk i Stortingets vedtak om ny kommunestruktur i 2017. Disse kom- 
munene skulle gjennomføre kommunesammenslåing 1. januar 2020, altså 
bare kort tid etter at vår undersøkelse ble gjennomført. Dermed visste 
disse respondentene godt hvilke nabokommuner deres hjemkommune 
skulle slå seg sammen med. Vi kan også regne med at respondentene har 
deltatt i, eller blitt eksponert for, omfattende lokal debatt gjennom flere 
år om hvordan kommunesammenslåingen kunne tenkes å slå ut - i til- 
legg til den nasjonale reformdebatten. Hvordan har denne situasjonen 
påvirket disse respondentenes oppfatninger om hvilke konsekvenser 
sammenslåingen ville få? Hvordan vurderte de regjeringens argumen- 
ter om konsekvensene av sammenslåing når vi tar i betraktning hvilke 
sammenslåinger det faktisk var snakk om? Med disse spørsmålene som 
vårt hovedanliggende skiller vår studie seg fra den voksende litteratu- 
ren om faktiske konsekvenser av kommunesammenslåing for økonomi, 
lokaldemokrati og andre forhold (Blom-Hansen et al., 2016; Hansen & 
Kjaer, 2020; Reingewertz & Serritzlew, 2019; Tavares, 2018). Fordi velger- 
nes holdninger fikk stor betydning for reformens utfall, og fordi vi antar 
at velgernes holdninger ble påvirket av hvilke konsekvenser de oppfattet 
at kommunesammenslåing ville få, er det disse oppfatningene vi retter 
oppmerksomheten mot. 

I det følgende skal vi først se nærmere på spørsmålet om konsekven- 
svurdering og meningsdannelse. Vi skal også drøfte hvordan responden- 
tenes vurderinger av regjeringens reformargumenter kan ha blitt formet 
av den lokale konteksten. Deretter redegjør vi for datamaterialet og meto- 
den, før vi presenterer analysen av innbyggernes vurderinger av hvordan 
kommunesammenslåingene vil slå ut for deres kommune. Til slutt disku- 
teres funnene. 

Stemmegivning og andre typer politisk engasjement blant innbyggerne 
er en hjørnestein i demokratiet. En grunnleggende premiss er at velgerne 
vet best hvor skoen trykker. Men dersom innbyggerne skal gi et konstruk- 
tivt demokratisk bidrag, bør de ha evne og anledning til å forme kvalifi- 
serte politiske oppfatninger om dagsaktuelle spørsmål (Dahl, 1989, s. 97). 
Velgerne bør være tilstrekkelig motivert til å sette seg inn i hva sakene 
dreier seg om, ved å tilegne seg relevant informasjon og ved å vurdere 
denne informasjonen på kritisk grunnlag. Demokratisk ansvarliggjøring 
forutsetter at velgerne kan vurdere de folkevalgtes evne til effektiv pro- 
blemløsing, deres overholdelse av allment aksepterte prosedyrer og det 
fordelingsmessige utkommet av folkevalgte beslutninger (Olsen, 2017, 
s. 2-3). Men politisk meningsdannelse dreier seg ikke bare om å stille 
de folkevalgte til ansvar. Velgerne kan også ta stilling til nye politiske 
spørsmål. Ifølge ideer om «den rasjonelle offentlighet» (Page & Shapiro, 
1992) antar man at velgerne gjør seg opp en mening ut fra en vurdering 
av et forslags mulige konsekvenser, basert på foreliggende informasjon 
og personlige verdier. Spørsmålet er da hvilke konsekvenser man legger 
vekt på, og hvilken informasjon om mulige konsekvenser man anser som 
troverdig. 

Kommunereformen var i utpreget grad en argumentasjonsdrevet 
reform der utredninger om tenkte konsekvenser av sammenslåing ble 
fremtredende. Regjeringen forberedte reformen med et hurtigarbeidende 
ekspertutvalg som blant annet gjennomgikk foreliggende forskning om 
kommunestørrelsens betydning for kommunenes rolle som tjeneste- 
yter, myndighetsutøver, samfunnsutvikler og demokratisk arena (Prop. 
95 S (2013-2014); Kommunal- og moderniseringsdepartementet [KMD], 
2014a, 2014b). Utvalgets konklusjoner ble i stor grad avspeilet i regjerin- 
gens første presentasjon av kommunereformen i Stortinget, i en egen mel- 
dingsdel til kommuneproposisjonen 2015. Regjeringen hevdet at større 
kommuner «vil legge til rette for gode og likeverdige tjenester over hele 
landet ... styrke forutsetningene for en helhetlig samfunnsutvikling ... 
gjørle] kommunene mer robuste overfor uforutsette hendelser ... [og] 
styrke lokaldemokratiet» (Prop. 95 S (2013-2014), s. 29). Mange av disse 
argumentene er kjent fra litteraturen og avspeiler reformretorikken i 

andre land (Baldersheim & Rose, 2010; Blom-Hansen et al., 2016; Meli- 
grana, 2004; Reingewertz & Serritzlew, 2019). Dermed må et ganske 
bredt spekter av konsekvensvurderinger undersøkes for å forstå velgernes 
meningsdannelse. 

I motsetning til det som har vært tilfelle i mange andre land, var inn- 
sparing og økonomisering vel å merke ikke en del av regjeringens argu- 
mentasjon om kommunereformens sentrale formål. Dette er for så vidt i 
samsvar med foreliggende studier av kommunereformer i våre naboland 
Danmark, Sverige og Finland, som viste begrensede eller ingen inns- 
paringer av kommunesammenslåing (Blom-Hansen et al., 2016; Hanes, 
2015; Moisio & Uusitalo, 2013). Når det gjelder regjeringens argument om 
at kommunereformen skulle styrke lokaldemokratiet, bygde regjeringen 
i hovedsak på at større kommuner skulle kunne operere mer uavhengig 
av staten og få flere oppgaver å ivareta. Men regjeringen påpekte sam- 
tidig en risiko for at reformen ville svekke lokaldemokratisk nærhet, 
tillit og engasjement (KMD, 2014b, s. 36). Denne reservasjonen var i 
tråd med foreliggende forskning om konsekvenser av kommunereform 
for lokaldemokratiet. Ikke minst har studier av kommunereformen i 
Danmark vist at sammenslåingene førte til svekket opplevelse blant med- 
borgerne av egen politisk innflytelse (Lassen & Serritzlew, 2011), lavere 
lokalpolitisk tillit (Hansen, 2013) og lavere opplevd tilknytning til egen 
kommune (Hansen & Kjaer, 2020). Derimot underbygger flere studier 
regjeringens argument om å styrke kvaliteten i det lokale tjenestetilbudet 
(Tavares, 2018), blant annet gjennom profesjonalisering av administra- 
sjonen (Steiner & Kaiser, 2017). 

Selv om de nasjonale reformargumentene rettet seg mot kommu- 
nesektoren som helhet, antydet både ekspertutvalget og regjeringen at 
enkelte argumenter var mer relevant i noen kommuner enn i andre. For 
eksempel hevdet regjeringen at helhetlig samfunnsutvikling særlig tilsier 
sammenslåing i flerkommunale byområder (Prop. 95 $ (2013-2014), S. 34), 
men også at «avstandsulemper» kan gjøre sammenslåing mindre aktuelt 
noen steder sammenliknet med andre (Prop. 95 $ (2013-2014), s. 44). Det 
ble likevel opp til kommunene selv å vurdere hvordan hvert enkelt mål 
for reformen ville slå ut lokalt, noe mange kommuner gikk sammen om 
å gjøre (Ristesund, 2016). Men verken ekspertutvalget eller regjeringen 

tok opp at konsekvensene av sammenslåing kan variere mye ut fra hvilke 
nabokommuner sammenslåingen gjelder. Dette er likevel spørsmål som 
kan ha stor betydning for velgernes meningsdannelse. Vi vet fra tidli- 
gere undersøkelser av rådgivende folkeavstemninger at oppslutningen 
om kommunesammenslåing ofte er høyere i kommunen som ligger an 
til å få kommunesentret i den nye kommunen, enn i omegnskommunene 
som da kan få en utkantstatus (Johnsen & Klausen, 2006). På liknende 
måte kan det tenkes at velgernes vurderinger av konsekvensene av en 
kommunesammenslåing ble preget av deres egen kommunes posisjon 
i den nye kommunen. Velgerne i de relativt største kommunene kunne 
for eksempel ha sett på sammenslåingen som en utvidelse og styrking av 
egen kommune, mens velgerne i de relativt mindre kommunene i større 
grad betraktet sammenslåingen som en nedgradering av egen kommune. 
I så fall er dette en kontekstuell faktor av betydning. 

I økonomisk inspirert beslutningsteori betraktes meningsdannelse og 
stemmegivning som resultater av en individuell vurdering av kostnader 
og nytte (Ashworth, 2005; Ferejohn, 1986). Dette individuelle perspektivet 
preger også klassisk demokratiteori, hvor det politiske systemet beskrives 
som et kollektiv av frie individer med like rettigheter til å inneha verv og 
delta i beslutningsprosesser (Aristoteles, 1951, s. 362-367). Dermed hviler 
det på den enkelte medborger å være tilstrekkelig kvalifisert til å delta i 
felles beslutningsprosesser (Dahl, 1989, s. 97). Men den statsvitenskapelige 
forskningen om politisk meningsdannelse er ikke bare individuelt orien- 
tert. Meningsdannelse kan også ha et kollektivt element. Mest konkret er 
tesen om at velgernes holdninger er preget av gruppetilhørighet og identi- 
tet med bestemte organisasjoner eller opinionsledere som legger føringer 
på den enkeltes standpunkter. Politiske partier er særdeles viktig i denne 
sammenheng (Lipset & Rokkan, 1967) og kan tenkes å være relevant for den 
enkeltes oppfatninger av konsekvensene av en kommunesammenslåing. 

I gjennomgangen av resultatene fra undersøkelsen skal vi dermed 
undersøke i hvor stor grad respondentene trodde på regjeringens refor- 
margumenter, og hvordan utvalgte individuelle, kollektive og lokale 
kontekstuelle forhold påvirket respondentenes vurderinger. I tillegg skal 
vi dessuten undersøke samspillet mellom konsekvensvurderingene og 
holdninger til kommunesammenslåing. 

Data og metode 


Spørsmålene skal besvares med analyser av informasjon fra Lokalvalgun- 
dersokelsen 2019 (se kapittel 1) og fra tilsvarende undersøkelse i 2015. I 
utgangspunktet var kommunereformen landsomfattende. På lanserings- 
tidspunktet, i juni 2014, la ikke regjeringen til grunn at noen kommu- 
ner var unntatt fra reformen (Klausen et al., 2016; Prop. 95 S (2013-2014), 
S. 30-31). Mens fire forslag om kommunesammenslåing ble iverksatt alle- 
rede i 2017 og 2018, etter kongelig resolusjon, inngikk de aller fleste for- 
slagene om sammenslåing i Stortingets vedtak om ny kommunestruktur 
ijuni 2017 (Klausen et al., 2021 Prop. 96 S (2016—2017)).* Et av disse vedta- 
kene ble opphevet i desember 2017, men sammenslåingen av de gjenvæ- 
rende 44 nye kommunene ble iverksatt 1. januar 2020. 

Med dette som et viktig holdepunkt er hovedvekten av analysene basert 
på data fra 2019-undersøkelsen, og særlig fra respondentene som var 
bosatt i kommunene som skulle slå seg sammen 1. januar 2020. Respon- 
dentene i 2019-undersøkelsen kan deles inn i tre grupper (jf. tabell 6.1): 


Tabell 6.1. Fordeling av respondenter i 2019-undersøkelsen etter utfall av kommunereformen 


Utfall av kommunereform Antall kommuner Antall respondenter 
(1) Ikke vedtak om sammenslåing 309 2909 
(2) Slått sammen i 2017 og 2018 11 142 
(3) Vedtak om sammenslåing 1. januar 2020 108 1189 


I påfølgende analyser skiller vi for enkelhets skyld mellom to deler av 
2019-utvalget: Respondenter bosatt i kommuner uten vedtak om sam- 
menslåing (1) og respondenter i kommuner som enten allerede var 
sammenslått eller skulle bli sammenslått 1. januar 2020 (2 og 3). I både 
2015- og 2019-undersøkelsen ble respondentene spurte om deres opp- 
fatninger om konsekvensene av kommunesammenslåing. Søkelyset 
ble satt på mulige konsekvenser av sammenslåing for det kommunale 


1  Lokalvalgundersøkelsen i 2015 ble gjennomført av Respons Analyse høsten 2015 og januar 2016 i 
form av telefonintervjuer. I alt besvarte 1343 respondenter intervju. I analysene av materialet fra 
begge undersøkelsene er data vektet for fordelingen av alder og befolkningstall i respondentens 
respektive kommune. 

2 Innst. 386 S (2016-2017), behandlet 08. juni 2017. 

3 Dokument 8:2 $ (2017-2018); Innst. 52 S (2017-2018). 

tjenestetilbudet, lokaldemokratiet og lokalt fellesskap og tilhørighet.* 
Disse dimensjonene har stått sentralt i forskningen om kommunereform 
og kommunestørrelse (Baldersheim & Rose, 2010; Denters et al., 2014). 
Dimensjonene avspeiler også regjeringens argumenter om «gode og like- 
verdige tjenester» og «styrket lokaldemokrati» som følge av sammenslå- 
ing (Prop. 95 S (2013-2014), s. 29), argumenter som ofte ble imøtegått av 
reformens motstandere (Jansen & Jensen, 2016). I alt sju spørsmål skulle 
måle respondentenes oppfatninger av antatte konsekvenser (jf. tabell 6.2). 
I dette kapitlet veksler vi mellom å analysere disse sju indikatorene hver 
for seg og som indekser for de tre dimensjonene. 


Tabell 6.2. Spørsmål om antatte konsekvenser av kommunesammenslåing* 


Dimensjoner Indikatorer 
Hvilke konsekvenser tror du en eventuell kommunesammenslåing vil 
ha for... 

Det kommunale ... kvaliteten på kommunens tjenestetilbud? 


tjenestetilbudet ... reiseavstanden til kommunale tjenester for deg og din husstand? 


Lokaldemokratiet ... mulighetene til å holde deg og din husstand orientert om hva som 
foregår i kommunen? 
... mulighetene for deg og din husstand til å ta kontakt med 
lokalpolitikere i kommunen? 


... mulighetene for deg og din husstand til å påvirke kommunale 
beslutninger? 


Lokalt fellesskap og ... opplevelsen av fellesskap mellom innbyggerne? 


tilhørighet ... opplevelse av lokal tilhørighet for deg og din husstand? 


*Svaralternativer: «forbedring», «forverring», «ikke ha noen konsekvenser». 


4 1 2019-undersøkelsen ble spørsmålene om konsekvenser av kommunesammenslåing og hold- 
ning til sammenslåing av egen kommune formulert ulikt for å ta hensyn til at status for kom- 
munesammenslåing var ulik i respondentenes hjemkommuner. Det ble spurt om konsekvenser 
av «en eventuell kommunesammenslåing» for respondenter i gruppe 1 og av «kommunesam- 
menslåingen» for respondenter i gruppe 2 og 3. Når det gjelder spørsmålet om sammenslåing av 
egen kommune, var formuleringene for de tre utvalgene som følger: (1) «Vil du støtte at din egen 
kommune blir slått sammen med en eller flere nabokommuner, dersom det kommer opp forslag 
om dette?» (2) «Din kommune har nylig blitt slått sammen med en eller flere nabokommuner. 
Støtter du denne sammenslåingen?» (3) «Din kommune skal nå slås sammen med en eller flere 
nabokommuner. Støtter du denne sammenslåingen?» Ved en feil ble formuleringene av spørs- 
målet om holdning til kommunesammenslåing ombyttet, slik at respondentene i gruppe 2 fikk 
formuleringer ment for respondentene i gruppe 3, og vice versa. Etter samråd med SSB antar vi 
at denne feilen ikke vil ha betydelige konsekvenser for analysene. 

I begge undersøkelsene ble respondentene i tillegg spurt om hvor tilfreds 
de var med «det samlede tjenestetilbudet i din kommune», hvor fornøyd 
de var med «den måten lokaldemokratiet fungerer på i din kommune», 
og hvor sterk tilknytning de opplevde med «kommunen der du bor». De 
ble også spurt om de ville støtte et forslag om å slå sammen egen kom- 
mune med en nabokommune dersom et slikt forslag kom opp, subsidiært 
om de støttet en allerede vedtatt eller gjennomført sammenslåing. 

Dessuten inngår flere variabler om individuelle egenskaper i analysen, 
inkludert kjønn, alder, utdanning og partitilhørighet. Vi forventer at de 
som stemte på partier som var positive til reformen, vil vurdere konse- 
kvensene av reformen som positive, mens de som stemte på partier som 
var negative til reformen, vil vurdere konsekvensene som negative. Vi har 
ingen spesielle forventninger til hvordan kjønn, alder og utdanning vil 
være forbundet med vurdering av reformkonsekvenser. 

To kontekstuelle variabler inkluderes også i analysen. I tillegg til data 
om folketall i egen kommune er det beregnet en variabel som viser hvor 
stor andel av befolkningen i den nye kommunen som er bosatt i den 
enkelte respondents daværende kommune, altså basert på kommunetil- 
hørighet høsten 2019. Det er veldig stor spennvidde mellom kommunene 
som skulle slå seg sammen med en eller flere nabokommuner. Størst var 
forskjellen i sammenslåingen av Sandnes og Forsand. Mens innbyggerne 
i Forsand ville utgjøre bare 1,5 prosent av innbyggertallet i den sammen- 
slåtte kommunen, ville innbyggerne i Sandnes stå for 98,5 prosent (2019). 
I andre tilfeller var kommunene som skulle slå seg sammen, mer jevn- 
byrdige. Gjennomsnittlig utgjorde innbyggertallet i egen kommune 38,6 
prosent av innbyggertallet i den nye kommunen. Men medianverdien 
var 25,9 prosent, noe som betyr at halvparten av de «gamle» kommunene 
ville bidra med en fjerdedel eller mindre av innbyggertallet i den sam- 
menslåtte kommunen. Som vi kom inn på ovenfor, antar vi at velgernes 
oppfatninger om konsekvensene av sammenslåing kan ha blitt påvirket 
av både absolutt og relativ kommunestørrelse. Vi forventer at innbyggere 
i små kommuner og kommuner som utgjør en relativt sett liten andel av 
den nye kommunen, vil vurdere konsekvensene av en sammenslåing mer 
negativt enn innbyggere i store kommuner og kommuner som vil utgjøre 
en relativt stor andel av den nye kommunen. 

Analyse 


Hvilke konsekvenser antok så respondentene at en sammenslåing av egen 
kommune ville ha for det kommunale tjenestetilbudet, lokaldemokratiet 
og lokal identitet? Et viktig og litt overraskende funn fra undersøkelsen 
i 2015 var at brorparten av de spurte svarte at kommunereformen ikke 
vil ha noen konsekvenser for dem personlig (Rose et al., 2017). På alle 
unntatt en av indikatorene svarte over 50 prosent «ingen konsekvenser». 
Selv om reformen fremdeles var i en tidlig fase i 2015, er det merkverdig 
at den innledende offentlige debatten ikke ga større utslag for innbygger- 
nes konsekvensvurderinger enn dette. Dessuten, når vi ser kun på dem 
som mente at reformen faktisk ville ha konsekvenser for dem personlig, 
var det flest som forventet negative konsekvenser - altså en forverring av 
tilstandene som følge av sammenslåing. Unntaket var forventede konse- 
kvenser for kommunal tjenesteyting, der det var omtrent like mange som 
forutså en forbedring, som dem som forutså en forverring. Uansett vit- 
net ikke svarmønstret i 2015 om sterk gjennomslagskraft for regjeringens 
argumentasjon om fordelene med kommunesammenslåing. 

Figur 6.1 viser hvor store andeler av de spurte i både 2015 og 2019 som 
mente at sammenslåing av egen kommune ville føre til «forbedring», 
«forverring» eller «ikke ha noen konsekvenser» for hver av de sju indika- 
torene som inngår i undersøkelsene. 


Tjenestekvalitet 20 

20 

Reiseavstand 20 

20 

Holde seg orientert 20 
20 

Kontakte lokalpolitikere 20 
20 

Påvirke beslutninger 20 
20 

Fellesskap 20 

20 

Lokal tilhørighet 20 

20 63 


El Forverring Ingen konsekvenser [ll Forbedring 


Figur 6.1. Fordeling av respondentenes oppfatninger av konsekvensene en strukturreform vil ha 
for egen bostedskommune i 2015 og 2019 (prosentandeler) 
Min N (uvektet) 2015 = 1343, Min N (uvektet) 2019 = 3927. Endringer i fordelinger for tjenestekvalitet, holde 


seg orientert, fellesskap og tilhørighet er signifikante. De tre øvrige endringene er ikke signifikante. Analysene 
er vektet. 

På undersøkelsestidspunktet høsten 2019 var kommuneinndelingen 1. 
januar 2020 kjent for velgerne. Samlet sett ser vi at respondentene igjen 
var mer pessimistiske enn optimistiske til konsekvensene av sammenslå- 
ing. For alle forhold det er spurt om, tror flere at en kommunesammenslå- 
ing vil by på forverring, enn de som tror at den vil medføre en forbedring. 
Men en annen tendens er like viktig: For flertallet av konsekvensvurde- 
ringene mener flere enn halvparten av respondentene fremdeles at kom- 
munesammenslåing ikke vil ha noen konsekvenser. Unntakene i 2019 er 
oppfatninger om kommunens tjenestekvalitet og opplevelse av det lokale 
fellesskapet, der flertallet mener at sammenslåing vil ha en konsekvens. 
For begge disse forholdene går endringen i negativ retning. Det er hen- 
holdsvis 13 og 11 prosentpoeng flere i 2019 enn i 2015 som ser for seg at 
kommunesammenslåing vil forverre tjenestekvalitet og lokalt fellesskap. 
I tillegg er det 9 prosentpoeng flere som forventer en forverring av lokal- 
tilhørighet - en forsterkning av oppfatninger som eksisterte allerede i 
2015. Ellers er fordelingene ganske stabile, med mindre endringer fra 2015 
til 2019. 

Som vi har vist til tidligere, er det grunn til å anta at respondentene 
i 2019 hadde et annet grunnlag for sine vurderinger av kommunesam- 
menslåingens konsekvenser, enn respondentene i 2015 hadde. Mens den 
største gruppen av respondenter bodde i kommuner der det allerede i 
2017 ble klart at det ikke ble sammenslåing, sto andre respondenter foran 
sammenslåing i nær fremtid. I tabell 6.3 skilles det derfor mellom disse to 
gruppene av respondenter, altså med data fra 2019. 

Om vi først ser på respondentene som forventer forbedringer i de ulike 
forholdene (kolonnen til høyre), ser vi at det ikke er store forskjeller 
mellom innbyggere i kommuner som skal sammenslås og innbyggere i 
kommuner som ikke skal sammenslås. Unntakene er vurdering av konse- 
kvenser for tjenestekvalitet og det lokale fellesskapet. Her tror henholds- 
vis 8 og 11 prosentpoeng flere blant de spurte i sammenslåingskommuner 
på en forbedring. Det er større forskjeller mellom de to utvalgene i for- 
ventninger om forverring som følge av sammenslåing (kolonnene til ven- 
stre). Gjennomgående er det betydelig flere som tror på forverring blant 
innbyggerne i kommuner som ikke skal slås sammen, enn i kommuner 
som skal slås sammen. 

Tabell 6.3. Prosentandel som mener ulike forhold vil forverres, ikke ha konsekvenser eller 
forbedres ved sammenslåing, betinget av bostedskommunens status (2019) 


Forverring Ingen konsekvenser Forbedring 
Dimensjoner og Ikke Sammen- Ikke Sammen- Ikke Sammen- 
indikatorer sammen- slaing sammen- slåing sammen- slaing 
slåing slåing slåing 


Det kommunale tjenestetilbudet 


valitet 45 29 25 33 30 38 
Reiseavstand 43 27 47 63 10 10 
Lokaldemokratiet 
Holde seg orientert 30 18 59 69 11 13 

ontakte lokalpolitikere 36 18 57 74 7 8 
Påvirke beslutninger 41 26 52 66 7 8 
Lokalt fellesskap og tilhørighet 
Felleskap 41 25 40 45 19 30 
Lokal tilhørighet 34 18 58 73 8 9 
Min N (uvektet) 2701 1226 2701 1226 2701 1226 


Analysene er vektet. 


Det er verdt å ha i mente at sammensetningen av gruppene «sammen- 
slått» og «ikke sammenslått» ikke er tilfeldig. Fordi folkeviljen fikk så 
stor betydning for utfallet av reformen, er det grunn til å tro at innbyg- 
gerne i kommunene som skal bli sammenslått, i utgangspunktet var mer 
optimistiske til konsekvensene av sammenslåing. Samtidig er det bemer- 
kelsesverdig at den største andelen av begge delutvalg likevel antar at 
sammenslåing ikke vil ha konsekvenser. Andelen som mener at sammen- 
slåing ikke vil ha noen konsekvenser, er faktisk høyere i kommunene som 
skal slå seg sammen, enn i de øvrige kommunene. Dette til tross for at 
respondentene i kommunene som skal slå seg sammen, antakelig har blitt 
eksponert for mye mer informasjon om sammenslåingsprosessen enn 
respondentene i kommunene som ikke skal slå seg sammen. Dessuten 
kan spørsmålene om konsekvenser ha fremstått som ganske hypotetiske 
for velgerne i kommunene som ikke skulle slå seg sammen, siden eventu- 
elle forslag om sammenslåing må ha gått av dagsorden tidligere. Forskjel- 
lene i konsekvensvurderinger mellom disse to gruppene av respondenter 
blir derfor enda mer påtakelige. 

Hvis vi ser nærmere på oppfatningene til respondentene som bor i kom- 
muner som skal slå seg sammen, kan vi sammenlikne svarfordelingen 

med respondentene i de samme kommunene i 2015 (jf. tabell 6.4). Høsten 
2015 var det fremdeles svært få kommuner som hadde vedtatt sammen- 
slåing (Klausen et al., 2016). Dermed vil denne sammenlikningen si noe 
om hvordan de lokale prosessene i de to årene etter Stortingets vedtak har 
påvirket respondentenes oppfatninger. 


Tabell 6.4. Prosentandel som mener ulike forhold vil forverres, ikke ha konsekvenser eller 
forbedres ved sammenslåing - i kommuner som skal slå seg sammen (2015 og 2019) 


Forverring Ingen konsekvenser Forbedring 
2015 2019 2015 2019 2015 2019 


Det kommunale tjenestetilbudet 


Tjenestekvalitet 27 29 40 33 33 38 
Reiseavstand 38 27 55 63 7 10 
Lokaldemokratiet 

Holde seg orientert 20 18 68 69 12 13 
Kontakte lokalpolitikere 31 18 65 74 5 8 
Påvirke beslutninger 36 26 60 66 4 8 
Lokalt fellesskap og tilhørighet 

Felleskap 24 25 53 45 23 30 
Lokal tilhørighet 20 18 74 73 7 9 
Min N (uvektet) 379 1226 379 1226 379 1226 


Analysene er vektet. 


Samlet sett kan vi si at respondentene i kommuner som skulle slå seg 
sammen, hadde mer positive oppfatninger om konsekvensene av sammen- 
slåing i 2019 enn i 2015. Etter fire år trodde betydelig færre på forverringer 
når det gjaldt reiseavstand, muligheten for å kontakte lokalpolitikere og 
når det gjaldt å påvirke beslutninger. Samtidig ser vi en moderat økning 
av respondenter som tror på forbedring, særlig av tjenestekvalitet og 
lokalt fellesskap. Men først og fremst utgjorde andelen som ikke så for 
seg noen konsekvenser, fremdeles den største gruppen. For reiseavstand 
og muligheten for å kontakte lokalpolitikere og påvirke beslutninger har 
andelen som oppga «ingen konsekvenser», økt betydelig, mens andelen er 
noe lavere for tjenestekvalitet og lokalt fellesskap. Selv om hovedbildet er 
at konsekvensene vurderes mer positivt, ser det altså ut til at de fire mel- 
lomliggende årene med lokale prosesser og debatter har hatt forholdsvis 
liten innvirkning på meningsdannelsen. 

Ut fra disse resultatene er det interessant å undersøke sammen- 
hengen mellom konsekvensvurderinger og holdninger til spørsmålet 
om sammenslåing av egen kommune. Vi forventet at de som mener 
at sammenslåing vil få positive konsekvenser, vil være tilhengere av 
sammenslåing, mens de som mener en sammenslåing vil få negative 
konsekvenser, vil være imot. Samtidig forventet vi en overvekt av sam- 
menslåingsmotstandere blant dem som mener reformen ikke vil få 
konsekvenser - fordi endring er ressurskrevende, og det er liten grunn 
til å ønske endring dersom man ikke forventer positive konsekvenser. 
Tabell 6.5 viser hvor stor prosentandel som er positive til sammenslåing 
av egen kommune, fordelt etter hva slags konsekvenser de så for seg på 
de sju indikatorene. Bare prosentandelen for dem som var positive til 
sammenslåing, er oppgitt, de øvrige var negative. For eksempel ser vi at 
19 prosent av dem som mente tjenestekvaliteten ville forverres, var posi- 
tive til kommunesammenslåing. Det betyr at de øvrige 81 prosentene 
som mente tjenestetilbudet ville forverres, var negative til sammenslå- 
ing. Blant dem som mente at en sammenslåing ikke ville få konsekven- 
ser for tjenestekvalitet, var 67 prosent positive og 33 prosent negative til 
sammenslåing, mens blant dem som mente at tjenestekvaliteten ville 
forbedres, var hele 95 prosent positive og bare 5 prosent negative til 
sammenslåing. 


Tabell 6.5. Prosentandel som er for sammenslåing av egen bostedskommune, i gruppene som 
mener det er henholdsvis positive, ingen og negative konsekvenser for tjenester, demokrati og 
fellesskap (bare kommuner som har vedtatt sammenslåing) 


Dimensjoner og indikatorer Forverring Ingen konsekvenser Forbedring 


Det kommunale tjenestetilbudet 


valitet 19 (365) 67 (381) 95 (480) 
Reiseavstand 38 (367) 70 (763) 88 (116) 
Lokaldemokratiet 
Holde seg orientert 26 (220) 68 (833) 89 (178) 

ontakte lokalpolitikere 32 (239) 68 (889) 85 (102) 
Påvirke beslutninger 32 (336) 72(798) 86 (94) 
Lokalt fellesskap og tilhørighet 
Felleskap 28 (311) 64 (535) 90 (384) 
Lokal tilhørighet 26 (232) 69 (888) 89 (121) 


N (uvektet) som prosentandelen er regnet på bakgrunn av, er oppgitt i parentes. Analysene er vektet. 

Ikke overraskende viser tabell 6.5 en sterk og klar samvariasjon mellom 
konsekvensvurderinger og en positiv holdning til kommunesammen- 
slåing. Men hvis vi holder tak i den største gruppen respondenter, som 
mente at sammenslåing ikke ville ha noen konsekvenser, viser det seg 
interessant nok at denne gruppen har en tendens til å være positivt inn- 
stilt til kommunesammenslaing — motsatt av hva vi forventet. Det er altså 
en betydelig gruppe som er positiv til kommunesammenslåing, selv om 
denne gruppen ikke ser for seg noen spesielle konsekvenser knyttet til 
det kommunale tjenestetilbudet, lokaldemokratiet og lokalt fellesskap og 
tilhørighet. 

Når det er så mange respondenter som var positive til sammenslåing, 
selv om de ikke trodde at sammenslåing ville ha noen konsekvenser, er 
det relevant å undersøke nærmere hva som kjennetegner dem som mener 
at sammenslåing ikke vil ha noen konsekvenser. Hensikten er å komme 
nærmere en forklaring på hvorfor de som mener at en sammenslåing vil 
være uten konsekvenser, er positive, ikke negative til sammenslåing. Vi 
deler derfor utvalget inn i to grupper: En gruppe som mente at sammen- 
slåingen ikke hadde konsekvenser, og en gruppe som mente at sammen- 
slåingen hadde konsekvenser (negative eller positive). Spørsmålet blir da 
hva som kjennetegner den gruppen som oppgir at sammenslåing ikke 
har noen konsekvenser. 

For å svare på dette spørsmålet har vi beregnet sannsynligheten 
for at respondenter med ulike bakgrunnskjennetegn skal oppgi at de 
mener at sammenslåing ikke vil ha konsekvenser. Vi har gjennomført 
sju ulike regresjonsanalyser, en for hver av indikatorene som inngikk 
i undersøkelsen. Resultatene presenteres i tabell 6.6. Tre individuelle 
oppfatninger om dagens situasjon er brukt som uavhengige variabler, 
nemlig hvor tilfreds respondentene er med dagens kommunale tje- 
nestetilbud, hvor tilfreds de er med hvordan lokaldemokratiet i egen 
kommune fungerer, og hvor sterk tilknytning de opplever til egen 
kommune. Vi kan dermed undersøke hvordan oppfatninger om konse- 
kvenser av sammenslåing går sammen med vurderinger av situasjonen 
før sammenslåing, selv om det er vanskelig å si på forhånd hvordan 
utslagene vil bli. 

Tabell 6.6. Bare sammenslåtte kommuner. Oppfattede konsekvenser av 
kommunesammenslåing. Sannsynlighet for å mene at sammenslåing ikke vil ha noen 
konsekvenser. Probit-analyse 


Tieneste- Reise- Holde seg Kontakte Påvirke Fellesskap Lokal 
tilbud avstand orientert lokal- beslut- tilhørighet 
politikere ninger 

Oppfatninger om dagens situasjon* 
Tilfredshet med —0,01 0,267“ 0,20” 0,01 0,10 -0,09 0,10 
tjenestetilbudet 
Tilfredshet med 0,13 027 0,27** 0,18* 0,37** 0,09 0,24** 
lokaldemokratiet 
Tilknytning til -0,12** 0,117“ -0,09“ -0/10“ -013* -0,/13”“ -0,19** 
kommunen 
Individuelle egenskaper 
Kjønn (kvinne 0,04 0,07 0,11 0,20* 0,20* 0,09 0,17 
høy verdi) 
Utdanning (lang -0,06 0,30 0,00 0,04 0,03 -0,02 0,02 
utdanning har 
høy verdi) 
Alder 0,01 0,00 0,01 0,017“ 0,01”” 0,00 0,01 
Stemte pa 0,10 0,16 0,06 0/1 -0,01 0,02 0,14 
regjeringsparti 
Kontekstuelle egenskaper 
2500-5000 -0,18 0,47* 0,12 0,03 0,02 0,18 -0,25 
innbyggere!" 
5000-10 000 0,00 0,28 -0,02 0,06 0,00 0,35 -0,20 
10000-20000 -—0,30 0,44* 0,06 0,02 0,03 0,25 0,13 
20000-60000 -0,12 0,53* -012 0,20 0,13 0,31 0,16 
Over 60 000 0,18 0,47* 0,04 0,29 0,06 0,68** 0,00 
Andel av ny 0,01** 0,01** 0,01" 0,01“ 0,017“ -0,00” 0,01** 
kommune 
Konstant 0,94** 2,45** 1,39** 0,94* 2,09** 0,13 0,69 
Pseudo R? 0,04 0,14 0,05 0,05 0,09 0,02 0,08 
N (uvektet) 810 823 826 823 826 815 829 


Signifikans: *0,05; **0,01. Analysene er ikke vektet. 
«Hvor fornøyd er du med den måten lokaldemokratiet fungerer på i din kommune?» Svaralternativer: «meget 
fornøyd», «nokså fornøyd», «lite fornøyd», «overhodet ikke fornøyd»; «Hvor tilfreds er du med det samlede 
tjenestetilbudet i din kommune?» Svaralternativer: «meget tilfreds», «tilfreds», «lite tilfreds», «ikke tilfreds»; 
«Folk kan oppleve ulike grader av tilknytning til forskjellige geografiske områder. Hvor vil du plassere deg selv 
pa en skala fra 1 til 5, der 1 star for “ingen tilknytning", og 5 står for 'svært sterk tilknytning! til følgende områder 


(kommunen der du bor)?» 


«Hva er din høyeste fullførte utdanning?» Svaralternativer: «ingen utdanning», «grunnskole», «videregående 
skole», «universitet/høyskole inntil 4 år», «universitet/høyskole over 4 år». Utdanning er behandlet som en 


rangert variabel på ordinalnivå. 


"Under 2500 innbyggere er referansekategori. 

For øvrig inkluderer analysene i tabell 6.6 fire variabler som måler 
individuelle egenskaper, nemlig respondentenes kjønn (kvinne har høy 
verdi), utdanning, alder og hvorvidt respondenten stemte på et av regje- 
ringspartiene (H, FrP, KrF og V) ved kommunevalget i 2019. Denne siste 
variabelen skal fange opp hvor mye respondentenes konsekvensvurde- 
ringer ble påvirket av politisk oppslutning om regjeringen, som initierte 
reformen. Endelig inkluderer analysene to kontekstuelle variabler som 
viser til egenskaper ved respondentenes hjemkommuner. I tillegg til 
kommunestørrelse har vi inkludert variabelen «andel av ny kommune», 
som ble presentert tidligere. Stigende verdi på denne variabelen indikerer 
at ens egen hjemkommune har en stigende andel av befolkningen i den 
nye sammenslåtte kommunen. 

Tabell 6.6 viser to interessante mønstre i oppfatninger om dagens 
situasjon i kommunen. Blant dem som er tilfreds med dagens lokal- 
demokrati, er sjansene betydelig høyere for å mene at sammenslåin- 
gen ikke ville ha noen konsekvenser - for fem av de sju indikatorene. 
Videre: Jo høyere tilknytning til egen kommunene respondentene 
oppga, desto lavere var sannsynligheten for at de mente at sammenslå- 
ingen var uten konsekvenser, og - motsatt — desto større var sannsyn- 
ligheten for å mene at en sammenslåing ville ha konsekvenser, enten 
negative eller positive. 

Individuelle egenskaper har små og usystematiske utslag, men det er 
en tendens til at høyere alder går sammen med styrket oppfatning om 
at sammenslåing ikke har noen konsekvenser. Hvorvidt respondenten 
stemte på et av regjeringspartiene som initierte reformen (H, FrP, KrF og 
V) ved kommunevalget i 2019, har ingen statistisk signifikant sammen- 
heng med vurdering av reformens konsekvenser. Det kanskje mest inter- 
essante funnet er imidlertid de positive og ganske konsistente utslagene av 
egen kommunes befolkningsandel i den nye kommunen. Jo større andel 
av befolkningen egen kommune har av den nye storkommunen, desto 
mer sannsynlig er det at man ikke tror sammenslåing vil ha noen konse- 
kvenser. For å illustrere dette viser figur 6.2 sannsynligheten for å mene at 
sammenslåing ikke har konsekvenser for tre ulike forhold: tjenestetilbud, 
mulighet for å påvirke politiske beslutninger og følelse av tilhørighet til 
kommunen. Sannsynligheten er oppgitt som proporsjon på en skala fra o 

til 1, avhengig av størrelsen på opphavskommunen. Opphavskommunens 


relative andel i ny kommune varierer mellom 2 og 98 prosent og er grup- 


pert i fem kategorier. 


Tjenestetilbud 


0,9 


Tjenestetilbud - ingen effekt 


Påvirkningsmuligheter - ingen effekt 


T T T T 
1-20 21-40 41-60 61-80 81-99 


Opprinnelig kommunes prosentandel av ny kommune 


Påvirkningsmuligheter 


1,0 


0,9 


0,8 


0,7 


0,6 


0,5 


T T T 
1-20 21-40 41-60 61-80 81-99 


Opprinnelig kommunes prosentandel av ny kommune 

Tilhørighet 


0,7 


Tilhørighet - ingen effekt 


T T T T 
1-20 21-40 41-60 61-80 81-99 


Opprinnelig kommunes prosentandel av ny kommune 


Figur 6.2. Sannsynlighet for å mene at sammenslåing ikke har konsekvenser for utvalgte 
kommunale forhold - betinget av den opprinnelige kommunens prosentandel av ny kommune 


N (uvektet) = 810 for tjenestetilbud, 826 for påvirkningsmuligheter og 829 for tilhørighet. Analysene er 
uvektet. 


Som vi ser av figur 6.2, stiger sannsynligheten for å mene at en sammen- 
slåing vil være uten konsekvenser etter som opphavskommunens relative 
størrelse øker. De som kommer fra kommuner som typisk er «storebror» 
i den nye kommunen, har betydelig større sjanse for å mene at en sam- 
menslåing ikke vil påvirke tjenestetilbudet, deres mulighet for å påvirke 
politiske beslutninger eller deres tilhørighet til kommunen. 

De ulike forholdene som kommunesammenslåing er vurdert å kunne 
ha konsekvenser for, kan slås sammen til tre indekser: en indeks for kon- 
sekvenser for tjenester, en for konsekvenser for demokrati og en for kon- 
sekvenser for det lokale fellesskapet. I tabell 6.7 viser vi resultatene fra en 
regresjonsanalyse der vi har undersøkt hvordan ulike holdninger samt 
individuelle og kontekstuelle kjennetegn er forbundet med vurdering 
av konsekvenser for tjenester, demokrati og lokalt fellesskap. Lav verdi 
(1) tilsvarer at man ser for seg en forverring, høy verdi (3) tilsier at man 
ser for seg en forbedring. De som mener at sammenslåing ikke vil få noen 
konsekvenser, har fått en midtverdi (2). Dersom en forklaringsfaktor har 
en negativ verdi, er den forbundet med det å vurdere konsekvensene som 

negative. Dersom en faktor har positiv verdi, er den forbundet med det å 
vurdere konsekvensene av sammenslåing som positive. 


Tabell 6.7. Vil sammenslåing føre til forverring eller forbedring? Rangert Probit-analyse 


(Oprobit) 

Tjenester- Demokrati - Fellesskap - Alle 

indeks indeks indeks vurderinger 

Oppfatninger om dagens situasjon" 
Tilfredshet med tjenestetilbudet 0,07 0,07 0,05 0,07 
Tilfredshet med lokaldemokratiet 0,30** 0,25** 0,32** 0,33" 
Tilknytning til kommunen -0,04 -0,01 -0,05 -0,03 
Individuelle egenskaper 
Kjønn (kvinne høy verdi) -0,12 0,08 0,01 0,00 
Utdanning 0,04 0,04 0,05* 0,04 
Alder 0,00 0,00 0,00 0,00 
Stemte på regjeringsparti 0,32** 0/19" 0:27” 0,29** 
Kontekstuelle egenskaper 
Kommunestørrelse 0,04 —0,03 —Ü,06 -0Q,02 
(kategorisert, se tabell 6.6) 
Andel av ny kommune 001 0,01* GO0J** 0,01 
Pseudo R? 0,04 0,03 0,03 0,03 
N (uvektet) 806 812 812 785 


Signifikans: * 0,05, ”” 0,01. Analysene er uvektet. "Se spørsmålsformuleringer i tabell 6.6. 


Tabell 6.7 viser at tilfredshet med dagens tilstand i lokaldemokratiet 
hører sammen med positive vurderinger av konsekvenser av sammen- 
slåing, både for hver av de tre indeksene og for den samlede indeksen. De 
som var tilfreds med lokaldemokratiet i sin opprinnelige kommune, ser 
altså lysere på fremtiden i den nye sammenslåtte kommunen. En mulig 
tolkning av dette funnet er at de som er tilfreds med lokaldemokratiet, 
har erfart å bli hørt i selve sammenslåingsprosessen. Det vi egentlig ser, 
er dermed effekten av å ha stemt for en sammenslåing i folkeavstemning. 
Det kan imidlertid også tenkes at det å ha erfaring med å bli hørt påvirker 
vurdering av konsekvenser i positiv retning fordi man ser for seg fortsatt 
innflytelse og dermed opplever å ha en viss grad av kontroll med hvordan 
fremtiden vil se ut. 

Ikke overraskende ser vi også at de som stemte på et av regjeringspar- 
tiene ved siste valg, jevnt over vurderer konsekvensene av sammenslåing 

mer optimistisk. Det kanskje mest interessante er tendensen til at de som 
bor i kommuner som representerer en relativt sett stor andel av den nye 
kommunen, ser mer positivt på konsekvensene av en sammenslåing enn 
dem som bor i en kommune som relativt sett representerer en liten del av 
den nye kommunen. Det er lett å tenke seg at innbyggere i en liten kom- 
mune vil frykte for at sentralisering vil gå i favør av den større partneren, 
og at eksisterende lokalt tjenestetilbud, følelse av tilhørighet og mulighet 
for å påvirke politiske prosesser vil bli svekket. 


Diskusjon 


I dette kapitlet har vi betraktet kommunereformen som en argumenta- 
sjonsdrevet reform - en reform som utspiller seg gjennom en flerårig dia- 
log på tvers av forvaltningsnivåene, der reformens frivillige innretning 
og kommunepolitikernes lydhørhet ga innbyggerne i mange kommuner 
uvanlig gode muligheter til å påvirke reformens forløp og utfall. I mange 
kommuner ble denne dialogen avrundet våren 2017, da vedtaket i Stor- 
tinget gjorde det klart hvilke kommuner ville bli omfattet av reformen. 
En sammenlikning av oppfatninger blant innbyggerne i alle kommuner 
i henholdsvis 2015 og 2019 om reformens forventede konsekvenser viste 
påfallende store likheter. Reformprosessen og vedtakene hadde tilsynela- 
tende ikke påvirket hovedtrekkene i folkeopinionen. Men i en utdypende 
analyse har vi fokusert på en mer begrenset gruppe innbyggere, nemlig 
innbyggerne i kommuner som har hatt reformen tett innpå livet helt frem 
til 2020, da deres egen kommune endelig ble slått sammen med en eller 
flere naboer. Vi antok at disse innbyggerne ville ha spesielt gode forut- 
setninger — av flere grunner - for å vurdere de mulige konsekvensene 
av kommunesammenslåing. På undersøkelsestidspunktet hadde de vært 
kjent med hvilke kommuner de skulle slå seg sammen med, i flere år - 
kanskje helt tilbake til 2016 da de fleste intensjonsavtalene om sammen- 
slåing ble undertegnet. De har hatt tilgang til lokale utredninger, de har 
kunnet følge debatten i lokale medier, og de har vært eksponert for den 
nasjonale debatten om reformen i lang tid. Dermed var det grunn til å 
anta at disse innbyggerne hadde spesielt gode forutsetninger for å opptre 

som «den rasjonelle offentlighet» (Page & Shapiro, 1992) gjennom opplyst 
meningsdannelse. 

Vi ble derfor overrasket over beskjedne forskjeller i konsekvensvurde- 
ringer mellom respondenter i kommuner som skulle slå seg sammen, og 
respondenter som kunne ha lagt hele saken bak seg for lengst. Som nevnt 
ovenfor observerte vi heller ikke dramatiske utslag av den fireårige inte- 
rimperioden siden forrige undersøkelse blant respondenter i kommuner 
som hadde vært involvert i reformen gjennom hele perioden. En av de 
mest slående observasjonene var at så mange respondenter - i alle katego- 
rier av kommuner - antok at sammenslåing av egen kommune ikke ville 
ha noen spesielle konsekvenser, verken forbedring eller forverring. 

Dette resultat kan tolkes på flere måter. En mulig tolkning er at inn- 
byggerne viser sviktende evne til å vurdere konsekvenser og danne 
meninger ut fra konsekvensvurderingene. En grunn til dette kan være at 
en del velgere ikke brukte tid på å sette seg inn i de lokale utredningene 
og dermed hadde svakt grunnlag for å vurdere mulige konsekvenser av 
sammenslåing. Men det må tas i betraktning at det uansett kan være kre- 
vende å vurdere konsekvensene av en reform som ennå ikke er iverksatt. 
En annen tolkning er at mange respondenter ikke trodde på regjeringens 
argumenter, og at de fire årene med lokale sammenslåingsprosesser og 
debatt gjorde lite for å endre dette. Men er disse de eneste rimelige tolk- 
ningene? 

En tredje mulig tolkning av den utbredte oppfatningen om at sam- 
menslåingen ikke ville ha noen spesielle konsekvenser, kan finnes ved 
å se nærmere på regjeringens retorikk rundt reformen. Regjeringens 
argumenter om konsekvensene av kommunesammenslåing var litt tve- 
tydige. Regjeringen fremholdt ofte at større kommuner vil gi forbedring, 
for eksempel ved at større fagmiljøer vil «legge til rette for en bedre kva- 
litetsutvikling i de store tjenestene» (Prop. 95 S (2013-2014), s. 44), eller 
ved at «større kommuner kan tilby en større bredde i tilbudet til sine 
innbyggere, som vil være vanskelig å tilby i små kommuner» (Prop. 95 $ 
(2013-2014), s. 32). Regjeringen påpekte imidlertid også at sammenslåing 
kan medføre forverring, for eksempel ved demokratiutfordringer i større 
kommuner (Prop. 95 S (2013-2014), S. 45). 

Men det er også verdt å legge merke til at regjeringens utgangspunkt 
var at kommunesektoren er under økende press, og at sammenslåing er 
ment å motvirke utfordrende utviklingstrekk. For eksempel viste regje- 
ringen til at «bakgrunnen for reformbehovet er økonomiske utfordrin- 
ger, en aldrende befolkning og reduksjon av andelen personer i arbeidsfør 
alder» (Prop. 95 S (2013-2014), s. 141). Slik sett kan målet med reformen 
være like mye å motvirke forverring som å oppnå forbedring. Hvis dette 
perspektivet legges til grunn, kan man tolke en oppfatning om «ingen 
konsekvenser» som en tillitserklæring - altså en tro på at kommune- 
sammenslåing er et effektivt virkemiddel for å motvirke forverring, for 
eksempel som følge av økte krav til kapasitet og spesialisert kompetanse i 
det kommunale tjenesteapparatet. 

Det er rimelig å anta at frivillige kommunesammenslåinger krever 
lokalt politisk lederskap. Kommuner vil neppe velge å slå seg sammen 
med en eller flere naboer dersom lokale folkevalgte ikke har vært villig til 
å gå i front og lede prosessen helt frem til endelig vedtak. Men som tid- 
ligere nevnt antok både ekspertutvalget og selve regjeringen at kommu- 
nesammenslåing kan ha negative effekter på lokaldemokratiet (Prop. 95 $ 
(2013-2014); KMD, 2014a). Når andelen respondenter i 2019 som mener 
at sammenslåing ikke vil ha konsekvenser for mulighetene til å holde seg 
orientert, kontakte lokalpolitikere eller påvirke beslutninger, likevel er 
markant høyere i kommunene som skal slå seg sammen, enn i de øvrige 
kan det tolkes som tillit til at lokale politiske ledere i disse kommunene 
vil klare å motvirke potensiell svekking av lokaldemokratiet som følge 
av sammenslåing. Vi har også sett at de som er tilfreds med lokaldemo- 
kratiet i egen kommune, jevnt over ser lysere på konsekvensene av sam- 
menslåing enn andre respondenter. Kanskje oppslutningen om det lokale 
politiske reformlederskapet øker dersom folk opplever at lokaldemokra- 
tiet fungerer godt, og at deres egne synspunkter blir lyttet til. 

Et svært viktig og nokså originalt bidrag fra analysen er imidlertid at 
vurderingene av regjeringens argumenter ser ut til å avhenge mye av lokal 
kontekst. Som fremhevet tidligere kan kommunesammenslåing aktivi- 
sere lokale interessekonflikter og fordelingsspørsmål som ikke fanges 
opp av regjeringens reformargumenter. Selv om ekspertutvalget kunne 
dokumentere fordelaktige effekter av stigende kommunestørrelse, opp 

til visse grenseverdier, kan den samlede vurderingen av gevinsten ved 
sammenslåing avhenge mye av hvilke kommuner de enkelte kommunene 
faktisk skulle slå seg sammen med. En av forklaringsvariablene som slo 
sterkest ut, var egen kommunes andel av befolkningen i den nye kommu- 
nen. Det er nærliggende å anta at de som ser for seg en fremtid i utkanten 
av den nye kommunen, vurderer konsekvensene av sammenslåing mer 
negativt enn de som forespeiles en tilværelse i sentrum. Som det heter: 
«Where you stand, depends on where you sit» (Allison, 1971, s. 176). Noen 
kan mene at de negative konsekvensene av å miste kommunesentret og 
alle funksjonene som følger med, mer enn oppveier gevinstene som føl- 
ger av økt kommunestørrelse. Men det kan også hende at respondentene 
rett og slett ikke tror på regjeringens argumenter og dermed ikke ser for 
seg positive konsekvenser, uansett. Det er heller ikke sikkert at materielle 
konsekvenser veide tyngst. For innbyggerne i kommunene med lav andel 
av befolkningen i den nye kommunen ville sammenslåing vanligvis bety 
at kommunenavnet og den geografiske avgrensningen man var vant til, 
ble borte. For de av innbyggerne som opplevde en identifikasjon med nav- 
net og grensene, var kanskje de materielle konsekvensene underordnet. 
Flere tegn tyder dessuten på at kommunereformen aktiviserte innbyg- 
gerne politisk i veldig varierende grad, avhengig av deres egen kommunes 
posisjon i den sammenslåtte kommunen. Fra tidligere undersøkelser vet 
vi at valgdeltakelsen ved rådgivende folkeavstemninger varierte med så 
mye som mellom 10 og 78 prosent, og at det var en sterk negativ kor- 
relasjon mellom folketall og deltakelse (Folkestad et al., 2021, s. 222; 
Klausen, 2017, s. 45). I den herværende analysen har vi tilsvarende sett 
at respondenter i kommuner med lav andel av befolkningen i ny kom- 
mune i betydelig mindre grad har svart «ingen konsekvenser» og ofte 
heller har markert en tro på forverring som følge av sammenslåing. Rent 
intuitivt er dette forståelig. For innbyggerne i den største kommunen 
kan sammenslåingen ha blitt oppfattet som en utvidelse og forsterkning 
av egen kommune. I nesten alle tilfellene - 45 av 47 sammenslåinger - 
ble kommunesentret lagt til den største kommunen, og i 29 tilfeller tok 
den nye kommunen navn etter den største av de gamle kommunene. For 
innbyggerne i de mindre kommunene kan sammenslåingen derimot ha 
blitt oppfattet som en nedgradering, ved at både kommunesentret og 

kommunenavnet skulle utgå. En innbygger i Larvik bryr seg kanskje ikke 
så mye om at Lardal blir tilføyd egen kommune, siden lardølene bare vil 
utgjøre rundt 5 prosent av innbyggerne i den sammenslåtte kommunen, 
som dessuten skulle hete Larvik og ha kommunesenter samme sted. For 
lardøler med sterk tilknytning til egen kommune kan situasjonen ha blitt 
oppfattet som mye mer dramatisk. 

Alt i alt er det nærmeste vi kommer en samlet oppsummering av fun- 
nene fra studien, at den illustrerer hvordan politisk meningsdannelse 
påvirkes av omstendighetene: Særtrekk ved velgerne, deres erfaringer og 
situasjonen de står i. De som stemte på et av regjeringspartiene, hadde 
også mest tro på regjeringens argumenter, men etter vår tolkning virker 
det som om dette slo vel så mye ut i en tro på at kommunesammenslå- 
inger ikke ville ha negative konsekvenser, som i en tro på at sammen- 
slåing faktisk ville føre til forbedring. For dem med positive erfaringer 
og oppfatninger om kvaliteten på det kommunale tjenestetilbudet og 
lokaldemokratiets virkemåte ser det ut til at denne mekanismen var spe- 
sielt fremtredende. Likevel var det en omstendighet som ga spesielt store 
utslag, nemlig hvilken stilling ens egen kommune ville få i den nye stor- 
kommunen. 

Abstract: This chapter focuses on voters” opinions regarding political representation 
at the local level. The study analyses voters” attitudes as well as actions. Most voters 
agree that representation reflective of gender and age, and to a somewhat lesser 
degree ethnicity, is important in local government. Most important, however, is the 
representation of various sub-municipal areas. Norwegian local elections are based 
on party lists, but voters may give candidates an extra personal vote. The candidate's 
point of view regarding major issues and political experience are the most important 
factors when voters cast a personal vote. Furthermore, the voters emphasize the 
candidates attachment to a particular geographical part of the municipality, while 
the candidate's ethnicity, gender and age are less relevant. The chapter shows that the 
characteristics of the candidates that the voters cast personal votes for correspond 
to the voters” general attitudes towards gender and geographical representation. 
Attitudes towards the representation of age and ethnicity do not have an impact 
in this regard. In the 2019 local elections, many voters elected representatives to 
the local councils in new, merged municipalities. Voters living in former small 
municipalities that were to be merged with other municipalities paid more attention 
to geographical representation than other voters. 

Introduksjon! 


Det lokale folkestyret i Norge er et representativt demokrati der velgerne 
utpeker noen personer som skal representere dem i kommunestyret og 
treffe beslutninger på deres vegne. I dette kapitlet skal vi se nærmere på 
hva velgerne mener om denne formen for lokalpolitisk representasjon. 
Hva mener velgerne det bør legges vekt på når noen personer skal gis i 
oppgave å representere og bestemme på vegne av dem? Får velgernes syn 
på politisk representasjon konsekvenser for deres stemmegivning? 

I 2019 var det mange velgere som skulle velge representanter til kom- 
munestyrer i nye, sammenslåtte kommuner. Vi vil derfor særlig trekke 
fram den geografiske representasjonens betydning ved dette valget. Hvor 
viktig synes velgerne det er at kommunepolitikerne kommer fra ulike 
deler av kommunen? Hvilken vekt la de på kandidatenes geografiske bak- 
grunn da de bestemte seg for å foreta rettelser på valglisten og gi noen av 
kandidatene en ekstra personstemme? 

Vi vil nærme oss dette fra to synsvinkler: et holdningsperspektiv og 
et handlingsperspektiv. Bakgrunnen er det velkjente fenomenet at de 
handlingene man utfører, ikke alltid samsvarer med de holdningene som 
kommer til uttrykk når man blir spurt (Ajzen & Fishbein, 1977). For å 
kartlegge velgernes holdninger til politisk representasjon har vi spurt 
hvor viktige de synes ulike former for representasjon er. Dette gjelder så 
vel kjønnsmessig som aldersmessig, etnisk, geografisk og partipolitisk 
representasjon. For å undersøke om holdningene også kommer til uttrykk 
i handlinger, skal vi se nærmere på de velgerne som foretok rettelser på 
valglistene. Hvilke kjennetegn ved kandidatene la de vekt på da de ga 
noen av disse en ekstra personstemme? Vi skal også undersøke om det er 
forskjeller i holdninger og handlinger mellom ulike grupper av velgere. 
Dette gjelder blant annet velgere i nye, sammenslåtte kommuner, og vel- 
gere i kommuner som ikke er direkte berørt av kommunesammenslåing. 


1  Entidligere versjon av dette kapittel ble presentert på den 29. Nordiske kommuneforskerkonfe- 
ransen i Göteborg 26.-28. november 2020. Vi vil takke deltakerne for konstruktive kommenta- 
rer og forslag til endringer. 

Politisk representasjon i teori og praksis 


Politisk representasjon er et sentralt tema i sa vel teoretisk som empi- 
risk forskning. Fra «tidenes morgen» er det blitt skrevet bindsterke verk 
om emnet.* Som bakgrunn for vår studie skal vi her peke på noen prin- 
sipielle temaer og problemstillinger innenfor forskningen om politisk 
representasjon. 

En gjenganger i mye av den faglige diskusjonen om politisk represen- 
tasjon er skillet mellom det man kaller deskriptiv og substansiell repre- 
sentasjon (se f.eks. Childs & Lovenduski, 2013). Merkelappen deskriptiv 
representasjon viser til ulike egenskaper eller sosiodemografiske kjenne- 
tegn ved velgere og representanter. Alder og kjønn, utdanning, inntekt og 
geografisk og etnisk bakgrunn er kjennetegnene som ofte trekkes fram. 
Deskriptiv representasjon vil si at det er et samsvar mellom de kjenneteg- 
nene som tilskrives henholdsvis velgerne og deres representanter. Sub- 
stansiell representasjon, som man også kan kalle meningsrepresentasjon, 
har å gjøre med de interessene som representantene forsøker å fremme på 
vegne av velgerne. Det kan dreie seg om håndfaste materielle interesser, 
men også om holdninger til konkrete politiske saker eller spørsmål av 
ideologisk og verdimessig art. 

I et demokratisk system mener noen at både den deskriptive og den 
substansielle representativiteten bør være høy, det vil si at representan- 
ter og velgere deler viktige egenskaper, politiske interesser og holdninger. 
Noen fremhever i den sammenheng at deskriptive kjennetegn knyttet til 
en kandidats sosiodemografiske bakgrunn er viktige fordi de påvirker 
kandidatenes erfaringer, interesser og synspunkter (Skjeie, 2014; Bjørk- 
lund & Segaard, 2017b; Arnesen, 2020). Deskriptiv representasjon kan 
underbygge den demokratiske legitimiteten. Når velgerne «gjenkjenner 
seg selv» i de folkevalgte, er det lettere å akseptere og støtte politikerne 
og deres beslutninger (Arnesen & Peters, 2018; Heath, 2016; Mansbridge, 
1999). 

Andre setter spørsmålstegn ved betydningen av deskriptiv representa- 
sjon, og hevder at det er holdningene og standpunktene i konkrete saker 


2 For utdyping, se for eksempel den klassiske studien til Hanna Pitkin (1972) eller den korte, men 
innholdsrike oversikten til Jens A. Christophersen (1969). 

som kommunestyret skal treffe vedtak om, som er viktigst. Da er det ikke 
så viktig om kommunestyrets medlemmer «gjenspeiler» velgermassen i 
kommunen. Det er viktigere å velge ut noen særlig dyktige personer til 
å treffe vedtak i det som kan være ganske kompliserte saker. Represen- 
tantene oppfattes da som tillitskvinner og -menn som vi kan stole på, og 
som vi kan overlate beslutningene til. Dette fordi de er særlig kompetente 
personer som kan treffe bedre beslutninger enn vi selv er i stand til (jf. 
Rommetvedt, 1994). 

Det norske politiske systemet legger til grunn at representantene skal 
være tillitsvalgte personer som vurderer sakene på grunnlag av sin kom- 
petanse og folkets felles beste. Kommunestyrets medlemmer er ikke dele- 
gater som møter med et bundet mandat for å ivareta særskilte gruppers 
interesser. Her må det imidlertid legges til at etableringen av de politiske 
partiene kan sies å være et brudd med denne representasjonsteorien. 
Partiene representerer ulike ideologier og politiske interesser, og valg- 
programmene legger mer eller mindre klare føringer på hva kandidatene 
skal gjøre dersom de blir valgt. Kandidater som stiller til valg på et par- 
tis valgliste, representerer først og fremst dette partiet. De enkeltperso- 
nene som blir valgt inn i kommunestyret, er partirepresentanter, mens 
det er det samlede kommunestyret som kan sies å representere folket 
som helhet. De som velges inn i kommunestyret, beholder imidlertid sin 
plass der, selv om de skulle melde seg ut av det partiet de ble valgt for å 
representere. 

Ikke bare teoretisk, men også i empirisk forskning - og i politisk 
praksis - er det mye oppmerksomhet omkring politisk representasjon. 
Dette gjelder både fra myndighetenes og fra ulike interesseorganisasjo- 
ners side. Det er gjennomført ulike tiltak og kampanjer for å bedre den 
deskriptive representasjonen med hensyn til både kjønn, alder og etni- 
sitet, og flere forskningsprosjekter har undersøkt hvordan disse har vir- 
ket (se bl.a. Halsaa, 2019; Ødegård et al., 2020; Segaard & Saglie, 2019; 
Bjørklund & Segaard, 2017a). De fleste partiene legger også stor vekt på 
ulike former for deskriptiv representativitet når de setter opp sine valg- 
lister. Dette omfatter blant annet formelle eller uformelle regler for å sikre 
god kjønnsrepresentasjon på listene. Mangfold og bredde med hensyn til 
ulike kandidatkjennetegn kan begrunnes både prinsipielt og valgtaktisk. 

Til tross for dette er noen grupper - som kvinner, unge, eldre og per- 
soner med ikke-norsk minoritetsbakgrunn - fortsatt underrepresentert 
i lokalpolitikken. Det er imidlertid nyanser i det generelle bildet. Blant 
annet så man etter valget i 2015 at kvinner, særlig unge kvinner, ble 
bedre representert i store enn i små kommuner. (Segaard & Saglie, 2020; 
se også Bjørklund & Segaard, 2017b). Når det gjelder folkevalgte med 
ikke-norsk minoritetsbakgrunn, viser forskningen en generell under- 
representasjon, men også solid representasjon i en del kommuner der 
minoritetsbefolkningen er tallrik (Bjørklund & Bergh, 2013, s. 157; se 
også Kleven, 2017). 

En faktor som ofte trekkes fram for å forklare deskriptiv under- og 
overrepresentasjon, er valgordningen med velgernes mulighet til å gi 
ekstra personstemmer ved lokalvalg. Kvinnelige kandidater taper gjerne 
på velgernes rettelser på valglistene, mens minoritetskandidater i kom- 
muner med stor minoritetsandel ofte vinner (Bjørklund & Bergh, 2013; 
Segaard & Saglie, 2020). Tidligere forskning har imidlertid også vist at 
kandidatenes kjønn, alder og etniske tilhørighet ikke har så mye å si 
for personstemmegivningen. Det som har størst betydning, er kandi- 
datenes standpunkt i sentrale saker, velgernes personlige kjennskap til 
kandidatene og kandidatenes politiske erfaring og opptreden i mediene 
(Christensen et al., 2008, s. 29). Den makten velgerne er gitt gjennom valg- 
ordningen, har stor betydning for personsammensetningen i kommune- 
styrene. Det gjør det ekstra relevant å sette søkelys på deres holdninger 
til politisk representasjon. 

Den geografiske dimensjonen og forholdet mellom sentrum og periferi 
har lenge vært en sentral konfliktlinje i norsk politikk. Forskningen om 
dette har særlig dreid seg om det rikspolitiske planet (se f.eks. Rokkan, 
1967; Valen, 1981; Rommetvedt, 2003). Geografisk representasjon innad 
i kommunene har i mindre grad vært et forskningstema, kanskje fordi 
det (i motsetning til for kjønn, alder og landbakgrunn) ikke finnes lands- 
dekkende statistikk som belyser dette. Ved lokalvalget i 2019 ble denne 
dimensjonen aktualisert på en ny og lokal måte, særlig da det skulle 
velges kommunestyrer i nye, sammenslåtte kommuner. I mange tilfel- 
ler ble mindre og til dels mer perifere kommuner slått sammen med en 
større sentral kommune. Mange fryktet nok at de mindre kommunene 

kunne bli «overkjørt» av den store sentrale kommunen når disse ble slått 
sammen (se bl.a. kapittel 6). I dette kapitlet vil vi undersøke om det fak- 
tisk er slik at velgere som er direkte berørt av kommunesammenslåing, 
legger mer vekt på geografi enn andre velgere når det gjelder representa- 
sjon og personstemmegivning. 


Politisk representasjon slik velgerne ser det 


I vår undersøkelse av velgernes syn på politisk representasjon legger vi 
som nevnt til grunn to perspektiver: ett med vekt på generelle holdninger 
og ett med vekt på faktiske handlinger. Holdningsperspektivet er kartlagt 
ved hjelp av spørsmål om hvor enige velgerne er i viktigheten av at ulike 
befolkningsgrupper blir representert i kommunestyret, mens handlings- 
perspektivet ligger til grunn for spørsmål om hvilke kjennetegn ved de 
politiske kandidatene velgerne la vekt på da de foretok rettelser på valg- 
listen. Men først skal vi ta et innledende blikk på velgernes syn på parti- 
representasjon. 


Partirepresentasjon 

Det er partiene som utarbeider valgprogrammene og velger ut de kandi- 
datene som skal stå på valglistene. Selv om det også stilles lokale og andre 
lister ved kommunevalg, er det først og fremst partirepresentasjonen som 
sikres gjennom valgordningen. For å få et innblikk i hva velgerne synes 
om partirepresentasjonen, ble det i Lokalvalgundersøkelsen 2019 stilt føl- 
gende spørsmål: 


Hvor stor betydning har det for deg personlig hvilket parti eller hvilke partier som 


har flertall i kommunestyret? 


Totalt fordelte svarene seg slik: 32 prosent svarte at partirepresenta- 
sjonen i kommunestyret er av «stor betydning», 48 prosent sa «en viss 
betydning», og 20 prosent sa «liten/ingen betydning». Som vi ser av 
figur 7.1, er det imidlertid ganske store variasjoner mellom noen av 
partienes velgere. Mens halvparten av Rødts velgere mente at kom- 
munestyreflertallets partisammensetning hadde stor betydning for 

dem, sa bare 24 prosent av Venstre-velgerne det samme. Også blant 
dem som stemte på Folkeaksjonen nei til mer bompenger (FNB) og 
andre bompengelister, finner vi relativt få (27 prosent) som mente at 
partiflertallet i kommunestyret har stor betydning. Dette har nok sam- 
menheng med at disse velgerne var mer opptatt av bompengesaken enn 
av parti. Figur 7.1 viser også at det med unntak av Rødts velgere er 
vanligst å mene at det bare har en viss betydning hvilke partier som 
har flertall i kommunestyret. Det er imidlertid ganske få velgere som 
mener at partisammensetningen i kommunestyret har liten eller ingen 

Mil Stor betydning HU En viss betydning Hi Liten/ingen betydning 


Figur 7.1. De ulike partivelgernes syn på betydningen av hvilke partier som har flertall i 
kommunestyret (prosent av hvert partis velgere) 


Analysen er vektet. Uvektet N: Rødt = 139, SV = 252, Ap = 784, Sp = 559, MDG = 222, KrF = 126, V = 126, 
H = 625, Frp = 223, bompengelister = 56. 


Partiene er på mange måter navet i det politiske systemet. Det er derfor 
ikke særlig overraskende at partiflertallet i kommunestyret er viktig for 
mange velgere. Men lokalpolitikken handler ikke bare om partipolitikk. 
Andre former for representasjon kan også være viktige og gå mer eller 
mindre på tvers av partihensyn. I fortsettelsen skal vi se nærmere på vel- 
gernes syn på andre former for representasjon. 


- 

Holdningsperspektivet: ulike former for deskriptiv 
representasjon 


Både den akademiske og den mer generelle offentlige debatten om 
deskriptiv representasjon handler ofte om kjønn, alder og etnisitet, mens 
geografisk tilhørighet innenfor kommunen er mindre fremme i akade- 
misk debatt. Hvor i kommunen kandidatene kommer fra, er derimot 
ofte et lokalpolitisk stridstema som ble ytterligere aktualisert i 2019 etter 
kommunereformen. For å belyse velgernes holdninger til ulike former for 
deskriptiv representasjon ble deltakerne i valgundersøkelsen derfor bedt 
om å ta stilling til følgende utsagn: 


Hvor enig eller uenig er du i følgende påstander? 

1) Det er viktig at fordelingen av menn og kvinner blant kommunepolitikere lik- 
ner fordelingen blant velgerne. 

2) Det er viktig at aldersfordelingen i kommunestyret stort sett er den samme som 
blant velgerne. 

3) Det er viktig at kommunepolitikernes etniske bakgrunn likner fordelingen 
blant velgerne. 

4) Det er viktig at kommunepolitikerne kommer fra ulike geografiske deler av 


kommunen. 


Følgende svaralternativer ble oppgitt: «helt enig», «nokså enig», «ver- 
ken enig eller uenig», «nokså uenig» og «helt uenig». Svarene framgår 
av figur 7.2, der de forholdene det ble spurt om, er gitt merkelappene 
1) kjønnsrepresentasjon, 2) aldersrepresentasjon, 3) etnisk representasjon 
og 4) geografisk representasjon. Den oppmerksomme leser vil se at det er 
litt forskjellige formuleringer i disse utsagnene. Forskjellene i de tre første 
utsagnene er minimale, og vi tror ikke disse har noen betydning for vel- 
gernes svar. Formuleringen i det siste utsagnet om geografisk represen- 
tasjon er litt annerledes, ettersom det ikke er stilt krav om at fordelingen 
i kommunestyret skal likne den blant velgerne. Dette har sammenheng 
med at den geografiske representasjonen er stedsorientert, mens kjønn, 
alder og etnisitet gjelder personkjennetegn. I norsk politikk er det tradi- 
sjon for en viss overrepresentasjon av utkantdistriktene, mens det ikke 
er noen slik tradisjon for overrepresentasjon med hensyn til kjønn, alder 

og etnisitet.3 Forskjellene mellom formuleringene i utsagn 1-3 på den ene 
siden og utsagn 4 på den andre tar høyde for dette, men er også noe man 
bør ha i mente når resultatene tolkes. 


Kjønnsrepresentasj 


Aldersrepresentasj 


Etnisk representasj 


Geografisk representasj 


El Helt enig Nokså enig Hl Verken-eller El Nokså uenig Hi Helt uenig 


Figur 7.2. Velgernes oppfatning av ulike representasjonstypers viktighet (prosent av velgerne) 
Analysen er vektet. Uvektet N: geografi = 3781, etnisitet = 3778, alder = 3788, kjønn = 3788. 


Figur 7.2 viser at mange flere velgere sier seg enige enn uenige i at deskriptiv 
representasjon er viktig. Dette gjelder alle de fire representasjonstypene. 
Mellom en femdel og en snau tredel ga uttrykk for at de ikke har noen 
sterk mening om dette («verken-eller»). Flesteparten av velgerne ønsker 
med andre ord at kommunestyret skal avspeile befolkningssammenset- 
ningen med hensyn til personlige egenskaper som kjønn, alder og etni- 
sitet, og at ulike geografiske deler av kommunen bør være representert. 
Det kan ikke utelukkes å være en viss tendens til «politisk korrekthet» i 
svarene, men vi ser også at det er interessante forskjeller i vurderingene. 
Det er klart flest velgere (til sammen 72 prosent) som mener at geografisk 
representasjon med kommunepolitikere fra ulike deler av kommunen er 
viktig, mens det er en betydelig mindre andel (50 prosent) som svarer at 
etnisk representasjon er viktig. I en mellomkategori finner vi kjønns- og 
aldersrepresentasjon (58-59 prosent). Her bør det imidlertid bemerkes at 


3 — Ved stortingsvalg får Finnmark ett mandat mer enn fylket skulle ha hatt dersom man bare la 
innbyggertallet til grunn. Dette på grunn av den såkalte arealfaktoren i valgordningen, som tar 
hensyn til de store avstandene i fylket. 

spørsmålet om geografi, kjønn og alder er aktuelt i alle norske kommu- 
ner, mens spørsmålet om etnisitet er mindre aktuelt i kommuner med få 
innbyggere med innvandrerbakgrunn. 

Vi ser at de ulike formene for representasjon tillegges noe forskjellig 
vekt. Det neste spørsmålet blir da om det er variasjoner i disse vurde- 
ringene mellom ulike velgergrupper. Dette belyses i tabell 7.1, der vi har 
slått sammen «helt enig» og «nokså enig». Svarkategoriene «verken- 
eller», «helt uenig» og «nokså uenig» er utelatt i tabellen. I denne tabel- 
len betraktes velgernes syn på de ulike formene for representasjon som 
avhengige variabler, mens de egenskapene som er oppgitt i kolonnene til 
venstre, er uavhengige variabler som kan tenkes å påvirke velgernes hold- 
ninger til ulike representasjonsformer. Dette dreier seg dels om kjenne- 
tegn ved velgerne som individer, dels om kjennetegn ved de kommunene 
der velgerne hører hjemme, og dels om velgernes partipreferanser (blant 
dem som stemte). 

Det mest påfallende resultatet i tabell 7.1 er den geografiske represen- 
tasjonens betydning. I nesten samtlige velgergrupper er det flest som er 
enige i at det er viktig at kommunepolitikere kommer fra ulike deler av 
kommunen. Det eneste unntaket er SV-velgerne, som legger omtrent like 
stor vekt på kjønn og geografi. Kommunepolitikernes etniske bakgrunn 
tillegges minst vekt i nesten samtlige velgergrupper. Her skiller SV- 
velgerne seg imidlertid ut med litt mer vekt på etnisk representativitet 
enn på aldersrepresentativitet. Også Venstre-velgerne skiller seg litt ut 
ved å legge omtrent like stor vekt på kjønn, alder og etnisk bakgrunn. 
Det er FNB og andre bompengelisters velgere som legger minst vekt på 
alle de fire representasjonstypene.* Dette har nok sammenheng med at 
disse velgernes stemmegivning var basert på en bestemt sak, nemlig mot- 
standen mot bompenger. Ellers ser vi i tabell 7.1 at kvinner, eldre og høyt 
utdannede velgere i større grad enn andre har en tendens til å mene at alle 
representasjonsformene er viktige. Kvinner er oftere enige i at kjønnsre- 
presentativitet er viktig, enn det mennene er. Eldre velgere (67 år eller 
eldre) er mer opptatt av aldersrepresentasjon enn yngre velgere (18-34 år). 


4 Forskjellene mellom bompengelister og henholdsvis Frp og Høyre er ikke statistisk signifikante. 
I analysene er statistisk signifikanttesting gjennomgående gjort på femprosentnivå og ved hjelp 
av programmet Zigne. 

Tabell 7.1. Andel som er helt eller nokså enige i at ulike representasjonsformer er viktige - etter 
ulike bakgrunnskjennetegn (prosent) 


Kjønns- Alders- Etnisk Geografisk  Uvektet N 
representa- representa- representa- representa- 
sjon sjon sjon sjon 
Totalt 58 59 50 72 3778-3781 
Kjønn Mann 54 56 49 70 1965-1970 
Kvinne 62 62 51 75 1812-1819 
Alder 18-34 år 49 49 44 59 896-899 
35-66 år 58 59 51 74 2189-2194 
67+ år 70 75 57 83 692-697 
Utdanning Ingen/ 54 54 46 63 617-622 
grunnskole 
Videregående 55 57 47 74 1518-1524 
skole 
Universitet/ 64 66 56 76 1593-1596 
høyskole 
Lokal Liten/ingen 60 58 49 65 660-661 
steds- : Verken-eller 56 58 49 69 1060-1063 
Miya jan 59 61 52 77 2010-2013 
sterk 
Kommune- Sammenslått SV 60 47 79 373-374 
type liten 
(bosted) (Ikke- 56 59 49 74 1007-1011 
sammenslått 
liten 
Sammenslått 59 57 49 72 273-275 
mellomstor 
Ikke- 57 61 50 74 653-657 
sammenslått 
mellomstor 
Sammenslått 55 58 49 71 526-530 
stor 
Ikke- 61 60 53 69 943-944 
sammenslått 
stor 
Parti Rødt 67 69 57 84 128-130 
SV 80 72 76 79 233-234 
Ap 67 65 55 77 730-733 
Sp 56 59 46 82 530-533 
MDG 61 66 59 72 196-198 
KrF 58 67 50 86 119 
V 61 63 65 75 110-111 
H 52 58 39 69 580-585 
Frp 49 52 41 69 203-206 
Bompengelister 35 48 31 54 51-52 


Analysen er vektet. 


181 


KAPITTEL 7 


Videre ser vi at kvinner og eldre generelt er mer enige i at representasjon 
basert på alder og geografi er viktig, enn det menn og unge er. De eldste 
legger i tillegg også større vekt på etnisitet. Vi ser videre at velgere med 
universitets- og høyskoleutdanning legger mer vekt på både kjønn, alder, 
etnisitet og geografi, enn velgere som bare har grunnskoleutdanning. De 
forskjellene som vi her har kommentert med hensyn til kjønn, alder og 
utdanning, er alle statistisk signifikante. 

Ved valget i 2019 var det nærliggende å anta at kommunesammenslåin- 
gen og velgernes tilknytning til ulike deler av kommunen (bygd eller bydel) 
har påvirket vurderingene av de ulike formene for representasjon, særlig 
den geografiske. Tabell 7.1 viser også svarfordelingene for velgere som opp- 
lever ulik grad av lokal stedstilknytning basert på følgende spørsmål: 


Folk kan oppleve ulike grader av tilknytning til forskjellige geografiske områder. 
Hvor vil du plassere deg selv på en skala fra 1 til 5, der 1 står for «ingen tilknyt- 


ning», og 5 står for «svært sterk tilknytning» til følgende områder? 


Deretter ble respondentene bedt om å angi sin tilknytning til «den byde- 
len eller bygda der du bor». I tabell 7.1 omfatter gruppen «liten/ingen 
tilknytning» svarkategoriene 1 og 2, «verken-eller» omfatter kategori 3, 
mens «sterk / svært sterk tilknytning» gjelder kategoriene 4 og 5. 

Opplevelsen av lokal stedstilknytning innenfor kommunen har ikke 
noen statistisk signifikant betydning for den vekten velgerne legger på 
representativitet basert på kjønn, alder eller etnisk bakgrunn. Følelsen av 
tilknytning til bydelen eller bygda man bor i, gir derimot et klart utslag 
i synet på geografisk representasjon. Velgere med sterk eller svært sterk 
tilknytning til bydelen eller bygda, er oftere enige i at det er viktig at kom- 
munepolitikerne kommer fra ulike deler av kommunen (77 prosent), enn 
dem som opplever liten eller ingen slik tilknytning (65 prosent). Forskjel- 
lene mellom disse tre gruppene med ulik opplevd lokal tilknytning er 
alle statistisk signifikante. Det er imidlertid verdt å merke seg at det er et 
klart flertall i alle disse velgergruppene, uansett opplevelse av lokal steds- 
tilknytning, som mener at en slik geografisk representasjon er viktig. 

I tabell 7.1 har vi også delt velgerne inn i seks forskjellige grupper avhen- 
gig av kommunestørrelse, og ut fra om de tilhører en kommune som er blitt 
slått sammen med andre kommuner, eller ikke. Det er kommunestørrelsen 


182 


HVEM SKAL BESTEMME FOR OSS? 


før eventuell sammenslåing som er lagt til grunn for skillet mellom små 
(inntil 10 000 innbyggere), mellomstore (10 001-30 000 innbyggere) og 
store (mer enn 30 000 innbyggere) kommuner. Det er som nevnt nær- 
liggende å anta at særlig velgere bosatt i små, sammenslåtte kommuner 
vil legge stor vekt på geografisk representasjon, slik at interessene deres 
ikke blir «overkjørt» av større tidligere kommuner som inngår i de nye 
sammenslåtte kommunene. Tabell 7.1 viser at flertallet av velgerne i alle 
kommunegruppene er enig i at geografisk representasjon er viktig, men 
bekrefter samtidig også at det er i de minste sammenslåtte kommunene 
aller flest velgere mener at kommunepolitikerne bør komme fra ulike deler 
av kommunen (79 prosent). Denne andelen er statistisk signifikant høyere 
enn tilsvarende andel i små, ikke-sammenslåtte kommuner (74 prosent). 
Det er i de største kommunene som ikke er direkte berørt av kommune- 
sammenslåing, vi finner den minste andelen, 69 prosent, som er enig i at 
geografisk representasjon er viktig. Forskjellene mellom sammenslåtte og 
ikke-sammenslåtte store og mellom mellomstore kommuner er ikke sta- 
tistisk signifikante. Det er med andre ord bare blant velgerne i de minste 
kommunene at kommunereformen ser ut til å ha noen særlig betydning 
for synet på lokal geografisk representasjon. Det er nok disse som er mest 
redde for å miste innflytelse ved en sammenslåing med større kommuner. 

Tabell 7.1 viser videre at det gjennomgående er små forskjeller mel- 
lom kommunetypene når det gjelder velgernes vurderinger av de andre 
representasjonsformene, kjønn, alder og etnisitet. Dette er kanskje ikke 
så overraskende, siden disse ikke berører skillelinjer som ble «aktivisert» 
av kommunereformen. Når det er sagt, er det likevel interessant å notere 
seg at den andelen som mener at det er viktig at fordelingen av menn og 
kvinner blant kommunepolitikerne likner fordelingen blant velgerne, er 
statistisk signifikant større i store, ikke-sammenslåtte kommuner (61 pro- 
sent) enn i store sammenslåtte kommuner (55 prosent). Det kan tyde på at 
velgere bosatt i en stor sammenslått kommune tilsidesetter hensynet til 
kandidatens kjønn i større grad enn velgere i en stor kommune som ikke 
er sammenslått. 

Variasjonene mellom ulike velgergrupper gir en pekepinn om hvilken 
effekt ulike kjennetegn ved velgerne og deres bostedskommuner kan ha 
på den vekten de legger på ulike former for representasjon. Spørsmålet 

som da melder seg, er om holdningene gir seg utslag i faktisk handling, 
det vil si ved personstemmegivningen. 


Handlingsperspektivet: personstemmegivning 

Et handlingsperspektiv på politiske valg omfatter flere elementer. Skal jeg 
dra til valglokalet for å avgi stemme? Hvilket partis liste skal jeg legge i 
valgurnen? Og før man kommer ut av avlukket: Skal jeg foreta rettelser 
på partilisten og gi noen kandidater en ekstra stemme (kumulering) eller 
føre opp kandidater fra andre partier (gi «slengerstemmer»)? De to første 
spørsmålene belyses i kapittel 2 og 4, mens vi her skal se nærmere på det 
sistnevnte. Vi skal undersøke om ulike velgergrupper foretok rettelser på 
valglistene, og hvilke forhold de i så fall la til grunn da de ga noen av kan- 
didatene en ekstra personstemme. 

Deltakerne i velgerundersøkelsen ble først stilt spørsmål om hvorvidt 
de hadde gitt personstemme til en eller flere kandidater, og deretter om 
de hadde ført opp kandidater fra andre lister. De som svarte ja på ett av 
disse spørsmålene (nesten halvparten av de spurte), ble deretter bedt om 
å ta stilling til følgende spørsmål: 


Det kan være mange grunner til at man gir personstemmer. Hvilken rolle spilte 


følgende grunner til at du ga personstemme ved kommunevalget? 


Respondentene ble så bedt om å vurdere ti forskjellige grunner relatert til 
egenskaper ved kandidaten, og om å angi om disse spilte en stor rolle, en 
viss rolle eller ingen rolle da de ga personstemmer: 


1) Sosiodemografiske kjennetegn: kandidatens kjønn, alder og etnisk 
bakgrunn. 

2) Yrkesstatus: kandidatens yrkesbakgrunn. 

3) Holdning og kompetanse: kandidatens standpunkt i viktige spørs- 
mål, politiske erfaring og opptreden i mediene. 

4) Lokal forankring og kjennskap: personlig kjennskap til kandidaten, 
kandidatens tilknytning til en bestemt del av kommunen og om kan- 
didaten er aktiv i det lokale foreningslivet. 

Dette er forhåndsdefinerte begrunnelser som også er blitt brukt i tid- 
ligere lokalvalgundersøkelser, og som avspeiler sentrale funn i represen- 
tasjonslitteraturen (se f.eks. Christensen et al., 2008; Segaard & Saglie, 
2020). 

I figur 7.3 ser vi hvilken rolle ulike kjennetegn ved kandidatene spilte 
for velgernes personstemmegivning. 

Figur 7.3. Andel velgere som angir at følgende grunner spilte en stor, en viss eller ingen rolle for 
sin personstemme (prosent) 


Analysen er vektet. Uvektet N: 1705-1717. 


Selv om flere forhold virker inn når velgeren gir personstemmer, er det 
er særlig kandidatens politiske holdninger og erfaring som er viktig i 
denne sammenhengen. Kandidatens sosiodemografiske kjennetegn og 
yrkesbakgrunn er minst viktig, mens kandidatens lokale forankring og 
velgernes personlige kjennskap til kandidaten havner i en mellomkate- 
gori sammen med kandidatens medieopptreden. Hele 83 prosent av de 
spurte sa at kandidatens standpunkt i viktige saker spilte en stor eller en 
viss rolle da de ga personstemmer til noen av kandidatene, mens 73 pro- 
sent sa det samme om kandidatens politiske erfaring. Et klart flertall 
(60-80 prosent) svarte at kandidatens etniske bakgrunn, kjønn, alder eller 

yrkesbakgrunn ikke spilte noen rolle for deres personstemmegivning. 
Velgerne ser med andre ord ut til å legge mindre vekt på slike sosiodemo- 
grafiske kjennetegn, enn det partiene gjør i sine nominasjonsprosesser. 

Dette virker kanskje ikke umiddelbart i tråd med det vi fant da vi så 
på velgernes holdninger til ulike former for deskriptiv representasjon. 
Figur 7.2 viste at det var større andeler av de spurte som sa seg enige i at 
de ulike formene for deskriptiv representasjon er viktige. Noen vil kan- 
skje tolke denne uoverensstemmelsen som en «avstand mellom liv og 
lære», men den kan også skyldes andre forhold, for eksempel at partienes 
lister er ganske balanserte (se kapittel 8), slik at velgerne ikke ser noe stort 
behov for å gjøre endringer. 

For å grave litt mer i dette kan vi i tabell 7.2 og tabell 7.3 se nærmere på 
svarene i ulike velgergrupper. 

Vi skal først se nærmere på den andelen av de ulike velgergruppene 
som foretok rettelser på listene og ga personstemmer til noen av kandi- 
datene. Denne framgår av tallkolonnen lengst til venstre i tabell 7.2 og 
tabell 7.3. Totalt var det 46 prosent av velgerne som oppga at de hadde 
gitt personstemmer under kommunestyrevalget (kumulering eller slen- 
gerstemmer). Det ser ikke ut til at velgernes kjønn eller utdanning spilte 
noen særlig rolle for om man ga personstemmer, mens velgernes alder og 
bostedskommune ser ut til å ha hatt ganske stor betydning. 

Når det gjelder alder, skulle man kanskje tro at det ville være eldre 
velgere med langvarig og god kjennskap til lokalpolitikken som oftest ga 
personstemmer. Tabell 7.3 viser imidlertid motsatt tendens. Hele 54 pro- 
sent av de yngste velgerne ga personstemmer, mens det var bare 31 prosent 
av de eldste velgerne som foretok rettelser på listene. Generelt er det blitt 
mer vanlig å gi personstemmer (se kapittel 2), men samtidig er det en 
markant endring i forhold til tidligere lokalvalg, ved at personstemme- 
givningen i 2019 var mest utbredt blant yngre velgere (jf. Mjelde & Saglie, 
2017, s. 32). Dette kan kanskje ses i sammenheng med en personifisering 
av valgkampen gjennom kandidatenes bruk av sosiale medier, som muli- 
gens appellerer mest til unge velgere (se kapittel 5; Segaard, 2015; Karlsen, 
2017). Vi ser ellers at velgere med sterk tilknytning til deler av kommunen 
ga personstemmer noe oftere enn dem med liten eller ingen slik tilknyt- 
ning. 

Som i tabell 7.1 er kommunetypene i tabell 7.2 basert på to forhold 
som kan ha påvirket personstemmegivningen. Når det gjelder kommu- 
nestørrelse, har tidligere undersøkelser vist at det er en større andel av 
velgerne i små kommuner enn i store som gir personstemmer. De store 
kommunene (i hvert fall Oslo) har imidlertid tatt innpå de små i så måte 
(Bjørklund, 2017, s. 305). I tillegg tar vi også hensyn til om velgernes 
bostedskommune er blitt slått sammen eller ikke med andre kommu- 
ner. Tabellen viser at både kommunestørrelse og kommunesammenslå- 
ing har betydning. Ytterpunktene er på den ene siden små, sammenslåtte 
kommuner, der hele 62 prosent av velgerne ga personstemmer, og på den 
andre siden store, ikke sammenslåtte kommuner, der bare 39 prosent ga 
personstemmer. I tråd med tidligere forskning (Bjørklund, 2017, s. 315) 
ser det her ut til at kommunestørrelsen har størst effekt med henholds- 
vis 62 og 55 prosent som ga personstemmer i små kommuner, og hen- 
holdsvis 45 og 39 prosent i store kommuner. Dette tilsvarer differanser 
på henholdsvis 17 og 16 prosentpoeng som er statistisk signifikante. Sam- 
menlikner vi sammenslåtte og ikke-sammenslåtte kommuner innen- 
for hver størrelseskategori, finner vi differanser på henholdsvis 7, 2 og 
6 prosentpoeng. 

Prosenttallene i de resterende tallkolonnene i tabell 7.2 er beregnet på 
grunnlag av de respondentene som oppga at de hadde gitt personstem- 
mer. Vi ser at kandidatens kjønn spilte en noe større rolle for de kvinnelige 
velgerne enn for de mannlige. Det samme gjelder kandidatens tilknyt- 
ning til en bestemt del av kommunen. Blant både kvinner og menn var 
det flest som oppga at det var kandidatens standpunkt i bestemte saker 
som betydde mest for personstemmegivningen. Dette gjelder også uav- 
hengig av velgerens alder og utdanning. Det er imidlertid verdt å merke 
seg at velgere med lav utdanning la mer vekt på kandidatens standpunkt 
i viktige saker enn velgerne i de to andre utdanningsgruppene. Når det 
gjelder alder, var det flest eldre velgerne som mente at kandidatens stand- 
punkt, kandidatens politiske erfaring og personlig kjennskap til kandi- 
daten spilte en stor rolle da de ga personstemmer. Velgere med høyere 
utdanning la noe mer vekt på personlig kjennskap enn velgere med lavere 
utdanning. Velgere med sterk tilknytning til den bydelen eller bygda der 
de bor, la større vekt på kandidatenes tilknytning til en bestemt del av 

kommunen enn velgere uten en slik tilknytning. Den samme tendensen, 
men i noe svakere grad, gjelder også kandidatens politiske erfaring. 

Når det gjelder kandidatens tilknytning til en bestemt del av kommu- 
nen som grunn for personstemmegivning, finner vi flere interessante 
variasjoner. Både i små og mellomstore sammenslåtte kommuner betyr 
denne geografiske faktoren mest for personstemmegivningen, mens vel- 
gere i de andre kommunetypene legger noe mer vekt på kandidatens 
standpunkt i bestemte saker. Videre ser vi at i både små og mellomstore 
kommuner betyr kandidatens tilknytning til en bestemt del av kommu- 
nen mer i sammenslåtte kommuner enn i ikke-sammenslåtte kommuner. 
I de store kommunene finner vi i så måte ikke noen forskjell av betyd- 
ning mellom sammenslåtte og ikke-sammenslåtte kommuner. Kandi- 
datens tilknytning til en bestemt del av kommunen betydde altså mest 
for personstemmegivningen i små, sammenslåtte kommuner (51 prosent 
svarte «stor rolle») og minst i store, ikke-sammenslåtte kommuner 
(27 prosent). 

Tabell 7.3 viser at det er noen variasjoner i personstemmegivningen 
mellom de ulike partienes velgere. Ytterpunktene er Kristelig Folkeparti 
og Senterpartiet på den ene siden og Miljøpartiet de Grønne på den andre. 
Henholdsvis 58 og 55 prosent av KrF- og Sp-velgerne ga personstemmer, 
mens bare 34 prosent av MDG-velgerne foretok rettelser på valglisten. Vi 
ser også at det for samtlige partier er kandidatens standpunkt i viktige 
saker som topper listen over forhold som spilte en stor rolle for person- 
stemmegivningen. I de fleste tilfellene er denne «seieren» for kandidatens 
standpunkt ganske klar, men for KrF- og Venstre-velgerne deles første- 
plassen med personlig kjennskap til kandidaten. I nesten samtlige partier 
ser vi også at det var færrest velgere som tilla de sosiodemografiske kjen- 
netegnene en stor rolle da de ga personstemmer. SV og Rødt skiller seg 
imidlertid litt ut her. 

Når det gjelder den rollen som kandidatens tilknytning til en bestemt 
del av kommunene spilte ved personstemmegivningen, ser vi at særlig 
Sp-velgerne har svart at kandidatens lokale tilknytning spilte en stor rolle 
(41 prosent). Videre finner vi at kandidatens tilknytning til en bestemt del 
av kommunen betydde minst for bompengelistenes velgere (17 prosent 
svarte «stor rolle»). 

Fra holdning til handling 

Når vi skal se nærmere på forholdet mellom holdninger og handlinger, 
betrakter vi det første spørsmålssettet om holdninger til ulike former 
for representasjon som uavhengige variabler, og det andre spørsmålsset- 
tet med grunner som tillegges vekt ved personstemmegivningen, som 
avhengige variabler. Vi legger med andre ord til grunn at det er holdnin- 
gene som forklarer handlingen. Her bør det imidlertid legges til at for- 
holdet mellom holdninger og handlinger lenge har vært et omdiskutert 
spørsmål (se f.eks. Ajzen & Fishbein, 1977). 

Vi skal først se nærmere på om de velgerne som er enige i at represen- 
tasjon knyttet til kjønn, alder, etnisitet og geografi er viktig, også legger 
tilsvarende forhold til grunn når de gir personstemmer. Dette framgår av 
tabell 7.4. 


Tabell 7.4. Andel som sier at bestemte kjennetegn ved kandidaten spilte en stor rolle for 
personstemme - blant dem som mener at en gitt representasjonsform er viktig versus ikke viktig 
(prosent) 


Kjønns- Alders- Etnisk Geografisk 
representasjon representasjon representasjon representasjon 


Viktig Ikke Viktig Ikke Viktig Ikke Viktig Ikke 


viktig viktig viktig viktig 
Kandidatens kjønn 11 5 10 8 11 6 9 9 
Kandidatens alder 9 9 10 8 10 5 9 4 
Kandidatens etniske 7 6 6 6 8 7 7 5 
bakgrunn 
Kandidatens 32 31 32 28 30 33 33 27 
tilknytning til 
bestemt del av 
kommunen 
Uvektet N 896-897 193 901-902 220 734-735 337 1173-1174 11 


Analysen er vektet. 


Resultatene i tabell 7.4 tyder på at det ikke kan tas for gitt at det er sam- 
svar mellom holdningene til representasjonsformene og handlingene i 
form av personstemmegivning. Det er bare synet på geografisk represen- 
tasjon og kjønnsrepresentasjon som ser ut til å gi et utslag av betydning 
for hvilke kandidater som tildeles ekstra personstemmer. Blant dem som 
svarte at det er viktig at kommunepolitikerne kommer fra ulike deler av 
kommunen, var det 33 prosent som sa at kandidatens tilknytning til en 

bestemt del av kommunen spilte en stor rolle da de ga personstemmer, mot 
27 prosent blant dem som sa at den geografiske representasjonen ikke er 
viktig. Kandidatens kjønn spilte en stor rolle for personstemmegivningen 
for 11 prosent av dem som mente at kjønnsrepresentasjon er viktig, mot 
5 prosent blant dem som ikke syntes at kjønnsrepresentasjon er viktig. 
Det er imidlertid kun med hensyn til kjønn at forskjellen er signifikant. 

For å få et inntrykk av hva som påvirker den rollen kandidatens kjønn 
og geografiske tilknytning til en bestemt del av kommunen spiller for vel- 
gernes personstemmegivning, har vi gjennomført multivariate analyser 
(se tabell 7.5)> Høy verdi (3) på de avhengige variablene betyr at henholds- 
vis kandidatens kjønn og geografiske tilknytning spilte en «stor rolle», 
mens lav verdi (1) betyr «ingen rolle» og midtverdien (2) «en viss rolle». 
Hensikten med disse analysene er ikke å gå detaljert til verks og utforske 
alle nyanser, men heller å følge opp forutgående deskriptive analyser og få 
en indikasjon på hvorvidt de bivariate sammenhengene også står seg når 
det kontrolleres for andre forhold.* Det handler om å undersøke hvorvidt 
både individuelle kjennetegn ved velgerne (kjønn, syn på representasjon, 
opplevd lokal stedstilknytning og partivalg”) og kontekstuelle forhold 
(kommunestørrelse og kommunesammenslåing) faktisk påvirker den 
betydningen som kandidatenes kjønn og geografiske tilknytning har for 
personstemmegivningen. I den sammenheng er det særlig interessant om 
størrelse og sammenslåing (reformstatus) har selvstendig betydning, eller 
om det snarere handler om et samspill, slik at for eksempel betydningen 
av bostedskommunens størrelse for en velgers vektlegging av kandida- 
tens geografiske tilknytning er betinget av om kommunen er sammen- 
slått eller ikke. 


5 — Takk til Christine Terjesdotter Bangum for tilrettelegging av analysene i tabell 7.5. 

6  Viavgrenser oss her til å se på noen statistisk signifikante effekter og deres retning. 

7 Når det gjelder variabelen partivalg, er Senterpartiet referansekategori, fordi Sp-velgerne frem- 
står som «ytterpunktet» med hensyn til hvor stor rolle kandidatens kjønn og geografiske til- 
knytning spiller for personstemmen (jf. tabell 7.4). Sammenliknet med andre velgere legger 
Sp-velgerne minst vekt på kandidatens kjønn og mest på geografisk tilknytning. 

Tabell 7.5. Hva kan forklare om kandidatens kjønn og geografiske tilknytning er viktig for 
personstemmegivning? Ordinal logistisk regresjonsanalyse, log odds (standardfeil) 


Avhengige variabler* 


Kandidatens kjønn Kandidatens geografiske 
tilknytning 


Uavhengige variabler 


Uten samspill Med samspill Uten samspill Med samspill 
Velgerens kjønn (kvinne) 0,92”” (0,16) 0,937” (016) 0,247 (0112) 0,24“ (0/12) 
Velgerens alder 0,01" (0,01) 0.,01”” (0.01) 0.00 (0.00) 0.00 (0,00) 
Velgerens utdanningf —0,02 (012) -0.,02 (0/12) “0,20” (0,08) -0,20” (0,08) 
Syn på representasjonstype 
Kjønnsrepresentasjon viktig 0,19 (0,10) 0,20“ (0,10) -—0,06 (0,07) -0,07 (0,07) 
Aldersrepresentasjon viktig —O,01 (0/11) -0,02 (0,11) 0,02 (0,07) 0,02 (0,07) 
Etnisk representasjon viktig 0,09 (0,09) 0,09 (0,09)  -0,05 (0,06) —0,04 (0,06) 
Geografisk representasjon 0,03 (0,12) 0,03 (0,11) 0,13 (0,07) 0,13 (0,07) 
viktig 
Velgerens opplevde lokale -0,26** (0,07) -0,27** (0,07) 0,22** (0,05) 0,22** (0,05) 
stedstilknytning 
Partivalg* (Sp er referanse) 
Rødt 0,72 (0,41) 0,76 (0,42) -0.62 (0,37) -0.67 (0,38) 
SV 107: 1005 USB 0,35 (0,23) -0,38 (0,23) 
Ap 0,09 (0,24) 0,09(0,24)  -0,39*(0,19) -0,36 (0,19) 
MDG 0,43 (0,38) 046 (0,38)  -0,88** (0,29) -0,87** (0,29) 
KrF 0,30 (0,43) 0,31(0,44) “0/782 (0/27015207/8 7 00272 
Venstre 0,65 (0,44) 10.66 (0,44) “0,52” (0,26) —0,50 (0,26) 
Hoyre 0,05 (0,28) 0.06 (0,28) “—0,22 (019) “0,20 (0/19) 
Frp 0,56 (0,39) 0,59 (0,39) “0,49 (0,26) -0.46 (0,26) 
Bompengelister —1,37 (1/19) 0,45 (0,42) -—0/18 (0,33) -Ü/7 (0,32) 
Andre 0,45 (0,42) -1,35 (117) —0,23 (0,32) -0/16 (0,32) 
Kommunestørrelse* 
10 000-30 000 innbyggere -0,18 (019)  -012(0,22) 0,09 (0,15) 0,08 (0,18) 
(mellomstor) 
Over 30 000 innbyggere -0,16 (0,20) -—0,26 (0,24) -0,00 (0,14) 0,32 (0,17) 
(stor) 
Reformstatus” 
Sammenslått kommune —0,38* (0,18) -0,46 (0,28) 0,34** (0,12) 0,96”“ (0/19) 
Samspill kommunestørrelse* reformstatus* 
Sammenslått mellomstor -0,27 (0,45) -0,53 (0,32) 
Sammenslått stor 0,31 (0,39) —0,97”” (0,26) 
Cut point 1 2,56** (0,58) 2,547“ (0,57) 0.20 (0,37) 0,37 (0,37) 
Cut point 2 3,62** (0,57) 3,60”” (0,56) 1.49”“(0,37) 1.67”” (0,38) 
Pseudo R? 0,0713 0,0726 0,0317 0,0363 
Uvektet N 1446 1446 1446 1446 


* Opp til 10 000 innbyggere er referansekategori. Pİkke-sammenslatt er referansekategori. “ Minste ikke- 
sammenslatt er referansekategori. “Sp er referansekategori. “Hoy verdi (3) betyr at henholdsvis kandidatens 
kjønn og geografiske tilknytning spilte «stor rolle», midtverdi (2) «en viss rolle» og lav verdi (1) «ingen rolle». 
fUtdanning er en kategorisk variabel med følgende verdier: I = ingen utdanning/grunnskole, 2 = videregående 
skole og 3 = universitet/høyskole. 

Signifikans: *p < 0,05, **p < 0,01. Analysen er vektet. 

Tabell 75 indikerer som forventet at det særlig er kvinner, eldre velgere 
og SV-velgere (sammenliknet med Sp-velgere) som, alt annet likt, tilleg- 
ger kandidatens kjønn størst rolle når de gir personstemme. Også velgere 
som føler liten (versus sterk) tilknytning til en bestemt del av bosteds- 
kommunen, legger mest vekt på kandidatens kjønn. Det er videre en sta- 
tistisk signifikant tendens til at velgere i sammenslåtte kommuner legger 
mindre vekt på kjønn når de gir personstemmer, enn velgere i kommuner 
som ikke er berørt av kommunereformen. Dette kan indikere at kommu- 
nesammenslåing skyver andre forhold til side, slik at kandidatens kjønn 
blir mindre viktig for velgeren. Denne effekten av sammenslåingen for- 
svinner imidlertid når det kontrolleres for samspill mellom kommune- 
størrelse og reformstatus. 

Når det gjelder vektlegging av kandidatens geografiske tilknytning for 
personstemmegivningen, er det neppe overraskende at velgere som er 
sterkt knyttet til en bestemt del av bostedskommunen, legger mest vekt 
på kandidatens geografiske tilknytning. I tillegg indikerer analysen også 
som forventet at velgerne er mer opptatt av kandidatens geografiske bak- 
grunn i sammenslåtte enn i ikke-sammenslåtte kommuner. Samspills- 
effekten mellom kommunestørrelse og reformstatus nyanserer likevel 
dette bildet: Velgere i små sammenslåtte kommuner tillegger, alt annet 
likt, kandidatens geografiske tilknytning større betydning enn velgere 
som bor i ikke-sammenslåtte kommuner, men en slik signifikant forskjell 
finnes ikke for velgere i mellomstore og store kommuner. Ellers ser vi 
at Sp-velgerne legger størst vekt på kandidatens geografiske tilknytning. 
Etter kontroll for alle andre variabler, inkludert samspill mellom kom- 
munestørrelse og reformstatus, er det likevel bare avstandene til MDG- 
og KrF-velgerne som er statistisk signifikante. 

Analysene her indikerer altså at velgernes generelle syn på representa- 
sjon bare i noen grad, og da kun med hensyn til kjønn og geografi, kom- 
mer til uttrykk i konkret handling når de gir noen kandidater en ekstra 
personstemme. Dette betyr ikke nødvendigvis at velgerne er inkonse- 
kvente, eller at deskriptive kjennetegn hos kandidatene ikke oppfattes 
som viktige. Det kan også være et uttrykk for at det er mange forhold 
som spiller inn, både i synet på lokalpolitikk og politikere generelt og ved 
personstemmegivning spesielt. 

Avslutning 


I dette kapitlet har vi satt søkelys på et grunnleggende aspekt ved det nor- 
ske lokaldemokratiet: politisk representasjon og velgernes syn på denne. 
Dette er ikke et nytt tema. Både forskere, politiske aktører og myndig- 
heter har i årtier vært opptatt av såkalt deskriptiv representasjon, det vil 
si at folkevalgte forsamlinger skal være representative med hensyn til 
forhold som kjønn og alder og i senere år også etnisitet. Historisk har 
geografi vært en sentral skillelinje og identitetsmarkør i norsk politikk 
(Aardal, 2017). I valgforskningen er den geografiske dimensjonen særlig 
blitt trukket fram på det nasjonale og regionale nivået. På kommune- og 
lokalsamfunnsnivå har imidlertid det geografiske aspektet ved represen- 
tasjonen vært ganske fraværende i forskningen. I tillegg til tradisjonelle 
temaer som kjønns- og aldersmessig representasjon er det nettopp den 
geografiske representasjonen på kommunalt og underkommunalt nivå 
vi har undersøkt i dette kapitlet. Hva mener velgerne om lokalpolitisk 
representasjon? Hvor viktig er det for velgerne at ulike deler av kommu- 
nen blir representert i kommunestyret, sammenliknet med andre former 
for representasjon? Og dernest: Hvilken rolle spilte dette da velgerne 
bestemte seg for å gi noen av kandidatene på partilistene en ekstra per- 
sonstemme? 

Det korte svaret på spørsmålene er at den lokale geografiske repre- 
sentasjonen oppfattes som viktig av velgerne, og da tilsynelatende vik- 
tigere enn de sosiodemografiske aspektene som ellers har fått så mye 
oppmerksomhet i forskningen. Flertallet av velgerne synes at alle for- 
mer for representativitet - med hensyn til både kjønn, alder, etnisitet og 
geografi - er viktige, men aller viktigst er geografien. Det er særlig perso- 
ner som opplever en sterk tilknytning til sin bydel eller bygd, som mener 
at det er viktig at kommunepolitikerne kommer fra ulike deler av kom- 
munen. Dette gjelder også for velgere som bor i de minste av de kom- 
munene som ble slått sammen med en eller flere andre kommuner fra 
1. januar 2020. Kommunereformen som bakteppe for lokalvalget i 2019 
kom også til uttrykk da vi så på den rollen som ulike faktorer spilte for de 
velgerne som foretok rettelser på partilistene. Her fant vi et samspill mel- 
lom kommunestørrelse og kommunesammenslåing. Det var velgerne i 
små, sammenslåtte kommuner som i størst grad ga personstemmer, mens 

det var velgerne i store, ikke-sammenslåtte kommuner som i minst grad 
foretok rettelser på valglistene. 

Dette ledet oss til spørsmålet om samsvar mellom velgernes holdnin- 
ger og handlinger ved valget. Det kan være lett å si seg enig i at noe er 
viktig, særlig hvis det handler om normer for det gode demokrati. Men 
kommer dette også til uttrykk i stemmegivningen? 

Det er verdt å merke seg at sosiodemografiske kjennetegn ved kandi- 
datene ikke ser ut til å ha spilt noen vesentlig rolle for hvem velgerne ga 
ekstra personstemmer. Samtidig skal man være forsiktig med å konklu- 
dere med at slike kjennetegn er uten betydning, men det var nok andre 
hensyn og forhold ved kandidatene og politikken som var viktigere og 
lenger framme i velgernes bevissthet ved valget i 2019. Ifølge dem som 
foretok rettelser på partilistene, var det kandidatens politiske standpunk- 
ter og erfaring som var viktigst, fulgt av kandidatens tilknytning til en 
bestemt del av kommunen og velgerens personlige kjennskap til kandi- 
daten. Lokal tilknytning uttrykker her en lokal geografisk dimensjon 
som åpenbart er viktig for mange. Dette kom også til uttrykk ved person- 
stemmegivningen. Vi har sett at velgere som selv opplever en sterk lokal 
stedsknytning, i større grad vektlegger kandidatens lokale geografiske 
tilknytning når de avgir personstemmer. Samme tendens finner vi for 
velgere som mener at geografisk representasjon er viktig. Vi fant også at 
velgere som mente at en representativ kjønnsfordeling er viktig i kommu- 
nestyret, i større grad enn andre velgere svarte at kjønn var viktig da de 
ga noen kandidater en ekstra personstemme. Vi fant derimot ikke noen 
slik tendens for alder eller etnisitet. 

Det er nærliggende å se kommunestyrevalget i 2019 i lys av den vedtatte 
reformen med sammenslåing av en rekke kommuner. Dette gjelder ikke 
bare valgresultatene rundt om i kommunene, men også velgernes syn på 
ulike former for representasjon og den vekten de la på ulike forhold da de 
ga noen av kandidatene ekstra personstemmer. Sammen med geografisk 
identitet og tilhørighet var frykten for at mindre kommuner skulle bli 
«overkjørt» av de større sentrumskommunene, viktige momenter i debat- 
ten om kommunereformen. Reformen føyde seg inn i den mer generelle 
politiske debatten om forholdet mellom sentrum og periferi, med Sen- 
terpartiet som den fremste forsvareren av distriktenes interesser. Det er 

derfor ikke særlig overraskende at det var Senterpartiets velgere som la 
mest vekt på kandidatenes tilknytning til en bestemt del av kommunen 
da de ga personstemmer. 

Resultatene i dette kapitlet viser at geografien ikke bare er en rele- 
vant politisk skillelinje på nasjonalt og regionalt nivå, men også på det 
kommunale og lokale nivået. Spørsmålet om geografisk representasjon 
i kommunestyrene dreier seg om hvem som skal bestemme for oss i en 
rekke av de sakene som berører oss i det daglige, som plasseringen av 
barnehager, skoler, omsorgstjenester og boliger i ulike bydeler og bygder 
innenfor kommunen. Slike saker dukker til stadighet opp i lokalpolitik- 
ken, ikke bare i forbindelse med sammenslåing av kommuner. Det er 
derfor grunn til å tro at den lokale geografiske dimensjonen både har 
spilt en rolle tidligere, og at den vil spille en viktig rolle ved framtidige 
lokalvalg. Den lokale geografiske dimensjonen har imidlertid ikke fått 
særlig oppmerksomhet i tidligere forskning om lokal politisk represen- 
tasjon (men se Jakobsen & Kjær, 2016). Vi kan derfor ikke med sikkerhet 
si hvor sterk innvirkning kommunereformen har hatt på de resultatene 
vi har presentert i dette kapitlet, men det blir desto viktigere å undersøke 
velgernes holdninger og handlinger med hensyn til geografisk represen- 
tasjon i framtidige lokalvalgundersøkelser. 

Abstract: The 2019 local elections in Norway were the first elections to be held in 
47 amalgamated municipalities. Earlier research has shown that geography is an 
important list-balancing criterion in national elections, yet it is an under-researched 
aspect of descriptive representation in local elections. In this chapter we set out to 
fill this gap. Using the representation literature as a point of departure, we study 
the effect of merger on geographic representation and investigate whether stronger 
emphasis on geography increased the gender or age bias of the municipal coun- 
cils in newly merged municipalities. To this end, we use candidate data from all 
local candidates in the 2019 local elections (N = 54254) as well as historic candidate 
data for previous elections. We combine this with qualitative party interviews to 
shed light on the parties” nomination processes. We find that candidates from the 
smaller municipalities are overrepresented on the party lists as well as in the munic- 
ipal councils of the 47 municipalities. This is the combined effect of party nomina- 
tion practices and voters” preferences. However, somevvhat surprisingly, increased 
emphasis on geography did not affect age or gender balance to any great extent. The 
results for the newly merged municipalities fit well into the national trend, featuring 
slightly older and more gender-equal candidate lists across time. Geography thus 
seems to have been an additional list-balancing criterion, on top of, and not instead 
of, gender and age. 


Keywords: nomination processes, descriptive representation, municipal elections, 
amalgamated municipalities 

Innleiing 


Det er velkjent frå representasjonslitteraturen at geografi spelar ei rolle 
i samband med listebalansering i nasjonale val, saman med sosiale bak- 
grunnsvariablar som kjønn, yrke og alder (sjå f.eks. Gallagher & Marsh, 
1988; Narud & Valen, 2007, s. 74-75; Drevvatne, 2002). Derimot er det i 
mindre grad forska på kva for rolle geografisk representasjon spelar i nor- 
ske lokalval, sjølv om anekdotiske data tyder på at gamle kommunegren- 
ser kan vera synlege fleire tiår etter kommunesamanslåingar, gjennom 
kumuleringar, politiske kompromiss og (fram til 1999) strykeaksjonar 
(Frisvoll & Almås, 2004, s. 1). I 2019 var det val til kommunestyret i 
47 nye storkommunar, etter dei mest omfattande kommunesamanslåin- 
gane sidan 1960-talet. I gjennomsnitt utgjorde den største av dei gamle 
kommunane 73 prosent av folketalet i den nye storkommunen og i 45 av 
47 tilfelle over 50 prosent. Det var altså i dei fleste tilfella ein dominerande 
part. 

Når kommunar slår seg saman, er det rimeleg å anta at geografi blir 
enda viktigare både for partia som set opp listene, og for veljarane som 
stemmer på dei. Som kapittelet til Segaard og Rommetvedt i denne boka 
syner, oppfatta eit stort fleirtal av dei spurte (72 prosent) geografisk 
representasjon som viktig i 2019-valet, og i små samanslåtte kommu- 
nar gjeld dette 79 prosent. I dette kapittelet undersøkjer vi effekten av 
kommunesamanslåing på deskriptiv representasjon, med hovudvekt på 
forholdet mellom geografi, kjønn og alder. Hovudproblemstillingane er 
1) i kva grad visse delar av dei nye storkommunane er over- eller under- 
representert i kommunestyret, 2) om dette kan forklarast med utgangs- 
punkt i nominasjonsprosessane i partia, eller om veljarrettingar spelte ei 
sjølvstendig rolle, og 3) i kva grad auka vekt på geografisk representasjon 
går på kostnad av tradisjonelle listebalanseringskriterium som kjønn og 
alder. Norske kommuneval er som kjent forholdstalsval med eit betydeleg 
innslag av preferanseval. Både partia og veljarane kan dermed påverke 
samansetjinga av kommunestyret. 

For å undersøkje effekten av kommunesamanslåing på den sosiale 
samansetjinga av kommunestyret samanliknar vi dei 47 storkommu- 
nane både med gjennomsnittet av dei 119 gamle kommunane (før saman- 
slåing) i 2015 og med dei resterande 309 kommunane i 2019. Dei nye 

storkommunane skil seg frå resten av Kommune-Noreg på vesentlege 
punkt, som storleik, partisamansetjing og fordeling på landsdelar. Tidle- 
gare forsking har vist at konteksten spelar ei rolle for representasjon (sjå 
f.eks. Aars & Christensen, 2011; Wide, 2012). Den kvantitative delen av 
analysen bygger derfor i hovudsak på data frå dei 47 nye storkommunane 
i 2019 samanlikna med dei «gamle» kommunane i 2015. Vi kombinerer 
dette med kvalitative intervju med representantar for lokalpartia i to (tre) 
av desse storkommunane: nye Asker, Indre Østfold og (delvis) Sunnfjord. 
Vi startar med ein gjennomgang av representasjonslitteraturen. Deretter 
kjem ein bolk om data og metode, før vi tar fatt på analysen. 


Kort om representasjonslitteraturen 


Dette kapittelet handlar om deskriptiv representasjon, altså i kva grad 
folkevalde forsamlingar speglar veljarane når det gjeld sosial bakgrunn. 
Den underliggjande ideen er at representantar som liknar på veljarane 
sine, er betre i stand til å ivareta interessene deira, og at meir represen- 
tative forsamlingar gjev betre og meir legitime vedtak (Folkestad et al., 
2017). I kva grad dette faktisk er tilfelle, er ikkje tema her. 

Det er heller ikkje plass til å gå detaljert inn på den internasjonale for- 
skingslitteraturen, som i hovudsak handlar om nasjonale politiske elitar. 
Moderne folkevalde forsamlingar er utan unntak sosialt skeivt saman- 
sette, og stadig fleire har politikken som livslang karriere. Lågt utdanna, 
bønder og arbeidarar, etniske og religiøse minoritetar, ungdom og kvin- 
ner er typisk underrepresentert, medan middelaldrande middelklasse- 
menn er overrepresentert (Hellevik, 1969; Putnam, 1976, s. 22—28; Best 
& Cotta, 2000, S. 497—498; sjå også Cotta & Best, 2007; Semenova et al., 
2014). Men sidan 1970-talet har det vorte fleire kvinner i politikken, og 
mykje av forskinga i seinare år fokuserer på dette. 

I moderne demokrati representerer politiske elitar partia vel så mykje 
som veljarane. Partia spelar dessutan ei viktig rolle som portvaktarar: 
Dei bestemmer kven som får stille til val, og dermed kven veljarane kan 


1 Vivil rette ein stor takk til Hans Rasmus Glomsrud, som gjorde dei fleste av intervjua i Indre 
Østfold. Vi nyttar dessutan høvet til å takke intervjuobjekta for at dei stilte opp. 

velja mellom. Kandidatutveljing kan samanliknast med ei trakt, der uni- 
verset av villige kandidatar blir snevra inn gjennom nominasjonsproses- 
sen i partia, og veljarane har siste ord. Gallagher og Marsh (1988) omtalte 
slike nominasjonsprosessar som «politikkens hemmelege hage», fordi dei 
kan vera vanskelege å få innsyn i for andre. 

Underrepresentasjon av visse grupper kan på den eine sida skuldast at 
tilgangen på villige kandidatar er skeiv, fordi politisk interesse og ambi- 
sjonar er ulikt fordelt i befolkninga, og fordi politiske verv er vanskelegare 
for nokon grupper (f.eks. aleineforeldre, skiftarbeidarar) å kombinere 
med jobb og familieliv. Forsking basert på britiske data tyder på at mykje 
av problemet ligg her, altså på tilbodssida (Norris & Lovenduski, 1993). 
Dette er ikkje eit mindre problem i kommunepolitikken, der dei fleste 
(unntatt ordføraren og eventuelt nokre få til) er fritidspolitikarar. Folk 
står ikkje kø for å ta på seg politiske verv (sjå også Aars & Christensen, 
2011). 

På den andre sida kan forklaringa vera at partia (og veljarane) favori- 
serer visse typar kandidatar gjennom dei kvalitetane dei etterspør. For 
eksempel kan krav til kunnskapar og formuleringsevne favorisere folk 
med høgare utdanning. Tradisjonelt viktige utvalskriterium som parti- 
medlemskap, partilojalitet og politisk erfaring avgrensar dessutan til- 
fanget av aktuelle kandidatar (Valdini, 2012, s. 741). Partimedlemskap og 
politisk erfaring er ikkje jamt fordelt i befolkninga, heller ikkje i Noreg. 
Nesten to tredjedelar av medlemane i norske parti er menn. Mannsdomi- 
nansen er sterkast i Frp og Høgre (over 70 prosent menn), medan SV er 
det einaste partiet som har eit fleirtal kvinnelege medlemar (58 prosent 
i 2017). Ved sidan av SV har MDG den lågaste manneprosenten med 54. 
Gjennomsnittsalderen på partimedlemar i Noreg er dessutan nokså høg 
og aukande (Heidar, 2019, s. 135—136). Ein eksperimentstudie frå Noreg 
tyder på at veljarane — alt anna likt — føretrekkjer kandidatar med høgare 
utdanning, middelaldrande kandidatar framfor yngre og eldre, og litt 
overraskande: kvinner framfor menn. Ein internasjonal oppfølgjarstudie 
bekreftar dette inntrykket (Arnesen, 2020, s. 27-29). 

Den institusjonelle konteksten spelar også ei rolle. Noreg hadde tid- 
legare ei eiga nominasjonslov som partia måtte følgje for å få refun- 
dert utgiftene til nominasjon. Det vanlegaste internasjonalt er likevel at 


204 


REPRESENTASJON I NYE STORKOMMUNAR 


partiinterne retningsliner regulerer kven som kan stille, korleis nomina- 
sjonsprosessen går føre seg, og kven som vedtar den endelege lista. Val- 
lover regulerer blant anna kven som har stemmerett, kven som kan stille 
til val og i kva grad veljarane kan rette på lista. I forholdstalsval med 
lukka lister bestemmer partia både kven som står på lista og rangeringa 
av kandidatane. I forholdstalsval med opne lister er det veljarane som 
fullt ut bestemmer rangeringa og dermed kven som blir valt, medan flek- 
sible lister (som er ordninga i norske kommuneval) gjev både veljarar og 
parti sjanse til å påverke samansetjinga av den folkevalde forsamlinga. 

Det er forska mindre på sosial bakgrunnsrepresentasjon i lokalval enn 
i nasjonale val, men kvinnerepresentasjon har vore eit hovudfokus også 
her. Årsakene til kjønnsubalansen i norske kommunestyre er samansette, 
men ei hovudforklaring er at vekta på tidlegare politisk erfaring slår ut til 
fordel for menn. Her er det likevel forskjell på partia: Likestillingspartia 
SV, Ap og Venstre har hatt fleire kvinner (høgt) på listene enn Høgre 
og særleg Frp (Folkestad et al. 2017, s. 88-89, 93). Derimot finn Aars og 
Christensen (2011) at det er omtrent like mange av begge kjønn som ikkje 
er politisk aktive, men kan tenkje seg å vera det. Dette tyder på at det er 
eit unytta potensial på tilbodssida. Ved sidan av kvinner har også yngre 
og eldre vore underrepresentert. I samband med forsøka med stemmerett 
for 16-åringar fann Aars og Saglie (2016) at partia da la noko meir vekt på 
å få fram unge kandidatar. 

Mykje av den nyare forskinga på kvinnerepresentasjon handlar om 
geografisk variasjon på tvers av kommunar. Det har typisk vore færre 
kvinner i styre og stell i små, perifere kommunar enn i store, sentrale 
kommunar. Men Wide (2012) finn at sidan 1980-talet forklarer struktu- 
relle forhold stadig mindre av den geografiske variasjonen. Dette skuldast 
dels at kommunane har vorte likare kvarandre, og dels at partiideologi 
og kjønnskvotering betyr meir for kvinnerepresentasjon. I ein nyare 
artikkel om effekten av listeretting i norske kommuneval finn Segaard og 
Saglie (2020) eit kjønns-generasjonsgap: Det er først og fremst eldre kvin- 
ner som er underrepresentert. Unge kvinner er representert på lik line 
med unge menn, og i store kommunar vinn unge kvinnelege kandidatar 
på listeretting, medan eldre kvinner taper på listeretting både i små og 
store kommunar. Endeleg finn Van der Ros med fleire at kommunane på 

Sørlandet har ei skeivare kjønnsfordeling i leiarposisjonar enn alle andre 
landsdelar, og at store og sentrale kommunar har ei jamnare fordeling 
enn små kommunar i periferien (Van der Ros et al., 2010, s. 241). 

I dette kapittelet studerer vi derimot geografisk representasjon internt 
i kommunane. Dette er ei mindre utforska side ved deskriptiv represen- 
tasjon, og har så vidt vi veit ikkje vore tema i tidlegare lokalvalsunder- 
søkingar. Ei første problemstilling er i kva grad visse delar av dei nye 
storkommunane er over- eller underrepresentert i kommunestyret. Dette 
er interessant fordi vi reknar med at geografi er viktigare både for par- 
tia som set opp listene, og for veljarane som stemmer på dei i det første 
valet etter ei kommunesamanslåing. Her er det mogleg å sjå for seg tre 
scenario: at dei perifere delane av den nye kommunen (dei minste av dei 
gamle kommunane) blir overrepresentert, at alle dei gamle kommunane 
blir representert omtrent etter folketal, eller at det nye kommunesenteret 
(den største av dei gamle kommunane) blir overrepresentert. Jakobsen 
og Kjær (2016, s. 220) fann at i Danmark var periferien overrepresentert 
i 78 prosent av dei nye storkommunane i det første valet etter kommune- 
samanslåingane, og mest overrepresentert i storkommunar med ein 
dominerande part. Vi forventar å finne det same for Noreg, altså at dei 
største av dei gamle kommunane er underrepresentert og dei mindre 
overrepresentert i nye storkommunar etter valet i 2019. 

Den andre problemstillinga er om nominasjonsprosessane i partia 
kan forklare denne over- og underrepresentasjonen, eller om veljarret- 
tingar spelar ei vesentleg rolle. Det er rimeleg å tenkje seg at partia vil 
vera opptatt av å sikre at alle dei gamle kommunane blir representert i 
kommunestyret — av tre grunnar: for å appellere til flest mogleg velja- 
rar, for å bevare eit godt samarbeidsklima når dei gamle lokallaga slår 
seg saman i eit nytt, felles kommuneparti, og for å sikre god kjennskap 
til heile storkommunen i kommunestyregruppa (Bakke, 2019). Basert på 
erfaringane frå Danmark forventar vi at partia fordeler posisjonar på lista 
nokolunde likt mellom dei gamle kommunane, og ikkje proporsjonalt 
etter folketal (Jakobsen & Kjær, 2016, s. 213). Effekten av veljarrettingar 
er meir usikker. På den eine sida er det rimeleg å vente at veljarane stem- 
mer på «sine eigne», og at «kjøttvekta» slår ut til fordel for kandidatar frå 
den største av dei gamle kommunane. På den andre sida kan frykt for 


206 


REPRESENTASJON I NYE STORKOMMUNAR 


sentrumsdominans føre til at folk frå dei mindre kommunane er flinkare 
til å mobilisere (Jakobsen & Kjær, 2016). Men veljarane kan også støtte 
partiets rangering ved å gje personstemmer til listetoppane. 

Ei tredje problemstilling er korleis partia balanserer omsynet til geo- 
grafisk representasjon opp mot tradisjonelle listebalanseringskriterium 
som kjønn og alder. Må kjønn og alder vike for geografi? Når kommunar 
slår seg saman, blir det samla sett færre plassar i det nye kommunestyret. 
I teorien inneber dette større konkurranse om (dei øvste) plassane på lista, 
men også at partia får fleire kandidatar å velja mellom. I det første valet 
etter samanslåinga er det rimeleg å vente at fleire av dei nyvalde kom- 
munestyrerepresentantane har politisk erfaring, fordi talet på personar 
med fersk erfaring frå kommunepolitikk er større, og slike kandidatar 
er attraktive. Vi ventar at mange med erfaring vil drive gjennomsnitts- 
alderen oppover. Auka vekt på geografisk representasjon kan føre til det 
Skjeie og Teigen (2003) kallar «vikeplikt for likestilling». Men større par- 
tilag (i dei nye storkommunane) og færre plassar å fylle kan også gjera 
det lettare å nominere kvinner, og mange av partia har dessutan reglar 
om kjønnskvotering som kan hindre at geografi får forrang. Ap har ved- 
tektsfesta at begge kjønn skal vera representert med 50 prosent ved val, 
nominasjonar og oppnemningar (Vedtektene $13-10), og at begge kjønn 
skal vera representert på dei to første plassane på lista.* Dei fleste andre 
partia har eit krav om at begge kjønn skal vera representert med minst 
40 prosent - i KrF sitt tilfelle «så langt det er praktisk mogleg», og SV stil- 
ler i tillegg krav om at «listeforslaget i størst mulig grad skal speile bred- 
den og mangfoldet i befolkningen i kommunen» (SVs vedtekter $10—2). 
Vedtektene til Høgre og Frp er tause på dette punktet. 


Data og metode 


I dette kapittelet kombinerer vi kvantitative og kvalitative data for å gje 
eit meir fullstendig bilde av kva for konsekvensar kommunesamanslåin- 
gane hadde for samansetjinga av dei nye kommunestyra. Datagrunnlaget 


2 I tillegg har Raudt krav om «minst 50 prosent kvinner» ($13-1). 

for den kvantitative delen av analysen er eit kandidatdatasett henta frå 
SSB som inneheld informasjon om kjønn, alder, innvandringskategori, 
listeplass, stemmetillegg, kva for (parti)liste kandidaten stod på i 2019 og/ 
eller 2015, om kandidaten vart valt inn i 2015 og kva kommune kandida- 
ten høyrde til før 2019. Listene inneheld ikkje informasjon om yrke eller 
utdanning, så dette får vi ikkje undersøkt. Datasettet inneheld derimot 
informasjon knytt til sjølve valoppgjeret (talet på personstemmer, slenga- 
rar, endeleg plassering på lista, og om kandidaten vart valt inn i kommu- 
nestyret) og informasjon om kommunane (som talet på innbyggjarar og 
om det er ein samanslått kommune eller ikkje). 

Datasettet omfattar alle dei 54 254 kandidatane som stilte til val i dei 
356 kommunane, fordelt på 183 ulike parti og lister. I analysen skil vi mel- 
lom dei 47 kommunane som gjekk gjennom ei samanslåing 1.1.2020 eller 
i løpet av kommunestyreperioden 2015-2019, og dei 309 som ikkje gjorde 
det. Hovudfokuset vårt er naturleg nok dei førstnemnde. Til å saman- 
likne 2019-valet i dei 47 nye storkommunane med kommunevalet i 2015 i 
dei 119 gamle kommunane brukar vi også Local Candidate Dataset (Fiva 
et al., 2020). 

Kvalitative intervju med representantar for partilag i tre av dei 
samanslåtte kommunane (nye Asker, Indre Østfold og Sunnfjord) blir 
primært brukt til å illustrere korleis partia har tenkt rundt listeba- 
lansering. Fordi dei største av desse partilaga er relativt store i norsk 
samanheng, kan vi ikkje utan vidare generalisere frå eksempelkom- 
munane til resten av dei samanslåtte kommunane. I nye Asker har vi 
inkludert alle parti som var representert i minst to av dei tre gamle 
kommunane (Asker, Røyken og Hurum) før valet i 2019; i Indre Østfold 
i minst tre av fem kommunar (Askim, Eidsberg, Spydeberg, Hobøl og 
Trøgstad). Andre mindre parti er droppa. Vi har dermed intervjua dei 
same åtte partia i begge kommunar: Ap, Høgre, Sp, KrF, Frp, Venstre, 
SV og MDG. I Sunnfjord (slått saman av Førde, Jølster, Gaular og 
Naustdal) har vi derimot så langt berre intervjua to av partia: Sp og 
KrF. I folketal er nye Asker (92 000 innbyggjarar) og Indre Østfold 
(44 000 innbyggjarar) blant dei større samanslåtte kommunane, medan 
Sunnfjord (22 000 innbyggjarar) er meir midt på treet. Den største 
gamle kommunen er gamle Asker (66 prosent), Askim (36 prosent) 

og Førde (60 prosent). Etter valet i 2019 gjekk ordføraren i Asker og 
Sunnfjord til Høgre og i Indre Østfold til Senterpartiet. 


Kandidatutveljing i samanslåtte kommunar 


Nominasjonar i norske parti er desentraliserte og lukka: Det er nomi- 
nasjonsmøtet på valkretsnivå som vedtar lista, og ein må vanlegvis vera 
partimedlem for å delta (Narud & Valen, 2007, s. 72-77). I kommuneval 
er nominasjonsprosessen ofte meir uformell enn i fylkestingsval og stor- 
tingsval, men det vanlege er at partia set ned ein nominasjonskomité som 
organiserer arbeidet, inkludert eventuelle høyringar og kandidatintervju. 
Tidlegare forsking syner at få personar tar del i nominasjonsarbeidet, 
og at nominasjonskomiteen ofte tar utgangspunkt i lista frå førre val 
(Ringkjøb & Aars, 2007, S. 343-344). 

I dei 47 samanslåtte kommunane fann nominasjonsprosessane for 2019- 
valet stad medan dei gamle kommunane - og ofte dei gamle lokallaga - 
framleis eksisterte, dvs. at det fanst eit institusjonelt feste for geografisk 
representasjon. Dette er reflektert i samansetjinga av nominasjonskomi- 
teen. Eit gjennomgåande trekk ved dei lokalpartia vi har intervjua i nye 
Asker, Indre Østfold og Sunnfjord er såleis at dei gamle kommunane var 
(tilnærma likt) representert i komiteen. Unntak er SV i Indre Østfold, som 
hadde lokallag i berre tre av kommunane, og MDG, som er eit mindre 
institusjonalisert parti der prosessen var meir uformell. I motsett ende av 
skalaen finn vi Høgre i nye Asker, som var klart størst med nesten tusen 
medlemar. Her følgde samansetjinga av komiteen den nye kretsinndelinga 
(leiaren pluss fire kom frå Asker, to frå Røyken og ein frå Hurum), i tillegg 
til at Unge Høgre og Senior Høgre hadde kvar sin medlem (Bakke, 2019). 

Oppgåva til nominasjonskomiteen er å finne kandidatar som er villige 
til å stå på lista og foreslå ei rekkefølgje. I kommuneval må komiteen - 
og seinare nominasjonsmøtet — dessutan ta stilling til kor mange ein vil 
gje stemmetillegg til (eller «kumulere», som partia framleis kallar det). 
Dei utvalde får da eit tillegg til sitt personlege stemmetal som «... tilsva- 
rer 25 prosent av det antall stemmesedler som kommer listen til del ved 
valget» (vallova, $ 6-2). Det er storleiken på kommunestyret som avgjer 
kor mange kandidatar partia får lov til å gje stemmetillegg til. Ved val til 

kommunestyre med mellom 11 og 23 medlemar kan ein gje stemmetillegg 
til inntil 4 kandidatar. For kommunestyre med 25-53 medlemar er grensa 
6 kandidatar, og for dei største kommunestyra 10 kandidatar. Eksempla 
våre er henta frå dei to siste kategoriane: Partia i Indre Østfold og Sunn- 
fjord kunne kumulere inntil seks og partia i nye Asker inntil ti. 

Det er to hovudgrunnar til å gje stemmetillegg: å sikre representasjon 
av bestemte grupper (kvinner, ungdom, og som her: ulike delar av kom- 
munen) og sikre at dei som kjem inn i kommunestyret, er motivert for det. 
Det inneber både å sikre at dei som vil gjera ein jobb for partiet, får høve til 
det, og at ingen blir valt mot sin vilje. I små parti kan det siste vera minst 
like viktig. Informanten for MDG i Indre Østfold sa rett ut at dei hadde 
gjeve stemmetillegg til tre (ein meir enn dei fekk inn) for å vera heilt sikre 
på at ingen vart valt mot sin vilje. Det kan paradoksalt nok vera lettare å få 
folk til å stå på lista dersom dei ikkje risikerer å bli valt (sjå også Ringkjøb 
& Aars, 2007). Samtidig oppfattar mange det som rettferdig at dei som legg 
ned arbeid i valkampen og stiller opp, får den fordelen som stemmetillegg 
gjev. Grunngjevinga til informanten frå Sunnfjord KrF for at partiet berre 
hadde kumulert ordførarkandidaten var at hadde ein først tatt på seg ei slik 
rolle, burde ein vera sikra plass i kommunestyret (partiet fekk inn to). 

Vi skal først sjå nærmare på geografisk representasjon i dei 47 saman- 
slåtte kommunane. 


Korleis handterte partia geografisk 
representasjon? 


Når det gjeld geografi, er vi opptatt av kor sterk vekt partia har lagt på 
å sikre representasjon frå alle dei gamle kommunane, og korleis dei har 
fordelt plassar på lista generelt og i listetoppen spesielt. Eit viktig grep for 
å styre samansetjinga av kommunestyregruppa er å gje stemmetillegg til 
kandidatar på lista. 

Den taktiske situasjonen er her ulik for små og store parti. Store parti 
kan sikre at visse grupper blir representert gjennom å gje stemmetillegg, 
men må overlate noko av jobben til veljarane fordi dei uansett vil få inn 
fleire enn det er lov å kumulere. Mindre parti kan prøve å kumulere 
akkurat så mange som dei trur dei får inn (eller færre eller fleire, innafor 

grensene lova set). For dei aller minste partia i samanslåtte kommunar er 
dilemmaet at dei ikkje kan kumulere ein frå kvar kommune utan å miste 
kontrollen over kven av dei kumulerte som blir valt inn. Dette problemet 
er større når det er fleire gamle kommunar å ta omsyn til. 

Spørsmålet er først kva for effekt kommunesamanslåingane hadde på 
bruken av stemmetillegg. Viss både veljarar og parti oppfattar det som 
viktig å sikre representasjon frå alle delar av den nye storkommunen, 
burde dette føre til at partilaga i dei samanslåtte kommunane i større grad 
gav stemmetillegg i 2019 enn i 2015. Og det gjorde dei (figur 8.1). Det er 
færre partilag som ikkje har kumulert nokon. I dei gamle kommunane 
(før samanslåinga) hadde 89 prosent av listene minst 1 kandidat med 
stemmetillegg; i 2019-valet galdt det 96 prosent av listene i dei samanslåtte 
kommunane. Det er dessutan ein tendens til at partia brukar ein større 
del av «makskvota» enn i 2015 (kor mange ein kan kumulere, varierer som 


nemnt mellom 4 og 10 avhengig av storleiken på kommunestyret). 


50 
45 
40 
35 
30 
25 
20 

15 


47,0 


41,6 


25,5 
19,0 19,6 
15,0 


10 13 


0% 10-40 % 50% 60-83 % 100 % 
Mi 2015 2019 


Figur 8.1. Kandidatar med stemmetillegg på partilistene av moglege (i prosent). Samanslåtte 
kommunar i 2019 samanlikna med gamle kommunar i 2015 


Kjelde: Fiva et al. 2020, N 2015 = 883, N 2019 = 4753 


3 Elin kandidat tilsvarer 25 prosent i kommunar der partia maksimalt kan gje stemmetillegg 
til fire, 16,7 prosent der grensa er seks, og 10 prosent der grensa er ti. Den største kategorien 
(10-40 prosent), dekkjer 1 kandidat i det første tilfellet, 1-2 kandidatar i det andre tilfellet og 
1-4 kandidatar i det tredje tilfellet. Tilsvarande dekkjer kategorien 60-83 prosent 3 kandidatar, 
4-5 kandidatar og 6-8 kandidatar. Ingen parti gav stemmetillegg til ni av ti. 

Det er dessutan ein interessant, men ikkje uventa samanheng mel- 
lom talet på (gamle) kommunar i samanslåinga og i kva grad partilaga 
brukar «kvota». Dette kan tyde på at partia i større grad enn sist har 
oppfatta det som viktig å ha kontroll over kven som kom inn, og at 
dette har med omsynet til geografisk representasjon å gjera. I kommu- 
nesamanslåingar med 4 eller 5 gamle kommunar er det relativt fleire 
lister som brukar ein større del av «kvota». Her er det særleg dei to 
storkommunane som er samanslått av fem kommunar (Indre Østfold 
og nye Ålesund) som skil seg ut (tabell 8.1). Ein rask kikk på desse to 
avslører at i nye Ålesund var det 4 lister som kumulerte dei ti som 
lova gjev høve til, og ytterlegare ei som kumulerte fem kandidatar. 
I Indre Østfold var det 2 lister som kumulerte seks og 2 som kumu- 
lerte 5. I begge tilfelle trekkjer dei minste partia snittet ned (sjå også 
Appendiks). 


Tabell 8.1. Kandidatar med stemmetillegg på partilistene av moglege i 2019 (i prosent), etter 
talet på kommunar i samanslåinga 


Tal på kommunar som inngår i samanslåinga 


Kandidatar med stemmetillegg av moglege 2 3 4 5 
0% 4,0 4,7 0,0 4,4 
10-40 % 46,2 50,0 419 39,1 
50% 21 16,5 19,4 13,0 
60-83 96 19,5 18,2 29,0 17,4 
100 % 9,2 10,6 9,7 26,1 


Kjelde: Fiva et al, 2020, N = 475. 


Intervjua illustrerer korleis partia tenkte rundt dette. Felles for dei 
største partia (Ap og Høgre i nye Asker, og Sp, Høgre og Ap i Indre 
Østfold og Sunnfjord) er at nominasjonskomiteane var opptatt av å 
sikre representasjon frå alle dei gamle kommunane. I Indre Østfold 
gav alle dei tre største partia heilt bevisst stemmetillegg til ein frå kvar 
kommune, men i Høgre fekk den største kommunen ein ekstra som 
kompensasjon for at ein ikkje fekk ordførarkandidaten (intervju, Indre 
Østfold Høgre). I nye Asker valde Høgre å gje stemmetillegg til fem 
frå Asker, tre frå Røyken og to frå Hurum (av desse var ni sitjande 

kommunestyremedlemar), medan Ap kumulerte tre frå kvar kom- 
mune og gav den siste plassen til AUF. Ein viktig forskjell var at Høgre 
stod klart sterkast i gamle Asker, medan Ap stod sterkare i Røyken 
og Hurum. I Sunnfjord var det Høgre som kumulerte ein frå kvar 
kommune, medan Ap gav stemmetillegg til ein ekstra frå den stør- 
ste kommunen (Førde). Nominasjonskomiteen i Sunnfjord Sp foreslo å 
kumulere fire, både for å «sikre at dei beste kandidatane vart valde og 
at partiet vart representert frå alle dei fire gamle kommunane», men 
nominasjonsmøtet bestemte at berre ordførarkandidaten skulle ha 
stemmetillegg (intervju, Sunnfjord Sp). 

Tilnærminga blant dei mindre partia i desse tre kommunane varierte 
meir, og her spelte talet på kommunar i samanslåinga igjen ei rolle. Felles 
for småpartia var at dei fleste kumulerte minst så mange som dei fekk 
inn. Men der fem av åtte mindre parti i nye Asker kumulerte minst ein 
frå kvar av dei tre gamle kommunane, var det ingen av småpartia i Indre 
Østfold som kumulerte nokon frå den minste kommunen (Trøgstad), 
og i Sunnfjord var det berre Raudt som kumulerte nokon frå Naustdal, 
medan dei fleste kumulerte nokon frå den største kommunen (sjå også 
Appendiks). Basert på intervjua verkar det som småpartia har prioritert 
å bli representert frå kommunar der partiet stod sterkt og hadde gode 
kandidatar. 

Forskjellen på den taktiske situasjonen for små og store parti kjem 
også til uttrykk i bruken av stemmetillegg. Ikkje uventa er det dei store 
partia Ap og Høgre som i størst grad utnyttar retten til å gje stemme- 
tillegg, om ein ser dei 47 nye storkommunane under eitt (figur 8.2). Ap 
var representert i kommunestyret i alle kommunane som inngjekk i 
kommunesamanslåingane, og Høgre i dei fleste. Høgre kom rett nok 
på tredjeplass i 2019-valet i landet sett under eitt, men partiet gjorde 
det mykje betre i større bykommunar, inkludert mange av dei saman- 
slåtte kommunane. Det store ordførarpartiet Sp ligg derimot overras- 
kande lågt. Dette kan skuldast at oppslutninga varierer meir, slik at få 
stemmetillegg i samanslåtte (by)kommunar der partiet står svakt, trek- 
kjer gjennomsnittet ned, men i tillegg kan dei tre Sp-intervjua tyde på 
at Sp har mindre tradisjon for å kumulere. Motsett ligg SV, MDG og 
særleg Raudt høgt til å vera små parti. Her er forklaringa truleg det 

motsette, at desse partia har tradisjon for å kumulere mange for å sikre 
brei representasjon. Det kan også hende at dei «overbookar» for å unngå 
at folk blir valde mot sin vilje, slik informanten i Indre Østfold MDG 


vedgjekk. 
90 
80 77,7 
70 67,8 
2 59,1 
52,2 

49,4 48,4 

50 44,6 
386 39,4 
40 35,3 
30 
20 

Rødt SV Ap Sp MDG KrF V H Frp Andre 


Figur 8.2. Gjennomsnittleg bruk av stemmetillegg i prosent av moglege, etter parti. Samanslåtte 
kommunar i 2019 


Kjelde: Fiva et al., 2020. 


Når partia i større grad brukar retten til å gje stemmetillegg, aukar 
naturleg nok talet på kommunestyrerepresentantar med stemmetillegg 
(tabell 8.2). For alle parti sett under eitt var det ein auke på 9 prosentpo- 
eng, og den største auken finn vi i Høgre og KrF, etterfølgd av Ap. Når det 
gjeld absolutt nivå, er det ikkje uventa dei mindre partia som ligg høgast, 
med SV (93 prosent) og Raudt på topp, etterfølgd av MDG. Nedgangen 
for MDG frå 96 prosent i 2015 til 87 prosent i 2019 skuldast truleg at par- 
tiet gjekk fram meir enn venta i 2019, men det kan også hende at fleire 
har gjort som MDG i nye Asker og kumulert litt færre enn vanleg for å 
sikre representasjon frå alle dei gamle kommunane (intervju, nye Asker 
MDG). 

Forventninga om at partia ville vera opptatt av å sikre representasjon 
frå alle dei gamle kommunane slår altså til. Det neste spørsmålet er om 
dette har ført til at den største av dei gamle kommunane er underrepre- 
sentert, slik som i Danmark. Svaret på det er eit ganske eintydig ja. Vi ser 
først på underrepresentasjon på listene (figur 8.3). I snitt er den største 

Tabell 8.2. Kommunestyrerepresentantar i samanslåtte kommunar med stemmetillegg (%), 
etter kjønn og parti 


Valde med stemmetillegg 2015 2019 Differanse 
Totalt Totalt 47 56 9 
Kjønn Kvinner 50 60 10 
Menn 45 54 9 
Parti Raudt 93 90 -2 
SV 89 93 4 
Ap 36 46 10 
Sp 33 34 1 
MDG 96 87 -9 
KrF 64 78 15 
V 70 76 6 
H 37 52 15 
Frp 68 73 5 
Andre 51 58 6 
Kjelde: Fiva et al., 2020. 

Figur 8.3. Over- og underrepresentasjon på listene i forhold til folketal, 2019 (gjennomsnittleg 
prosentpoeng) 


Kjelde: SSB kandidatdata. 


av dei gamle kommunane 9 prosentpoeng underrepresentert, medan dei 


mindre kommunane er mellom 5 og 10 prosentpoeng overrepresentert 


i høve til folketalet i den nye kommunen. Dette gjeld i enda større grad 


for kandidatar med stemmetillegg, der underrepresentasjonen av den 

største kommunen var nesten det dobbelte. Dette skuldast truleg at par- 
tia (som vist i eksempla over) tenderte mot å gje stemmetillegg til ein 
frå kvar kommune. Intervjua tyder dessutan på at det ikkje har vore like 
viktig å ha like mange frå kvar kommune nedover på lista. Informan- 
tane gjev både prinsipielle og praktiske grunnar for det: For det første blir 
det oppfatta som rimeleg frå ein demokratisk synsvinkel at den største 
kommunen får litt fleire, og for det andre er det gjerne fleire kandidatar 
å ta av. 

Så tilspørsmålet om rettingane til veljarane gjekk isameretning: Endra 
veljarane listene i favør av dei større eller dei mindre kommunane, og kva 
for rolle spelte talet på kommunar i samanslåinga i denne samanhengen? 
Tabell 8.3 syner kor stor del av mandata som ville ha gått til den største, 
den nest største, den tredje største kommunen, etc. dersom partiets ran- 
gering hadde vorte ståande, og kor stor del av mandata kvar av dei gamle 
kommunane faktisk fekk. Her venta vi at «kjøttvekta» ville slå ut i favør 
av den største av dei gamle kommunane, dvs. at veljarane ville korrigere 
underrepresentasjonen av den største kommunen. Det syner seg - litt 
overraskande - at det berre var i kommunar samanslåtte av tre gamle 
kommunar (som nye Asker er eit eksempel på) at kandidatar frå den 
største kommunen vann på veljarane sine rettingar. Her auka repre- 
sentasjonen frå den største kommunen litt, frå 59 til 60,6 prosent, 
på grunn av veljarrettingar. I alle andre tilfelle forsterka veljarane 


Tabell 8.3. Fordeling av kommunestyrerepresentantar (%) mellom gamle kommunar (rangert 
etter befolkningsstorleik). Partiets rangering og endeleg fordeling etter veljarrettingar 


Talet på kommunar som gjekk inn i samanslåinga 


2 kommunar 3 kommunar 4 kommunar 5 kommunar 


Partiets Vartvalt Partiets Vartvalt Partiets Vartvalt Partiets Vart valt 


rangering rangering rangering rangering 
1 69,3 68,0 59,0 60,6 50,0 48,6 45,9 42,5 
2 30,7 32,0 23,3 23,9 22,9 25,7 21,3 25,8 
3 17,7 15,5 15,7 15,0 10,7 11,7 
4 11,4 10,7 13,1 10,8 
5 9,0 92 
N 854 627 140 122 


Kjelde: SSB kandidatdata. Kolonne 1 viser rangeringa av dei gamle kommunane etter storleik, der 1 star for den 
største, 2 for den nest største, etc. 

underrepresentasjonen av den største kommunen, men rettingane 
i kommunar med fire og fem partar gjekk særleg i favør av den nest 
største kommunen. Dette kan tyde på at veljarane i dei største kom- 
munane ikkje har vore like flinke til å mobilisere (Jakobsen & Kjær, 
2016). Men her er det veldig få tilfelle (5 til saman), så det kan også vera 
tilfeldige utslag. I Sunnfjord var f.eks. jølstringane gode til å få «sine» 
kumulert på dei ulike partilistene, og i tillegg kom det inn to jølstringar 
ekstra (ein frå Sp og ein frå KrF) pga. veljarrettingar, inkludert ein del 


«slengarar». 

Figur 8.4. Underrepresentasjon av den største kommunen (%) etter talet på kommunar i 
samanslåinga, 2019 


Kjelde: SSB kandidatdata. Tala er framkomne ved å trekke den største kommunens prosentdel av folketalet frå 
den største kommunens prosentdel av representantane i kommunestyret. 


Vi ser av tabell 8.3 at den største kommunen sin del av representantane 
fell når talet på gamle kommunar går opp. Dette heng saman med at den 
største kommunen i snitt utgjer ein større del av folketalet i ein saman- 
slått kommune med to partar enn i ein samanslått kommune med fleire 
partar. Spørsmålet er til slutt om underrepresentasjonen av den største 
kommunen auka med talet på kommunar som slo seg saman. Det gjorde 
han - delvis (figur 8.4). Underrepresentasjonen av den største kommunen 
(folkevalde i høve til folketal) var minst i kommunar med berre to partar, 
men det var ikkje så stor forskjell på om det var tre eller fem kommunar 
i samanslåinga. Det er - litt overraskande — samanslåingar av fire gamle 
kommunar som skil seg ut. Det er berre tre nye storkommunar i denne 

kategorien: Sunnfjord, Orkland og Senja. Det dei har felles, er at den stør- 
ste av dei fire gamle kommunane var meir enn tre gonger så stor som den 
nest største, samtidig som storleiken på det nye kommunestyret gjorde at 
partia maksimalt kunne gje stemmetillegg til seks kandidatar, og Ap og 
Sp var dei to største partia. Viss partia har vore opptatt av at alle delar av 
den nye storkommunen skulle vera representert, slik intervjua tyder på, 
vil det i ein slik situasjon gå på kostnad av den største kommunen, som 
da blir kraftig underrepresentert. 


Måtte kjønn og alder vike for geografien? 


Vi skal nå sjå på i kva grad den auka vekta på geografi slo ut på kjønn og 
alder. Som tabell 8.4 viser, er det i 2019 marginale forskjellar på kjønns- 
fordelinga på listene i samanslåtte og ikkje-samanslåtte kommunar. 
Det er heller ingen store endringar i kjønnsfordelinga for alle kommu- 
nar sett under eitt samanlikna med kommunevalet i 2015 (da det var 
42,6 prosent kvinner). Kvinner utgjorde altså i underkant av 43 prosent 
av kandidatane i 2015 og 2019. Til samanlikning var kvinneprosenten i 
2011 og 2007 på i underkant av 42. Det er heller ingen store forskjellar 
på kjønnsfordelinga blant dei folkevalde (40,3 prosent kvinner versus 
40,5 prosent kvinner). For alle partilister sett under eitt er det altså små 
utslag. 


Tabell 8.4. Kandidatar og innvalde ved kommunestyrevalet 2019 etter kjønn (%). Samanslåtte 
og ikkje-samanslåtte kommunar 


Kjønn Kandidatar Innvalde 
Samanslåtte Ikkje- Alle Samanslåtte Ikkje- Alle 
kommunar samanslatte kommunar kommunar samanslatte kommunar 
kommunar kommunar 
Mann 57,3 571 571 59,7 59,5 59,5 
Kvinne 42,7 42,9 42,9 40,3 40,5 40,5 
N 13490 40766 54256 1986 7350 9336 


Kjelde: SSB Kandidatdata. 


Det er heller ingen store forskjellar på alderssamansetjinga i saman- 
slåtte og ikkje-samanslåtte kommunar, men forskjellane er større enn 
for kjønn. Forskjellen er størst blant dei eldste aldersgruppene over 60. 

Tabell 8.5. Fordeling av listekandidatar ved kommunestyrevalet 2019 etter alderskategori (%). 
Samanslåtte og ikkje-samanslåtte kommunar 


Alderskategori Samanslåtte lIikkie-samanslatte Alle N 
kommunar kommunar kommunar 

18-20 2,9 2,9 29 1575 
21-29 7,8 8,5 8,3 4500 
30-39 14,4 15,0 14,8 8052 
40-49 19,9 21,2 20,9 11332 
50-59 22,9 22,4 22,6 12199 
60-69 19,6 18,4 18,7 10138 
70+ 12,5 11,7 11,9 6460 
Snittalder, menn (år) 519 51,6 51,7 30998 
Snittalder, kvinner (år) 49,3 48,2 48,5 23258 


Kjelde: SSB Kandidatdata. 


For aldersgruppa 60-69 år var prosentdelen 19,6 i dei samanslåtte kom- 
munane mot 18,4 prosent i ikkje-samanslåtte kommunar. Samla utgjer 
kandidatar over 40 år nesten 75 prosent av totalen. Dette høver inn i ein 
langsiktig trend der gjennomsnittsalderen på listene har auka for kvart 
val sidan 2003, og der dei over 60 har vore den største gruppa sidan 2011- 
valet. Blant dei folkevalde utgjer likevel dei to aldersgruppene mellom 40 
og 60 år dei største gruppene. 

Det skjer altså ei gradvis forgubbing av kandidatlistene, og dette gjeld 
både dei kandidatane som faktisk blir valde og «listefyllet», sjølv om dei 
folkevalde i snitt er eit par år yngre enn listefyllet. Som figur 8.5 syner, 
auka snittalderen for listefyllet med tre år mellom 2003 og 2019, medan 
snittalderen for dei folkevalde auka med litt over 1,7 år i same periode. 
Unntaket er 2011, som var eit spesielt val (Bergh & Bjørklund, 2013) der 
ungdommar vart mobiliserte. Det er verdt å merke seg at gjennomsnitts- 
alderen på partimedlemar auka med tre år mellom 1991 og 2017, og var da 
på 54 år (Heidar, 2019, s. 136). Snittalderen for både folkevalde og listekan- 
didatar er altså faktisk lågare enn for partimedlemar. 

Noko av forklaringa på at listekandidatar i samanslåtte kommunar er 
litt eldre, kan vera at det er større «gjenbruk» av listekandidatar. Talet på 
kommunestyrerepresentantar (og dermed listekandidatar) i dei nye stor- 
kommunane er mykje lågare enn i dei gamle kommunane til saman. Det 
er derfor rimeleg å vente at ein større del av listekandidatane i 2019 hadde 

Figur 8.5. Gjennomsnittsalder ved kommunevala 2003-2019, fordelt på folkevalde og listefyll, 
alle kommunar 


Kjelde: Fiva et al., 2020 (figuren har trunkert y-akse for å få fram utviklinga over tid). 


stått på lista før. Dette slår til: Om vi samanliknar tala for samanslåtte 
og ikkje-samanslåtte kommunar, ser vi at 52,1 prosent av listekandida- 
tane i samanslåtte kommunar også stod på lista i 2015, mot 49,6 prosent i 
ikkje-samanslåtte kommunar. 

Om vi berre tar for oss kandidatar med stemmetillegg, er kandidatane 
ikkje overraskande yngre enn lista sett under eitt. Men her går forskjel- 
len mellom samanslåtte og ikkje-samanslåtte kommunar motsett veg: 
Kandidatar med stemmetillegg er litt yngre i samanslåtte enn i ikkje- 
samanslåtte kommunar, og det gjeld særleg kvinnene (0,9 år yngre). 

I sum syner denne gjennomgangen at det ikkje var så store skilna- 
der i kjønns- og aldersfordeling mellom dei samanslåtte og dei ikkje- 
samanslåtte kommunane ved valet i 2019. Men det kan hende at andre 
systematiske forskjellar mellom samanslåtte og ikkje-samanslåtte kom- 
munar, som f.eks. kommunestorleik og partisamansetjing, nullar ut 
eventuelle effektar av kommunesamanslåing. For å få eit betre grep om 
korleis kommunesamanslåingane har påverka den sosiale samansetjinga 
av listene og i neste omgang kommunestyra i dei nye storkommunane, 
vil vi nå samanlikne dei 47 samanslåtte kommunane i 2019 med dei 119 


gamle kommunane i 2015. 

Kva endra seg i dei samanslåtte kommunane 
samanlikna med 2015? 


I denne delen tar vi utgangspunkt i gjennomsnittet for dei gamle kom- 
munane og ser på korleis alders- og kjønnssamansetjinga på listene endra 
seg frå 2015 til 2019. Om vi tar Sunnfjord kommune som eksempel, så 
slår vi saman tala for Jølster, Førde, Naustdal og Gaular (dei gamle kom- 
munane) i 2015 og samanliknar dei med talet for den nye kommunen 
Sunnfjord i 2019. Dette gjer vi da for totalt 47 kommunar i 2019 (mot 
119 kommunar i 2015). Vi startar med å sjå på kjønn. Utgangshypotesen 
var at auka vekt på geografisk representasjon ville gå på kostnad av kvin- 
nerepresentasjon i samanslåtte kommunar, subsidiært at dette ikkje ville 
skje i parti med vedtektsfesta kjønnskvotering. 

Om vi først ser på totalen i tabell 8.6, går kvinnerepresentasjonen litt 
opp både blant dei som ville vorte valde dersom partias opphavlege range- 
ring hadde vorte ståande, og blant dei som faktisk vart valde. For listene 
sett under eitt kan vi altså avkrefte hypotesen om at auka vekt på geografi 
nødvendigvis fører til vikeplikt for likestilling. Dei fleste partia i saman- 
slåtte kommunar har i snitt nominert relativt sett fleire kvinner høgt på 
listene enn ved valet i 2015. Ap låg veldig nær den vedtektsfesta kvota på 
50 prosent, medan SV som einaste parti hadde fleire kvinner enn menn 
på valbare plassar (i tråd med samansetjinga av medlemsstokken). Dei 
viktigaste unntaka er overraskande nok det gamle likestillingspartiet 
Venstre (jf. Van der Ros et al., 2010) og (mindre overraskande) Frp. Vel- 
jarane i dei samanslåtte kommunane favoriserer menn i litt mindre grad 
enn før, men også her er det forskjellar mellom partia. I Frp og Venstre 
forsterka veljarane nedgangen i kvinneprosenten. I SV og MDG var det 
omvendt, og begge parti har kvinnefleirtal blant representantane. I Ap 
stemte veljarane derimot inn menn i litt større grad enn sist. 

Ei mogleg forklaring på at kvinnerepresentasjonen ikkje gjekk ned, 
kan vera at partia ikkje sette kjønn og geografi opp mot kvarandre, men 
prøvde å balansere lista etter begge kriterium. Både i Indre Østfold og 
nye Asker gav informantane frå SV uttrykk for at det var ein sjølvsagt 
ting å kumulere like mange av begge kjønn. Som ein av dei sa: «Det ligg i 
ryggmargen i SV.» Fleire av informantane fortalte om ei arbeidsfordeling 
i nominasjonskomiteen, der medlemane hadde ansvar for å finne fram 

Tabell 8.6. Skilnad mellom partiets opphavlege rangering og valde etter listeretting (prosent 
kvinner) 


2015 2019 Differanse 2019-2015 

Partiets Valt etter Differanse| Partiets Valt etter Differanse| Partiets Valt etter 

rangering listeretting rangering listeretting rangering listeretting 
Raudt 28,6 35,7 71 42,3 42,3 0,0 13,7 6,6 
SV 50,9 50,9 0,0 53,3 57,0 ST 2,4 6,1 
Ap 48,0 43,5 —4,4 49,0 42,8 -6,3 1,0 -0,7 
Sp 419 315 —4,4 45,0 421 -3,0 31 4,6 
MDG 43,4 48,2 4,8 47,5 BTB 4,0 4, 33 
KrF 37,4 33,0 —4,4 37,0 37,0 0,0 -0,4 4,0 
V 474 43,8 —3,7 41,7 36,1 -5,6 -5,7 -/7 
H 41,5 35,8 —5,8 44,4 38,8 -5,6 2,9 3,0 
Frp 31,8 28,0 -3,7 2911 23,6 5,5 -2,7 —4,4 
Andre| 36,5 31,4 -51 35,8 31,7 —4,2 —0,7 0,3 
Totalt 44,3 38,6 -5,7 44,8 40,2 -4,6 0,5 1,6 


Kielde: Fiva et al., 2020 


til kandidatar frå eigen kommune - også kvinner og ungdom. Geografi 
vart altså berre eit ekstra lag i veven av omsyn nominasjonskomiteen tar. 
Ei tilleggsforklaring kan vera at når partia i større grad brukar stemme- 
tillegg, kan dette ha sikra fleire kvinner «sikker» plass i kommunestyret. 
Som tabell 8.2 syner, hadde 60 prosent av kvinnene og 54 prosent av men- 
nene som vart valde inn, stemmetillegg. 


Tabell 8.7. Prosent kvinner i kommunestyret etter kommunestorleik. Ikkje-samanslåtte versus 
samanslåtte i 2019, og gamle kommunar (før samanslåing) i 2015 


Opptil 5000- 10000- 20000- Meir enn N 
5000 10000 20000 100000 100000 (Total) 


Ikkje-samanslått 2019 40,0 39,0 40,1 434 45,7 2975 
Samanslatt 2019 411 33,2 43,2 42,0 42,0 1986 
Gamle kommunar 38,3 28,5 37,6 39,9 39,5 1214 
2015* 


Kjelde: SSB Kandidatdata og Fiva et al. (2020) (for 2015-tala). “Gamle kommunar (før samanslåing) er 
plassert i same kategori som nye storkommunar (etter samanslåing). Til dømes er både Selje og Eid (i 2015) og 
den samanslåtte kommunen Stad (i 2019) plassert i kategorien 5000-10 000. 


Eit interessant spørsmål er også om kvinnerepresentasjonen varierer med 
kommunestorleik, og svaret på det er ja. Tabell 8.7 viser at det er (saman- 
slåtte) kommunar med mellom 5000 og 10 000 innbyggjarar som har den 

lågaste kvinnerepresentasjonen i 2019, medan dei aller minste kjem betre 
ut. Det siste er litt overraskande i lys av tidlegare forsking, som har vist 
at små, perifere kommunar har lågast kvinneprosent (Wide, 2012). Men 
heller ikkje desse tala tyder på at geografi har hatt forrang framfor kjønn. 
Samanlikna med dei gamle kommunane ved valet i 2015 (før samanslå- 
inga) aukar tvert imot kvinnerepresentasjonen i alle kategoriar av saman- 
slåtte kommunar ved valet i 2019, men mest i dei 15 mellomstore (fram 
5,6 prosentpoeng), og dei tre nest minste kommunane (Nærøysund, Stad 
og Heim, fram 4,7 prosentpoeng). 

Figur 8.6. Valde representantar i samanslåtte kommunar ved kommunevala i 2015 og 2019 etter 
alderskategori (i prosent) 


Kjelde: SSB Kandidatdata. 


Spørsmålet er til slutt om alderssamansetjinga blant listekandidatar og 
representantar i samanslåtte kommunar i 2019 skil seg vesentleg frå dei 
gamle kommunane i 2015. Her finn vi ei lita endring i forventa retning, 
dvs. at gjennomsnittsalderen aukar med omtrent eitt år både blant dei 
folkevalde og kandidatane mellom 2015 og 2019, altså meir enn i ikkje-sa- 
manslatte kommunar (sjå figur 8.5). Som figur 8.6 syner, kjem forsky- 
vinga blant dei folkevalde særleg i aldersgruppene 40-49 og 50-59. Her 
er det ein interessant skilnad mellom menn og kvinner. Dei kvinnelege 
representantane er i gjennomsnitt rundt 4,5 år yngre enn dei mannlege 
kollegaene sine både i 2015 og 2019, medan aldersdifferansen blant liste- 
kandidatar er under 3 år. Det er særleg i dei tre øvste aldersklassane (50+) 

menn dominerer. Dette er i tråd med funna til Segaard og Saglie (2020) 
om eit kjønns-generasjonsgap. I sum kan det sjå ut til at partia har pri- 
oritert politisk erfaring høgt på lista, og fleire av intervjua støttar dette. 


Konklusjon 


Lokalvalet 2019 var eit spesielt val for mange parti og veljarar. Som inter- 
vjua også viste, representerte kommunesamanslåing for mange lokalparti 
ei opning for å utvide kandidatlista og sikre seg breiare representasjon. 
Tilbodet på potensielle kandidatar auka i takt med at kommunen vart 
større. På same tid representerte kommunesamanslåinga ei utfordring 
for partia: Korleis skulle ein sikre at alle dei gamle kommunane vart godt 
representert på lista utan at det gjekk ut over andre omsyn? Måtte kjønn 
og alder vike for geografien? Det korte svaret på det siste er nei. Analy- 
sane våre viser likevel eit samansett bilete. 

Vi finn i tråd med forventninga at partia var opptatt av å sikre repre- 
sentasjon frå alle dei gamle kommunane. Partia i dei samanslåtte kom- 
munane brukte retten til å gje stemmetillegg i større grad enn før, og 
denne tendensen er sterkare i kommunar samanslått av fleire gamle kom- 
munar. I dei tre eksempelkommunane våre såg vi at dei fleste partia for- 
delte stemmetillegga tilnærma likt mellom dei gamle kommunane, men 
dette gjeld Sunnfjord og Indre Østfold i større grad enn nye Asker. 

Forventninga om at den største kommunen ville vera underrepresen- 
tert både på kandidatlistene og i kommunestyret, slår også til. Dette er i 
tråd med det danske forskarar fann i etterkant av kommunesamanslå- 
ingsprosessane der. Dette skuldast at partia har prioritert representasjon 
frå alle delar av den nye storkommunen både når dei har gjeve stemme- 
tillegg og på lista som heilskap. Dette kjem også tydeleg fram i intervjua. 

Forventninga om at veljarane skulle korrigere underrepresentasjonen 
av den største kommunen gjennom bruken av preferansestemmer, slår 
derimot til berre i kommunar som er samanslått av tre gamle kommunar. 
I alle andre typar av samanslåingar forsterka veljarane overraskande nok 
underrepresentasjon av den største kommunen, og det gjeld særleg i dei 
to kommunane som er samanslått av fem gamle kommunar. Dette kan 
tolkast slik at veljarane i den største kommunen ikkje har vore like flinke 

til å mobilisere for å få «sine» kandidatar innvalde. Men lokale forskjellar 
i oppslutning og partiorganisasjon kan også ha spelt ei rolle. 

Tilfanget av kandidatar med politisk erfaring aukar når kommunar 
slår seg saman fordi det nye kommunestyret har langt færre medlemar 
enn dei gamle til saman. I lys av tidlegare litteratur var det grunn til å 
tru at politisk erfarne kandidatar ville vera føretrekt, og at dette ville gå 
på kostnad av kjønnsrepresentasjon. Men her finn vi at mykje er som 
før. Kandidatane blir jamt over eldre for kvart kommuneval, og det blir 
gradvis litt fleire kvinner både på listene og i kommunestyra. Det er 
ingen store skilnader mellom samanslåtte og ikkje-samanslåtte kommu- 
nar i 2019, og heller ikkje mellom dei nye storkommunane i 2019 og dei 
gamle kommunane i 2015. Veljarane oppfører seg omtrent som før. Velja- 
rane rettar på lista, og som ved tidlegare val går listeretting i disfavør av 
kvinner. 

Dei overordna funna i dette kapittelet tilseier at over tid vil dei saman- 
slåtte og ikkje-samanslåtte følgje den same tendensen: litt fleire kvinner 
for kvart val, og eit noko høgare aldersgjennomsnitt både for listene og 
samansetjinga av kommunestyret. Det som blir spanande å følgje, er om 
det vil skje endringar knytt til geografisk representasjon. Her kan det ten- 
kast at ein ved valet i 2023 vil sjå eit styrka sentrum, på kostnad av dei 
gamle små kommunane. Alternativt kan det tenkast at det er først ved 
neste kommuneval at veljarane har fått erfart konsekvensane av kommu- 
nesamanslåing (både positive og negative), og at dei mobiliserer til fordel 
for si grend eller gamle kommune. Viss dette blir tilfelle, og kanskje sær- 
leg der ein må legge ned skular eller opplever eit dårlegare tenestetilbod 
i dei perifere delane av kommunane, så kan ein forvente mobilisering 
knytt til geografisk representasjon. 

Appendiks 
Kommunevalet 2019 i nye Asker, representantar fordelt på gamle kommunar (veljarrettingar 
i parentes) 

Asker Røyken Hurum Totalt Kvinner Kumulerte 
Høgre 15 (+1) 7(+1) 26-22 24 1 10 
Ap 3 3 3 9 5(+1) 10 
MDG 3 2 1 6 3 4 
Frp 1 2 1 4 1 5 
Venstre 2 (+1) 1 0 (-1) 3 2 7 
SV 20) 0 () 1 3 2(+1) 4 
Sp 1 1 1 3 1 3 
KrF 1 1 0 3 
Raudt 1 1 0 4 
PP 1 1 0 6 
Total 30 16 9 55 25 56 


Kommunevalet 2019 i Sunnfjord, representantar fordelt på gamle kommunar (veljarrettingar 


i parentes) 
Førde Jølster Gaular Naustdal Totalt Kvinner | Kumulerte 
Sp 269) 460 469 2 (1) 12 4(-2) 1 
Ap 8 (43) 1 1(-2) 16) 1 4(-2) 5 
Høgre 4 2 2 2 10 32) 4 
SV 1 1 1 1 4 2 4 
MDG 2 2 1 2 
Venstre 1 1 2 1 2 
KrF O (1) 101) 1 2 2(+1) 1 
Frp 1 1 0 2 
Raudt 1 1 0 4 
Total 18 1 9 7 45 17 25 
Kommunevalet 2019 i Indre Østfold, representantar fordelt på gamle kommunar 
(veljarrettingar i parentes) 
Askim Eidsberg Spydeberg Hobøl Trøgstad | Totalt | Kvinner | Kumulerte 
Sp 2 6 (+1) 1 26) 3 14 6 5 
Høgre 4 460 1 1 101) 1 3 6 
Ap 4(+1) 2 1 1 1(-1) 9 460 5 
Frp 0 (-2) 0 2(+2) 1 0 3 1 6 
DG 1 2 1 3 
rF 1 1 2 1 2 

SV 1 1 2 1 4 
Venstre 1 1 1 3 
Raudt 1 1 1 0 
Total 1 15 8 6 5 45 19 34 

høy lokalpolitisk tillit? 

Abstract: Why do some citizens trust in local political actors and institutions while 
others do not? With data from the Norwegian Local Election Survey 2019, we exam- 
ine characteristics of citizens with high and low local political trust. The analyses 
indicate that trust in the different political actors and institutions is closely linked. 
For example, those who report high trust in the mayor also report high trust in 
politicians in general, in the municipal council, and in the municipal administra- 
tion. In other words, people tend to have either high or low trust in the entire local 
political system. Furthermore, we find that trust in local political systems and actors 
is associated with a number of individual and contextual factors including the sense 
of belonging to the municipality, the use of municipal services, and political partici- 
pation. Trust also seems to be linked to being on the winning team: those who voted 
for parties that won the election are more trustful than those who voted for parties 
that that did not win the election. 


Keywords: political trust, local politics, local politicians, local political institutions 


Introduksjon 


I lokalvalgundersokelsen i 2019 ble deltakerne bedt om å angi hvor stor 
tillit de hadde til ulike lokaldemokratiske institusjoner og aktører - til 
kommunestyret, ordfører, politikere og kommuneadministrasjonen. 
Med en samlebetegnelse kaller jeg tillit til det lokalpolitiske systemet 
og aktørene som befolker det, for «lokalpolitisk tillit», og som vi skal se, 
varierer den lokalpolitiske tilliten betydelig. I dette kapitlet undersøker 


Sitering av denne artikkelen: Winsvold, M. (2021). Hva kjennetegner velgere med høy lokalpolitisk tillit? 
I J. Saglie, S. B. Segaard & D. A. Christensen (Red.), Lokalvalget 2019: Nye kommuner - nye valg? (Kap. 9, 
S. 229-252). Cappelen Damm Akademisk. https://doi.org/10.23865/noasp.134.cho 

Lisens: CC BY-NC-ND 4.0 

jeg hva som kjennetegner folk med lav og høy lokalpolitisk tillit, og om 
tillit er knyttet til trekk ved kommunen folk bor i. 

Tillit til norske lokalpolitikere og til norske lokalpolitiske institusjo- 
ner er blitt undersøkt gjennom lokalvalgundersøkelsen tilbake til 2003 
(Haugsgjerd & Segaard, 2020), mens tilliten til nasjonale politikere og 
institusjoner er blitt undersøkt jevnlig gjennom stortingsvalgundersøkel- 
sen helt tilbake til 1973 (Segaard et al., 2020). Gjennom alle disse årene har 
den politiske tilliten på både lokalt og nasjonalt nivå vært ganske stabil, 
og sammenliknet med andre land har norske innbyggere gjennomgående 
nokså høy tillit til både politiske aktører og institusjoner (Torcal, 2017). 
Når man undersøker hva som kjennetegner nordmenn med lav og høy 
lokalpolitisk tillit, er utgangspunktet altså at det er nokså vanlig å ha høy 
tillit. Høytillitsgruppen er med andre ord en stor gruppe, mens denne 
gruppen er ganske liten i en del andre land. 

Politisk tillit innebærer en tro på at politikerne og det politiske 
systemet vil forvalte innbyggernes interesser på en god måte (Miller, 1974; 
Hetherington, 2006; Newton, 2007). Når innbyggere i en kommune gir 
uttrykk for at de har høy politisk tillit til for eksempel kommunestyret, 
betyr det at de tror at kommunestyret vil ivareta deres interesser, og mot- 
satt innebærer lav tillit en manglende tro på at kommunestyret vil fatte 
beslutninger som gagner innbyggerne. Dersom folk ikke har tillit til det 
politiske systemet, vil de heller ikke oppfatte politikken som føres, som 
legitim. Tillit til lokalpolitiske institusjoner og aktører er avgjørende for 
at folk skal slutte opp om den politikken som de valgte representantene 
fører, og det representative demokratiet er derfor avhengig av en viss grad 
av tillit fra befolkningen. Samtidig er det ikke noe mål at alle skal ha 
fullstendig tillit til politikerne og det politiske systemet. En viktig side 
ved demokratiet er jo at innbyggerne utøver demokratisk kontroll — at de 
overvåker og kontrollerer at de valgte representantene faktisk opptrer på 
en måte som er til innbyggernes beste. Et kritisk blikk fra innbyggerne er 
et demokratisk sunnhetstegn, og det er verken å ønske eller forvente at 
alle innbyggere skal ha høy politisk tillit hele tiden (Dalton, 2004; Norris, 
1999). 

Men hva er det som gjør at noen har tillit til at politikerne ivaretar deres 
interesser, mens andre ikke har det? Forskningslitteraturen foreslår, og 

finner delvis, at tillit er knyttet til innbyggernes vurdering av det demo- 
kratiske systemets inntaks- og uttaksside. Tillit til systemets inntaksside 
handler om i hvilken grad innbyggerne oppfatter at systemet er lydhørt 
overfor deres behov og innspill (Gabriel, 2017), mens tillit til systemets 
uttaksside handler om hva som kommer ut av politikken, og hvorvidt det 
demokratiske systemet leverer det innbyggerne trenger (se Haugsgjerd & 
Segaard, 2020). Politisk tillit kan imidlertid også være et uttrykk for en 
holdning eller en ideologi, løsrevet fra spesifikke erfaringer. Det skilles 
dermed mellom spesifikk tillit, som er knyttet til konkrete vurderinger, 
og diffus tillit, som mer er en slags tillitsfull holdning (Easton, 1965. 

Med data fra lokalvalgundersøkelsen utforsker jeg hvordan politisk 
tillit er forbundet med ulike faktorer. Jeg skisserer først hva litteraturen 
sier om sammenhengen mellom politisk tillit og ulike individuelle og 
kontekstuelle forhold. Dernest beskriver jeg dataene som er brukt for å 
utforske denne sammenhengen. Videre presenteres variasjoner i tillit til 
forskjellige lokaldemokratiske institusjoner og aktører, og jeg undersøker 
hvordan disse variasjonene er forbundet med ulike forhold. Avslutnings- 
vis diskuterer jeg de demokratiske og teoretiske implikasjonene av fun- 
nene fra analysen. 


Hva er politisk tillit? 


Politisk tillit er ikke vesensforskjellig fra andre typer tillit. Det som gjør 
tillit politisk, er ganske enkelt at den er rettet mot politikere eller politiske 
institusjoner, eller at den har politiske konsekvenser (Maloy, 2009, s. 493). 
Overordnet kan politisk tillit forstås som troen på at politiske aktører eller 
institusjoner vil ivareta dine interesser som innbygger og ikke med vilje 
vil skade deg (Easton, 1965; Newton, 2007). Lokalpolitisk tillit innebærer 
at du har en slik tiltro til politiske aktører og institusjoner på lokalt nivå. 
Som andre former for tillit er politisk tillit knyttet til folks forventninger, 
og spesifikt for politisk tillit er at den er knyttet til hvordan politikere skal 
opptre, hvordan politiske institusjoner skal fungere, og hvilke resultater 
politikken skal bringe (Hetherington & Husser, 2012, s. 313). Politisk tillit 
vil derfor kunne bety forskjellige ting i forskjellige kulturelle omgivelser. 
Det gjelder antakelig også for norske kommuner. Man kan for eksempel 

tenke seg at det å ha tillit til ordføreren innebærer andre forventninger til 
hvordan ordføreren skal opptre, i en stor by enn i en liten bygd. 

Det skilles gjerne mellom diffus og spesifikk politisk tillit (Easton, 
1965). Diffus politisk tillit innebærer at man tror at politiske aktører og 
det politiske systemet vil en vel, ut fra en generell positiv forventning til 
andres intensjoner og oppførsel. Diffus politisk tillit er uavhengig av hva 
politiske aktører og institusjoner yter (Hetherington, 1998, s. 792). Man 
har en følelse eller overbevisning om at systemet er til å stole på, at det 
gir rettferdige resultater, og man kan dermed trygt overlate til systemet 
å fatte avgjørelser som er viktige for ens eget liv (Rousseau et al., 1998, 
s. 385). Slik diffus tillit knytter seg gjerne til det politiske systemet som 
sådan mer enn til enkeltaktører, men forskning viser at det kan være van- 
skelig for folk å skille de to, fordi tillit til systemet smitter over på aktør- 
tillit, og vice versa. I motsetning til diffus politisk tillit er spesifikk politisk 
tillit resultat av konkrete vurderinger av hvordan det politiske systemet 
fungerer, hvilke resultater systemet produserer, og hvordan de politiske 
aktørene opptrer (Hardin, 2002). Spesifikk tillit er altså basert på en 
evaluering av konkrete forhold og handlinger. De to formene for tillit — 
diffus og spesifikk — kan gjerne eksistere side om side. Tomankova (2019, 
s. 169) hevder for eksempel at politisk tillit har både en disposisjons- og en 
evalueringskomponent. Politisk tillit er dermed et produkt av en persons 
tilbøyelighet til å stole på politiske aktører og institusjoner, som er en 
relativt stabil tilbøyelighet, og av personens erfaringer med det politiske 
systemet og de politiske aktørene, som kan være mer variable. Her skal vi 
konsentrere oss om den spesifikke tilliten som er basert på vurderinger, 
men ha den diffuse tilliten i mente og trekke den opp som en mulighet 
i analysen og i diskusjonen. 

Forstått som en spesifikk evaluering er politisk tillit noe som oppstår 
i en relasjon mellom den som har tillit - innbyggeren i vårt tilfelle; og 
den eller det innbyggeren har tillit til - politiske aktører og institusjoner 
(Levi & Stoker, 2000). Pippa Norris (1999) skiller mellom ulike politiske 
«enheter» innbyggere kan ha eller ikke ha tillit til: Det sosiale fellesska- 
pet, de grunnleggende prinsippene som politikken styres etter, systemets 
evne til å levere resultater, de politiske institusjonene og de politiske aktø- 
rene. I teorien kan man ha høy tillit til noen av disse aspektene ved det 

politiske systemet og lav tillit til andre. Tillit til forskjellige aspekter ved 
det politiske systemet viser seg imidlertid ofte å være innbyrdes relatert 
(Grimmelikhuijsen & Knies, 2017). Undersøkelser indikerer for eksem- 
pel at folk ikke skiller skarpt mellom tillit til politiske aktører og tillit til 
institusjoner (Seyd, 2016). Én årsak til at folk ikke skiller mellom disse, 
kan være at det er en faktisk sammenheng. For eksempel vil utformin- 
gen av politiske institusjoner kunne påvirke oppførselen og derved påli- 
teligheten til de politiske aktørene som opererer i systemet (Tomankova, 
2019, 8. 169). En annen årsak kan være at folk vurderer det de lettest 
får øye på, og som er minst abstrakt, som politiske aktører, mens poli- 
tiske institusjoner, og ikke minst regimeprinsipper, fungerer mer som 
et bakteppe. En tredje årsak er at folks tillit har en diffus komponent, 
og at diffus tillit har en tendens til å omfatte alle relaterte objekter eller 
enheter. 


Hva påvirker politisk tillit? 

Neste spørsmål er hva det er som far folk til å stole på - og, motsatt, 
til å mistro - politiske aktører og institusjoner. Utgangspunktet i dette 
kapitlet er som sagt at tillit er, i hvert fall delvis, produkt av en spesifikk 
evaluering. Det innebærer at tillit kan forventes å være påvirket av folks 
erfaringer med det politiske systemet, og at folk vurderer om de skal ha 
tillit ut fra hvorvidt erfaringene er gode eller dårlige. To spesifikke erfa- 
ringsgrunnlag som tillitsvurderinger kan gjøres på bakgrunn av, har vært 
særlig studert: Hvorvidt systemet produserer det folk trenger, for eksem- 
pel velferdstjenester (demokratiets outputside), og hvorvidt innbyggerne 
blir lyttet til, altså om de har mulighet til å øve politisk innflytelse (demo- 
kratiets inputside). Videre viser forskning at de som er på vinnersiden i 
politikken, de innbyggerne som stemmer på det partiet eller de partiene 
som vinner valget, har høyere tillit til det politiske systemet enn de som 
er på tapersiden (se Hansen et al., 2019). Det er altså grunn til å tro at tillit 
er knyttet til erfaring med bruk av offentlige tjenester, erfaring med poli- 
tisk deltakelse og hvorvidt man stemte på det partiet eller de partiene som 
vant eller tapte valget. I dette kapitlet er vi imidlertid ikke først og fremst 
opptatt av hva som påvirker politisk tillit, men av hva som kjennetegner 

dem med henholdsvis høy eller lav tillit. Det gjør det interessant også å 
undersøke faktorer der årsakssammenhengen kan gå motsatt vei, altså 
der det er den politiske tilliten som påvirker hvordan folk opptrer. Én 
slik faktor er stemmegivning - altså hvilket parti folk stemmer på. Det 
virker rimelig å anta at hvor mye man stoler på at politikere vil en vel, 
og på at systemet fungerer på en måte som er en selv til gagn, har noe 
å si for hvilket parti man stemmer på. Noen politiske partier forfekter 
i større grad enn andre at de har tillit til de eksisterende systemene og 
samfunnsstrukturene. Det er grunn til å anta at de som har høy tillit til 
politiske institusjoner, i større grad stemmer på systembevarende partier, 
og at de som har lav tillit, i større grad stemmer på partier som kritise- 
rer eksisterende systemer. Men forholdet mellom stemmegivning og tillit 
kan også gå motsatt vei: Forskning har vist at det å stemme på systemkri- 
tiske partier bidrar til å svekke politisk tillit, fordi folk har en tendens til 
å identifisere seg med og forsterke standpunktene til de partiene de har 
valgt å stemme på (Hooghe & Dassonneville, 2018). 

Vi skal kort gjengi tidligere forskning på sammenhengen mellom poli- 
tisk tillit og seks ulike individuelle og kontekstuelle faktorer. Dernest vil 
vi undersøke om disse faktorene er forbundet med politisk tillit, slik den 
er målt i Lokalvalgundersøkelsen 2019. 


1) Velferdsytelser - demokratiets uttaksside 

I sin gjennomgang av litteraturen omkring ytelser og tillit finner Kumlin 
og Haugsgjerd (2017) og Kumlin et al. (2018) at folks vurdering av hvor- 
dan offentlige tjenester fungerer i praksis, og deres personlige erfaringer 
med institusjoner innenfor velferdsstaten, har betydning for politisk til- 
lit. De som bruker offentlige tjenester, har høyere tillit enn de som ikke 
bruker slike tjenester. Man kan tenke seg at bruk av tjenester er positivt 
forbundet med politisk tillit fordi de som bruker offentlige tjenester, får 
et konkret bevis på at det offentlige systemet leverer noe de har bruk for. 
Et unntak er bruk av behovsprøvde tjenester, for eksempel trygdeytelser 
eller sosialtjenester. Folkestad (2017, s. 159) finner for eksempel at de som 
har personlig erfaring med behovsprøvde tjenester, har lavere tillit enn 
andre. En fortolkning av den ulike effekten som ikke-behovsprøvde og 

behovsprøvde tjenester har, er at «bruk av tjenester» også er et mål på 
folks livssituasjon. Folk som har rett på behovsprøvde ytelser, er antakelig 
ofte i en vanskelig livssituasjon og har oftere erfaringer med at samfunnet 
og institusjoner i samfunnet ikke handler i deres interesse. 


2) Deltakelse og politisk aktivitet - demokratiets 
inntaksside 


Politisk tillit og politisk deltakelse antas å påvirke hverandre gjensidig 
(Gabriel, 2017; Liu & Stolle, 2017). På den ene siden kan deltakelse påvirke 
folks politiske tillit, fordi deltakelse er en erfaring som tillit kan vurderes 
på bakgrunn av. Hvis erfaringen er god - man blir lyttet til, og det man 
ytrer, tas til etterretning — vil det kunne øke den politiske tilliten. Og 
motsatt: Dersom man ikke lyttes til, vil det kunne svekke den politiske 
tilliten. På den andre siden kan politisk tillit bidra til å forklare hvorfor 
folk deltar. For eksempel er det vist at de som har høy politisk tillit, har 
økt tendens til å delta politisk innenfor rammen av det formelle politiske 
systemet (inklusive det å stemme ved valg), mens de som har lav politisk 
tillit, har en økt tendens til å delta utenfor det formelle politiske systemet, 
for eksempel gjennom protestaksjoner (Braun & Hutter, 2016; Hooghe 
& Marien, 2013; Kaase, 1999). Hvor aktivt innbyggere forvalter stemme- 
seddelen, kan også tenkes å være forbundet med politisk tillit. Det å gi 
personstemmer ved valg kan anses som et tegn på at man er bevisst sin 
påvirkningsmulighet som velger og aktivt bruker denne. Videre kan det 
å ta aktivt stilling til hvilket parti man skal stemme på, ved hvert valg, og 
ikke stemme på det samme partiet av gammel vane eller som en identi- 
tetsbekreftende handling, være en måte å forvalte stemmeseddelen aktivt 
på. Det å stemme på det samme partiet ved hvert valg eller å la være 
å gi personstemme kan selvfølgelig også være resultat av en aktiv over- 
veielse. Det er likevel interessant å undersøke hvordan disse formene for 
velgerhandlinger er forbundet med politisk tillit. To motsatte prosesser 
kan tenkes å gjøre seg gjeldende: På den ene siden kan de som gir person- 
stemmer eller bytter parti, antas å ha høy tiltro til det politiske systemets 
lydhørhet, noe som skulle indikere at de gir uttrykk for høy politisk tillit. 
På den andre siden kan de som gir personstemmer ved valg, eller som 

hyppig bytter parti, antas å være mer kritiske til partiene som politisk 
institusjon og dermed kanskje skåre lavere på politisk tillit. 


3) Å være på vinnerlaget 

Velgerstudier viser gjennomgående at de som har stemt på det partiet 
eller de partiene som vinner valget, har høyere politisk tillit enn de som 
stemte på partier som tapte valget (Kernell & Mullinix, 2019), og at det å 
tape valget har en langvarig negativ effekt på tilfredshet med demokratiet 
(Hansen et al., 2019). Denne effekten kan skyldes at de som stemte på dem 
som vant, har fått en erfaring med at deres handlinger førte frem, og med 
at det politiske systemet lyttet til dem. Videre gir det å være på vinnerla- 
get innflytelse. Dersom ens representanter er i flertall, er det større sjanse 
for at politikken utformes i tråd med de ønskene man har, enn dersom de 
man stemte på, er i mindretall — og det er dermed større sjanse for at det 
politiske systemet ivaretar ens interesser på en måte man selv synes er god. 
Effekten av å være på vinner- eller tapersiden i et valg er vist å avhenge 
av hvordan de politiske institusjonene er utformet. Anderson et al. (2005) 
viser for eksempel at «tapere» i proporsjonale valgsystemer og der det er 
stor grad av maktdeling internt i det politiske systemet, i mindre grad 
har negative holdninger til det politiske systemet enn tapere i systemer 
der «vinneren tar alt». Man kan dermed tenke seg at både det norske 
proporsjonale valgsystemet og den norske formannskapsmodellen, med 
sin noenlunde proporsjonale maktfordeling internt i kommunestyret, vil 
gjøre at det oppleves som mindre ille å tape et valg, fordi alle politiske 
partier er representert i de foraene der politikken utformes. Videre kan 
man tenke seg at en slik proporsjonal maktfordeling vil begrense effekten 
det å tape valget har på tilliten til det politiske systemet. 


4) Politisk ideologi 

Tillit har en holdningskomponent som ikke nødvendigvis er basert på 
erfaring. Man kan tenke seg at denne holdningskomponenten gir seg 
uttrykk i hvilket parti man stemmer pa - om man stemmer på partier 
som i sin ideologi har eller ikke har høy systemtillit. Forventningen her 

er at folk som stemmer på systemkritiske partier og protestpartier, vil ha 
lavere politisk tillit fordi stemmegivningen sier noe om deres egen tillit til 
og tilfredshet med det politiske systemet (Haugsgjerd, 2019). I litteraturen 
finner man for eksempel at de som stemmer på høyreradikale partier, 
nokså systematisk har lavere politisk tillit enn andre velgere (Bélanger, 
2017), og en av forklaringene er nettopp at slike partier uttrykker mistillit 
til måten det politiske systemet fungerer på (Bélanger & Aarts, 2006). 
Det samme kan sies om partier andre steder på den politiske høyre- 
venstre-skalaen. I en norsk kontekst uttrykker for eksempel partiet 
Rødt en skepsis til den eksisterende maktfordelingen i samfunnet, mens 
typiske protestpartier, som «bompengelistene» som ble opprettet ved 
lokalvalget i 2019, gir uttrykk for en skepsis til eksisterende politiske par- 
tiers evne til å ta opp bestemte saker og synspunkter. Det kan også tenkes 
at det finnes en høyre-venstre-effekt, men det er uklart i hvilken retning 
denne skulle slå ut. Venstresiden i politikken forfekter at individene i et 
samfunn i fellesskap skal ta vare på hverandre, og dette krever at man har 
en viss tillit til at alle yter etter evne, og til at ingen misbruker fellesska- 
pets ressurser. For eksempel kan man forvente at folk som stemmer på 
partier som er positive til universelle og sjenerøse velferdsytelser, vil være 
mer tillitsfulle til at kollektive systemer kan forvalte felles ressurser på en 
god måte, og disse vil dermed rapportere om høyere tillit til det politiske 
systemet. Samtidig er det ingen grunn til å anta at de som stemmer på 
systembevarende partier til høyre på partiskalaen, skulle ha lav tillit til 
det politiske systemet, gitt at systemet forvalter deres standpunkter på en 
god måte. Som påpekt i litteraturen kan det imidlertid også være slik at 
lav politisk tillit kommer som en konsekvens av å stemme på partier som 
gir uttrykk for lav systemtillit (Haugsgjerd, 2019). Velgere har en tendens 
til å tilpasse seg de politiske standpunktene som partiet de har stemt på, 
forfekter (Lenz, 2012). En velger som stemmer på et lavtillitsparti av saks- 
spesifikke årsaker, for eksempel fordi hun er imot bompenger, vil dermed 
kunne overta holdningen til det partiet hun har stemt på, også på andre 
områder, for eksempel når det gjelder tilliten til det politiske systemet. 
Studier av forholdet mellom politisk tillit og det å stemme på høyreradi- 
kale partier viser at årsakssammenhengen går begge veier: Folk med lav 
politisk tillit har en tendens til å stemme på høyreradikale partier, og det 

å stemme på høyreradikale partier forsterker mistilliten til det politiske 
systemet (Rooduijn et al., 2016) 


5) Tilknytning til det sosiale fellesskapet 

Norris' (1999) inndeling av aspekter eller sider ved det politiske systemet 
man kan ha tillit til, peker på det sosiale fellesskapet — i vårt tilfelle 
kommunen - som én slik side. Politisk tillit kan ifølge denne forstå- 
elsen komme til uttrykk som tillit til det sosiale fellesskapet man er 
en del av. Det er nærliggende å tro at de som kjenner sterk tilhørighet 
eller tilknytning til sitt sosiale fellesskap, også vil ha større tillit til dette 
fellesskapet. 


6) Kommunestørrelse 

Tidligere studier har vist at tilliten til politiske myndigheter er høyere i 
små enn i store politiske enheter. I sin sammenlikning av tillit til nasjo- 
nalt og lokalt nivå trekker Mufioz (2017) frem fire faktorer som kan bidra 
til å forklare dette mønstret. For det første gir små enheter ofte befolknin- 
gen større mulighet til å påvirke politiske vedtak. For det andre er lokal- 
politikk ofte mindre preget av politisk polarisering enn nasjonal politikk 
er. For det tredje viser tidligere forskning at direkte kontakt med politiske 
institusjoner og myndighetspersoner ofte bygger tillit. Dette er sentralt, 
all den tid mye offentlig tjenesteproduksjon skjer på kommunalt nivå. 
Det kan kanskje også være lettere for små kommuner å utforme tjenes- 
ter tilpasset innbyggerne, fordi det i små kommuner er tettere kontakt 
mellom dem som utformer tjenestene, og dem som mottar dem. Og til 
sist argumenterer Mufioz (2017) for at lokale myndigheter er gjenstand 
for mindre kritisk omtale i mediene enn myndigheter på det nasjonale 
nivået. Sammenlikningen gjelder kommunalt og nasjonalt nivå, men 
man kan tenke seg at de samme mekanismene gjelder mellom kommu- 
ner, og at folk dermed har høyere tillit til de politiske institusjonene og 
aktørene i små sammenliknet med i store kommuner. I motsatt retning 
kan man tenke seg at innbyggernes tillit til det politiske systemet og til 
de politiske aktørene har dårligere kår i små kommuner fordi det lettere 

oppstår habilitetsproblemer, politikere og administrasjon har lavere grad 
av spisskompetanse, og tjenestene som leveres, har lavere kvalitet. 


Forventninger - oppsummert 

For noen forhold peker eksisterende forskning i en bestemt retning, mens 
den for andre forhold spriker, eller det mangler empiriske studier. Basert 
på tidligere forskning og teoretiske antakelser er forventningene til hva 
som karakteriserer innbyggere med høy politisk tillit, derfor ikke alltid 
helt entydige. Oppsummert forventer vi likevel følgende: 


1) Det 3 nyte godt av de tjenestene som produseres - å få noe ut av 
systemet — er forbundet med høy politisk tillit. 

2) Deltakelse utenfor formelle kanaler er forbundet med lav politisk 
tillit, mens deltakelse innenfor formelle kanaler er forbundet med 
høy tillit. Aktiv forvaltning av stemmeseddelen kan slå begge veier. 

3) De som stemte på partier som vant valget, er forventet å ha høyere 
politisk tillit enn de som stemte på partier som tapte valget. 

4) De som stemte på typiske protestpartier, er forventet å ha lavere 
politisk tillit enn de som stemte på systembevarende partier. 

5) Tilknytning til kommunen er forventet å være assosiert med høy 
politisk tillit. 


6) Forventningene til sammenhengen mellom kommunestørrelse og 


— 


politisk tillit er tvetydig. 


Data og metode 


For å undersøke hva som kjennetegner folk med henholdsvis lav og høy 
lokalpolitisk tillit, har jeg brukt data fra Lokalvalgundersøkelsen 2019 
(beskrevet i kapittel 1) og kommunedatasettet til Fiva, Hasle og Natvig 
(2020). Datasettet til Fiva et al. (2020) er basert på data fra kommuneda- 
tabasen og fra Statistisk sentralbyrå og inneholder informasjon om den 
enkelte kommune når det gjelder politiske og økonomiske forhold. Data- 
settet oppdateres jevnlig, og variablene som er brukt i analysen, er fra 
oppdateringen som ble gjort etter valget i 2019. 

I det videre beskrives variablene som er brukt i analysen. Avhengig 
variabel, politisk tillit, er målt ved et spørsmål om hvor stor tillit respon- 
dentene har til fire ulike deler av det lokalpolitiske systemet: ordfører, 
politikere, kommunestyre og kommuneadministrasjon. Tillit er målt 
på en skala fra o («ingen tillit») til 10 («svært stor tillit»). Fordelingen på 
tillitsvariablene er redegjort for i figur 9.1 og 9.2. 

For å måle sammenhengen mellom lokalpolitisk tillit og ytelse har jeg 
brukt to variabler. Den ene variabelen er respondentenes egen rappor- 
tering om bruk av fire ulike ikke-behovsprøvde kommunale tjenester: 
barnehage, skole, eldreomsorg eller andre lege- og helsetjenester («bruk 
av tjenester»). Dette er jo veldig forskjellige typer ytelser, og handlings- 
rommet til kommunene er større for noen av disse tjenestene enn for 
andre (særlig er opplegget for barneskolen stramt styrt fra nasjonale sko- 
lemyndigheter). Variabelen måler heller ikke respondentenes vurdering 
av kvaliteten på tjenestene, og den kan altså bare si noe om i hvilken grad 
innbyggerne mottar ytelser fra kommunen. Den andre variabelen måler 
en slags negativ ytelse, nemlig størrelsen på kommunal eiendomsskatt. 
Denne varierer fra o (i kommuner som ikke har eiendomsskatt) til 7 pro- 
mille, som er maksgrensen for hva kommunene kan pålegge innbyggere 
å betale i skatt på eiendom. Forventningen er at bruk av tjenester er posi- 
tivt forbundet med lokalpolitisk tillit, mens eiendomsskatt er negativt 
forbundet med tillit. 

Deltakelse er målt ved tre ulike variabeltyper. For det første er delta- 
kelse målt gjennom et spørsmålsbatteri om måter respondentene de siste 
fire årene har forsøkt å påvirke kommunal politikk på. Her skiller vi 
mellom deltakelse som foregår innenfor og utenfor det formelle repre- 
sentative systemet. Henvendelse til lokalpolitikere, kommuneadminis- 
trasjonen eller det å ha tatt opp en sak gjennom parti eller forening anses 
som innenfor, mens deltakelse i demonstrasjon/aksjon eller opprop/ 
underskriftskampanje anses som deltakelse utenfor det formelle 
systemet. Forventningen er at deltakelse innenfor systemet vil være for- 
bundet med høy tillit, og at deltakelse utenfor systemet vil være forbundet 
med lav tillit. For det andre er deltakelse målt ved deltakelse i frivillig 
arbeid. Forventningen til hvordan frivillig arbeid er forbundet med til- 
lit, er uklar. Mens noen studier finner at deltakelse gir økt tillit, finner 

andre at det ikke er noen sammenheng, eller at sammenhengen avhen- 
ger av hvilken type frivillig arbeid som gjøres (se Newton et al., 2018). 
For det tredje er deltakelse målt ved to variabler som beskriver hvordan 
man har anvendt stemmeseddelen: Hvorvidt man har gitt personstem- 
mer, og hvorvidt man ville stemt det samme ved stortingsvalg som ved 
kommunevalg. 

For å måle effekten av å være på vinnerlaget ser vi på hvorvidt respon- 
dentene stemte på samme parti som ordfører eller varaordfører. Opp- 
slutning om det sosiale fellesskapet måles ved et spørsmål om hvor sterk 
tilknytning man føler til kommunen man bori. Ideologi er målt ved hvil- 
ket parti man stemte på ved kommunestyrevalget. Høyre-velgere ligger 
nærmest gjennomsnittlig tillitsnivå og er derfor brukt som referanse- 
gruppe i analysen i tabell 9.2. Forventningen er at det å stemme på system- 
kritiske partier skal være forbundet med lav politisk tillit. Hjemmesittere 
er inkludert i analysen som en dummy under «stemmegivning», og deres 
tillitsnivå blir altså også sammenliknet med Høyre-velgeres nivå. Kom- 
munestørrelse er målt ved antall innbyggere i kommunen før kommune- 
reformen. 

For flere av variablene er det vanskelig å si noe presist om kausalretnin- 
gen. For eksempel vet man ikke om det er deltakelse som påvirker tillit, 
eller om det er motsatt. Når det gjelder variabelen som måler hvilket parti 
man stemte på, er det som diskutert over grunn til å tro at påvirkningen 
først og fremst går fra tillit til stemmegivning, men den kan også tenkes 
å gå i motsatt retning. Av den grunn spør vi med vilje ikke om hva som 
forklarer lokalpolitisk tillit, men om hva som kjennetegner dem som har 
henholdsvis lav og høy tillit. En av variablene, tilknytning til kommunen 
man bor i, er beheftet med endogenitetsproblemer fordi det er et vurde- 
ringsspørsmål som er hentet fra samme undersøkelse som den avhengige 
variabelen. Det kan være at det er en annen og bakenforliggende årsak, 
for eksempel en tillitsfull personlighet, som både tillit og tilknytning er 
et uttrykk for. 

Data legger til rette for en flernivåanalyse (individene er gruppert i 
kommuner). En tom flernivåregresjonsmodell viser imidlertid at lite 
av variasjonen kan forklares av forhold på kommunenivå. Intrakorre- 
lasjonskoeffisienten (ICC) som estimerer hvor mye av variasjonen som 

ligger på kommunenivå, varierer mellom 0,02 (kommunestyret) og 0,05 
(ordfører), og det betyr at det ikke er mye å hente på å gjennomføre en 
flernivåregresjon. Analysen gjennomføres derfor som en ordinær lineær 
regresjon. 


Analyse 


I hvilken grad har folk tillit til lokalpolitiske aktører og institusjoner, og 
hva kjennetegner dem med henholdsvis høy og lav tillit? Respondentene 
i lokalvalgundersøkelsen ble bedt om å angi tillit på en skala fra o, som 
indikerer «ingen tillit», til 10, som indikerer «svært stor tillit». På denne 
ellevepunktskalaen vil 5 representere midtkategorien. Hvilket nivå av til- 
lit som anses som høyt eller lavt, har å gjøre med hvilke forventninger 
man har til hvor høy den politiske tilliten bør være, og det er en diskusjon 
det fører for langt å ta her. Som et utgangspunkt for en vurdering av hvor- 
vidt tilliten er høy eller lav, har jeg i stedet sammenliknet den lokalpoli- 
tiske tilliten med tilliten til demokratiske institusjoner på nasjonalt og 
regionalt nivå. Figur 9.1 viser gjennomsnittlig tillit til lokale og nasjonale 
aktører og institusjoner. 

Det mest iøynefallende ved figuren er at gjennomsnittlig tillitsnivå lig- 
ger litt over midtverdien på tillitsskalaen (som går mellom o og 10) og 
er nokså likt for alle aktører og institusjoner det er spurt om. Når man 
sammenlikner med regionale og nasjonale politiske institusjoner, er den 
lokalpolitiske tilliten litt høyere enn tilliten til nasjonale og regionale 
demokratiske institusjoner. Et unntak er tilliten til Stortinget, som er på 
nivå med tilliten til de lokalpolitiske institusjonene. Dette mønstret går 
igjen i andre europeiske land, der de fleste befolkninger har noe høyere 
tillit til det lokale enn til det nasjonale nivået (Mufioz, 2017). Sammen- 
liknet med 2011 har tilliten til norske lokalpolitiske institusjoner gått noe 


1 Vedi ordinær lineær regresjon vil imidlertid standardfeilen til variabler på kommunenivå bli 
beregnet med utgangspunkt i antallet respondenter, og ikke med utgangpunkt i antallet kom- 
muner. Dette gjør at de beregnede standardfeilene for variabler på kommunenivå blir for lave. 
Signifikansnivået for variablene på kommunenivå endrer seg likevel ikke ved flernivåanalyse 
(de samme variablene er signifikante eller ikke signifikante, som ved ordinær regresjon). Effek- 
tene endrer heller ikke retning. 

Kommunestyret [iii 5,69 
Ordfører I 5,81 
Lokalpolitikere [mini MmP1.1:.:.1:11118 5,47 
Kommuneadministrasjon f 0808000 5,46 


Fylkestinget m 5,14 
Stortinget Em 5,53 

Regjeringen HH 5,02 
Statlig forvaltning F 0806060606 H 5,37 


Figur 9.1. Tillit til ulike politiske aktører og institusjoner pa en skala fra O («ingen tillit») til 10 
(«svært stor tillit») - gjennomsnittlig tillit, med konfidensintervaller 


Gjennomsnittene er vektet. N (uvektet) = 3829-3956. 


ned. I 2011 var imidlertid tilliten høyere enn den hadde vært tidligere, 
og tillitsnivået i 2019 er omtrent det samme som i 2003 (Haugsgjerd & 
Segaard, 2020). 

Når vi vender oppmerksomheten mot forskjellene i tillit til de ulike 
lokalpolitiske institusjonene og aktørene, er det interessant å merke seg at 
folk har mindre tillit til lokalpolitikere enn til kommunestyret. En mulig 
forklaring er at folk har tillit til at institusjonen som kommunestyret 
representerer, disiplinerer enkeltpolitikere fordi prosedyrer og regler hin- 
drer at kommunestyret som kollektiv opptrer ufornuftig. Aller mest tillit 
har imidlertid folk til ordfører. En årsak kan være ordførers rolle som 
samlende figur og representant og ambassadør for det sosiale fellesska- 
pet som kommunen er (Winsvold & Bentzen, 2020). Ordføreren er også i 
mange kommuner den eneste heltidspolitikeren og derfor den politikeren 
som er mest synlig for folk. 

Hovedmønstret er imidlertid ikke forskjell, men samsvar i tillits- 
vurderinger. Tillit til de ulike kommunale instansene er høyt korrelert 
(0,67-0,77) og lader på samme faktor med mellom 0,82 og 0,89 
(Cronbachs alfa = 0,911). Det er verdt å bemerke at folk tilsynelatende ikke 

skiller mellom tillit til politisk valgte representanter og forsamlinger og til 
den administrativt ansatte kommuneadministrasjonen. Tillit til de lokal- 
politiske instansene er også høyt korrelert med tillit til regionale og nasjo- 
nale institusjoner (0,54—0,66) og lader på samme faktor med mellom 0,77 
og 0,78. Unntaket er tillit til regjeringen, som er lavere korrelert (0,31-0,43). 

I figur 9.2 under har jeg lagd en indeks av tillit til de fire lokale aktør- 
og institusjonstypene det er spurt om. Denne indeksen gir et samlet 
uttrykk for «lokalpolitisk tillit». Figuren viser at det er stor variasjon i 
folks lokalpolitiske tillit. 


10 


Prosent 


0 2 4 6 8 10 
Lokalpolitisk tillit 


Figur 9.2. Lokalpolitisk tillit - indeks 
N (uvektet) = 3850. Fordelingene er vektet. 


Det er den variasjonen i lokalpolitisk tillit som illustreres i figur 9.2, jeg 
skal forsøke å si noe om når jeg i det videre undersøker hva som kjenneteg- 
ner dem med lav og høy lokalpolitisk tillit. For det formålet gjennomfører 
jeg en multivariat analyse for å undersøke hvorvidt tillit er forbundet med 
ulike trekk ved individene også når man kontrollerer for andre trekk. 
Første kolonne i tabell 9.1 viser hvordan de ulike faktorene som er 
inkludert i analysen, er korrelert med lokalpolitisk tillit når det ikke 
er kontrollert for andre faktorer (bivariate korrelasjoner, angitt som 

Pearsons r). I andre kolonne vises resultatene fra en lineær regresjonsana- 
lyse med indeksen «lokalpolitisk tillit» som avhengig variabel. Estima- 
ter for den kontrollerte sammenhengen mellom lokalpolitisk tillit og de 
ulike faktorene er oppgitt som betakoeffisienter. Størrelsen på koeffisien- 
tene kan sammenliknes innad i modellen, og størrelsen til koeffisientene 
er dermed et uttrykk for deres relative innbyrdes betydning. I regresjons- 
modellen inkluderes faktorer som måler velferdsytelser, egen deltakelse 
og om man stemte på de partiene som vant valget. Disse faktorene måler 
på sett og vis folks erfaring med det politiske systemet og kan derfor ten- 
kes å være et vurderingsgrunnlag for spesifikk tillit. Dernest inkluderes 
faktorer som kanskje i større grad kan tenkes å være forbundet med tillit 
som holdning (altså diffus tillit): ideologi (målt som hvilket parti man 
stemte) og tilhørighet til det sosiale fellesskapet som kommunen utgjør. 
De som oppga ikke å ha stemt - hjemmesitterne - er inkludert med en 
egen variabel (en dummy) blant stemmegivningsvariablene. Hjemme- 
sittere sammenliknes altså med Høyre-velgere, som er referansekategori 
når det gjelder stemmegivning. 

Regresjonsanalysen viser at norske velgere oppfører seg omtrent slik 
som tidligere forskning forutsier. Tilknytning til egen kommune er den 
faktoren som sterkest er forbundet med lokalpolitisk tillit, og dernest føl- 
ger det å være på vinnerlaget. Stemmegivning, her tolket som indika- 
sjon på ideologisk bakgrunn, er også sterkt forbundet med lokalpolitisk 
tillit. Sammenliknet med Høyre-velgere er velgere til venstre på høyre- 
venstre-skalaen signifikant mer tillitsfulle, med unntak av dem som stem- 
mer Rødt, som jo er et systemkritisk parti. De som stemmer FrP, og særlig 
de som stemmer på «andre partier», har signifikant lavere politisk tillit 
enn Høyre-velgere. I denne gruppen inngår lokale lister og 2019-valgets 
partinyvinning - de ulike lokale bompengepartiene som hadde motstand 
mot bompenger som viktigste sak. Alle disse tre velgergruppene - de som 
stemmer på Rødt, FrP og «andre lister» — kan sies å ha stemt på system- 
kritiske partier. Som forventet er det å være hjemmesittere assosiert med 
lav politisk tillit. Interessant å merke seg er likevel at det å avstå fra å 
stemme er svakere forbundet med lav tillit enn det å stemme på «andre 
lister». En mulig fortolkning av dette funnet er at det blant hiemmesit- 
tere er en del som er likegyldige og politisk uinteressert heller enn aktivt 

Tabell 9.1. Lokalpolitisk tillit - bivariate korrelasjoner og multivariat regresjon 


Variabel Pearsonsr Beta 
Positiv ytelse Bruk av kommunale tjenester (indeks)*' 0,09** 0,06** 
Negativ ytelse Eiendomsskatt 0,03 -0,04* 
Deltakelse gjennom formelle kanaler (indeks) 0,05“ -—0,03 
Protestdeltakelse (indeks) -0,02 -0,08** 
Politisk aktivitet/ Har gjort frivillig arbeid" -012** -—0,05”” 
deltakelse Ga personstemme og/eller slenger dak 005** 
Trofast velger 010** 0,05** 
(ville stemt det samme ved stortingsvalg) 
Vinnerlaget Stemte som ordfører/varaordfører 02 0,14** 
Rødt 0,00 0,02 
SV 0,088“ 0,10* 
Ap 0,19** 0,137“ 
Sp 0,02 0,047 
MDG 0,057“ 0/10”“ 
2: : vor og" 
Venstre 0,02 0,05** 
FrP -0,08** -0,04* 
Andre partier -0,17** -0/10”” 
Hjemmesitter -Q,16** -0Q,06** 
(Høyre er referansekategori) 0,01 (---) 
Tilhørighet til sosialt Grad av opplevd tilknytning til kommunen" 0,20** 0,18** 
fellesskap 
Kommunestørrelse Antall innbyggere i kommunentttt -0,07** —0,08”” 
Kjønn (kvinne høy verdi) 0,02 -0,00 
Bakgrunnsvariabler Høyeste fullførte utdanning" 0,15** 0,12** 
Alder (kontinuerlig variabel) 0,01 -0,02 
Justert R? 0,19 
N (uvektet) 3354 3198 


Signifikans: **=0,01, *=0,0. De bivariate korrelasjonene er vektet, den multivariate analysen er uvektet. 
"Indekskonstruksjoner er beskrevet under «data og metode». 
«Har du i løpet av de siste 12 måneder gjort frivillig innsats for noen organisasjoner eller foreninger?» 

M«Hva er din høyeste fullførte utdanning?» Svaralternativer: «ingen utdanning», «grunnskole», «videregående 
skole», «universitet/høyskole inntil 4 år», «universitet/høyskole over 4 år». Utdanning er behandlet som en 
rangert variabel på ordinalnivå. 
"Kommunestørrelse er kategorisert i seks grupper: under 2500, 2500-5000, 5001-10 000, 10 001-20 000, 
20 001-60 000, over 60 000. Den inngår i analysen som en rangert variabel på ordinalnivå. 
MitiixFolk kan oppleve ulike grader av tilknytning til forskjellige geografiske områder. Hvor vil du plassere deg 
selv på en skala fra 1 til 5, der 1 står for 'ingen tilknytning" og 5 står for 'svært sterk tilknytning" til følgende 
områder? B) kommunen der du bor.» 

kritiske til det politiske systemet. Figur 9.3 viser tillitsnivået til den gjen- 
nomsnittlige hjemmesitter (helt til høyre i figuren) sammenliknet med 
velgere som stemte på ulike partier, kontrollert for de samme variablene 
som inngår i modellen i tabell 9.1. 

o 
o 

ün 

o 

4,5 


R SV AP SP MDG KRF V H FRP ANDRE Hi, 


Figur 9.3. Gjennomsnittlig tillitsnivå med konfidensintervaller, blant hjemmesittere og velgere 
som stemte på ulike partier 


N (uvektet): Rødt = 92, SV = 176, Ap € 641, Sp = 519, MDG = 159, KrF = 115, V = 88, H = 460, FrP = 208, 
andre = 118, hjemmesittere = 813. Analysen er uvektet. 


I tråd med forventningene har også innbyggere i små kommuner større 
lokalpolitisk tillit enn innbyggere i store kommuner. 

Når det gjelder den faktoren som får mest oppmerksomhet i littera- 
turen, ytelse, har den effekt i forventet retning: De som bruker mange 
kommunale tjenester, har høyere tillit, mens de som selv må yte til 
kommunen (gjennom eiendomsskatt), har lavere tillit. Når det gjelder 
deltakelse, i ulike former, er sammenhengene også delvis som forven- 
tet. Valgdeltakelse er forbundet med høyere politisk tillit. For deltakelse 
utenom valg er protestdeltakelse knyttet til lavere politisk tillit, mens del- 
takelse i formelle kanaler ikke er signifikant forbundet med tillit. De som 
har gitt personstemme eller slenger ved valget, har i gjennomsnitt høyere 
politisk tillit enn velgere som ikke har brukt stemmeseddelen sin aktivt 
på denne måten. Det samme gjelder trofaste velgere, altså velgere som 
stemmer det samme partiet ved to påfølgende valg. Deltakelse i frivillig 

arbeid er negativt forbundet med tillit. De som deltar i frivillig arbeid, 
har altså i gjennomsnitt lavere lokalpolitisk tillit enn de som ikke deltar 
frivillig arbeid. En tolkning av dette kan være at de som jobber frivillig, 
har en tendens til å tenke at de gjør arbeid kommunen burde ha gjort. 


Diskusjon og konklusjon 


Jeg spurte innledningsvis hva som kjennetegner dem med høy og lav lokal- 
politisk tillit, altså de som tror eller ikke tror at lokalpolitiske aktører og 
institusjoner ivaretar deres interesser på en god måte. Analysen viser at noen 
grupper står nokså tydelig ut som tillitsfulle: De med høy utdanning, de 
som stemmer på SV, Ap og MDG, de som stemte på partiene som vant val- 
get, og de som føler sterk tilknytning til kommunen, har høyere tillit enn de 
med lav utdanning, de som stemte på typiske protestpartier, de som stemte 
på partier som «tapte» valget, og de med lav tilknytning til kommunen. 

Analysen viser videre at en av de faktorene som er sterkest korrelert 
med tillit, nemlig om man stemte på den politiske koalisjonen som vant 
valget, er eksternt påført og vil kunne variere fra valg til valg. At det å 
være på vinnersiden relativt sett har så stor effekt på politisk tillit (og her 
kan vi snakke om effekt, fordi det er lite sannsynlig at påvirkningen går 
den andre veien), innebærer at velgere vil tre ut og inn av den tillitsfulle 
gruppen, alt etter som de vinner eller taper valget. De øvrige faktorene 
som er inkludert i analysen, er mer stabile, og noen er helt stabile, slik 
som utdanning, kommunestørrelse og kanskje også tilknytning til kom- 
munen. Det med andre ord grunn til å tro at en del faktorer borger for at 
enkeltindivider forblir enten tillitsfulle eller fulle av mistro. 

Samlet står faktorene som er med i analysen, for nær en femtedel av den 
totale variasjonen i lokalpolitisk tillit i dette utvalget. Det innebærer at fire 
femtedeler av variasjonen er knyttet til andre forhold som vi ikke har kon- 
trollert for. Her er det relevant å trekke inn skillet mellom diffus og spesi- 
fikk tillit. Mange av de faktorene som har inngått i vår analysemodell, er 
spesifikke på den måten at de representerer konkrete erfaringer med poli- 
tikken, som evalueringer av tillit kan gjøres på bakgrunn av. Folk kan for 
eksempel danne seg en mening om hvorvidt det politiske systemet er til 
å stole på, gjennom sin erfaring med tjenestene systemet produserer, eller 

gjennom erfaringen med å bo i en liten eller stor kommune. Andre fak- 
torer kan ha en mer diffus form for tillit som bakenforliggende årsak. For 
eksempel kan man tenke seg at valg av parti vil kunne være påvirket av 
hvorvidt man er tillitsfull i utgangspunktet. Mange av faktorene det her er 
kontrollert for, kan tenkes å ha både en spesifikk og en diffus komponent. 
Eksempelvis kan protestdeltakelse være et resultat av konkrete erfarin- 
ger med kommunal politikk kombinert med en kritisk holdning til mak- 
tapparatet. Poenget er: Den uforklarte variansen, altså den variasjonen i 
politisk tillit man ikke kan gjøre rede for ved hjelp av de (nokså mange) 
faktorene som er inkludert i denne analysen, er antakelig et resultat av 
både diffus og spesifikk tillit. Det faktum at tillit til de ulike lokalpolitiske 
aktørene og institusjonene det er spurt om, er høyt innbyrdes korrelert, 
kan indikere at den diffuse tillitskomponenten er betydelig. Korrelasjonen 
kan selvfølgelig være høy fordi det faktisk er en sammenheng; ordføreren 
er en av flere politikere, summen av politikere utgjør kommunestyret, og 
kommunestyret bestemmer hva administrasjonen skal gjøre. Men den 
høye korrelasjonen mellom tillit til ulike lokalpolitiske aktører og institu- 
sjoner kan også ses som et uttrykk for at folk ikke klarer å skille mellom de 
ulike institusjonene, og for at folk ikke utelukkende baserer vurderingen 
sin på erfaring, men også på en slags grunnleggende holdning til eller 
norm om at politiske og offentlige institusjoner og aktører er verdt eller 
ikke verdt å ha tillit til. Denne antakelsen styrkes ved at lokalpolitisk tillit 
også er høyt korrelert med tillit til nasjonale og regionale institusjoner. 
Det ser altså ut til å være en tendens til at folk enten har eller ikke har tillit, 
og at dette individuelle tillitsnivået omfatter det objektet som blikket til 
enhver tid faller på. Det at folk ikke skiller tydelig mellom de ulike aktø- 
rene og institusjonene, har også en demokratisk implikasjon, fordi feil 
eller ikke-tillitvekkende handlinger foretatt av én av institusjonene vil bli 
assosiert også med de andre institusjonene, og kommuneorganisasjonen 
som helhet vil bli holdt ansvarlig. Dersom ordfører er korrupt, vil det med 
andre ord fort kunne gå ut over folks tillit til kommunestyret som helhet, 
eller til kommuneadministrasjonen. 

Et annet funn det er verdt å rette oppmerksomheten mot, er betyd- 
ningen av opplevd tilhørighet til kommunen. Sammenhengen mellom 
tilhørighet og tillit indikerer at en mulig forutsetning for politisk tillit 

er en opplevelse av at man hører til i et felles «vi», og at politikerne og de 
politiske institusjonene faktisk representerer dette felles vi-et. Demokrati 
er jo per definisjon folkestyre, men det er en tendens til å omtale de valgte 
representantene som om de tilhører en annen gruppe enn innbyggerne - 
som en egen gruppe som står utenfor, og som kanskje ikke forstår det 
virkelige folket. Det er lett å tape av syne at politikere utgår fra folket, og 
at institusjonene de handler gjennom, er utformet og forvaltes av folket 
og folkets representanter. Sammenhengen mellom opplevd tilhørighet og 
tillit sier dermed noe om viktigheten av at innbyggerne i norske kommu- 
ner opplever at de selv og politikerne er med i et felles «vi». 

Abstract: This chapter examines a citizens” panel (a “mini-public” that took 
place in the municipality of Bergen in 2018. VVe begin by discussing mini-pub- 
lics as innovative measures to increase participation in political systems. In the 
literature, the internal quality of the panels — who is recruited and included on 
the panel and how opinion formation is organized — is emphasized. How mini- 
publics affect the political/representative political system - the external quality 
of the panels - has not been studied as thoroughly, and is therefore the analytical 
starting point for our chapter. In the empirical part of the chapter, vve present the 
panel in Bergen, how it was recruited and organized, and the recommendations 
it made to decision-makers in the municipality. We also explore how citizens in 
Bergen assess these sorts of innovative democratic measures. The chapter ends 
with a discussion of the mini-public's place in a representative democracy - are 
mini-publics supplements or alternatives? 


Keyvvords: mini-publics, citizens” assemblies, innovative democratic measures, 
representative democracy 


Sitering av denne artikkelen: Arnesen, S., Fimreite, A. L. & Aars, J. (2021). Loddet er kastet: Om bruken av 
innbyggerpaneler i lokalpolitikken. 17. Saglie, S. B. Segaard & D. A. Christensen (Red.), Lokalvalget 2019: 
Nye kommuner - nye valg? (Kap. 10, s. 253-283). Cappelen Damm Akademisk. https://doi.org/10.23865/ 
noasp.134.ch10 

Lisens: CC BY-NC-ND 4.0 


253 


KAPITTEL 10 


Introduksjon 


Dette kapitlet handler om såkalte mini-publics, som på norsk omtales som 
innbyggerhøringer eller innbyggerpaneler. Slike demokratitiltak presen- 
teres — både i forskningslitteraturen og i den politiske diskursen - som 
et supplement, men også noen ganger som et alternativ til valgkanalen 
(van Reybrouck, 2014). De mest kjente og anerkjente innbyggerhøringene 
internasjonalt har vært avholdt på nasjonalt plan (Farrell et al., 2019). Vi 
finner også slike tiltak i lokalpolitikken i mange land (Flinders, 2014; 
Curato & Böker, 2016; Niessen, 2019). Her skal vi se nærmere på erfarin- 
gene fra en slik lokal høring som ble arrangert i Bergen kommune våren 
2018 (Arnesen et al., 2018). 

Innbyggerhøringer er, som flere andre former for demokratitiltak, 
fundert i internasjonal forskningslitteratur som hevder at stadig færre 
innbyggere føler seg ivaretatt i og av etablerte politiske systemer (Dalton, 
2004; Norris, 2011). Mange opplever at politikerne ikke makter å levere 
gode og akseptable løsninger i store, kompliserte og viktige saker som 
klimakrisen, samfunnssikkerhetsspørsmål og migrasjon. På lokalt plan 
trekkes ubesluttsomhet og stadige politiske omkamper om mer nære for- 
hold som lokalisering, infrastruktur og tjenestetilbud frem som demoti- 
verende for deltakelse (Flinders, 2014; Levi & Stoker, 2000; Boulianne, 
2018). Forskningen som ligger til grunn for observasjonene og påstan- 
dene, er i hovedsak gjort i andre land og systemer enn vårt, men også hos 
oss uttrykker noen nå bekymring for denne typen opplevelser og vurde- 
ringer. Bekymringene er særlig knyttet til hva utviklingen kan ha å si for 
legitimitet og tillit til - og oppslutning om - demokratiets institusjoner 
(Arnesen et al., 2019; Dahlberg et al., 2015). 

Valgkanalen er den av de etablerte demokratiske institusjonene som 
mest åpenbart utfordres her. Alternative og supplerende måter å invol- 
vere og skape medvirkning på er derfor et viktig tema i både politiske 
og faglige diskurser (Boulianne, 2018; Flinders et al., 2016; Fung, 2003; 
van Reybrouck, 2014). «Mini-publics» er altså én type demokratitiltak 
som har vært prøvd ut i relativt stor skala i så vel USA og Australia som 
i Europa (Dahl, 1989; Fishkin, 1995, 2018; Fung, 2003; Goodin & Dryzek, 
2008). Noen slike tiltak er relativt høyt politisk profilert. Det gjelder 
blant annet nasjonale innbyggerhøringer - ccitizens” assemblies» - som 

jevnlig avholdes i Skottland og Irland. I disse høringene møtes (fysisk 
og nå også digitalt) hundre tilfeldig utvalgte innbyggere for å debat- 
tere blant annet nasjonal uavhengighet, tilknytning til EU, selvbe- 
stemt abort, endringer i grunnloven, valgordninger og familiepolitikk. 
Diskusjonene leder frem til omforente anbefalinger som oversendes 
beslutningstakere (Farrell et al., 2019). Den amerikanske statsviteren 
James Fishkin utviklet imidlertid allerede i 1980-årene et forsknings- 
basert konsept, Deliberative Opinion Polls”, som i stor grad er bygd 
over samme lest som dagens irske og skotske innbyggerhøringer 
(Fishkin, 1991). Tilfeldig uttrukne innbyggere møtes, får informasjon om 
en bestemt sak, diskuterer den og kommer med en felles anbefaling om 
hvordan saken bør håndteres, som så oversendes beslutningstakerne. 
Innbyggerhøringer etter Fishkins opplegg har vært testet ut i store deler 
av den demokratiske verden de siste 25 årene, blant annet i våre nabo- 
land Danmark (Hansen & Andersen, 2002) og Finland (Setålå, 2017). 
Mot slutten av 1990-årene ble det også holdt noen få innbyggerhøringer 
i Norge, en i Nordland fylkeskommune (som omhandlet miljøsaker) og 
en i Kongsberg kommune (som omhandlet samferdsel) (Aars & Offerdal, 
2000). 

I dette kapitlet skal vi se nærmere på et nyere forsøk med innbygger- 
panel i en norsk kommune, det såkalte Byborgerpanelet som ble avholdt 
i Bergen i april 2018 (Arnesen et al., 2018). Vi skal se på gjennomføringen 
av panelet, og på hvilken betydning anbefalingene fra panelet hadde i 
saken om gjeninnføring av politiske bydelsstyrer, som det var panelets 
oppdrag å diskutere. Vi vil også rette oppmerksomheten mot hvilken 
plass denne typen demokratitiltak kan ha i vårt representative politiske 
system. Før vi går inn pa empirien, vil vi knytte noen teoretiske refleksjo- 
ner til bruken av innbyggerhøringer i denne typen systemer. 


Demokratitiltak og det representative 
demokratiet 


Begrunnelsen for å etablere og ta i bruk innbyggerhøringer er mange, 
men økt politisk engasjement og styrket meningsutveksling, først og 
fremst innbyggerne imellom, er blant målsettingene som oftest nevnes 

(Fung, 2003; Goodin & Dryzek, 2006; Boulianne, 2018). Mangfoldet er 
stort når det gjelder utforming av innbyggerpaneler. Ifølge Goodin og 
Dryzek (2008, s. 220) er det kun to ufravikelige krav: Panelene må være 
små nok til at meningsutveksling og deliberasjon kan foregå, og store nok 
til å ivareta (noe) representativitet. Representativitet oppnås oftest gjen- 
nom en eller annen form for tilfeldig uttrekk eller utvelgelse (Niessen, 
2019), men det finnes også eksempler på paneler basert på selvseleksjon 
og andre former for påmelding (Fung, 2003). Når panelene avholdes, bru- 
kes ulike måter å få frem deltakernes meninger og samle inn deres syns- 
punkter på. Fokusgrupper, meningsmålinger og eksperimenter er hyppig 
brukt. Sakstypene panelene tar opp, varierer. Noen er innrettet mot 
overordnede og store temaer som grunnlovsendringer og valgordninger, 
andre er opptatt av nære saker og forhold som veitraseer, nedleggelse av 
institusjoner, lokale planprosesser og regional og lokal styringsstruktur 
(Boulianne, 2018; Niessen, 2019). Det varierer når i en beslutningspro- 
sess panelene aktiveres og involveres. Det varierer også om de brukes til 
policyformulering og rådgivning eller har reell beslutningsmyndighet 
(Fung, 2003; Niessen, 2019). Alle disse forholdene antar manii litteraturen 
at påvirker panelene og har noe å si for hvordan de fungerer. Forholdene 
er derfor viktige, men ikke uttømmende når det litteraturen omtaler som 
panelenes indre kvalitet, skal identifiseres (Fung, 2003). I mye av littera- 
turen knyttes for eksempel indre kvalitet i mindre grad til sakstype og 
funksjon eller rolle, og mer til hvordan det rekrutteres til panelet, og til 
hvem som gjennom det blir inkludert. Hvordan det legges til rette for 
meningsutveksling, og hvordan meningsdanning foregår i panelet, anses 
også som viktig når indre kvalitet skal identifiseres (Goodin & Dryzak, 
2008). 

Selv om det er noe uenighet og også metodiske utfordringer knyttet 
til å kategorisere hva som er et panel med høy indre kvalitet (Niessen, 
2019), mangler det ikke på antakelser i litteraturen om hvordan panelets 
utforming kan tenkes å påvirke så vel beslutningstakernes vurdering av 
paneler som de anbefalingene som fremkommer. Antakelser knyttet til 
hvordan politikere og andre i systemet velger å ta anbefalinger videre til 
beslutninger, ser vi også ofte (Fung, 2003; Niessen, 2019). Stort sett går 
antakelsene i retning av at paneler med høy indre kvalitet vil påvirke 

politiske beslutninger i tråd med panelets anbefalinger. Dermed vil slike 
paneler også ha det litteraturen omtaler som høy ekstern kvalitet (Fung, 
2003). 

Empiriske erfaringer viser imidlertid at hvordan panelers anbefalin- 
ger påvirker systemets beslutninger, ikke alene er avhengig av trekk som 
antas å heve den indre kvaliteten, som høy representativitet og god dis- 
kusjonskultur. Hvordan panelet knyttes til det politiske systemet - da 
i vid forstand som beslutningstakere, politiske institusjoner og velgere/ 
innbyggere - er også av stor betydning (Curato & Böker, 2016; Felicetti et 
al., 2015; Niessen, 2019). Nærmest uavhengig av hvilken funksjon pane- 
lene er tiltenkt, og hvilke saker de behandler (Goodin & Dryzek, 2006, 
2008), trekker nyere forskning frem som viktig at panelet aksepteres av 
det politiske systemet (Niessen, 2019). Størrelse og representativitet kan 
da tenkes å bety noe. Åpenhet omkring panelene har også vist seg å være 
av betydning. Likevel er det ett forhold som trekkes frem som essensielt: 
nok kapasitet på mottakersiden til å inkludere panelenes anbefalinger i 
pågående prosesser. Etter at de hadde studert fire paneler på ulike kon- 
tinenter, konkluderte Curato og Böker (2016) med at innbyggerpaneler 
faktisk kan ha potensielt uheldige konsekvenser for et politisk system, 
men også for den videre demokratiske konteksten i et samfunn, dersom 
aksept og kapasitet mangler slik at samspillet mellom panel og system 
fungerer dårlig. Å utvikle paneler og det politiske systemet sammen og i 
gjensidighet fremheves derfor av forfatterne i denne studien som avgjø- 
rende for ekstern kvalitet. 

En nylig gjennomført studie av et innbyggerpanel i en belgisk region 
støtter opp under denne konklusjonen (Niessen, 2019). Tema for panelet 
var lokale klimatilpasningstiltak. Det var regionens folkevalgte som selv 
tok initiativ til panelet. Til tross for dette viser studien at det var langt 
fra alle folkevalgte som vurderte innspillene som kom fra panelet, som 
velkomne og relevante (Niessen, 2019). En av innvendingene politikerne 
hadde, var at paneldeltakerne ikke var i stand til å overskue det kom- 
plekse i politiske beslutningssituasjoner. Det var også mange politikere 
som oppfattet at det mandatet de hadde som folkevalgt, gjorde at de var 
hevet over denne typen «litt tilfeldige» innspill. Det var imidlertid også 
politikere som var opptatt av at panelet knyttet innbyggere og systemet 

nærmere, nettopp fordi deltakerne måtte sette seg inn i og vurdere de 
samme (komplekse) forholdene som politikerne må. Noen politikere 
vektla dessuten at nye løsninger på aktuelle utfordringer kan komme 
som resultat av diskusjoner i slike paneler. Uavhengig av hvilke konkrete 
oppfatninger og vurderinger politikerne hadde av panelet, konkluderte 
derfor forskerne i studien med at «the use of mini-publics does not leave 
traditional representative institutions unaffected as it prompts them to 
think about the place that citizen deliberation should take in the political 
system» (Niessen, 2019, S. 481). 

Det er denne plassen - samspillet mellom byborgerpanelet og det 
representative politiske systemet i Bergen - vi vier oppmerksomhet i 
dette kapitlet. Samspillet mellom panelet og systemet vil vi i tråd med 
diskusjonen over knytte til tre forhold: 


a) Rekrutteringen til panelet og gjennom det inkludering av ulike 
grupper. 

b) Meningsutvekslingen og meningsdanningen i panelet som leder frem 
til anbefalinger. 

c) Konsekvensene anbefalingene fra panelet hadde. 


De to første forholdene vil hjelpe oss til å kunne si noe om byborgerpane- 
lets indre kvalitet, mens det siste forholdet vil bidra til forståelsen av dets 
eksterne kvalitet. 

Konkret vil vi identifisere rekruttering og inkludering ved å se på ulike 
gruppers representasjon i panelet. Rekrutteringsmekanismen som ble 
brukt, og hvem som møtte opp til panelet, er viktig her. Vi vil videre se 
på saken panelet skulle mene noe om, og opplegget for meningsdanning 
og meningsutveksling som ble fulgt frem til panelet avga sine anbefalin- 
ger. For å si noe om mulige konsekvenser av panelet vil vi se nærmere på 
anbefalingene som faktisk ble gitt, men vi vil først og fremst legge vekt på 
hvordan disse ble mottatt av det politiske systemet i kommunen. Til slutt 
vil vi se på hvordan innbyggerne i kommunen og i hele landet vurderer 
innbyggerpaneler generelt som deltakelsesform. Samlet vil disse forhol- 
dene gjøre oss i stand til å si noe om innbyggerpanelets mulige plass i det 
representative politiske systemet. Casen vår er Bergen kommune, men de 

bergenske erfaringene vil trolig kunne fungere som et læringsgrunnlag 
også for andre kommuner. 


Byborgerpanelet 2018" 


Bakgrunn og opprettelse 


Byborgerpanelet ble en realitet som følge av arbeidet til et byrådsopp- 
nevnt utvalg med mandat til å se på nærdemokratiet i Bergen (Nærdemo- 
kratiutvalget, 2017). Utvalget, som arbeidet våren 2017, var organisatorisk 
uavhengig av kommunen og sammensatt av forskere, tidligere lokalpo- 
litikere, mediefolk og representanter for frivilligheten i byen - både den 
organiserte og den uorganiserte. Et panel basert på tilfeldig uttrekk blant 
innbyggerne i kommunen var ett av utvalgets forslag for å øke lokal delta- 
kelse og medvirkning. Forslaget vakte interesse i byens politiske miljø, og 
i september 2017 fattet bystyret vedtak om et forsøk med innbyggerpanel. 
Bystyret bestemte samtidig at panelet skulle brukes for å få konkrete inn- 
spill i saken om innføring av politiske bydelsstyrer i kommunen fra 2020 
(byrådssak 245/17 og bystyresak 231/17). 

Bergen kommune har siden 1970-årene hatt ulike former for bydelsor- 
ganisering - både politisk og administrativt. Fra 2011 ble ordningen med 
politiske bydelsutvalg avskaffet. I samarbeidsplattformen til partiene som 
utgjorde byrådet i perioden 2015-2019, sto det imidlertid at gjeninnføring 
av slike utvalg skulle vurderes. Bydeler var derfor også et viktig tema i 
Nærdemokratiutvalgets arbeid (Nærdemokratiutvalget, 2017). 

Byborgerpanelet, som det ble kalt, ble organisert som et samarbeids- 
prosjekt mellom Bergen kommune, Universitetet i Bergen og NORCE og 
ble gjennomført i slutten av april 2018. 


1 Dette delkapitlet bygger frem til avsnittet «Konsekvenser» i stor grad på rapporten Bergen by- 
borgerpanel, skrevet av Sveinung Arnesen, Anne Lise Fimreite og Jacob Aars og overlevert til 
Bergen kommune i juni 2018 som et ledd i kommunens forsøk med byborgerpanel. Den opp- 
rinnelige rapporten, overlevert til kommunen, kan leses her: https://www.bergen.kommune.no/ 
politikere-utvalg/api/fil/991763/Bergen-byborgerpanel- 

2 Alle forfatterne av dette kapitlet var involvert i Nærdemokratiutvalget, i kontakten mellom 
forskningsmiljøene og kommunen i utviklingen av panelet, i gjennomføringen av panelet og 
i tilbakerapporteringen til kommunen (jf. Arnesen et al., 2018). I ettertid samarbeider vi med 
Bergen kommune om innovasjonsprosjektet DEMOVATE. Initiativet til prosjektet er en direkte 
følge av bystyrebehandlingen av Byborgerpanelets anbefalinger høsten 2018. DEMOVATE er 

Rekruttering og inkludering 


Bystyrets bestilling var at panelet skulle avholdes som en fysisk samling 
med inntil hundre tilfeldig uttrukne personer over 18 år. For å kunne 
oppfylle denne bestillingen foretok folkeregisteret et tilfeldig uttrekk av 
tusen personer med bostedsadresse i Bergen. Fra denne basen ble 430 
invitasionsbrev sendt ut i posten — også her ble tilfeldighetsprinsippet 
lagt til grunn. Med utgangspunkt i utfordringer knyttet til rekruttering 
rapportert fra utenlandske paneler (bl.a. Flinders et al., 2016; Boulianne, 
2018) besluttet kommunen at deltakerne i panelet skulle honoreres som 
om de var medlemmer i «ordinære politiske utvalg». Honoraret ble satt 
til 2000 kroner for oppmøte. Dette var eneste form for kompensasjon 
som ble gitt, noe det ble gjort oppmerksom på i invitasjonsbrevet. Påmel- 
ding til panelet skjedde enten ved telefonisk henvendelse til kommunen 
eller via internett. Både telefonnummer og nettadresse var oppgitt i invi- 
tasjonsbrevet. 

De som ble invitert til Byborgerpanelet, representerte et tverrsnitt av 
innbyggerne i Bergen, i og med at alle over 18 år hadde like stor sannsyn- 
lighet for å bli trukket ut, uavhengig av hvor lenge de har bodd i kommu- 
nen, kjønn, alder eller andre forhold. Tabell 10.1 viser at rundt 20 prosent 
svarte positivt på invitasjonen. Tabellen viser også et relativt lite frafall 
fra dem som var påmeldt, til dem som møtte opp. 78 deltakere tok del i 
panelet, en fremmøteprosent på rundt 90. Gjennomsnittlig alder synker 
med åtte år når vi sammenlikner dem som ble invitert, med dem som 
faktisk deltok. Et annet moment som fremgår av tabell 10.1, er forskjellen 
i deltakelse mellom kvinner og menn. Kjønnsbalansen er om lag lik blant 
inviterte, men gapet mellom menn og kvinner øker til 14 prosentpoeng 
når vi ser på dem som faktisk deltok. Dette siste er motsatt av det vi oftest 
ser i utenlandske paneler (Flinders et al., 2016). Også i norske besluttende 
organer på lokalt plan, som kommunestyrer og formannskap, er kvinner 
underrepresentert. Når det gjelder valgdeltakelsen, er det derimot nå kun 
i de eldre aldersgruppene menn deltar mer enn kvinner (Christensen & 
Arnesen, 2013, s. 62). 


finansiert av Norges forskningsråds satsing FORKOMMUNE. Prosjektet skal teste ut innbygger- 
paneler i bredere skala i Bergen kommune. Surveyen til Bergens befolkning om synspunkt på 
innbyggerpaneler, som presenteres i dette kapitlet, er en del av dette prosjektet. 

Tabell 10.1. Oversikt over inviterte og deltakende i Byborgerpanelet 


Invitert Invitert, takket fa Invitert, takket ja og møtt opp 
Antall 433 87 78 
Andel av inviterte 100 % 20 % 18% 
Kjønnsbalanse 49 % menn 42 % menn 43 % menn 
51% kvinner 58 % kvinner* 57 % kvinner* 
Gjennomsnittlig alder 48 år 40 år* 40 ar”” 


*Forskjellene mellom andelen kvinner og menn som ble invitert, og som takket ja, er ikke statistisk signifikant 
(t-verdier på t-tester er lik henholdsvis 1,3 og 0,98 for gruppen som takket ja, og for gruppen som også møtte 


opp). 
**Aldersforskjellene mellom dem som ble invitert, og dem som takket ja, er statistisk signifikant (t-verdier på 
t-tester er lik 3,8 både for gruppen som takket ja og for gruppen som også møtte opp). 


Deltakelse i panelet i Bergen er basert på tilfeldig utvalg, og mulighe- 
ten for selvseleksjon er derfor mindre enn i deltakelseskanaler der inn- 
byggerne inviteres åpent, for eksempel folkemøter. Til tross for en slik 
rekrutteringsmekanisme peker altså de to variablene som er kjent i dette 
materialet, kjønn og alder, mot en skjevhet sammenliknet med popula- 
sjonen blant dem som valgte å delta i panelet. Vel å merke er forskjel- 
len for kjønn ikke statistisk signifikant, noe vi tilskriver det forholdsvis 
lave antallet deltakere. Aldersforskjellen mellom dem som ble invitert og 
dem som deltok, er statistisk signifikant. Skal innbyggerpaneler fungere 
som et tiltak som kan øke legitimiteten for og tilliten til det demokratiske 
systemet, viser internasjonal forskning at de må være for alle, og ikke 
kun representere en ny kanal for dem som allerede har mange (Goodin 
& Dryzek, 2006; Lafont, 2015). Vi mangler data som kan si noe mer utfyl- 
lende om kjennetegn ved dem som deltok. Erfaringene fra andre land 
viser likevel at dem vi kan kalle underrepresenterte grupper, er under- 
representert også når det gjelder faktisk deltakelse i innbyggerpaneler 
(Lafont, 2015; Jacquet, 2017). En studie fra Belgia hvor de som har valgt 
ikke å delta, er intervjuet, viser at begrunnelsene for å la være å delta 
strekker seg fra det helt private, som redsel for offentlige møter og et 
ønske om å verne om den private sfære, til familieforhold, tidsklemme, 
politisk fremmedgjøring og manglende tillit til denne typen tiltak 
(Jacquet, 2017). Disse faktorene vet vi ingenting om for panelet i Bergen. 
Andre mer praktiske forhold hadde imidlertid også sitt å si for hvordan 
panelet i Bergen fungerte med tanke på å inkludere deltakere. Under- 
søkelsene ble gjennomført ved bruk av digitale verktøy. Deltakerne var 

kjent med denne framgangsmåten i forkant, men kompetansen var like 
fullt ulik blant dem som møtte opp. Informasjon og spørreskjema var 
dessuten utformet kun på norsk, og det ble stilt krav til leseferdigheter. 
Et annet forhold som i forkant kan ha påvirket viljen og muligheten til å 
delta, er den fysiske tilgjengeligheten til lokalet på universitetets campus 
i Bergen sentrum der panelet ble holdt. 

Forhold rundt rekrutteringen sammen med de praktiske sidene pre- 
sentert her, gir grunnlag for å antyde at inkluderingssiden ved Bybor- 
gerpanelet i Bergen møtte på utfordringer av både forutsett og uforutsett 
karakter under avviklingen. 


Meningsutveksling og meningsdanning 
Opplegget for Byborgerpanelet i Bergen tok utgangspunkt i erfaringer fra 
andre paneler og la opp til et opplegg med tre hovedbolker: 


1) informasjon om saksfeltet 
2) panelets arbeid med saksfeltet 
3) anbefalinger fra paneldeltakerne 


Deltakerne fikk lite informasjon om den konkrete saken i forkant. De 
fikk kun vite temaet i invitasjonsbrevet. I starten av samlingen ble infor- 
masjon om Nærdemokratiutvalgets arbeid og om bydelsreformen lagt 
frem. Informasjonen ble i hovedsak gitt av forskerne som var involvert 
i panelet. Manusene som ble brukt i presentasjonene, finnes i vedlegg 1 
og 2. 

Med utgangspunkt i byrådets forslag til videre arbeid med reformen 
(Byrådssak 245/17) ble fire dimensjoner ved bydelsorganisering presentert 
for panelet: 


a) Hvor mange bydeler skal kommunen ha? 

b) Hvilke oppgaver skal bydelene ta seg av? 

c) I hvor stor grad skal bydelene selv bestemme hva pengene de får 
overført, skal brukes til? 

d) Hvordan skal representantene til bydelsstyrene rekrutteres? 

I tråd med erfaringene fra paneler i andre land, som har behandlet orga- 
nisatoriske og strukturelle forhold (Flinders et.al., 2016), var redegjørel- 
sen for dimensjonene gjort nokså konkret. Det ble også understreket for 
deltakerne at situasjonen de skulle forholde seg til, var at bydelsstyrer 
skulle gjeninnføres, og at det de skulle ta stilling til var hvordan de da 
ønsker at dette skulle organiseres. 

Av tidsmessige og økonomiske årsaker ble opplegget i Byborgerpanelet 
gjennomført svært kompakt med en varighet på totalt to timer. Begrun- 
nelsen var en antakelse om at det vil være lettere å rekruttere folk til 
et totimersopplegg, enn til et panel som strekker seg over en eller flere 
dager. Det kompakte opplegget gjorde at informasjonen som ble gitt, av 
noen kan ha blitt oppfattet som summarisk og overflatisk. Det var i liten 
grad rom for å presentere alternative sider ved bydelsorganiseringen, eller 
å slippe til innledere med ulike synspunkter når det gjaldt både nærde- 
mokratitiltak og bydeler. 

Etter informasjonsdelen begynte panelets arbeid med saksfeltet. Dette 
startet med at paneldeltakerne skulle svare på en digital undersøkelse om 
hvilke bydeler eller hvilken bydelstype de foretrakk. Det var satt av tjue 
minutter til dette. Deltakerne ble her presentert for ulike påstander der 
de fire omtalte dimensjonene ble kombinert på ulike måter. Undersøkel- 
sen var utformet som et såkalt conjoint-eksperiment (Hainmueller et al., 
2015; Hainmueller et al., 2014). Dette innebar at paneldeltakerne ble pre- 
sentert for to ulike typer bydeler (bydelspar) som de skulle ta stilling til. 
Spørsmålet var: «Hvilken av de to foretrekker du?» Bydelene de ble pre- 
sentert for, varierte hver gang tilfeldig langs de fire dimensjonene antall, 
handlingsrommet, oppgaver og rekruttering. Hver deltaker ble bedt om å 
sammenlikne ti bydelspar før gruppediskusjonen. 

Etter at undersøkelsen var gjennomført, ble deltakerne delt inn i min- 
dre grupper (med seks til åtte deltakere) for å diskutere de fire dimensjo- 
nene ved bydelene nærmere. Gruppeinndelingen var tilfeldig. Gruppene 
møttes fysisk i dedikerte rom, og diskusjonene foregikk muntlig. For- 
skerne var innom alle gruppene i startfasen for å se til at diskusjon kom 
i gang. Før deltakerne gikk til gruppene, ble det lagt vekt på viktighe- 
ten av å ta opp alle fire dimensjoner og svaralternativer i diskusjonene. 
Det var ikke gitt tillatelse fra personvernmyndighetene til å observere 

gruppediskusjonene systematisk. Det var heller ingen rapportering til- 
bake til plenum fra gruppene. I opplegget var det satt av tretti minutter 
til gruppediskusjon. I allokeringen av tid i forkant var det et argument 
at panelet besto av folk som aldri hadde sett hverandre før, og at tema- 
tikken var ny og også relativt abstrakt for mange av dem. Samtalene i 
gruppene fløt svært lett, og det var mye diskusjon i alle gruppene. Mange 
av deltakerne meldte også spontant tilbake at de hadde ønsket mer tid i 
gruppene. 

Etter gruppediskusjonen ble deltakerne igjen samlet og bedt om å 
gjennomføre den digitale undersøkelsen en gang til. Igjen var det satt av 
tjue minutter til dette. Etter diskusjonen ble deltakerne på nytt bedt om å 
sammenlikne ti bydelspar. Samlet gir alle deltakernes svar over 3000 valg 
av hvilke bydeler som foretrekkes, og hvilke som ikke foretrekkes, gitt 
egenskapene til de to bydelstypene som sammenliknes. 

Figur 10.1 viser resultatene fra undersøkelsene. Til venstre i figuren er 
de fire dimensjonene (antall, handlingsrom, oppgaver, rekruttering) med 
verdier presentert. De tre kolonnene i figuren (før deliberasjon, etter deli- 
berasjon og forskjell mellom før og etter) viser resultatene fra svarene del- 
takerne har gitt i første og andre undersøkelse. De stiplede linjene viser 
til referansepunktet for hver dimensjon. «8 bydeler» er referansepunktet 
for antall, «lite» er referansepunktet for handlingsrom, «alle oppgaver 
kommunen har i dag» er referansepunkt for oppgaver, og «direktevalg» 
er referansepunkt for rekruttering. Referansepunktene har til felles at de 
ligger på den stiplede linjen, altså på null. 

Kolonnen som viser resultatene etter gruppediskusjonen, viser at del- 
takerne i Byborgerpanelet i gjennomsnitt foretrekker åtte bydeler fremfor 
47 bydeler. Kontrollert for hvordan bydelene ser ut på de andre dimensjo- 
nene, er det omtrent 27 prosentpoeng mindre sannsynlighet for at de vel- 
ger en bydelsorganisering med 47 bydeler fremfor en med åtte. Deltakerne 
foretrakk store bydeler også før gruppediskusjonen (“18 prosentpoeng), 
men altså i enda større grad etter at de hadde diskutert bydelsorganise- 
ring med andre deltakere. Gruppediskusjonen har med andre ord ført til 
en negativ endring for alternativet med 47 bydeler (om lag 8 prosentpo- 
eng endring i negativ retning). For de tre andre dimensjonene førte ikke 
gruppediskusjonen til signifikante endringer. Et generelt trekk er likevel 

at deltakerne etter gruppediskusjonen hadde klarere oppfatninger om 
hvilke bydeler de ønsket. 

Deltakerne ser for seg kommunen som den sentrale aktøren, også om 
man skulle velge å innføre bydeler. De vil at bydelene skal ta seg av opp- 
gaver av mer lokal karakter. Disse kan dreie seg om kultur og fritidsak- 
tiviteter, enkle byggesaker, park og idrettsanlegg, lokale trafikksaker og 
kollektivtilbud som berører bydelen. Deltakerne ønsker i liten grad en 
bydelsmodell der de politiske representantene pekes ut basert på partifor- 
delingen i bystyret. De vil heller ha direkte valg, eller at representantene 
pekes ut med bakgrunn i valgresultatet i bydelen 

Deltakerne endret altså noe syn på størrelsen på bydeler etter gruppe- 
diskusjonen - i favør av store bydeler. Når det gjaldt de tre andre dimen- 
sjonene, var det kun små endringer i synspunkter etter gruppesamtalene. 
Resultatene kan skyldes at den første undersøkelsen gir uttrykk for en 
spontan reaksjon på noe som for mange er ukjent stoff, mens den andre 
undersøkelsen (muligens) er uttrykk for et noe mer gjennomtenkt syn. 
Men forskjellene kan også være med på å si noe om og hvordan samtalene 
i gruppene kan ha påvirket deltakernes vurderinger av påstandene. Den 
knappe tiden satt av til diskusjon kan da være en av årsakene til at det kun 
er den første dimensjonen som ble presentert - bydelenes størrelse - som 
viste signifikant endring fra undersøkelsen før og etter gruppesamtalene. 
Det kan også være slik at deltakerne hadde klarere syn på de tre siste for- 
holdene før gruppesamtalen, og at meningsutvekslingen her ikke påvir- 
ket synspunktene. I og med at vi ikke har systematiske observasjonsdata 
fra gruppene, er det likevel svært vanskelig å ha noen klar formening om 
hvorfor en dimensjon endres her, og ikke de tre andre. 

Byborgerpanelet var bygd opp rundt en velprøvd innramming med 
informasjon om saksfelt og eget arbeid med saksfeltet (undersøkelse, dis- 
kusjon og undersøkelse) som ledet frem til anbefalinger. Til tross for det 
velprøvde i dette hadde opplegget svakheter med tanke på meningsdan- 
ning og meningsutveksling. Det mest opplagte er den korte tiden panelet 


3 — Resultatene må tolkes i lys av situasjonen deltakerne er satt i, hvor de blir bedt om å velge en av 
to bydeler som varierer langs de forhåndsdefinerte dimensjonene. Vi tar forbehold om at resul- 
tatene potensielt kunne ha sett annerledes ut om vi hadde inkludert flere eller færre enn de fire 
dimensjonene deltakerne ble presentert for (se Abramson et al. [2019] for utdypende diskusjon 
om hvordan det eksperimentelle designet kan påvirke svarene man får). 

Figur 10.1. Resultater fra Byborgerpanelet om hvilken type bydeler de foretrekker dersom 
bydeler skulle bli innført i Bergen kommune 


pågikk. Deltakerne mottok mye ny informasjon som de ble bedt om å 
mene noe om umiddelbart. Det var også satt av kort tid til diskusjon av 
temaene i grupper, før de igjen skulle mene noe. Det var heller ikke satt av 
tid til felles diskusjon eller tilbakerapportering fra gruppene. Deltakerne 
hadde kun mulighet til å forholde seg til det som var tatt opp og diskutert 


i egen gruppe. 


Konsekvenser 

Anbefalinger 

Selv om Byborgerpanelet viste seg å ha visse utfordringer knyttet til det vi 
i teoridelen har omtalt som indre kvalitet når det gjelder så vel rekrutte- 
ring og inkludering som opplegg for meningsutveksling og meningsdan- 
ning, kom panelet frem til helt konkrete anbefalinger til kommunen om 
hva som bør vektlegges i den fremtidige bydelsstrukturen. 

Undersøkelsene paneldeltakerne svarte på (en før og en etter gruppe- 
samtalen), resulterte i om lag 3000 valg av foretrukne sider ved bydelene. 
Analysene av disse valgene leder frem til det som ble Byborgerpanelets 
anbefaling til byens politiske beslutningstakere. Panelet anbefalte en bydel- 
sorganisering med få og store bydeler som tar seg av lokale oppgaver knyt- 
tet til bydelen. Paneldeltakerne ønsket videre at bydelens politiske organer 
skal gjenspeile bydelens politiske preferanser slik de kommer til uttrykk 
i valgresultatet. Men de mente også at det er viktig med et sterkt og over- 
ordnet kommunenivå, selv om bydelene får mer innflytelse. Anbefalingene 
fra panelet ble samlet i en rapport som var ført i pennen av de involverte 
forskerne, og som ble oversendt byrådet tidlig i juni 2018 (Arnesen et al,, 
2018). Kommunens politikere fikk her nokså klare synspunkter på hvilken 
retning bydelsorganiseringen burde ta. I det følgende skal vi se nærmere 
på disse anbefalingenes skjebne i møte med det politiske systemet, og vi vil 
særlig vektlegge hvordan rapporten ble brukt i byrådets innstillinger. 


Det representative systemet - beslutningstakerne 

Byrådet la i oktober 2018 frem en sak for bystyret om bydeler og fremti- 
dig bydelsorganisering (byrådssak 235/18) og i mai 2019 en sak med nær- 
mere utdyping av bydelenes mandat og fullmakter (byrådssak 144/19). 
Byrådet innstilte i den første saken på at Bergen i fremtiden skulle ha 
en bydelsordning med sju til åtte bydeler. Det fremgår også at de poli- 
tiske bydelsstyrene bør ha søkelys på lokal samfunnsutvikling, verdiska- 
ping, særpreg og identitet. Byrådet vektlegger at bydelsstyrene skal være 
folkevalgte organer. Bydelspolitikerne er blant annet tiltenkt rollen som 
ombud for bydelen sin. Videre trekkes det i saksforelegget frem et tydelig 
demokratiargument knyttet til bydelsstyrenes rolle som skoler i politisk 
arbeid for yngre politikere. Denne innretningen gjør ifølge byrådet at det 
må delegeres oppgaver med reelle fullmakter til bydelene. I saken som 
ble lagt frem våren 2019, presenterte byrådet en lang liste med aktuelle 
saker og oppgaver som kan overføres til bydelene. Byrådet peker videre 
på at den negativt avgrensede parlamentarismen som styringssystemet i 
Bergen er basert på, åpner for at bydelene selv kan finne frem til nye opp- 
gaver. Ingen av de to sakene går nærmere inn på hvordan bydelsstyrene 
skal rekrutteres. 

Saksforelegget fra oktober 2018 (sak 235/18) har et eget kapittel viet 
Byborgerpanelet, hvor panelets anbefalinger, slik de kommer frem i den 
oversendte rapporten fra juni 2018, blir grundig presentert og diskutert. 
Byrådets eget forslag til fremtidig bydelsorganisering, slik det er gjen- 
gitt i avsnittet over, er i stor grad i tråd med anbefalingene fra Bybor- 
gerpanelet, noe som gjelder både antall bydeler, oppgaver som kan løses 
av bydelene og bydelenes handlingsrom. Dette sammenfallet er ikke 
oppsiktsvekkende. Panelet fikk ikke fritt velge hva det skulle mene noe 
om. Dimensjonene og spørsmålene panelet tok stilling til, var utformet i 
samråd mellom forskerne og kommunens representanter og tok utgangs- 
punkt i tidligere saker og saksutredninger om bydelsorganisering. Like 
fullt fikk politikerne disse anbefalingene fra panelet etter at deltakerne 
hadde tatt stilling til kontrasterende påstander om utformingen av byde- 
lene, basert på tidligere erfaringer med ordningen i kommunen. Hvor 
viktig panelets anbefalinger har vært for det standpunktet byrådet landet 
på, er vanskelig å si med de dataene vi har tilgjengelig, men byrådet sier 
følgende i sin innstilling i oktober 2018: «I denne saken er byborgerpane- 
lets vurderinger og råd innarbeidet i byrådets saksutredning, som følge 
av bystyrets vedtak om nettopp dette» (jf. bystyrets vedtak 27. september 
2017 i bystyresak 231/17). 

Sitatet gir grunnlag for å slå fast at panelets råd- i alle fall ikke for- 
melt - ble neglisjert av det politiske systemet. 

Et forsøk som politikerne selv har tatt initiativ til, kan man anta at det 
er relativt lett for dem og andre i systemet å vie oppmerksomhet og ta hen- 
syn til. Erfaringene fra Belgia, gjengitt i Niessens studie fra 2019 og pre- 
sentert i teoriavsnittet, viser likevel at dette kan by på problemer. Vi har 
ikke detaljerte data om hvordan politikere i Bergen mottok og vurderte 
rådene fra Byborgerpanelet, ut over det som fremkom i saksforeleggene. 
Det vi kan lese der, indikerer likevel at anbefalingene ble vektlagt, i alle 
fall i den forberedende fasen av saken. Det er dog viktig her å påpeke 
at ut over innsatsen knyttet til å avvikle selve panelet, som krevde både 
ressurser og administrativ støtte, krevde det lite dedikert kapasitet i kom- 
munen å få disse anbefalingene frem til politisk behandling. Rapporten 
fra panelet ble levert til avtalt tidsfrist, og rammene rundt anbefalingene 
var avklart med kommunen i forkant. 

De representative systemet - institusjonene 

Vi har så langt sett på hvordan det politiske systemet i Bergen kommune 
har håndtert de konkrete anbefalingene fra panelet, og på hvordan de 
valgte å ta disse videre. Intensjonen med å gjennomføre et forsøk med 
innbyggerpanel i Bergen var, ved siden av råd og anbefalinger i den kon- 
krete saken, nettopp å finne ut noe om hvilke råd denne typen paneler 
faktisk kan gi, og hvilke institusjonelle aktører som skal involveres. Store 
og prinsipielt viktige utfordringer for Bergen kommune avgjøres i bysty- 
ret. I parlamentarisk styrte Bergen kommune er saksutredningene fra 
byrådet viktige premisser for bystyrets avgjørelser. Et viktig prinsipielt 
spørsmål som har betydning nettopp for systemets kapasitet med tanke 
på innbyggerpaneler, er derfor hvem paneler i en slik styringsmodell skal 
gi råd til — bystyret eller byrådet? I saken fra oktober 2018 (235/18) tar 
byrådet et klart prinsipielt standpunkt om innbyggerpanelets status når 
det gjelder dette, og mener at panelet først og fremst er en kanal for bysty- 
ret i dets beslutningsprosess. Borgerskjønnet versus fagkompetansen har 
en viktig plass i denne vurderingen. 


Når kommunen inviterer borgerne til å komme med råd og synspunkter på en 
konkret problemstilling, er det i utgangspunktet den samme type skjønnsvur- 
dering en ønsker å få tilgang på, som det skjønn borgerne i valg utøver når de 
avgir stemme. Kommunen etterspør ikke fagkompetanse og spesifikk kunnskap 
knyttet til den aktuelle problemstilling. I byrådets arbeid for å sikre at saker til 
folkevalgte organ er forsvarlig utredet, har en i større grad behov for spesifikk 
kunnskap og fagkompetanse. Bruk av et byborgerpanel for å ta rede på innbyg- 
gernes vurderinger knyttet til et konkret tema, kan bidra til å gi økt legitimitet 
til vår demokratiske styreform (byrådssak 235/18). 


Dette forsøket på grensedragning kan tolkes som en invitasjon fra byrå- 
dets side til å gi borgerpaneler en plass i kommunens styringsstruktur 
gjennom å avklare utfordringer bruken av denne typen tiltak vil kunne 
avstedkomme i den representative institusjonelle strukturen. At byrådet 
går så prinsipielt til verks her, kan også ses på som uttrykk for en vilje 
til å gi innbyggerpaneler en potensielt langsiktig betydning i systemet. 
Uten å gå altfor langt i vår tolkning er det rimelig å hevde at Byborger- 
panelet kan virke å ha satt visse spor, slik Niessen (2019) predikerer at 

denne typen tiltak vil gjøre i et representativt system — nokså uavhengig 
av hvordan panelets anbefalinger blir brukt. 

Anbefalingene og erfaringene fra Byborgerpanelet 2018 kan dermed 
sies å ha blitt tatt hensyn til på tre måter i og av det representative politiske 
systemet i kommunen. For det første vises det aktivt til anbefalingene fra 
panelet i behandlingen av saken om bydelsorganisering. Innstillingen fra 
byrådet samsvarer i relativt stor grad med anbefalingene fra paneldelta- 
kerne, og bystyrets vedtak følger dette. For det andre viser kommunen 
gjennom en refleksjon om innbyggerpanels rolle i det politiske systemet 
at det er utviklet en bevissthet rundt denne rollen blant sentrale beslut- 
ningstakere. For det tredje viser kommunen gjennom initiativ til et nytt 
innovasjonsprosjekt om utvikling av innbyggerpanel som bystyresaken 
i oktober 2018 munnet ut i, en form for forpliktelse til å prøve ut hvor- 
dan denne typen demokratitiltak kan inkorporeres i kommunens beslut- 
ningsgrunnlag også i fremtiden. 


Det representative systemet - innbyggerne 
Det siste elementet som litteraturen peker på som avgjørende for hvordan 
innbyggerpaneler fungerer i det representative systemet, er hvordan inn- 
byggere som ikke er involvert i paneler, oppfatter denne typen tiltak. Lit- 
teraturen om innbyggerpaneler legger vekt på at alle har samme mulighet 
for å bli trukket ut, og at panelene derfor kan ha en oppdragende demo- 
kratisk rolle (van Reybrouck, 2014). Paneler kan imidlertid også oppfattes 
som ekskluderende av dem som ikke trekkes ut. Noen forfattere omtaler 
til og med paneldeltakere - panelister - som en mulig ny politisk elite 
(bl.a. Lafont, 2015). For å avdekke hvordan innbyggerpaneler ala Bybor- 
gerpanelet oppfattes mer allment av innbyggerne i Bergen, ble det tidlig i 
2020 gjennomført en survey til et representativt utvalg i kommunen der 
denne typen tiltak var ett av temaene (Arnesen & Instebø, 2020). 
Undersøkelsen inkluderte to surveyeksperimenter der respondentene 
ble spurt om 


1) egen vilje til deltakelse i byborgerpaneler. 
2) i hvor stor grad de mener politikerne skal ta hensyn til et byborger- 
panels anbefalinger. 

Gitt temaet i dette kapitlet skal vi se nærmere på eksperiment nummer to. 
Dette eksperimentet knytter innbyggerpanel til system gjennom å vekt- 
legge om og i hvilken grad innbyggerne mener råd og anbefalinger fra 
paneler bør tas hensyn til av politikerne. Overordnet kan vi si at dette 
eksperimentet handler om panelets legitimitet (for nærmere detaljer om 
utforming av eksperimentet, se vedlegg 3). 

Sammen med spørsmålet om i hvor stor grad respondentene mente 
politikerne skulle ta hensyn til panelets råd, ble de presentert for informa- 
sjon om antall deltakere i panelet, rekrutteringsform, størrelse på kom- 
pensasjon for deltakelse i panelet, hvilke beslutningsgrunnlag panelet 
hadde, og i hvilken grad avstemninger i panelene burde offentliggjøres. 
I tråd med logikken i et surveyeksperiment varierte informasjonen om 
disse forholdene som ble presentert for respondentene. Respondentene ble 
også presentert for tre lokale saker som kunne være aktuelle for et mulig 
panel i Bergen. Resultatene fra eksperimentet er presentert i figur 10.2. 

Våren 2020 gjorde vi en oppfølgingsstudie i Norsk medborgerpanel 
med et liknende eksperimentelt design. Den viktigste forskjellen er at 
utvalget da representerer populasjonen i hele Norge, i stedet for kun i Ber- 
gen. Fordi sakene som var relevante i Bergen, ikke nødvendigvis er rele- 
vante i alle andre norske kommuner, utelot vi å presentere hvilke saker 
som var oppe til debatt. I stedet tok vi inn en dimensjon som opplyste om 
hvor lenge arrangementet ville vare. For øvrig var eksperimentet likt satt 
opp. Figur 10.3 viser resultatene fra dette eksperimentet. 

Begge figurene tolkes slik at positive verdier på den horisontale aksen 
(«endring i vektlegging») viser til en gjennomsnittlig økning i hvor mye 
vekt respondentene mener at borgerpanelet skal ha i den politiske pro- 
sessen. Økningen er relativ til den satte referansekategorien, som per 
definisjon ligger på null, altså på den stiplede linjen. Referansekategorien 
endrer seg for hver dimensjon: For dimensjonen «beslutningsgrunnlag» 
er referansekategorien «deliberasjon», for dimensjonen «dag» er referan- 
sekategorien «helgedag», og så videre. For at endringen skal være signi- 
fikant, må konfidensintervallene - de horisontale strekene over de svarte 
punktene - ikke krysse den stiplede linjen. 

Både figur 10.2 og figur 10.3 viser at respondentene mener at råd fra et 
borgerpanel med et tresifret antall deltakere skal vektlegges mer enn et 

Figur 10.2. Innbyggernes (Bergen) vurdering av i hvor stor grad politikerne skal vektlegge 
anbefalinger fra innbyggerpaneler 


Spørsmål: «På en skala fra O til 10, der O betyr at resultatet ikke skal vektlegges i det hele tatt, og 10 betyr at 
resultatet skal følges uansett, hvor mye mener du resultatet fra borgerpanelet skal vektlegges når politikerne 
skal fatte den endelige beslutningen i saken?» 


råd fra et panel bestående av tolv personer. Også tilfeldig uttrekk er viktig 
for om respondentene mener at panelets vurderinger skal vektlegges av 
politikerne. I eksperimentet fra Bergen er det signifikant forskjell på et 
panel bestående av deltakere som har invitert seg selv, versus et panel med 
deltakere som er blitt trukket ut tilfeldig til å motta invitasjon. Tendensen 
er den samme i oppfølgingseksperimentet, selv om forskjellen der i seg 
selv ikke er statistisk signifikant. 

Disse resultatene kan peke i retning av at respondentene er opptatt av 
at innbyggerpaneler skal være representative for innbyggernes syn på om 
de skal vektlegges. Funnene her er helt i tråd med Goodin og Dryzeks 
(2008) og Niessens (2019) krav, omtalt i teoridelen til hvordan paneler skal 
utformes. De må være store nok til at noe representativitet kan ivaretas, 
og de må være tilfeldig uttrukket. Offentliggjøring av panelets diskusjo- 
ner og avstemning er også noe vi finner igjen i den internasjonale littera- 
turen (bl.a. Fishkin, 1991) som avgjørende for hvordan de vurderes. Skal 

Informasjon fra uavhengige eksperter 4 1 ——— 
Egne vurderinger og preferanser 4 ——— Beslutningssgrunnlag 
Deliberasjon 4 . 
Hverdag 4 — — 
Dag 
Helgedag - . 
300 1 ——— 
100 1 i —— Deltakerantall 
12 4 . 
Kr. 1000/timen 4 — 
Kr. 500/timen -İ -—— 
? i Kompensasjon 
Kr. 200/timen 4 —— 
İngen 4 . 
Offentlig avstemning +4 —— 
å 2 i Offentliggjøring 
Hemmelig avstemning 41 é 
Selvseleksjon + ——. 
İnvitasion : Rekrutteringsform 
tilfeldig uttrekk İ 5 
to dager 4 —— 
en dag 4 —— Varighet 
en halv dag 4 å 
T T T T T T TT T T T T T på 
-1,5 -1,3 -1,1 -0,9-0,7-0,5-0,3-0,1 0,1 0,3 0,5 0,7 0,9 11 1,3 1,5 


Endring i vektlegging 


Figur 10.3. Innbyggernes (Norge) vurdering av i hvor stor grad politikerne skal vektlegge 
anbefalinger fra innbyggerpaneler 


Spørsmål: «På en skala fra O til 10, der O betyr at resultatet ikke skal vektlegges i det hele tatt, og 10 betyr at 
resultatet skal følges uansett, hvor mye mener du resultatet fra borgerpanelet skal vektlegges når politikerne 
skal fatte den endelige beslutningen i saken?» 


panelene fungere med tanke på en videre demokratisk kontekst - og som 
skoler i demokrati ved å være noe innbyggerne er oppmerksom på at de 
selv kan bli valgt ut til å delta i — ma de være kjent. Det er også et poeng 
her at åpenhet åpner for og muliggjør mer meningsutveksling, ikke bare 
innad i panelet, men også mellom innbyggere som ikke er trukket ut til 
å delta. Den tilslutningen til åpenhet rundt paneler som eksperimentet i 
Bergen viser, er altså helt i tråd med intensjonene med den typen demo- 
kratitiltak som ble presentert innledningsvis. 

Et av de viktigste funnene her er den gjennomgående vurderingen av at 
denne typen demokratitiltak må ha en viss størrelse med hensyn til antall 
deltakere. Mekanismen som ligger bak, er trolig, som vi har diskutert over, 
at deltakerne må oppfattes å være representative for befolkningen. Når 
antallet deltakere er så lavt som tolv - som er en reell størrelse, for eksem- 
pel brukt i det van Reybrouck (2014) omtaler som borgerjuryer - vil ikke 
deltakerne kunne gjenspeile mangfoldet av innbyggernes bakgrunn med 

tanke på blant annet kjønn, alder, geografisk bosted, utdanningsnivå og 
politisk ståsted. Sjansen for at utvalget representerer befolkningen langs 
slike dimensjoner øker i takt med antall deltakere. Det at respondentene 
mener at utvalg som blir invitert ved tilfeldig uttrekk, skal tillegges mer 
politisk innflytelse enn utvalg som består av deltakere som har meldt seg 
selv, støtter opp under hypotesen om at folk mener paneler som gjenspeiler 
befolkningen, skal ha mer innflytelse. De som inviterer seg selv til denne 
typen arrangementer, har som regel mye høyere interesse for sakene som 
presenteres, kanskje også egeninteresser i den eller de konkrete sakene som 
skal opp til diskusjon. Det er mer sannsynlig at deltakere som takker ja 
til å delta etter at de er blitt invitert via tilfeldig uttrekk, ligger nærmere 
«folkemeningen», selv om man også i denne prosessen opplever avskalling 
gjennom at noen takker ja og andre takker nei til å delta. 


Innbyggerpanel - alternativ eller supplement? 


I dette kapitlet har vi sett på et nytt tiltak for å fremme deltakelse i Bergen 
kommune - et innbyggerpanel. Vi har også sett på samspillet mellom 
dette panelet og det politiske systemet i kommunen. Gjennom kartleg- 
ging av inkludering, rekruttering, meningsdanning og meningsutveks- 
ling har vi sett at panelet møtte på utfordringer, men vi har også sett at det 
kom frem til ganske klare anbefalinger til kommunens beslutningstakere 
om fremtidig bydelsorganisering, som var den saken panelet var satt til å 
mene noe om (Arnesen et al., 2018). Panelet hadde slik sett konsekvenser 
for det politiske systemet. På kort sikt ble råd og anbefalinger brukt i 
kommunens beslutningsprosess. På lengre sikt er det startet debatter om 
og vurderinger av hvordan tiltak som innbyggerpaneler kan innlemmes i 
den politiske strukturen fremover. Vi har videre sett at innbyggerne stil- 
ler visse krav til hvordan denne typen paneler skal være utformet dersom 
politikerne skal legge panelets råd til grunn for beslutninger. 

Vi startet kapitlet med å introdusere innbyggerhøringer som et sup- 
plement til valgkanalen, et supplement som av enkelte også blir fremmet 
som et mulig alternativ (van Reybrouck, 2014). Vi skal avslutte kapitlet 
med å se litt nærmere på innbyggerpanelets mulige rolle i det representa- 
tive demokratiet. 

I et representativt demokrati er politikerne valgt for å fatte beslutnin- 
ger for å ivareta samfunnets fellesinteresser. De folkevalgte er ansvarlig 
overfor innbyggerne for de vedtakene som fattes. Dette er et ansvar som 
utkreves gjennom valg hvert fjerde år. For å kunne fatte gode beslut- 
ninger må de folkevalgte sette seg inn i aktuelle utfordringer. Folkesty- 
rets institusjoner — både politiske og administrative — har en rolle for å 
muliggjøre det. Men for å fatte gode beslutninger er det også viktig for 
de folkevalgte å ha kunnskap om hva befolkningen generelt mener, og 
om hva de som berøres direkte, mener. Det finnes mange inntak til å 
skaffe slik informasjon og sikre medvirkning (Klausen et al., 2013). 
Ordningen med innbyggerpaneler er i den sammenheng i Norge et 
relativt nytt og ennå ganske uprøvd tiltak for å lytte til folket. Erfarin- 
gene fra andre land viser at slike paneler kan fungere som supplement 
til de representative politiske institusjonene ved å gi innbyggerne en 
kanal for aktiv deltakelse i politisk arbeid. Vi har her vist at i sammen- 
heng med Byborgerpanelet i Bergen, som ble gjennomført i 2018, ble det 
vist gryende tendenser og en vilje i det representative systemet til å få 
dette til. 

Som vi har diskutert i teoriavsnittet, har innbyggerpaneler mange 
steder vist at den jevne innbygger har kvalifiserte holdninger som kan 
gi et videre spekter av erfaringer, som kan danne grunnlag for politiske 
beslutninger (Niessen, 2019). Bedre forankring og høyere legitimitet kan 
følge av dette. Brukt på rett måte har slike paneler dessuten potensial for 
å aktivisere flere enn dem som blir trukket ut til å delta. En betingelse 
for å få det til er at deltakerne representerer et tverrsnitt av befolkningen. 
Men det er sannsynligvis ikke nok dersom panelene skal ha en betydning 
i et representativt system på en måte som er mer varig enn kun et forsøk. 
Panelets arbeid og ikke minst dets anbefalinger må ha en på forhånd kla- 
rert plass i det politiske systemets prosesser og strukturer. Niessen (2019) 
sin studie fra Belgia viser hvilke utfordringer det kan avstedkomme, selv 
i situasjoner der betingelsene skulle være de beste, gjennom at politikerne 
selv står som initiativtakere til panelet. 

Det er ikke et mål at innbyggerpaneler eller tilsvarende ordninger 
skal bli alternativer til representative deltakelsesformer, i den forstand 
at de fortrenger eller erstatter disse. De kan likevel utgjøre alternative 

deltakelsesformer for enkelte grupper som er underrepresentert i valgka- 
nalen. Sentralt i denne sammenhengen er at deltakelsesformer som inn- 
byggerpaneler sikter mot å inkludere deltakere som i størst mulig grad 
speiler befolkningen som helhet. Nye deltakelsesformer vil ellers gi ytter- 
ligere en påvirkningsmulighet til dem som allerede er overrepresentert 
gjennom de eksisterende kanalene. Når det gjelder deltakelseskanalenes 
legitimitet, har vi observert at representativitet også er en faktor som 
bidrar til å øke oppslutningen om slike ordninger i befolkningen. Men vi 
vet ennå lite om hvordan innbyggerne vurderer ulike ordninger opp mot 
hverandre. Dette er et spørsmål for fremtidig forskning. 

Forsøket i Bergen fikk, i alle fall formelt, en plass i beslutningsproses- 
sen som det var opprettet for å mene noe om. Hvordan politikerne fak- 
tisk vurderer panelet, har vi (ennå) ikke tilgjengelige data som kan si noe 
om. Om vi skal kategorisere Byborgerpanelets rolle i det representative 
systemet, er det rett å hevde at det er et betinget supplement til valgkana- 
len i en helt konkret sak. 

Vedlegg 1 


Informasjon om nærdemokratiutvalgets rapport, 
lest opp ved oppstart av panelet 


En kommune er mange ting. For de aller fleste av oss, er kommunen 
viktig som tjenesteprodusent. Kommunen leverer tjenester innen 
skole, helse, omsorg, kultur og fritidsaktiviteter for å nevne noen. Og 
vi som bor i Bergen, er fornøyd med kommunen som tjenesteprodu- 
sent. På en skala fra 1 til 7, der 7 er toppkarakter, får Bergen 5 av inn- 
byggerne i omfattende undersøkelser når alle tjenester er summert 


sammen. 


I Norge har vi valgt at det er kommunene som produserer og leverer de 
aller fleste velferdstjenester og mange andre offentlige tjenester til oss 
som innbyggere. Det finnes andre måter å gjøre dette på, staten kunne 
f.eks. gjøre mer selv. Ett viktig argument for at kommunen gjør det, er 
at da har vi som innbyggere en mulighet til å påvirke tjenesteproduk- 
sjonen. Lokaldemokratiet dreier seg i stor grad om det. 


For å påvirke må vi delta. Valgdeltakelsen i Bergen ved kommunevalg 
er på linje med landet forøvrig, rundt 60 %. MEN det er variasjoner 
her; alder, utdanning - og hvor vi bor betyr noe for om vi deltar i kom- 
munevalg. Bydeler - kart; lavest - Laksevåg; 56 96 vs høyest — Fana og 
Ytrebygde 66 %. Det interessante med Bergen, er at om vi ser nøyere på 
dette så ser vi at det også er store variasjoner innen bydelene - Vis kart 
her; valgkrets med lavest deltakelse; Vadmyra 51 % vs høyest; Bønes 
72 %. Tallene her er fra valget i 2015. 


Hverken oppfatningene av tjenestene eller valgdeltakelse gir grunn for 
noen varsellamper når vi skal vurdere lokaldemokratiet i Bergen. Ikke 
et lokaldemokrati i krise! I et levende demokrati er det likevel viktig 
å diskutere de måter vi organiserer oss på og om det kan være andre 
måter å gjøre dette på, enn den vi har i dag. Slutter vi å diskutere, er 
demokratiet i trøbbel. Det er dette dere er invitert til å gjøre i dag. 
Bydelsorganisering og bydelsstyrer står på programmet! 

Vedlegg 2 


Presentasjon av fire dimensjoner ved 
bydelsorganisering, lest opp for panelet med 
svaralternativer 


1) Hvor mange bydeler skal vi ha? Antall 


Bergen har i dag ingen bydeler. Det finnes ingen bydelsstyrer og/eller 
bydelsadministrasjoner. Sist byen hadde bydelsstyrer var det 8 bydeler. 
De samme som dem vi viste tidligere når vi snakket om valgdeltakel- 
sen (refererer til kart i presentasjonen fra nærdemokratiutvalget). Vi 
kan også tenker oss å dele byen opp i enda mindre enheter. Skolekret- 
ser og menigheter har historisk sett vært slike forvaltningsenheter i 
hele Norge. I dag kunne f.eks. valgkretsene vært en mulig inndeling. 
Det er svært varierende innbyggertall i Bergens valgkretser (deltakerne 
ble presentert en oversikt over dette). Husk likevel en ting; flertallet av 
norske kommuner har - også etter sammenslåingsreformen - færre 


enn 5000 innbyggere. 


Hva er ditt syn her? Bergen bør ha: 8 bydeler (som sist); 47 bydeler (delt 
inn etter valgkretser). 


2) Hvilke oppgaver (hva) bør bydelene ha ansvar for? Oppgaver 


En kommune har mange oppgaver. Velferdsoppgaver som skole, 
eldreomsorg, sosialomsorg og helse er det mange som tenker på når 
de tenker på kommunens oppgaver, men kommunen driver også med 
planlegging, regulering/byggetillatelser, miljøoppgaver, oppgaver 
knyttet til fritidsaktiviteter og idrett, kultur og trafikk. Dessuten fin- 
nes det oppgaver der ute som vi enda ikke har kommet på at vi kan 
løse i fellesskap. Hva er ditt syn på hvilke oppgaver bydelene bør drive 
med? 


Hva er ditt syn? Bydelsstyrene bør ha ansvar for: 


Tunge velferdsoppgaver (som skole, tjenester for eldre, barnehager, 


sosial- og boligtjenester og helsetilbud) 

Tunge oppgaver av mer lokal karakter (som kultur og fritidsaktiviteter, 
enkle byggesaker, park og idrettsanlegg, lokale trafikksaker og kollektiv- 
tilbud som berører bydelen) 


Lokale oppgaver av mer avgrenset omfang (som planer for bydelen, 
trygghet i bydelene, navnesetting i bydelen, lokale driftsoppgaver, lokale 
saker bydelsstyrene eller innbyggerne i bydelen selv tar initiativ til. 


Alle oppgavene kommunen har i dag. 


3) I hvor stor grad bør bydelene selv få bestemme hvordan de skal 
bruke pengene sine? Handlingsrom 


Uansett hvilke oppgaver bydelene får ansvar for, vil det følge penger 
med. Bydelene vil ha et eget budsjett. I det offentlige som i mange 
andre typer organisasjoner, er det imidlertid ikke alltid slik at det at 
man har et stort budsjett betyr at man kan bruke alle pengene fritt. 
Det er gjerne slik at andre - f.eks. på nivået over har bestemt så mye 
om hvordan ting skal være og oppgaver løses, at nivået som har ansva- 
ret for en oppgave, ikke får all verden å si for pengebruken. Staten har 
f.eks. bestemt mye av innholdet og organiseringen i skolen gjennom 
lover og rammeverk. Kommunene kan i liten grad velge om de vil følge 
dette. Derfor er ikke det økonomiske handlingsrommet på dette feltet 
veldig stort. Om et nivå, f.eks. bydelene har stort handlingsrom, kan 
det selvsagt resultere i at oppgaver blir løst ulikt i ulike bydeler. Noen 
bydeler vil bruke mye på barnehager, andre vil prioritere eldreomsorg. 


Hva er ditt syn på bydelenes (økonomiske/politiske) handlingsrom? 
Bydelenes handlingsrom bør være stort (de bør ha mye å si over hvordan 
pengene brukes). 


Bydelenes handlingsrom bør være lite (kommunen sentralt/staten bør i 
stor grad bestemme dette). 


4) Hvordan bør bydelsstyrene rekrutteres? Rekruttering 


I Norge velger vi våre politikere ved direkte valg. Folkevalgt er et viktig 
ord hos oss. Likevel er det ikke så veldig lenge siden fylkestinget var indi- 
rekte valgt, dvs det var kommunepolitikerne som valgte blant seg selv, 

hvem som skulle representere på fylkestinget. Bydelsstyrene i Bergen 
har også brukt denne måten å rekruttere på. Det har alltid vært bystyret 
som har pekt ut de som skulle sitte i bydelsstyret, stort sett i tråd med 
partisammensetningen her. I motsetning til i de tidligere fylkestingene, 
har det vært mulig å peke ut representanter til bydelsstyrene som IKKE 
satt i bystyret. Folkevalgte valgte kan vi kalle disse. I motsetning til dette 
har Oslo bydelsstyrer som er direkte valgte. Samtidig som man velger 
bystyrerepresentanter, velger man i Oslo bydelsstyrerepresentanter. 


Hvordan mener du at bydelsstyrene i Bergen bør velges? 
Bydelsstyrene bør velges gjennom direkte valg som til bystyret. 


Bydelsstyrene bør velges av bystyret (partisammensetningen der bør 
være styrende). 


Bydelsstyrene bør velges av bystyret (partisammensetningen ved valget i 


bydelen bør være styrende) 

Vedlegg 3 


Surveyeksperiment gjennomført i 
Demokratiundersøkelsen i Bergen 2020 


Respondentene blir her spurt hvor mye vekt politikerne skal legge på 
resultatet dersom et borgerpanel blir gjennomført. Eksperimentet er for- 
mulert slik: 


«Bergen kommune har bestemt seg for å gjennomføre såkalte borgerpa- 
neler i tiden framover. Dette er en ordning hvor en gruppe innbyggere i 
kommunen blir invitert til å diskutere og gjøre seg opp en mening om en 
politisk sak. Jeg skal lese opp noen måter dette borgerpanelet kan gjen- 
nomføres på, og vil gjerne vite hvor mye vekt politikerne skal legge på 
resultatet om det ble gjennomført slik jeg beskriver: 


Borgerpanelet består av |Deltakerantall deltakere, finner sted i Bergen 
sentrum på en |Dag, og varer i 7 timer. Deltakerne blir |Kompensasjon 
for å være med. |Rekrutteringsform Saken som skal diskuteres er |Sak. 
Deltakerne bestemmer seg ut fra |Beslutningsgrunnlag. Deltakerne stem- 
mer så over saken, og resultatet blir formidlet til kommunens politikere. 


|Offentliggjøring. 

Jo Saglie (f. 1965) er forsker I ved Institutt for samfunnsforskning og har 
en doktorgrad i statsvitenskap fra Universitetet i Oslo. Hans forsknings- 
områder omfatter blant annet politiske partier og partiorganisasjoner, 
lokalvalg og lokaldemokrati og sametingsvalg og urfolkspolitikk. For 
tiden leder han Lokalvalgundersøkelsene 2019 og 2023 (sammen med 
Signe Bock Segaard) og Sametingsvalgundersøkelsen 2021. 


Signe Bock Segaard (f. 1975) har en doktorgrad i statsvitenskap fra Uni- 
versitetet i Oslo og er nå forsker II ved Institutt for samfunnsforskning. 
Segaards forskningsområder omfatter blant annet demokrati, valg, repre- 
sentasjon, velgeratferd og politisk tillit. Hun har tidligere vært leder for 
flere forskningsprosjekter innen disse områdene, blant annet evaluerin- 
gene av forsøk med internettvalg i Norge og et prosjekt om politisk tillit. 
For tiden leder hun Lokalvalgundersøkelsene 2019 og 2023 (sammen med 
Jo Saglie) og er knyttet til Stortingsvalgundersøkelsen 2021. 


Dag Arne Christensen (f. 1961) er statsviter med doktorgrad (dr.philos) 
fra Universitetet i Bergen og er forsker I ved NORCE Samfunn i Bergen. 
Hans forskningsfelt og faglige interesser er velferdspolitikk, valgsystemer, 
politisk deltakelse, offentlig opinion, eksperimentelle metoder og terro- 
risme. For tiden leder han et større forskningsprosjekt om innvandrernes 
integrasjon i Norge. 


Sveinung Arnesen (f. 1978) har en ph.d.-grad fra Institutt for sammenlik- 
nende politikk ved Universitetet i Bergen og er nå forsker I ved NORCE 
Samfunn og førsteamanuensis II ved Institutt for administrasjon og orga- 
nisasjonsvitenskap samme sted. Arnesen forsker blant annet på politisk 
atferd, demokratiske prosesser og legitimitet. Han leder for tiden flere 
prosjekter innenfor de nevnte forskningsområdene og er nasjonal koor- 
dinator for Den europeiske samfunnsundersøkelsen (ESS). 

Elisabeth Bakke (f. 1962) har en doktorgrad i statsvitenskap fra Uni- 
versitetet i Oslo og er nå førsteamanuensis samme sted. Hennes 
forskningsinteresser omfatter blant annet demokrati, demokratisering 
og demokratiske tilbakeslag, nasjonalisme og overnasjonale identiteter, 
partier og parlamentariske eliter og tsjekkisk og slovakisk politikk. 


Johannes Bergh (f. 1975) har en doktorgrad i statsvitenskap fra Univer- 
sitetet i Oslo og er leder av Stortingsvalgundersøkelsen ved Institutt for 
samfunnsforskning. Han var tidligere prosjektleder for Lokalvalgun- 
dersøkelsen ved samme institutt. Bergh forsker på temaer som politisk 
deltakelse, stemmegivning, politisk mobilisering av ungdom, valg- 
ordninger og ulike prosjekter knyttet til demokratiske innovasjoner og 
reformer. 


Anne Lise Fimreite (f. 1961) har doktorgrad i statsvitenskap fra Univer- 
sitetet i Bergen og er professor i statsvitenskap samme sted. Frem til mai 
2021 var hun tilknyttet Institutt for sammenliknende politikk og er nå 
ved Institutt for administrasjon og organisasjonsvitenskap. Fimreite har 
forsket på ulike sider ved lokaldemokrati og forholdene mellom nivåene i 
vårt styringssystem. Hun har ledet mange store prosjekter innenfor disse 
feltene, blant annet den forskningsbaserte evalueringen av NAV-refor- 
men. Fimreite arbeider nå med politisk atferd og er særlig opptatt av for- 
holdet mellom sentrum og periferi. 


Bjarte Folkestad (f. 1981) har en doktorgrad i sammenliknende poli- 
tikk fra Universitetet i Bergen og er nå professor ved Høgskulen i Volda. 
Folkestad har blant annet forsket på lokaldemokrati, valg, politiske par- 
tier og sivilsamfunn. Han har vært med på en rekke forskningsprosjek- 
ter innenfor disse emnene. Folkestad er for tiden arbeidspakkeleder i 
forskningsprosjektet «SmartPlan — bærekraftig samfunnsutvikling gjen- 
nom samskaping og visuell simulering i planprosesser». 


Jens Petter Gitlesen (f. 1959) er samfunnsøkonom og høgskolelektor i sta- 
tistisk metodelære ved Universitetet i Stavanger. Han har permisjon fra 
stillingen mens han arbeider i Norsk Forbund for Utviklingshemmede 

(NFU, der han tidligere har vært leder). Han er blant annet medforfatter 
av Lokalvalg i møtet mellom riks- og lokalpolitikk (1994). 


Tor Helge Holmås (f. 1960) er samfunnsøkonom med doktorgrad fra 
Universitetet i Bergen. Han er ansatt som forsker I ved NORCE Samfunn 
og professor II ved Institutt for økonomi ved UiB, og han arbeider hoved- 
sakelig med kvantitative analyser av registerdata. 


Rune Karlsen (f. 1975) er professor ved Institutt for medier og kommu- 
nikasjon ved Universitetet i Oslo. Karlsens forskningsområder omfatter 
blant annet politisk kommunikasjon, valgkamp, politiske partier, poli- 
tiske eliter og mediepåvirkning. 


Jan Erling Klausen (f. 1967) er førsteamanuensis ved Institutt for statsvi- 
tenskap ved Universitetet i Oslo. Klausen har deltatt i mange forsknings- 
prosjekter om lokaldemokrati og lokalpolitisk deltakelse, kommunal 
organisering og styring og kommunereformer i inn- og utland. Han er 
styremedlem i Nordisk kommuneforskerforening og deltar i det regje- 
ringsoppnevnte generalistkommuneutvalget. Klausen deltar i den pågå- 
ende lokalvalgundersøkelsen og i en tilstandsanalyse av det norske 
demokratiet. Han er også norsk deltaker i et sammenliknende prosjekt 
om kommunereformer i Europa og i et prosjekt om kommunalpolitiske 
dagsordener. 


Hilmar Rommetvedt (f. 1951) er dr.polit., forsker I ved NORCE (Nor- 
wegian Research Centre) i Stavanger og medlem av International Politi- 
cal Science Association's Executive Committee. Tidligere har han blant 
annet vært forskningsleder ved Rogalandsforskning/IRIS (nå en del av 
NORCE) og professor II ved Universitetet i Stavanger. I tillegg til lokalvalg 
omfatter hans forskning særlig forholdet mellom Stortinget, regjeringen 
og de organiserte interessene innenfor ulike politikkområder som miljø 
og landbruk, idrett og kultur, internasjonal handel, helse og velferd. 


Lawrence E. Rose (f. 1944) har doktorgrad fra Stanford University i 
USA, er professor emeritus i statsvitenskap ved Universitetet i Oslo og er 

tilknyttet Institutt for samfunnsforskning i Oslo. Hans faglige virksom- 
het omfatter blant annet lokalpolitikk og forvaltning, lokaldemokrati, 
politisk atferd og demokratisk medborgerskap. 


Marte Slagsvold Winsvold (f. 1973) har en doktorgrad i statsvitenskap 
fra Universitetet i Oslo og er forsker ved Institutt for samfunnsforskning. 
Winsvold forsker blant annet på politisk deltakelse, politisk representa- 
sjon og politisk lederskap på lokalt nivå. 


Kari Steen-Johnsen (f. 1970), ph.d., er sosiolog og forsker ved Institutt 
for samfunnsforskning. Steen-Johnsens forskningsinteresser inklude- 
rer temaer som politisk mobilisering og deltakelse, offentlig debatt og 
ytringsfrihet, med vekt på konsekvenser av digitalisering og fremvekst av 
sosiale medier. Hun leder prosjektene «CEPOL - Politikeres kommuni- 
kasjonsmakt gjennom sosiale medier», og «FREXO - Ytre høyre på nett 
og samfunnets motstandskraft», som begge tar for seg forholdet mellom 
politikere / politiske organisasjoner, medier og borgere innenfor en digi- 
tal offentlighet. 


Jacob Aars (f. 1964) er dr.polit. fra Universitetet i Bergen. Han arbeider 
nå som professor ved Institutt for administrasjon og organisasjonsviten- 
skap samme sted. Aars har arbeidet med lokalpolitikk og -demokrati, 
men i tillegg har han publisert arbeider om offentlige reformer og sam- 
funnssikkerhet. Han har blant annet vært leder for evalueringen av NAV- 
reformen og prosjekter innenfor byforskning. 

